
I. 



Eduardus Wolfflin, cum per longam annorum seriem doctis- 
simis ingeniosissimisque ad Tacitum annotationibus praeclare 
iam de nostra arte meritus esset, hoc ipso anno splendidam 
atque insperatam huic scriptori attulit lucem et sic ab iis, 
qui Tacitum legunt, incubonem quendam, quo nimis diu 

opprimebantur, fugavit demonstrando Plutarchum in 

vitis Galbae et Othonis scribendis Tacito auctore usum *). 

Rideat hic forsan Pulfennius ingens et „praeclarum, hercle", 
exclamet ^inventum, tantisque laudibus dignum! Quasi vero 
quidquam nostra scire intersit uter utrum exscripserit. Quodsi 
vetustae illae chartae, id quod dubitamus, omnino dignae 
sunt quae legantur, res inde discamus et facta, cetera ne 
curemus! Contenti esse possunt et Tacitus et Plutarchus si 
nostra aetas legere eos dignatur". 

At qui in hisce studiis vitae posuit tabernacula longe 
aliter se rem habere expertus novit. Quamdiu enim regnavit 
opinio, quam nunc denique refutavit Woelfflinius, incredibilem 
quandam rem pro vera accipere cogebamur, qua tandem 
aliquando nos liberatos satis gaudere non possumus. Et 
regnavit illa: propugnatores enim habuit viros summa prae- 
ditos auctoritate, quorum imperiosa decreta philologorum 
vulgus tanto affecerant terrore metuque ut hiscere auderet 



i) In ^Sitzangsberichten der philos.-philol. und der histor. Classe der kgl. 
bayer. Academie der Wissenschaften 1901 Heft 1". 



nemo. Quae res quomodo se habuerit paucis narrare iuvat. 
Tacitus et Plutarchus in enarranda Galbae Othonisque 
historia permulta habent communia, non solum — id quod 
vix dicere opus — res factaque, sed etiam rerum narratarum 
dispositionem, orationis lumina, sententias et quid non? Hic 
si nobis licuisset sumere id quod sponte se offert — vitarum 
scriptorem ex historiis hausisse — incommodi nihil fuisset. 
At id ipsum severissima lege sumere vetabamur, quae 
gravissimas minabatur poenas: nisi stulti stolidique et in 
republica literarum hospites dici vellemus, persuasum nobis 
esse debebat e communi fonte hausisse ^t historicum et 
biographum. 

Ita de Plutarchi quidem laudibus nihil demebatur: quamvis 
enim multa sumsisset ab alio, suus ei perstabat honor: quae 
alibi in continua aliqua historia invenerat ad Galbam et 
Othonem pertinentia, ea excerpta sic digesserat, sic adorna- 
verat, sic proposuerat ut iustae evaderent Vitae, eleganter 
perscriptae : artifex ergo erat putandus qui honesto liberalique 
labore laudabiliter esset perfunctus. 

At misero Tacito nihil restabat quod proprium haberet 
suumque. Aliunde erat mutuatus cum rebus verba, cum ver- 
bis elocutionem, cum elocutione lumina et ornamenta. Non 
artifex erat sed operarius, non scriptor sed librarius, non 
liber homo sed servus. Neque unquam, quamdiu scripsit, se 
vindicavit in libertatem. Non enim in Historiis solum occur- 
runt ea quae Tacito communia sunt cum Plutarcho, sed 
etiam in ultima parte Annalium eiusmodi aliquid invenitur *). 
Ergo ab eo inde tempore cum primum animum ad scriben- 
dum appulit, usque ad illud quo ingens suum absolvit opus 
describere poterat . . . altius non sapiebat. 

„Crede, non quidem quia absurdum sed quamvis tibi absur- 



i) Adii. XV) 72 coU. cum Plut. Galb. c. 9. 



dum videatur" sic edicebant viri docti, penes quos summum 
imperium esse videbatur: ,yhabemus enim id quod quemquam 
quidquam suo arbitratu vel facere vel opinari vetabit, habe- 
mus — o meliora tandem discere incipe quisquis tuo tibi 
standum iudicio putas — LEGEM!" lam illo legis audito 
vocabulo quis non 

fiiyxv ix.ycv ?;^f/ x,xi 7re^o(3}iTxt 
(Piliyvif; i(; SfAfix irehstxcf 

ErgO STTTil^XV TTXVTSC, 

Nam hercle dura erat illa Nisseni lex cui parendum erat. 
^Apud antiquos si quis scribebat quod scriptum iam erat 
ab alio, nihil ille mutabat, sed quod invenerat, ita ut inve- 
nerat, in suum transferebat librum". Adversus sapientiam 
illam caelestem 

Primus Gallus homo mortales tendere contra 
Est oculos ausus primusque obsistere contra. 
Anno enim 1895 Gaston Boissier i ttxvv diario c. t. „Journal 
des Savants" p. 403 sqq. disputationem inserendam curavit 
inscriptam ^les sources de Tacite", qua lepide salseque de- 
monstravit eiusmodi legem, si ^stricto sensu" sit accipienda, 
nunquam usquam valuisse, si liberius sit interpretanda, om- 
nium fuisse populorum aetatumque omnium. 

^Nunc demum redit animus" et quamquam primo tempore 
postquam hanc facem extulit Boissier, nondum in clara versa- 
bamur luce, tamen iam paulo melius quam antea singula 
discernimus, sensimque intelligimus quantum in lege Nisseni 
et in opinione illa de Tacito fideliter auctores exscribente 
ridiculi sit atque absurdi. Unum dabo exemplum, quo nihil 
ad significandum quid censeam aptius videatur. 

Tacitus {H. I, 74) narrat aliquamdiu Othonem inter et 
Vitellium fuisse quoddam de pace componenda literarum 
commercium, quod tamen paci obfuit magis quam profuit, 
nam ,mox" (ipsius haec Taciti verba sunt) 



,mox quasi rixantes stupra ac ilagitia invicem obiectavere, 
neuter falso". 

Neuter falso, Nonne mordax hoc dictum, nonne acre et 
acerbum, nonne* denique vere Taciteum? ^Nolite credere" 
lictores monent Nisseniani ^^nolite hic vel Taciti vel cuius- 
quam ^liberum" agnoscere ^arbitrium". Nam sic se res habet. 
Apud Plutarchum hoc de eadem re legitur iudicium: 

oi ^suiaq fiiv, ysKolaq Ve kx) ivoijTag iiripou tov sTspcv a, 
TTpoa^ijv i/A^OTipoig ivsiiif }iOtiopouvTOc, 

Ergo in communi fonte fuit quaedam orationis ubertas, 
quam Flutarchus reliquit intactam, at Tacitus vocabulorum 
maiorem omisit partem et sic brevis illa nata est sententiola, 
quam vos nunc tamquam vere Taciteam stulte miramini: 
non enim, quoniam sic Tacitus voluit, nata ea est, sed quia 
lex iubebat, quam post multa saecula Nissenius certa erat 
concepturus formula. Aut, si hoc mavultis, imprudens neque 
quidquam inde exspectans laudis, eam ita Tacitus enuntiavit". 

Boissier autem, quamquam ne ipse quidem quidquam pro 
certo affirmare ausus est — sic enim fere venustissimam 
suam doctissimamque concludit disputationem : ^quaestio de 
Taciti fontibus neque soluta est neque, ut opinor, solvetur 
unquam" — tamen primus fuit, qui doceret homines ad quas 
absurditates detruderet lex illa cives nimis modestos. IUo 
enim auctore iam confidenter hoc declarare audemus : sit cete- 
roquin qualiscunque Tacitus, sit in inquirendo diligens vel 
incautus, in enarrando iustus vel cupidus, at habet ingenium 
proprium suumque, propriamque eius indolem refert oratio. 
Fostquam vero exstitit Woelfflinius, qui egregio ingenii acu- 
mine hanc perscrutatus est quaestionem, omnia illa volumina, 
quae longis locorum parallelorum tabulis Tacito adimere 
student quidquid illum maxime a ceterorum scriptorum dis- 
tinguit coetu, volumina illa composita a viris qui, ut ipsius 
WoelfHinii utar dicto aureo, „tam densa se circumdant doc- 

trinae nube ut persequi eos possit nemo" ^), illa, inquam, 
omnia eleganter, si ita videtur, ab opifice exornata tamquam 
scriniorum nostrorum decora seponimus, nunquam posthac 
inde exitura. 

Exsequias Chremeti quibus est commodum ire, hem, 
tempus est. 



i) St5sst man in der Erklaning der erhaltenen Literatur auf Schwierigkeiten 
(uud^ wo wslre dies nicht der Fall?), so vermeint man dieselben zu heben, 
indem man statt der bestimmten Zahlenwerthe zu x. y. z. fliichtet, und man 
rechnet dies zur wissenschaftlichen Forschung, sobald man wegen des Dunkels 
nicht mehr verfolgt werden kann. 



II. 



Ad rem quam felicissimo acumine perspexit demonstrandam 
uno tantum Woelfflinius hoc utitur argumento: 

Plutarchus latine nescit, et si in vitis Galbae Othonisque 
aliquid perverse, stulte, ridicule narrat, facillimum est Taciti 
vocabula indicare quae in errorem eum induxerunt. 

Sed exemplorum quibus hoc argumentum illustret magna 
Woelfflinio in promptu est copia. Sunt disertissima omnia; 
duo tamen eorum maximam mihi habere videntur persua- 
dendi vim. Quae illa sint dicam: 

Otho, a coniuratis suis vocatus ut se cum illis in castra 
conferat praetoria, hoc utitur mendacio quo subitum suum 
e Palatio defendat discessum. Rogatus a Galba cur abeat 
respondet a se emi aedes vetustate suspectas, nunc se ab 
architecto redemptoribusque exspectari (v. Tac. H. I, 27). 

Res est quam maxime perspicua et e vita sumpta. Si aedes 
nostrae aliquod gravius ceperunt detrimentum, architectum 
arcessimus; is quomodo sarciri possint debeantque demonstrat. 
Tum autem aut solus rem totam suo periculo in se suscipit 
aut opus locat, redimitque illud plerumque vel faber lignarius 
vel lapidum structor, sed prius cum aliis loquitur fabris ne in 
statuendo pretio graviter erret. A nostra autem consuetudine 
res quam Otho fingit leviter tantum discrepat; hic enim 
singuli fabri quanto sua pars constet declarant. 

Quid vero Plutarchus? Othonem simulasse dicit aedes 



vetustate suspectas a se emptas, nunc sibi cum architectis 
deliberandum ut earum vitia monstrare possit venditoribus. 

Potestne quidquam stultius excogitari? Suaviter, hercle, 
rideat si quis in praedio vendendo emptorem emunxerit, cum 
ille postea sibi demonstret quae sint eius vitia. At quod apud 
Tacitum Otho simulat, revera unusquisque paterfamilias cautus 
prudensque facere solet : quanti emere velit non prius declarat 
quam a peritis hominibus cognoverit quae sibi sit in refi- 
ciendo impensa facienda. 

Et unde riatus est immanis ille Plutarchi error? Res est 
incredibilis et tamen vera: non solum quid interesset inter 
redemptorem et emptorem nesciebat, sed etiam emendi venden- 
dique verba Latina inter se confudit. 

Nescio tamen an hoc exemplo, quamvis evidens sit et 
manifestum, alterum, quod iam sum prolaturus, in clariore 
etiam totam rem ponat luce. In eo autem idoneam, ut ego 
censeo, ob causam paulo diutius subsistam. 

Quondam, dum Otho cum amicis, lautis senatoribus, epu- 
labatur, gravis ortus est praetorianorum tumultus, cuius haec 
causa erat: cohortem quandam Otho Ostia arcessiverat eiusque 
armandae curam Crispino tribuno praetorianorum mandat. 
Is omnis vitandae morae causa, nocte negotium exsequitur: 
otio enim et spatio opus ei est. At vix aperto armamentario 
conspicitur ab uno alteroque milite, qui ebrii in principiis 
discurrunt: hi ceteros convocant, quorum alii armis visis 
caedis pugnaeque fiunt avidi, alii proditionem odorantur, fit 
rumor adversus Othonem armari senatorum familias: equi 
conscenduntur, ad Palatium advolatur. Senatores, qui etiam 
apud Othonem discumbunt, vix saevitiam militum efTugiunt. 
Postridie Otho in castra venit praetoria et praetorianos male 
de ipso soUicitos oratione mitigat (res legitur apud Tac. 
Hist. I, 80 sqq.). 

Quis hisce auditis non intelligit nuUas in hoc tumultu 

fuisse Ostiensis cohortis partes ? Illa utrum eo tempore Ostiae 
fuerit etiam an in aliquo urbis loco vel prope urbem sit 
deversata non docemur, neque ad hanc quidem narrationem 
intelligendam quidquam nostra scire interest. In castris prae- 
toriis oriuntur turbae istae, a castris praetoriiSy quae sunt 
ad urbeniy Palatium petunt praetoriani, Et ne quis miretur 
hoc illos spatium equis emensos, inspiciat Taciti c. 40 eiusdem 
libri, ubi de praetorianis haec narrantur: 

Othoni armari plebem nuntiabatur. Ire praecipites et occu- 
pare pericula iubet. Igitur milites Romani, quasi Vologaesum 
aut Pacorum avito Arsacidarum solio depulsuri, ac non im- 
peratorem suum inermem et senem trucidare pergerent, disiecta . 
plebe, proculcato senatu truces armis, rapidi equis forum 
inrumpunt ^). 

At Plutarchus Ostia tumultuantes illos advolasse milites 
tradit, qui error quantopere totam perturbet narrationem 
quivis coniicere potest. At quomodo natus ille est? Scilicet 
apud Tacitum legens urbem ac Palatiutn petunt non intellexit 
Plutarchus hoc dicere auctorem suum: „interiorem petunt 
urbis partem atque eam ubi Palatium est" et sic ea vocabula 
vertit Graece: fjxauvov elc t^v 'Pw/xjjv atque Crispinum Ostiae 
vehicula armis onerantem facit *). 

Paulisper me in hoc loco subsistere velle dicebam: ipsi 
mihi quid in eo legendo tractandoque acciderit narrabo; 
eiusmodi enim illud est ut Woelfflinianum inventum corro- 
boret; certe non indignum videtur quod cum legentibus 
communicem. Fortasse ne ipsi quidem Woelfflinio, praestan- 
tissimo viro, cognitu ingratum erit. 



i) Cf. Suet. Galba 19: equites quibus mandata caedes erat. 

2) Suetonius O. 8 rectissime in narratione de hoc tumultu Ostiensium militum 
mentionem facit nuUam. De consilio arma illa e praetorio petendi quae narrat 
paulo sunt obscurioraj sed cur e praetorio sint petita nunc non curamus, 
dammodo inde petita constet. 




Probe memini et, nisi meminissem, ipsum exemplar Taciti 
quo iam Gymnasii Amstelodamensis discipulus usus sum, mihi 
multis signis interrogativis rem in mentem revocare posset, 
nie cum primum sedulo operam Tacito dare inciperem in 
hoc ipso loco diutius haerere. Videbar mihi de seditione 
quadam cohortis cuiusdam Ostiensis legere, deinde ob intem- 
pestivam plenamque periculi de imperatore suo sollicitudinem 
obiurgari reprehendique ab Othone videbam — praetorianos. 
Neque tamen Ostiensis illos missos facere poteram; legebam 
enim de militibus urbem petentibus : aliunde ergo illi venerant. 
Et quoniam Ostiae in prima narratione erat facta mentio, 
, Ostia illos accurrisse mihi constabat. Denique in eodem errore 
versabar in quo haesisse Plutarchum nunc scimus omnes. 
Sed quoniam intelligebam sic ceterae narrationis neutiquam 
constare rationem, iterum iterumque mecum totum locum 
volvebam, donec tandem aliquando quid Tacitus suo urbem 
ac Palatium sibi voluisset intelligebam. 

Multi transierunt anni mihique Professori Academico cum 
commilitonibus meis Tacitus legendus erat. Vesperi tunc certis 
diebus domum meam conveniebant literarum candidati, iuvenes 
satis docti et subacti iudicii, ut suaviter confabulantes in 
Tacito enucleando mutuam traderemus operam. Ad nostrum 
autem locum cum pervenissemus quid videbam ? Eodem omnes 
teneri errore qui mihi olim tot tantaque exhibuisset negotia! 
Ego vero admodum mihi placebam, qui tribus verbis urbem 
ac Palatium recte vertendis nebulam illam dissipare possem. 
Hic plerique tam efficaci statim manus dabant scientiae, at 
unus et alter pertinacior erat: Plutarchum contulerat, ita ut 
in tenaci haereret coeno, uhde plantam evellere non auderet. 
Ego vero, cui Plutarchi opponeretur auctoritas, diu — infi- 
tiari nolo — tacui: quid enim facerem? Tandem tamen, re 
accuratius pensitata, exclamavi : Tacitum ergo vertit Plutarchus 
et prave vertit .... ergoque falsissimum esse luculenter apparet 

quod viri docti de Tacito Plutarchoque e communi fonte 
haurientibus sunt commenti. 

Admodum invento meo gaudebam, quantique illud esset 
momenti probe intelligebam. Nolebam tamen iam tunc in 
medium proferre. lacet enim in scriniis meis spissum anno- 
tationum ad Tacitum volumen, accurate digestarum nitideque 
perscriptarum : illas et privata lectio et illa cum commili- 
tonibus colloquia mihi suppeditarunt ; quotidie fere novi ali- 
quid accedit aut quod olim scriptum est vel emendatur vel 
novo stabilitur argumento. Diuque — nam diu est ex quo 
omnia ista mandare chartis coepi — spes me tenuit aliquando 
me inde aliquid esse compositurum quod unum esset totum- 
que, iamque Analecta Tacitea Analectis Xenophonteis socia 
dabam. Sed illud aliquando longe etiam remotum videbatur. 
Hic me diaria philologica certiorem faciebant de Woelfflinii 
in Academia Monacensi oratione habita. Emo libellum et 
legere incipio: iam tribus paginis perlectis certissima esse 
multa quae vir summus afferat intelligo, nondum tamen quid- 
quam video quod tantam habeat persuadendi vim, quantum 
unum illud argumentum quod ego a commilitonibus meis 
coactus inveneram. Pergo igitur idque corde micante; spero 
enim — cur hoc reticeam? — de Othonis praetorianis impe- 
ratoris sui causa tumultuantibus fore silentium, iamque mihi 
laetus promittb hoc me exemplum Woelfflinio suppeditatu- 
rum .... nihil enim iucundius mihi est quam pro virili parte 
efficere ut appareat factum non esse quod fieri non potuit. 
At mox mihi gaudium illud, quod animo iam praeceperam, 
eripitur; pagina enim 40 totam rem accurate docteque ex- 
positam video. 

Ecquid doluisse me putas? Paulisper, fateor. Mox tamen 
dolor ille cessit laetitiae multo vividiori. Nonne enim iucun- 
dus cum tanto viro consensus? Et quid attinet quis primus 
invenerit aliquid, dummodo sit verum et aliquam habeat 

utilitatem? Atque hoc pridem, necdum cognita Woelfflinii 
disputatione, a me inventum licet pauci sciant, at fideli servant 
memoria. Mihi vero non mediocriter inde crescit fiducia; sic 
enim credere incipio non plane frustra me antiquis dare 
operam scriptoribus. 

Ad Tacitum quod pertinet, iucunda illa et honorifica 
(TuvifiTTufftg me impulit ut investigarem essentne praeterea 
in lucubrationibus meis Taciteis nonnuUa quae iam nunc in 
medio proponenda viderentur; idque tum praesertim facere 
decrevi, si quaedam ibi invenirem quae aut Woelfflinianum 
inventum confirmarent aut illustrarent aut denique cum eo 
aliquo modo cohaererent. Nec diu quaesivi: mox enim non- 
nuUa excerpseram quae eiusmodi viderentur, atque — id 
quod pluris etiam mihi erat — ita possent componi ut non 
quidem absolutum existeret opus — illud autem quis hac 
aetate possit sperare ? — sed tamen aliquid quod, qualecunque 
esset, in se esset teres atque rotundum. Quomodo mihi ea 
res cesserit peritus atque aequus videat censor. 



III. 



Initium faciam a duobus locis, qui haud dubie quam arc- 
tissime cohaerent cum sententia a Woelfflinio tam luculenter 
defensa. Utrobique enim de se historiarum scriptore loquitur 
Tacitus, estque alter eiusmodi ut — dummodo integrum eum 
vindicemus ab inutili quodam emendandi conamine — egregie 
nos doceat Tacitum non minus bene quam aequales nostros 
sensisse quod esset boni historici officium '), altero semet 
ipsum indicat et vitium quoddam profitetur quod legentes 
identidem in utroque opere maiore — sed saepius tamen in 
Annalibus — agnoscimus. 

A. Ann. XIII, 20. Postquam narravit Neronem, vehementer 
exterritum rebus quae sibi de matre et Rubellio a Paride 
nuntiarentur, non solum de illis perdendis cogitasse sed etiam 
de Burro praefectura demovendo, ut qui matris esset gratia 
provectus, sic pergit: 

^Fabius Rusticus auctor est scriptos esse ad Caecinam 
Tuscum codicillos, mandata ei praetoriarum cohortium cura, 
sed ope Senecae dignationem Burro retentam: Plinius et 

Cluvius nihil dubitatum de fide praefecti referunt Nos 

consensum auctorutn secuturiy quae diversa prodiderint sub 
notninibus ipsorum trademus'\ Ante auctorum Nipperdeius 



i) De omnibus antiquis historiae scriptoribus valere idem neque quemquam 
eorum errare voluisse optime demonstrat Boissier 1.1. 

inserendum statuit horum, eamque coniecturam non tamquam 
incertam in calce paginae commemoravit sed tamquam nulli 
dubitationi obnoxiam in textum recepit. Est autem non solum 
temeraria et audax sed falsissima. Bene enim demonstravit 
Furneaux participio secuturi non solum futurum tempus indi- 
cari sed et praeteritum et futurum contineri, sic fere : ^quem- 
admodum hactenus sum secutus ita posthac sequar". Nam 
si inde ab hoc loco se Fabium, Plinium, Cluvium secuturum 
Tacitus declarasset id ei accuratius erat significandum. Tum 
fac eum de futuro tantum cogitare tempore: magna ergo 
gravitate pronuntiat se in posterum facturum semper id quod 
revera rarissime fecit. Qui enim hic auctores nominantur 
tamquam identidem afferendi, illorum nomina in sequenti 
Annalium parte recurrunt .... singulorum semel. Quomodo 
historia sibi scribenda videatur Tacitus hic breviter exponit, 
quaenam studia illud postulet opus et quasnam investigati- 
ones. Et de illa re fere idem statuit illud quod etiam ho- 
diernis historicis est persuasum % quamquam illi, in tanta 
materiae copia, multo accuratiores esse diligentioresque et 
possunt et debent. 

Consulendi conferendique sunt auctores, idque quam plu- 
rimi. Si de eadem re omnes tradunt idem, confidenter eos 
sequi potest et idem narrare qui denuo idem tractat tempus: 
tum autem nominare illos plane supervacuum est, omnes enim 
communem quandam efficiunt opinionem, de qua neque antea 
dubitavit quisquam neque nunc est cur nos dubitemus. Contra 
si alii auctores alia produnt, novus scriptor non potest quid- 
quam pro certo affirmare sed nominat singulos ita ut illorum 
periculo fiat narratio. 

Nos severiores quidem sumus adversus historicum, plus 
ei imponimus oneris, ipsum nihil non tamquam in trutina 



i) Hic quoque Boissier U. conferatur. 



examinare iubemus, sed quin omnino bene perspexerit Taci- 
tus quid esset historiam scribere, dubitare iniquum sit. 

B. Ann. III, 3. Cineres Germanici cum Romam afferrentur 
communem fuisse civium, magistratuum, senatorum luctum 
praeclare lacitus exponit, in tantaque omnium mortalium 
tristitia vulgi fuisse conversos oculos ad Germanici uxorem 
liberosque, ad Claudium defuncti fratrem germanum, ad Dru- 
sum fratrem adoptivum, quorum dolor fletusque erat con- 
spicuus. In eodem capite et haec leguntur: 

Matrem Antoniam non apud scriptores rerum, non diurna 
actorum scriptura reperio ullo insigni officio functam. 

Dicebam Tacitum, omnesque bonos historicos antiquos, 
idem fere spectasse quod hodiernos, eodem tetendisse, eidem 
rei dedisse operam. Ut quid oHm gestum sit quam accura- 
tissime doceantur, quam optime perspiciant posteri, hoc sibi 
habent propositum utrique. At hic agnoscimus aliquid quod 
antiquis historicis quam maxime cordi sit, cum hodierni multo 
rectius sentiunt illud a se sine ullo operis sui detrimento 
omitti negligique posse. Historicus hodiernus, si pure terse 
perspicue scribit, si res apte disponit, si oratio rebus quas 
narrat est accommodata, nihil, quod quidem ad externam 
libri speciem pertinet, ultra quaerit: iure; et potest sic quo- 
que tamquam artifex laudari. At antiquus historicus — et de 
nullo magis illud valet quam de Tacito ipso — eodem modo 
legentes afficere studet, quo qui nunc fictam narrat fabulam, 
quam Romanensem vocamus; cum tragici arte illius apte 
potest conferri studium. Et quemadmodum in quavis tragoedia 
certae sunt personae, quibus partes quaedam sunt mandandae, 
et in fabula Romanensi certi quidam rerum gestarum nexus, 
nexuumque illorum solutiones, quibus aegre careat qui illam 
pervolvit, sic antiquus Historicus omnes notos habet loculos 
unde petat ea quibus legentes delectet vel terrorem iis in- 
cutiat, vel moveat misericordiam. Nunc si cui in historiae 

suae aliqua parte de funere hominis vehementer defleti atque 
desiderati est agendum, parum, ut opinor, curat quid singuli 
eius cognati affinesque fecerint dixerintque, et ne matris 
quidem quae fuerint lamenta questusque anxie in fontibus 
suis quaeret; si nihil eiusmodi invenerit, sine ullo libri peri- 
culo de illis taceri posse ei erit persuasum. At Tacitus 
aequales suos posterosque commovendos esse censet, idque, 
si fieri potest, vehementer; non ergo libenter hic aliquam 
lacrimarum querimoniarumque facit iacturam; de Germanici 
matre sibi esse tacendum cum magno agnoscit dolore. 

Atque haec quidem inter novos veteresque historicos dis- 
crepantia non statim his vitio danda est; at parit vitia eaque 
saepe admodum gravia. Qui enim quocunque modo legen- 
tium animos commovere studet, is saepe aequo paratior est 
ad rem aliquam, quae huic proposito inserviat, arripiendam. 
Praesertim cum aliquid invenit quod sit dirum, horrendum, 
nefarium, id quantocius in usum suum convertit, haud inqui- 
rens sitne verisimile et traditumne sit a bono auctore. Tacitum 
certe haud semel atrocia ita narrantem deprehendimus ut 
non difficile sit demonstrare cur illa vel omnino fieri non 
potuerint vel certe non sic ut tradidit historicus. Non est 
aliud exemplum insignius, quam quod Ann. L. XIV cc. 3 
sqq. invenitur, ubi Tacitus, quibus modis matrem occidere 
conatus sit Nero, narrat. 

Primum audimus de nave ita composita ut pars eius sponte 
solvi posset; ita in mare Agrippina decideret. Novum con- 
silium sed minime incredibile: mentiri enim Nero poterat 
navem in scopulum aliquem latentem incidisse et sic mersam 
esse *). Praeterea ad eam rem non plus uno erat opus conscio. 
Unam tantum haec narratio molestiam habet, sed hanc prae 



i) Hoc, etiam si marc fuissel placidissimum potcrat fingi; quod cur negct 
Farneaax haudqaaquam intelligo. 

ceteris multo gravioribus, quas praebent sequentia, negligere 
licet, nempe quod Nero plane oblitus fingitur quam fuerit 
natandi perita mater. 

At accedit huic machinae camera eodem structa modo, 
quo instrumenta quibus nunc ad talpas capiendas utuntur 
agricolae. *» 

Ubi neuter dolus succedit, remiges ^in latus inclinare at- 

que ita navem submergere" conantur. Quaeso, hic conatus 

si eventum habuisset, quid ipsis esset factum remigibus? Sed 

illis non est „in rem subitam consensus" et „alii" (quinam 

sunt illi qui nunc remigibus opponuntur ^) contra tendunt. Sic 

Agrippina Acerroniaque leniori casu in mare decidunt. Haec, 

quac se Agrippinam esse simulat, omnibus, quae fors obtu- 

lerat, telis conficitur. Ergo conscii sunt fere omnes, quos 

navis illa vchit. Quid vero si ipsam Agrippinam sic nautae 

interfecissent, non, errore ducti, Acerroniam, eiusque corpus 

postea esset inventum, plcnum vulnerum? Num cc^u earo 

periisse Nero simulare potuisset? Et si omnes, aut tantura 

non omnes, quos navis illa vehebat, conscii erant, quorsum 

omnes illae machinae tanto artificio compositae? Sed nolc 

diutius haerere in hoc loco, cuius quae essent molestiae dudun 

demonstravit vir acutus, sed qui praeterea saepe ingenio esl 

abusus. In editionibus tamen Taciti nihil ex hoc genere an 

notari est quod miremur. 

Nullum est dirorum facinorum genus, de quo in Annalibui 
frequentius narret Tacitus quam de veneficiis: sic voluii 
tempus, de quo agit, sic ipsius indoles atque natura. Sec 
cognitis iis, quae modo exposuimus, nemo, ut opinor, mira 
bitur omnia illa veneficorum scelera, quae apud Tacitun 
paulo fusius describantur, ita narrari ut sic ea esse commissc 
credere non possimus. Et revera omnes Taciteae narrationes 
quae huc pertinent, aliquid habent quod non concoquamus 
Aut obscurae sunt aut eiusmodi, ut nostris nobis opus sit 

verbis ad demonstrandum non solum quid narret Tacitus, 
sed etiam quid revera factum sit, quod ab illo, dum commo- 
vendi nimis indulget studio, corruptum sit atque detortum. 

Initium faciam ab eo veneficio quo de medio sublatus est 
Claudius. Hic quoque locus tractari recte non potest nisi 
removemus vitium, quod pravum emendandi studium ultro 
invexit. Legitur locus Ann. XII. 67: 

(scriptores temporum illorum prodiderunt) infusum delec- 
tabili cibo ^) venenum, nec vim medicaminis statim intellec- 
tam socordiane an Claudii ^) vinolentia ; simul soluta alvus 
subvenisse videbatur. Igitur exterrita Agrippina, et quando 
ultima timebantur, spreta praesentium invidia, provisam iam 
sibi Xenocratis medici conscientiam adhibet. Ille, tamquam 
nisus evomentis adiuvaret, pinnam rapido veneno illitam 
faucibus eius demisisse creditur e. q. s. 

Admodum intricata est narratio; videor tamen mihi re 
iterum iterumque explorata tandem perspexisse, si non quid 
Tacitus doceat, at certe quid consilii ab Agrippina sit initum. 
Primum lenti veneni factum est periculum, sed ita lenti ut 
vis eius siatim (i. e. in ipsa coena) posset intellegi (novicio 
vocabulo constateeren illud verbum est vertendum). Sperabat 
nempe Agrippina eiusque minister consopitum iri illo veneno 
Claudium, vel collapsurum esse; quo facto in cubiculum per- 
ferendus esset ille, ubi exspiraret neque dolo ab aliis intel- 
lecto neque facultate Claudio data ad amorem filii redeundi. 
Praeterea sic vitabatur invidia praesentiumj quam Agrippina, 
cum res aliter cecidisset, spernebat. At quid fit? Sperata illa 
vis non intelligitur, sive quod convivae, qui Agrippinae con- 
silii inscii erant, socordes sunt et nihil vident, sive quod putant 



i) Sic ego legere maUm quam boleto, In codice est cibo leto^ haud dubie 

bolcto 

natam e: cibc. 

2) In codice est socordiane an Claudii vi an vinolentia, Ego tantummodo 
dittographiam vi an tollo, non nior iTBixspositione: socordiane C/audiianvino/entia, 

2 



i8 

Claudium de more ebrium factutn esse, Alioquin exclamassent : 
„en, quid imperatori evenit?" Agrippina autem ministerque, 
cum nil tale exclamari audirent, frustra fuisse consilium suum 
putabant, cum praesertim eodem tempore Claudio soluta esset 
alvus, ita ut admodum esset verisimile veneno eum liberatum. 
Tunc ad rapidum confugiunt venenum. 

Videamus nunc quae de veneno narrentur quod Britannico 
datum sit L. XIII. c. 15: 

Nero lenti sceleris impatiens minitari tribuno, iubere sup- 
plicium veneficae, quod, dum rumorem respiciunt, dum parant 
defensiones, securitatem morarentur. Promittentibus dein tam 
praecipitem necem, quam si ferro urgeretur, cubiculum Cae- 
saris iuxta decoquitur virus cognitis antea venenis rapidum. 

Undecim sunt anni ex quo rapidius legendum esse dixi 
(Mnem. A. 1894 p. 358), neque nunc me emendationis illius 
poenitet. Quid enim? Permiscenturne inter se multa venena? 
At si quod illorum rapidissimum est merum datur, multo 
illud erit efficacius. An chimica utitur ratione Locusta et 
extractum quoddam facit? At hoc quoque ex uno veneno et 
melius et facilius fieri poterat. Nunc vero cognita antea venena 
adhibet, hoc est, nisi verbis vim facere volumus, omnia quae 
hactenus innotuerant. Quod mihi quidem nimis videtur ab- 
surdum. Ergo nunquam hoc mihi eripietur illud cognitis antea 
venenis suum sibi flagitare comparativum unde pendeat. Nolo 
tamen nimis pertinaciter pro mea pugnare emendatione, quia 
etiam lectio tradita exemplum mihi praebet rei, quam nunc 
demonstro, non minus idoneum. Doctissimus enim Andresenus, 
cuius studia Tacitea iure magni facimus omnes % hoc me 

i) Igitur miror equidem non ambabus eum manibus arripuisse felix Woelff- 
linii inventum (v. Wochenschr. f. klass. Phil. A. 1902 p. 431 sqq.); non miror 
intellexisse virum perspicacem quam molesti essent ^rwAif ra/ illi Plutarchei, quam 
invicti arcis Woelfilinianae propugnatores. De Plutarcheo ti^ 'Pw/iiify in narratione 
de tumultuantibus praetorianis (v. p. 7 sqq.) cur altum sit in Andreseni cen* 
sura silentium scire pervelim. 

refutare argumento conatus est, quod mea recepta emenda- 
tione de novo sit cogitandum veneno, quod prius fuerit inve- 
niendum quam ad facinus transiretur. Sed idem illud erit 
sumendum, si vulgatam sequimur lectionem. Quid enim? Si 
nil nisi pertniscentur venena quaedam, nascitur aliquid quod 
minus sit efiicax quam eorum illud quod sit omnium rapi- 
dissimum, fortasse aliquid quod plane sit innocuum. Sive 
herbas aliquas novas adhibet Locusta, sive venena pridem 
nota, novi aliquid ei est quaerendum inveniendumque. Ergo 
sive rapidum legimus, sive rapidius, cogitandum nobis est 
de aliquo laboratorio toxologico quod iuxta Caesaris cubi- 
culum fuerit instructum. Incredibilem rem esse hanc lubenter 
Andreseno concedo. Sed, ut dicebam, veneficia, de quibus 
narrat Tacitus, plerumque incredibile habent aliquid, quod 
nostri loci non minus bene docet vulgata quam emendata 
lectio. 

Nunc de Martina venefica quae narrantur A. III, 7 vide- 
amus. Frustra me ex illo labyrintho quaesisse exitum prae- 
moneo. ^Erecti" ait Tacitus ^erant omnium animi petendae 
e Pisone" (qui Germanicum veneno necasse dicebatur) „ulti- 
onis et creber erat questus: 

quod vagus interim (Piso) per amoena Asiae atque Achaiae 
adroganti et subdola mora scelerum probationes subverteret. 
Nam vulgatum erat missam, ut dixi, a Cn. Sentio (qui Syriae 
praeerat, Pisonis successor, cf. II, 74) famosam veneficiis 
Martinam subita morte Brundisii exstinctam, venenumque 
nodo crinium eius occultatum, nec ulla in corpore signa 
sumpti exitii reperta". 

Quae quid tandem sibi volunt? Argumentum loci huc fere 
redire statuit Nipperdeius: ^Martina, quamquam dubium non 
erat quin venenum sumpsisset (hoc enim eam semper occul- 
tatum secum habuisse modo erat cognitum) tamen eiusmodi 
necis nulla habebat in corpore signa aperta; habuerat ergo 

venenum eiusmodi ut qui eo necatus esset nuUa veneni pro- 
deret signa; atqui Germanici quoque corpus praetuleritne 
veneficii signUy paruni constitit (II, 73), quod fere idem est 
ac si nulla inventa signa fateretur Tacitus: ergo ab illa Ger- 
manico paratum esse venenum perquam erat verisimile". 

Audio, sed quid hisce cum praecedentibus? Quemadmodum 
enim coniunctio nam docet, de Martina narrando Tacitus 
praecedentium illorum rationem reddidit, Praecedit autem 
questus vulgi quod Piso, dum interim se oblectet Achaiam 
Asiamque peragrando, scelerum subvertat probationes^ quorum 
verborum haud dubie hic sensus est ut Piso dicatur de medio 
toUere quidquid indicio esse possit necatum a se Germanicum. 
Est eius mora arrogans, quia tam diri facinoris suspectus 
in amoenissimis terrarum locis superbe lauteque vivit; est 
subdola quia, dum praeter voluptates suas nil curare videtur, 
in Italia per ministros securitatis suae causa scelera perpe- 
tranda curat. Haec omnia eo nos ducunt ut hoc dici creda- 
mus: ^illorum ministrorum et Martina victima fuisse vulgo 
videbatur". At nunc quid sibi vult venenum illud nodo cri- 
nium occultatum, quid frustra quaesita sumpti exitii signa? 
An putabat populus Pisonis ministros ad Martinam toUendam 
illo ipso usos veneno, quod tam bene celaverat illa? Quo- 
modo eo potiti sunt? Denique ipse Tacitus quid velit nescire 
videtur, ergo temere proferre rumores hic illic inventos. 




IV. 



Nunc unum alterumque locum indicabo» ubi hactenus unum 
vocabulum non satis accurate acceptum videatur» quo factum 
sit ut tota loci interpretatio vitium conciperet. 

Hic mihi disputationis meae initium praebet Fr. Pollius, 
qui suavissimo doctissimoque libello quae sint vulgi de lin- 
guae ratione opiniones ') docet. Is enim ibi inter se confert 
Herodoti locum L. VIII, c. 140 et Demosthenis p. 68, atque 
de illis sic disputat: 

Herodoto auctore Alexander Macedo Mardonii verbis Athe- 
niensibus tantum non auri montes pollicetur dummodo com- 
munem Graeciae causam omittant regisque Persarum fiant socii. 

At Demosthenes haec habet: 

ei/ptffKSi y»p (Philippus) Tohg /xiv vfieTipoug TrpoySvou^, i^ov 
AUTo7g Tuv Xotwav ipx^iv 'E>,Xiivuv oovt" xutou^ vTXJtouav fixviXel^ 
ou fjiivov oifK ivxffxof^ivou^ Thv K6yov toutov^ i^vIk ijxdev ^AXi^xv- 

ipoq TOUTUV (L. TOUTOU) TCpSyOVO^ Wep) TOUTUV KrjpU^ KT6. 

^Traditum est ab historico" Pollius ait ^petivisse ab Athe- 
niensibus Alexandrum ut regis fierent socii liberi\ at Demos- 
thenes finxit aquam terramque postulasse eum et plenam 
perfectamque deditionem. Revera, si logices habemus rationem, 
sic ipse Demosthenes vim argumenti sui infirmat, nam quo 
minus odiosum fuerit antiqui illius Macedonis postulatum, 

quod tamen proavi Demosthenis tam aegre tulerint, eo gravior 
fit causa cur hodierni Athenienses hodierno regi Macedonum 
irasci debeant amicitiam eorum petenti. At logicam artem 
neque ipse curat Demosthenes neque curaturum putat popu- 
lum quem alloquitur. Ut enim est callidus usuque doctus 
animorum popularium iudex, novit se eo quo tendat, nempe 
ut Athenienses in Philippum incendat, optime perventurum, 
si quam plurima coUigat vocabula irae in Macedones mo- 
vendae apta". 

Equidem, ne quid dissimulem, PoIIium Demosthenis locum 
leviter detorsisse puto quo suo fieret proposito aptior, sed 
facile hoc ferimus, quoniam sic revera illi aptissimus factus 
est, et quoniam ipsa res, quam Pollius docet, est verissima. 
In quotidiano sermone, si ii quos alloquimur aliquo modo 
sunt afficiendi, saepe quam plurima vocabula coacervamus, 
quae illi affectui sunt cognata, immemores sic nos saepe de- 
monstrationis nostrae vim debilitare. Dabo exemplum ex 
ipsa vita sumptum, quod egregie popularem illum errorem 
(nam error vocandus est si logices habemus rationem) illus- 
trare videatur. Nos si dicere volumus hominem aliquem lenis- 
simum esse mitissimumque, saepe sic de eo loquimur: „ne 
puerum quidem laeserit ille" vel „ne gallinae quidem nocuerit" 
vel „ne muscam quidem occiderit". Revera extremam cle- 
mentiam lenitatemque his verbis non describimus. Potest esse 
aliquis admodum crudelis et tamen non eadem qua Domiti- 
anus re delectari; potest esse durus neque tamen unquam 
gallinas lapidibus persequi; canem saepe mordacem laudari 
audimus, apud quem tamen infantes tuti sint. Sed, ita lo- 
quentes, plenos esse audientium animos cupimus lenitatis 
clementiaeque imaginis, igitur de puero loquimur imbecillo, 
de gallina, omnium animalium innocua maxime, de musca 
minimi corporis; neque quisquam unquam tam fuit logicae 
dicto audiens, ut vulgari locutione omissa ^ne tigridi qui- 

dem nocuerit" vel ^ne serpentem quidem occiderit" diceret. 

Tam autem ipsi naturae hominis innatum est iliud vitium, 
tamque facilem habet excusationem, ut minime mirum sit 
etiam in cultissimorum scriptorum iibris exempla eius inve- 
niri. De exemplo a Poliio e Demosthene proiato iam dixi, 
et omnino rara esse opinor quae nulli sint obnoxia dubitationi. 
Apud Tacitum tamen duo mihi deprehendisse videor: de 
altero — atque illud prius proferam — certa mihi stat sen- 
tentia, de altero suspicor tantum. 

H. I. 33. Discessit a Galba Otho seque ad praetorianos 
contulit. In Palatio fit certamen opinionum. Alii exspectan- 
dum esse censent firmandumque Paiatium, sponte emoriturum 
adversariorum impetum rati. Alii contra morae sunt impa- 
tientes Galbamque ad fortia incitant consilia. Haec ipsius 
Taciti verba sunt: 

Festinandum ceteris videbatur, antequam cresceret invalida 
adhuc coniuratio paucorum. Trepidaturum etiam Othonem, 
qui furtum digressus, ad ignaros inlatus, cunctatione nunc et 
segnitia terentium tempus imitari principem discat. 

,Dum nos tempus terimus", aiunt ^Otho imitari principem 
discit". At si nihil ultra Othoni acquiritur, quam quod interea 
imitari tantummodo principem discit, non admodum magnum 
mora affert periculum. Tum demum festinandum esset, si 
metueretur ne per aliquod temporis intervallum bonus impe- 
rator et peritus copiarum suarum dux Otho fieret. Et revera 
illud metuunt qui cum Galba quamprimum obviam ire Othonis 
conatibus gestiunt, et secum sic loquuntur: ^nunc neque 
Otho milites novit neque illi Othonem, nunc quid agat nescit 
etiam; at si aliquamdiu in castris permanserit, si vitae mili- 
tari denuo assueverit, ut est homo comis et facundus, milites 
sibi devinciet ita ut pro illo extremum adire periculum non 
recusent". At simul Othonem, virum levissimum voluptatibus- 
que deditum adeo contemnunt ut de eo tamquam de vero 

imperatore loqui non possint. Quidquid de eo dicunt plenum 
esse debet contumeliae; ergo, cum secundum artis logicae 
praecepta dicendum esset: „dum nos tempus terimus Otho 
imperare discit" sic loquuntur: >dum nos tempus terimus 
Otho imitari principem discit" (Belg. ^keizertje spelen"). 

Suspicor autem eodem modo accipienda esse verba quae- 
dam, quae Ann. I, 4 leguntur; certe sic demum cum acci- 
pimus, servari potest lectio tradita, alioqui mutandum est 
aliquid. Ad imperium cum venisset Tiberius, varius erat de 
eo rumor. Virtutem bellicam nemo ei denegabat, sed super- 
biam ei innatam saevitiamque iam erumpentem multi me- 
tuebant. Ut Taciti utar verbis: 

Hunc et prima ab infantia eductum in domo regnatrice, 
congestos iuveni consulatus, triumphos: ne iis quidem annis, 
quibus Rhodi specie secessus exulem egerit, aliud quam iram 
et simulationem et secretas libidines meditatum. 

Pro exulem certatim omnes editores in textum recipiunt 
Mureti coniecturam exuL At ego exulem cum lego, multo 
clarius audio inimicos Tiberii de moribus cius cum summo 
odio contemptuque loquentes. Est >,cyt}ta)Tipa Mureti lectio, 
haud nego: specie secessus Tiberius exul egit, simulavit sua 
sponte se Rhodum secessisse, revera in exilio ibi vixit. Con- 
tra si verbis exulem egerit adversarii illi usi sunt, sibimet 
ipsi sunt oblocuti; sed saepe hoc iratis hominibus, evenit, 
dum quam plurima vocabula affectui suo accommodata simul 
proferunt. Vernaculo sermone si quem in familiari colloquio 
ita iram suam evomentem audiremus, logicae arti vim eum 
facere fortasse ne audiremus quidem. 

Sed iam missum facio Pollium lepidamque eius observa- 
tionem. Tres ex diverso genere proferam locos ubi unum 
vocabulum non satis bene intellectum, non satis accurate 
consideratum, turbas dedisse videatur non ita parvas. 

Primus eorum haud dubie corruptus est, sed cum antehac 

alii aliter, sed omnes sat violenta medela, salutem ei afferre 
conati sunt, uno verbo recte intellecto lenissima coniectura 
in integrum potest restitui. 

H. II, 4. Tres . . . ipsi Vespasiano legiones erant exercitae 
bello: quattuor Mucianus obtinebat in pace; sed aemulatio 
et proximi exercitus gloria depulerat segnitiam, quantumque 
illis roboris discrimina et labor, tantum his vigoris addiderat 
integra quies et inexperti belli labor. 

Sic est in codice, sine sensu. lam vox labor non est quod 
nos moretur, eam enim e proxime praecedentibus huc aber- 
rasse perspicuum est. De ceteris videamus. Quid illud est 
quod militibus vigorem dare possit etiam cum bellum non 
gerunt ? 

Num ipsum illud quod non pugnant? Hoc Nipperdeius 
putasse videtur, coniecit enim et inexpertum bellum, neque 
multo feliciores ceteri fuisse videntur critici, qui hunc trac- 
tarunt locum. In eodem enim errore versati sunt omnes: 
integram quietem esse putarunt quietem nunquam pertur- 
batam ; quasi vero illa unquam fuerit vigoris causa. In Ritteri 
certe interpretatione vocabula legimus: ^eine ungefahrdete 
Ruhe". Sed non hanc adiectivum integer vim habet; quies 
integra est quies libera vitiis quae saepe quies affert exer- 
citui: pigritiam, immodestiam, raptus atque luxuriem. Res 
multis potest illustrari exemplis, sed disertissimum hoc (II, 
97): jintegrum illic (in Africa) ac favorabilem proconsulatum 
Vitellius, famosum invisumque Vespasianus egerat". Saepe, 
ne plerumque dicam, proconsules in provinciis rapinis et 
crudelitate se nomenque Romanum commaculant, qui cle- 
menter provinciam rexit eius integer est proconsulatus. Quodsi 
quis contendat arctiore sensu ibi esse accipiendum adiecti- 
vum, integrum esse eum qui manus abstineat alienis inte- 
grumque eius proconsulatum, non obloquor, neque quominus 
de integra quiete idem statuamus intercedo : rectissime integra 

quies dicitur eorum militum qui non rapiunt sed, ut est in 
lepidissimo Wallensteinii Schilleriani versu, ^contenti sunt 
pane suo militari". In pace autem quid raptus militum in- 
hibet? Severa, opinor, disciplina, labor improbus, exemplum 
ducis. Sic integra quies vigoris fieri potest causa. Nunc du- 
abus mutatis literulis, vel fortasse una (nam labor istud mis- 
sum facimus) Taciti restitui manus potest: quantumque illis 
roboris discrimina et labor, tantum his vigoris addiderat in- 
tegra quies et inexpertis bello (vel belli. Legitur enim H. II, 75 
legiones civili bello inexpertas^ A. XVI, S e lectione Puteolani : 
lasciviae inexperti). Et ') inexpertis bello i. e. quamquam in 
aciem nunquam erant eductae, tamen vigorem legionibus 
dederat integra quies i. e. severitas disciplinae. 

Alter legitur H. III, */yi „interim ad L. Vitellium servus 
Verginii Capitonis perfugit, poUicitusque, si praesidium acci- 
peret, vacuam arcem traditurum e. q. s". Quivis hic, obiter 
aspectis verbis vacuam arcem, exspectet a servo illo per 
ignotam quandam incustoditamve semitam paucos in arcem, 
tunc forte vacuam militibus, inductum iri milites. At quid 
fit? In collibus, qui urbi imminent, copias (non ita parvas, 
ut opinor) disponit, quae inde decurrunt ad caedem magis 
quam ad pugnam: oppidanorum neminem in arcem effugere 
conari miramur, sed omnino de arce oiis)q Xoyoq. Prorsus 
eodem modo quingentis fere annis antea eadem urbs capitur 
a Servilio Ahala (Liv. IV, 59): tunc quoque nullam arcem 
Tarracina habuisse videtur; si habuit, certe diruta ea est cum 
colonia Romana urbs facta est (Liv. 8, 21). Denique totum 
illud vacuam arcem tradam a servo ^proverbialiter" dictum 
est: „in eum vos deducam locum ut non minus facile tota 



i) Eodem sententiae loco et eadem vi coniunctio et legitur Agr. 14: recepu 
populi Romatii consuetudine ut haberet instrumonta servitutis et reges, H. I, 79 ; 
lapsantibus equis et cataphractarum pondere. 

urbe potiamini quam si arcem vacuam occupassetis". Haud 
inepte conferri possit hereditas sine sacris, 

Tertius in Annalibus legitur 1. III c. 74. De Blaeso perite 
et prudenter Tacfarinaticum administrante bellum et alia 
narrantur et haec: 

tripertitum exercitum plures in manus dispergit praeponit- 
que centuriones virtutis expertae. Nec, ut mos fuerat, acta 
aestate retrahit copias aut in hibernaculis veteris provinciae 
componit, sed ut in litnine belli dispositis castellis per expe- 
ditos et solitudinum gnaros mutantem mapalia Tacfarinatem 
proturbabat. 

Hic Nipperdeius ut delet, ego retinendum censeo, non 
tamen ita accipio ut Furneaux, qui tanquam idem valeat 
quod ^utpote" interpretatur. Metaphoram ea vocula Tacitus 
excusat, nam metaphora est illud limen belli, qua tamen non 
(ut plerique vv. dd. putare videntur) tempus sed locus indi- 
catur. Castra disposuit Blaesus in ipsis Anibus immensae 
illius regionis, ubi plerumque bellum erat gerendum, ipde 
facile in desertum excurrit recurritque, donec capto Tacfa- 
rinatis filio regressus est (in solita priorum ducum hiberna- 
cula) falso ratus finem iam bellum habere. Quodsi mihi non 
conceditur propter metaphoram illud ut positum esse, Nipper- 
deiano nobis remedio est utendum, nam si sensu ro\> tam- 
quam si accipimus, temporalem verbis limen belli vim tri- 
buimus, quod falsum est; si idem putamus esse quod utpote, 
Blaesum reputantem facimus quae sensu cassa videntur. Sic 
enim tum eum secum facimus colloquentem: „sum semel in 
finibus regionis, ubi bellum geritur, ergo ibi manebo". 

Apte his addere possum de duabus lectionibus disputati- 
onem, quae falsae mihi videntur. Quarum prior pertinet ad 
Ann. XII, 26: 

Nemo adeo expers misericordiae fuit quem non Britannici 
fortunae maeror (Ern. fortuna maerore) afficeret. Desolatus 



s 

paulatim etiam servilibus ministeriis, p. ') intempestiva nover- 
cae officia in ludibria vertebat^ intelUgens falsi, 

Qui hic codici obtemperantes per edunt, vertebat intransi- 
tive positum putant, ut omnia sic sint vertenda: ^yBritannicus 
officiis iilis novercae, quae ipsius tempori atque tristi sorti 
tam erant contraria, ludibrium fiebat*'. Falsissime, si quid 
video. Vertere in, intransitive positum, est: ,in condicionem 
venire contrariam illi in qua fueras antea". Atqui miser ille 
Britannicus post alteras patris nuptias minime fuerat ludibrii 
contrarium. Sed ne nunc quidem plane factus erat ludibrium 
Britannicus, quemadmodum apparet e vocabulis continuo 
sequentibus intellegens falsi. Gravius hoc quod, ut tamen illa 
sententia ex hoc loco extrahi possit, ludibria, quod traditum 
cst, in hidibrium est mutandum, quae certe est temeraria 
coniectura nulloque solido nitens fundamento. At gravissi- 
mum quod tota sententia, tot artificiis composita, nullo vin- 
culo cohaeret vel cum praecedentibus vel cum sequentibus. 
Ergo cum Sirkero puer non per iegendum esse statuo, neque 
tamcn sic verto: „puer ofHcia illa novcrcae ridebat" nam 
iegitur ludibria non ludibrium^ neque quidquam in ludibrium 
vertisse Britannicum credibiie est; tacitus contemnere potest, 
in risus erumpere non est hominis tam miseri. Denique reti- 
nemus ludibria, legimus puer et totum locum sic accipimus: 
„puer, (secum, tacitus) officia novercae tamquam ludibria 
interpretabatur". Nunc egregie sequitur: intellegens falsi; ne- 
que enim segnem ei fuisse indolem ferunt e. q. s. Verbi vertendi 
co quo ego volo sensu positi praeclarum exemplum praebent 
duo versus Propertiani, qui totum locum nostrum egregie 
illustrant (Epic. Corn. 89 sq.): 

Nec matrem laudate nimis; collata priori (noverca) 
Vertet in offensas libera verba suas. 



i) Sic haud dubie est in codice: JS', non /. 

Altera vir doctus tentavit quod legitur A. III, 49: 

Fine anni Clutorium Priscum, equitem Romanum, post 
celebre carmen, quo Germanici suprema defleverat, pecunia 
donatum a Caesare, corripuit delator, obiectans aegro Druso 
composuisse, quod, si exstinctus foret, maiore praemio vul- 
garetur. Id Clutorius in domo P. Petronii socru eius Vitellia 
coram multisque illustribus feminis per vaniloquentiam lege- 
rat. Ut delator exstitit, ceteris ad dicendum testimonium 
exterritis, sola Vitellia nihil se audivisse adseveravit. 

Pro legerat Weisbrodtius coniecit iecerat, quod plerique 
editores in textum receperunt, hac, credo, re moti quod etiam 
VI, 31 iaciendi verbum cum vocabulis per vaniloquentiam 
iungitur, quasi vero nihil aliud per vaniloquentiam facere 
quisquam possit quam iacere, gloriari similia. At ego legerat 
retinendum censeo. De morte Germanici Clutorius carmen 
fecerat et grande pro eo acceperat praemium; vixdum de 
morbo Drusi certior factus est et, maioris mercedis spe, se 
ad novum accingit poema. lamque partem eius recitaverat 
quibusdam, qui eiusmodi recitationum auditionumque causa 
convenerant. Nam talem conventum haud dubie verbis in domo 
P. Petronii coram multis illustribus feminis describit Tacitus 
et tantum non depingit. An putas Vitelliam negare non po- 
tuisse audivisse se quod coram ipsa fuerat recitatum? Inspice 
ergo Ann. XIV, 48: 

Antistius . . probrosa adversus principem carmina factitavit 
vulgavitque celebri convivioy dum apud Ostorium Scapulam 

epulatur Et cum Ostorius nihil audivisse pro testimonio 

dixisset .... 

et exemptus tibi omnis erit scrupulus. 



V. 



Ad illud Taciti redeo vitium de quo in Sectione III dixi. 
Nam non solum, ubi de veneficiis agit, habet aliquid quod 
displiceat, sed omnes eius narrationes de omni insidiarum 
genere, praeterea de delationibus calumniisque, de hominibus 
falsa sibi assumentibus nomina et quidquid ex ilio est co- 
gnatove genere, fortasse iegentium animos vehementer com- 
moverunt firmiterque detinuerunt, sed nos saepe ibi vel 
perspicuitatem desideramus, vel rerum narratarum rationem. 
Alia sunt incredibilia, alia obscura, denique saepe nobis ipsis, 
omisso Tacito, divinandum est quid revera factum sit. 

Primum consideremus quae Ann. XV, 50 de coniuratione 
Pisoniana leguntur: sic faciliimum mihi transitum paro. Pote- 
rant enim quae de iiia dicturus sum etiam in praecedenti 
capite tractari, quoniam, si quid video, hic quoque tota res 
in uno versatur vocabulo. 

Postquam qui fuerint consilii auctores et quid illi inter sc 
sint collocuti narravit, sat longam enumerat seriem virorun: 
quos sibi aggregavere: Senecionem, Natalem, alios; tum sic 
pergit : 

Ex quibus Senecio, e praecipua familiaritate Neronis, spe- 
ciem amicitiae etiam tum retinens eo pluribus periculis con- 
flictabatur; Natalis particeps ad omne secretum Pisoni erat; 
ceteris spes ex novis rebus petebatur. 

De causis hic narratur quae tam Senecioni quam ceteris 

omnibus fuerint cur participes fierent coniurationis. Quam 
ergo causam habuit Senecio ? Nempe quod periculis conflic- 
tabatur, iisque tandem aliquando quocunque tandem modo 
liberari cupiebat. Hoc quidem facile intelligimus. At illa peri- 
cula quae fuerunt? „A coniuratis proficiscebantur illa" Fur- 
neaux ait. Sed illud incredibile nisi — id quod nullo modo 
nobis suppeditat Taciti narratio — sumimus longam prae- 
cessisse coniurationum seriem, quarum unus et alter ex Ne- 
ronis amiqis iam victima fuerit. Nunc vero eiusmodi aliquid 
sic fere fuerit enuntiandum : praecipuo in periculo erat. At 
ipsum illud quam sit ineptum: Senecio de coniuratione fit 
certior secumque ita loquitur: „eheu quantum mihi, qui ex 
intima sim Neronis familiaritate, nunc impendet periculi!" 
Quid ergofacit? Defertne rem ad Neronem? Immo vero ipse 
fit coniurationis socius, eius scilicet coniurationis, cuius quam 
sit dubius eventus facile possit intelligere, quae quam facile 
possit detegi ipse est expertus: ad ipsum enim iam tum de 
ea pervenerat nuntius cum vulgo Neronis videretur amicus. 
Sermo ergo est de perpetuis periculis in quibus Piso versa- 
batur in aula Neronis, Illa vero, Tacitus ait, ^eo plura 
erant...." Cur? Quia etiam tum speciem amicitiae retinebat. 
Hoc quid est? Quaenam res huic contraria cogitari potest? 
Nempe palam Neroni amicitiam renuntiare. Hoc ergo si fe- 
cisset Senecio, num in minore periculo futurus erat? Immo 
vero, qui ex intima familiaritate Neronis particeps fit alicuius 
contra Neronem coniurationis, huic certa est parata pernicies, 
nisi omnibus modis dat operam ut amicus Neronis videri 
pergat. Quodsi quis philosophice rem consideret, cum Nerone 
veram amicitiam esse non posse dicat, sed tantummodo 
amicitiae speciem, ergo hac in re Senecionem a ceteris Ne- 
ronis familiaribus haudquaquam differre. At quod Senecio 
facit proprium aliquid et peculiare esse debet. Est ex intima 
familiaritate Neronis, nunc illi praecipue eo plura imminent 

pericula .... Cur ? Quia habet aliquid, quod neque Nero ferre 
neque ipse deponere iam possit. lam inde ab Actes tempore 
(XIII, 12), in eorum fuerat numero, quibuscum Nero genio 
indulgere solebat. Ergo plus tredecim anni sunt ex quo retinet 
speciem .... cuius rei ? Libertatis opinor et Txpptjtrlxg. Non 
poterat adversus Neronem aulicum agere, sed quidquid in 
mentem veniebat libere proloquebatur, identidem etiam Ne- 
ronem obiurgabat deridebatque, seroque sic odiosum se Neroni 
lactum agnovit. Ergone pro amicitiae legendum libertatisf 
Non opinor, quamquam sic non incredibilem librario errorem 
imputaverimus. Eiusmodi enim locus est ut vox amicitia in- 
tempestive ei in mentem venire potuerit. Sed, nisi me fal- 
lunt omnia, speciem amicitiae illud ipsum significare potest. 
Servat Senecio id quod in amicitia maxime eminet, ex quo 
statim agnoscimus inter quosdam homines esse peculiare illud 
amicitiae vinculum: incuriam quandam dico, negligentiam, 
sermonis libertatem. Conferamus quae c. 68 de Vestino legun- 
tur: apparebit me et totum de Senecione locum et verba 
speciem amicitiae bene illustrasse: 

Opperiebatur Nero, ut Vestinus quoque consul in crimen 
traheretur, violentum et infensum ratus: sed ex coniuratis 
consilia cum Vestino non miscuerant quidam vetustis in eum 
simultatibus, plures, quia praecipitem et insociabilem metue- 
bant. Ceterum Neroni odium adversus Vestinum ex intima 
sodalitate coeperat, dum hic ignaviam principis penitus co- 
gnitam despicit, ille ferociam amici metuit, saepe asperis face- 
tiis illusus, quae ubi multum ex vero traxere, acrem sui 
memoriam relinquunt. 

A coniuratione, quae Neroni revera facta est, transeamus 
ad insidias, quas Tiberio structas mentitus est pessimus mor- 
talium. De Firmio Cato Libonis Drusi calumniatore quaedam 
in medium proferam. Res a Tacito sic narratur(Ann. II, 27): 

Firmius Catus senator, ex intima Libonis amicitia, iuvenem 



33 

improvidum et facilem inanibus» ad Chaldaeorum promissa» 
magorum sacra, somniorum etiam interpretes impulit, dum 
proavum Pompeium, amitam Scriboniam, quae quondam 
Augusti coniunx fuerat, consobrinos Caesares, plenam imagi- 
nibus domum ostentat, hortaturque ad luxum et aes alie- 
num, socius libidinum et necessitatum, quo pluribus indiciis 
inligaret. 

Si Libo liberius lautiusque vivit et aes alienum contrahit, 
palam fit eum summa quaeque sperare et exspectare, eiusque 
vitae Catus consors cum fit, multa in Libonem potest colli- 
gere indicia. Hoc ad intelligendum non ita est difficile. 
Magis in vocabulis socius necessitatum haeremus.' Nam si voce 
necessitates significari sumimus rei familiaris egestatem atque 
inopiam, rogare subit: «unquamne quisquam in aere alieno 
contrahendo se alii dat comitem, idque ideo ut iilius co- 
gnoscat consilia secreta?" Tam absurda ea res videtur ut 
propensus fias ad credendum necessitatum ita accipi debere 
ut idem sit quod necessitudinum. Sed ita vocem illam inter- 
pretari te vetat perspicuus ^parallelismus" qui est in verbis: 
hortatur ad luxum et aes alienum .... socius libidinum et 
necessitatum. Ergone socius paulo liberius interpretemur ut 
Catus non dicatur et ipse aes contraxisse aiienum, sed ad- 
fuisse tantummodo, cum denuo pecuniam mutuam sumeret 
Libo et suam interposuisse fidem? Difficile est quidquam pro 
certo affirmare, quia tota narratio vix ullam habet spcciem 
veri. Ain vero? Adolescentem de insidiis Tiberio struendis 
ne cogitantem quidem Catus impulerit ut ea speraret exspec- 
taretque quae ipsi funesta erant futura, adque eas ineptias 
eum sit adhortatus, quae iliius spei indicio essent, idque hoc 
consilio ut ipse delator eius fieri posset et sic inire gratiam 
Tiberii, quo nemo unquam fuit sobrius magis et ^falsi intel- 
legens" ? Profecto, haec omnia si fecit Catus, prodigium fuit 
pravitatis Tacito Annales suos scribenti gratissimum, sed 

3 

simul eiusmodi ut in rerum natura fuisse credere non possimus. 
Ergo narrationi hanc subesse veritatem suspicamur: revera 
Libo animo spem quandam fovit periculi plenam, et summa 
quaeque exspectans iam principis vivere vitam coepit, aes 
alienum contraxit» amicos ad luxus necessitatumque perduxit 
societatem, donec eorum unus, Catus, metuebat ne se Liboni 
alligasset magis quam ipsi utile esset, atque ut 6t periculo 
se subtraheret 6t accepto praemio aes alienum solvere posset 
Libonem indicavit. Cf. Sen. Ep. 70, 10: ^Drusi Libonis . . . 
adolescentis tam stolidi quam nobilis, maiora sperantis quam 
illo saeculo quisquam sperare poterat aut ipse ullo". 

Multo me facilius expedio e difficultate quam narratio de 
falso Agrippa habet (A. II, 40). Ille enim 

percontanti Tiberio, quomodo Agrippa factus esset, re- 

spondisse fertur: Quomodo tu Caesar. 
i. e. ^falsum me Agrippam esse fateor, sed quibus ego frau- 
dibus et mendaciis Agrippa sum factus, iisdem tu Caesar es 
factus: falsus enim Caesar es". 

Petulans profecto responsum plenumque contumeliae, sed 
quo simul suam fatetur culpam. Atque id eum non fecisse e 
cetera narratione apparet. Tamquam enim hominem, quem 
ut culpae convinceret non sibi contigerit, clam eum occiden- 
dum Tiberius curat. Quapropter respondisse reum interrogando 
censeo: „Quomodo tu Caesar?" Tunc enim hoc dicit: ,ego 
non sum factus sed natus Agrippa; tu potius dic qui factus 
sis Caesar; hoc enim nomen omni scelerum genere es ad- 
eptus". Si antea fassus iam esset, ineptum foret eum rogare: 
quomodo factus es Agrippa?^ eiusmodi interrogatione eum 
fateri coactum quis credat? 

Quoniam semel in accusationibus criminibusque versor, 
addam his ex eodem genere locum graviter corruptum, nec- 
dum, ut mihi videtur, revera a criticis correctum, credo quia 

ipsius rei rationem, de qua agitur, non bene perspectum 
habuerunt. Legitur Ann. IV, 28: 

Isdem consulibus miseriarum ac saevitiae exemplum atrox, 
reus pater, accusator filius (nomen utrique Vibius Serenus) 
in senatum inducti sunt. Ab exilio retractus illuvieque ac 
squalore obsitus et tum catena vinctus pater peroranti fiiio: 
praeparatus adulescens muitis munditiis, alacri vultu, structas 
principi insidias, missos in Galliam coilcitores belli index 
idem et testis dicebat, adnectebatque Caecilium Cornutum 
praetorium ministravisse pecuniam: qui taedio curarum, et 
quia periculum pro exitio habebatur, mortem in se festinavit. 
At contra reus nihii infracto animo obversus in filium quatere 
vincla .... Adseverabatque innocentem Cornutum et falsa 
exterritum; idque facile intellectu, si proderentur alii: non 
enim se caedem principis et res novas uno socio cogitasse. 

Pro pater peroranti filio: praeparatus adulescens e. q. s. 
Madvigius coniecit pater oranti filio ccmparatur : adulescens 
e.q.s. Ingeniosissime, sed nihil sic proficimus; non enim, ut 
opinor, vehementer legentium animi percelluntur cum inter 
se opponuntur pater squalore obsitus et filius .... orans, 
Neque tum demum intrcducitur reus, cum accusator iam ora- 
tionem habere coepit. Multo tamen Madvigii inventum melius 
est quam ceterorum istud praeparatus, quod iungendum sit 
cum munditiis ita ut . . • . aptum sensum nullum praebeat. 
Haec ergo mittamus, quoniam sic quoque universa verborum 
sententia patet. Paulo post pro falsa legere falso vel per 
falsa plane est inutile et fortasse perversum. At quae se- 
quuntur maiorem praebent difficultatem. Hoc certum Nevii 
ni proderentur pro si proderentur speciosius esse quam verius, 
neque facile cum praecedentibus iungi posse: quid enim illud 
est: facile hoc est ad intelligendum ni produntur alii? Neque 
tamen si remanere potest, nisi volumus Serenum non elpaviKuc 
sed aht^fAATuiag loqui. Quid vero si totum illud si una litura 

emus? Tum enim Sercnus pravocaiit filium, sic fere: ,qui 
bis opus est ? rebus et factis agamus : prode alios conscio! 

hoc iudicibus te persuasurum putas in tam ancipiti a 
)que negotio me unum tantum habuisse conscium? I 
)dere alios non poteris". Nunc quoque intelligendi verbum ea 
5et vim quam supra monui ei inesse. (Belg. cU proef op i 
t nefnen et novicio omnium popuiorum verbo constaieeret 
\t quae de lege Papia Poppaea criminibusque ex ea nal 

III, 25) narrat Tacitus, eiusmodi sunt, ut tota res qu 
do revera se habuerit nostro exputandum ingenio reli 
atur, idque non librarii culpa sed quia ipse historicus vagi 
itummodo accepit rumorem, quem ita exornavit ut 1 
am atrocissima evaderet. 

Rclatum deinde de moderanda Papia Poppaea, quam senj 
igustus post lulias rogationes incitandis ') caelibum poei 
augcndo aerario sanxerat. Nec ideo coniugia et educatioi 
erorum frequentabantur, praevalida orbitate: ceterum m 
udo periclitantium gliscebat, cum omnis domus deiaton 
:erpretationibus subverteretur, utque antehac flagitiis 
ic legibus laborabatur. 
Et post longam digressionem c. 28: 
Acriora ex eo vincula, inditi custodes et lege Papia P( 
ea praemiis inducti, ut si a privilegiis parentum cessaret 
lut parens omnium populus vacantia teneret. Sed alt 
netrabant, urbetnque et Italiam, et quod usquam civiu 
rripuerant, multorumque excisi status. Et terror omnit 
entabatur, ni Tiberius statuendo remedio quinque conj 
ium, quinque e praetoriis, totidem e cetero senatu so 
xisset, aput quos exsoluti plerique legis nexus modicum 
aescns levamentum fuere. 

1) Corruptum esse opinor incitandis proque co intendendis legendum (l 
^enJis). Cf. Ann. IV, 2 vim pracfccturae modicam antea intendit, IV, 
y-iafn intendit. XIII, 20 luxus intcndere. 

Ain vero? Ex haccine lege multae calumniae (i. e. inson- 
tium accusationes) nascebantur, eaeque eiusmodi ut omnis 
domus subverteretur ? Et tamenne non fiebant frequentiora 
iusta connubia et educationes liberorum? Magis incredibilis 
res fit si cum Furneaux praevalida orbitate sic accipimus: 
^quia orbitas tantum afTerebat opum potentiaeque ut contra 
iliam nil leges valerent". Ergone qui revera sontes erant et 
quorum culpa erat manifesta (coelibes orbique) impune fere- 
banty innocentes vero (patres et mariti) lege laborabant et 
pro orbis coelibibusque ad iudicium trahebantur, et quamvis 
uxores suas, feminas honestissimas, et liberos monstrarent, 
tamen eorum subvertebatur domus? Pessimum certe est dela- 
torum genus ; si tamen solos innocentes essent aggressi, sontes 
vero semper missos fecissent, mox, ut opinor, de iis actum 
fuisset etiam Nerone vel Domitiano imperante. Revera Taciti 
narrationi hanc subesse rem puto, quam ille aut nunquam 
perspexit aut palam proloqui veretur: in lege Papia Poppaea 
praesidii nil erat, ad iustas nuptias se compelli Romani nole- 
bant, praevalebat orbitas (i. e. tam grata erat plerisque ut 
prae illa nihil aliud valeret. Quos ad suam interpretationem 
vocabulorum praevalida orbitate defendendam Furneaux affert 
locos, illis labefactatur magis quam sustentatur). Ergo non 
reipublicae lex ea proderat sed delatoribus; his enim nunc 
copia erat et facultas quaestus faciendi; ingens enim aderat 
multitudo virorum quos accusare possent idque vere et iu- 
vante lege : erant enim noxii illi rei. Tandem aliquando tantus 
fiebat in urbe et adeo toto imperio metus ut ipse intelligeret 
Tiberius sic procedere rem non posse. Ergo non rescindebatur 
quidem iex Papia Poppaea, sed plerique nexus legis solve- 
iantur, quorum verborum hunc esse sensum opinor: multae 
virorum mulierumque coniunctiones, quae non quidem legi- 
timae erant ex* lege Papia Poppaea sed, ut hoc utar, tem- 
poris intervallo iam satis firmamenti acceperant, nunc, legis 

illius severitate liberatae, pro iegitimis habebantur. Revera 
erat illud levamentum in praesens. 

Cum iudiciis delationibusque apte coniunguntur somnia va- 
ticiniaque: in utroque enim genere regnat jfAu/i} quaedam. 
Videamus ergo quae H. IV cc. 8i — 84 narrentur de somnio 
Ptolemaei novoque deo ab Aegyptiis e Ponto petito. Rem 
recte dilucideque tradidit Tacitus sed, nisi me fallunt omnia, 
turbas dedit praepostera scioli industria. Sic narratio incipit: 

E plebe Alexandrina quidam oculorum tabe notus genua 
eius (sc. Vespasiani) advolvitur, remedium caecitatis expos- 
cens, monitu Serapidis dei, quem dedita superstitione gens 
ante alios colit. 

Hunc deum deinde cognoscimus a Ptolemaeo Sinope peti- 
tum, iussu iuvenis, qui ei in somnio visus erat. Quis ille 
iuvenis esset ignorabat Ptolemaeus; quis deus esset, qui 
illius iuvenis sumpserat figuram, ad illud usque tempus igno- 
rabant Alexandrini, ignorabat Timotheus Atheniensis, quem 
rei cognoscendae causa arcessiverat dimiseratque Ptolemaeus. 
Qui ergo Serapis esse potest, unus e vetustis Aegypti deis? 
Quod se non ignorare disertis verbis testatur Tacitus dicens 
templum extrui loco, ubi fuerat sacellum Serapidi atque Isidi 
antiquitus sacratum (c. 84). Denique si deus, qui in somno 
Ptolemaeo stetit ante oculos, Serapis est^ qui fit ut (c. 84 extr.) 
alii eum Aesculapium esse dicant, alii Osiridem, alii lovem, 
alii Ditem patrem (haud mirum: Ditem enim patrem et ^jj^ et 
fuisse eum apud Sinopenses legimus c. 83 m.: ^Timotheus quae- 
sitis, qui in Pontum meassent, cognoscit urbem illic Sinopen nec 
procul templum vetere inter accolas fama lovis Ditis". Atque 
ex hoc templo deus vel sponte profectus vel abductus dicitur 
c. 84 m.), sed nemo Serapidem? At in verbis c. 81 monitu 
Serapidis dei dele Serapidis nomen, omnia erunt planissima '). 



i) De Plutarchi locis eodem pertinentibus agetur c. XVII. 

Addam quaedam de loco diversi generis, in quo nulla est 
culpa scriptoris, nullum librarii vitium, qui tamen est eiusmodi 
ut obiter legentes facile in errorem possint induci. Simul mihi 
praebet facultatem ad Woelfflinium redeundi, a cuius praeclaro 
invento tota haec est profecta disputatio. Est H. IV, 79. 

Agrippinenses auxilium petebant a Cereale; interimiamcom- 
miserant id quod effecerat ut neque denuo cum Civile facere 
possent et illius Romanorum auxilii quam maxime indigerent : 
Germanos enim dispersos in domibus trucidaverant. Hoc est quod 
nostratium proverbio dicitur :/^«^ tergum naves suas comburere, 
Cavere nunc sibi debebant priusquam a clade accepta hostes 
(Germani) ^reparatis viribus ad spem vel ad ultionem accin- 
gerentur". Namque iam Coloniam intenderat (i. e. consilium 
ceperat eo eundi) Civilis cum cohorte integra bellique cupida, 
quae Tolbiaci agebat. Sed tristis nuntius eum ab hoc abduxit 
proposito: deletam cohortem dolo Agrippinensium^ qui «largis 
epulis vinoque sopitos Germanos, clausis foribus, igne iniecto 
cremavere". Haud dubie de duplici Germanorum caede sermo 
hic est, nam primo diversi trucidati Germani dicuntur, dein 
cohortem crematam foribus clausis legimus, ubi ergo de uno 
tantummodo sermo est aedificio. Atqui hostile facinus a Colo- 
niae incolis adversus Germanos commissum potius eo advocatu- 
rum erat Civilem quam inde aversurum. Cohors illa cremata 
eadem est quacum Coloniam tetenderat Civilis; crematur ea 
Tolbiaci, sed dolo Agrippinensium illud factum recte dicitur, 
quoniam in finibus Agrippinensium situm est Tolbiacum et 
Tolbiacenses ipsi sunt Agrippinenses. Hunc quoque locum 
aliquis proponat literarum alicui studioso, quamvis provecto, 
sed qui in Tacito hospes etiam est; mirari mox desinet Plu- 
tarcho, cum de militibus urbem Palatiumque petentibus lege- 
ret, in mentem non venisse de praetorianis agi. 



VI. 



Pergenti mihi observationes Taciteas in lucem edere opti- 
mum factu videtur pauiisper ad ea quae proiata iam sunt 
redire, hisque addere quaedam, quae tunc omisi; sic enim 
spes est fore ut sponte se mihi offerat disputandi cursus qui- 
dam neque ineptus, neque ingratus iis qui me sunt secuturi, 
quippe qui placide ambulare malint quam magnos identidem 
facere saltus. Dabo ergo operam ut, quantum in tanta rerum 
diversitate fieri possit, omnia ordine procedant. 

Agebamus autem pag. loi sq. de navigio illo quod matris 
occidendae causa struendum curasse Nero narratur A. XIV 
c. 3 sqq. Est profecto ineptissima tota ista narratio, quam 
etiamnunc a viris doctis aequo animo ferri iure miremur. 
Graecarum literarum cultores si in libris quos excutiunt eius- 
modi aliquid invenissent, dudum, ut opinor, ab omnibus esset 
explosum. Quis enim, ut ex innumeris exemplis unum affe- 
ram, cum vitam Euripidis (Df. P. S. G. p. 15 sqq.) percurrens 
in haecce incidit: 

Xiyovcri ii OTi ou yvvxlKSQ h» rob^ ^^yovq, ovq iTroUi sU 
xvTctg J/i Tuv 7rot}jf4,ciTooVt ro7g Be^fio^oploiq ivifrnicrav xir^ 
fiovX6(jLevxi ivsKslVy i^ilfrccvTO ii ocifTov Trparov fiiv iii rag Mov- 
(Txg^ iTreirx ii fis^xtcatrxfiivov fzyjxirt ccvrig KCCKOog ipsTv 
non vel ridens vel indignabundus misellum grammaticum 
facessere iubet, qui quod facete iocatus est Aristophanes 
tamquam rem quae revera evenerit tradat? 

Verum cautiorne et prudentior in proferendis iis quae fando 
audivit Tacitus esse solet? Immo vero in errores incidit non 
minus ineptos, quam ille est quem ex Euripidis Vita attuli. 
Quid quod prorsus eodem tnodo peccare potuit. Certe semel 
id ei accidisse iam pro certo constat. Hoc qui negat, eum 
fugit doctissima quaedam, ingeniosissima, ad legendum iucun- 
dissima Naberi nostri disputatio in Mnemosynes vol. 20 
(A. 1892) p. 410 sqq. demonstrantis quaecunque de Silii 
Messalinaeque nuptiis a Tacito traduntur facta esse nunquam 
sed acta in scena quadam, Messalina in hortis suis specta- 
cuium edente quo Bacchi, Ariadnes, Penthei, Baccharum 
partibus viri mulieresque fungerentur nobiles. 

De toto autem navigio isto nefario idem statuendum esse 
invitus testatur Dio Cassius (Xiphilinus) L. LXI c. 59 ita 
narrans: 

^Tf} ^\ Sk tov vpo^xvovq uKvovv (ii qui Neroni matris occi- 
dendae dederant consilium) rb ipyov kx) Kpv^x ha ^xpfiiKuv 
ovK eJxov avriiv civsXslv {TrJivTcc yxp iKslvti Itrx^poo^ i^vXi776To\ 

VXVV \i6vTSq iv T^ SsXTpCj) hxXVOfJ(,iv}jV T£ XVTilV i0* XVTij^ Kxi 

rivx dnipix i^ul^xv kx) (rvvKTTXfjt^ivijv xv Trikiv SorTi kx) ippua^Sxt, 
TOtxvTijv iripxv Txxico^ ivxvjr^yilivxvTO» 

At, o bone, non Neroni, Poppaeae, Senecae navigii stru- 
endi consilium subiecit istud spectaculum, sed Taciti ex eo 
nata est narratio, vel potiiis rumusculi inde orti sunt popu- 
lares, quibus aurem praebuit Tacitus. Suspicor autem (nam 
quis in tanta rerum perturbatione pro certo quidquam sta- 
tuat?) Vespasiani fere tempore in scena actam esse de morte 
Agrippinae fabulam ex eo genere quod hodierni homines 
,melodrama" appellant, in qua et navigium exhiberetur illi 
simile quod antea in aliquo amphitheatro spectatum fuerat, 
illam autem fabulam tunicato popello tantopere placuisse 
mentique eius inhaesisse ut opinio nasci posset revera hoc 
modo Neronem matrem suam de medio toUere esse conatum. 

Levem esse suspicionem si quis contendit, non repugrno: 
hoc tamen mihi constat a scena in historiam letale aberrasse 
navigium *). 

Omnino amat Tacitus quidquid animum vehementer per- 
cutity quidquid horrendum est, atrox, dirum, et si ei aiiquam 
rem duobus modis accipere et explicare licet, ut aut fiat ad 
intelligendum facilis, verisimilis, hominum respondens vitae, 
aut mira, insolita, incredibilis, metuendum non est ne hac 
narrandi ratione omissa illam probet. Ipsa illa de Siiii Mes- 
salinaeque nuptiis narratio, quae tota quam parum credibilis 
esset egregie demonstravit Naberus, insigne praeterea illius 
studii continet exemplum. Vettius Valens, Pentheum ex 
Euripidis Bacchis imitatus (quod felicissimo acumine Naberus 
perspexit) in ^praealtam arborem conititur" et interroganti- 
bus, quid aspiceret respondit „tempestatem ab Ostia atrocem", 

„sive" (ipsius haec Taciti verba sunt) ^orta erat *) ea spe- 
cies, seu forte lapsa vox in praesagium vertit". 

At in promptu est Vettii verba aliter interpretari ; parti- 
bus ille haud dubie fungebatur Penthei et communis erat 
laetitiae socius, sed sanae mentis plus servaverat quam ceteri 
omnes, intelligebatque aegre laturum Claudium hanc Messa- 
linae ^intemperiem", qua contra legem ab ipso promulgatam 
fecerat, metuendumque esse ne omnes, qui cum illa nunc 
mimum agerent, mox poenas darent. Verbis ergo utitur quae 
Penthei quoque esse possint, sed quibus simul laetitiae co- 



i) Dionis locum licet non afferat, tamen idera Nabero olim quod mihi nunc 
suboluisse videtur. Is enim in commentatione, quam, quia Belgice scripta est, 
minus quam par erat innotuisse viris doctis arbitror, eodem illo ^melodrama- 
tis'^ utitur nomine. Legitur commentatio egregia, qua duorum librorum, a nos- 
tratibus conscriptorum et insigni dignissimorum laude (alter Oordtii est de 
Constantino magno eiusque decessoribus^ Belgice scriptus, alter Karstenii dt 
fide Tacitt) censura agitur, in diario vemaculo c. t. De Gids A. mdccclxix 
p. 477 sqq. 

2) Sic enira legendum arbitror pro inepto coeperat quod traditum est. 



43 

mites instantis admoneat periculi: illos tamen Bacchi vis 
verum eorum sensum perspicere vetat. Non erat igitur cur 
Nipperdeius annotaret: „es ist merkwiirdig, dass die nahe 
liegende Vermutung fehlt Vettius Valens habe so ironisch 
(cur autem f /pMv/xo;^ ?) seine eigene Meinung iiber die kom- 
menden Dingen ausgedriickt, und vielleicht ist dies ausgefallen 
(forte lapsa vel consilio missa oder iacta voxf\ Mihi enim 
^notabilius^'^ videretur, si hoc loco, qui totus omni specie 
veri careat, tam prudens tamque probabilis suspicio inserta 
esset: cum contemptu, ut opinor, abiecisset eam Tacitus 
sicubi invenisset. 

Scriptor autem, qui id habet quod levi plebeculae vitio 
dat poetarum nostratium Rex, ut 

Dirior est quanto res quaeque, lubentius illam 

Credere festinet tanto *) 
carere ea virtute solet, quam in historico prae ceteris lepi- 
dissimus acutissimusque historicus Mueller-Striibing requirit: 
,ut iocum intelligat". Omnino Tacitus a iocis est alienus: 
semel tantum in tot tantisque Annalium Historiarumque 
libris narrat aliquid quod paulo sit festivius, A. XIII, 54: 

(Frisiorum legati) dum aliis curis intentum Neronem op- 
periuntur, inter ea, quae barbaris ostentantur, intravere Pom- 
pei theatrum, quo magnitudinem populi viserent. Illic per 
otium (neque enim ludicris ignari oblectabantur) dum con- 
sessum caveae, discrimina ordinum, quis eques, ubi senatus 
percontantur, advertere quosdam cultu externo in sedibus 
senatorum ; et quinam forent, rogitantes, postquam audiverant 
earum gentium iegatis id honoris datum, quae virtute et 
amicitia Romana praecellerent, nuUos mortalium armis aut 



i) In ipso gPalamedis" initio: 

Hei wispelturig volk, dat al te los van hoofd 
'tergste liefst gelooft. 



44 

fide ante Germanos esse exclamant, digrediunturque et inter 
patres considunt. 

Sed praeterea quoties in rem incidit, quae cum risu nar- 
rari possit debeatque, summa eam profert gravitate, sic non- 
nunquam ultro indicans se rei rationem parum perspexisse. 
Exemplo esse potest quod 1. XI c. 20 legitur: 

Nec multo post Curtius Rufus eundem honorem (sc. in- 
signia triumphi) adipiscitur, qui in agro Mattiaco reciuserat 
specus quaerendis venis argenti; unde tenuis fructus nec in 
longum fuit, at legionibus cum damno iabor, effodere rivos, 
quaeque in aperto gravia, humum infra moliri. Quis subactus 
miles, et quia plures per provincias simiiia tolerabantur, 
componit occultas literas nomine exercituum, precantium 
imperatorem, ut quibus permissurus esset exercitus, trium- 
phalia ante tribueret. 

Perspicuum magis est quod legitur apud Suetonium Claud. 24: 

(Triumphalia ornamenta tam facile dedit) ut epistola com- 
muni legionum nomine exstiterit petentium, ut iegatis con- 
sularibus simul cum exercitu et triumphalia darentur ne cau- 
sam belli quoquo modo quaererent. 

Sed risum uterque movet magis quam qui unquam risum 
captavit, dum tamquam factum memorabile refert scurrilem 
petulantemque militum iocum. Nam iocus ille fuit, paucissi- 
morum fortasse militum, haud dissimilis illi quo posteaTraia- 
num ludibrio habuerunt patres conscripti. Nam cum identidem 
literas laureatas a principe acciperent, neque pronuntiare vel 
memoria retinere possent barbara nomina gentium, quas a 
se devictas ille nuntiabat, senatusconsultum factum est: ,ut 
Traianus de quot quibusque ipse vellet populis triumpharet" 
(Dio C. 68, 29). 

Idem statuendum videtur de loco H. II, 91 : 

^Veniebat in senatum (VitelHus), etiam cum parvis de re- 
bus patres consulerentur ; ac forte Priscus Helvidius, praetor 

designatus, contra studium eius censuerat. Commotus primo 
VitelliuSy non tamen ultra quam tribunos plebis in auxilium 
spretae potestatis vocavit: mox mitigantibus amicis, qui alti- 
orem iracundiam eius verebantur, nihil novi accidisse respon- 
dit, quod duo senatores in re publica dissentirent : solitum se 
etiam Thraseae contradicere". 

Revera lepidissime iocatus est Vitellius urbanissimumque 
se praestitit, neque, ut opinor, tunc certe, erat cur quisquam 
altiorem eius iracundiatn vereretur. Quod autem Thraseam 
hic potissimum nominat, quocum olim disceptare sit solitus, 
nuiiam aliam ob causam illud fit quam quod ipsius Helvidii 
socer ille fuit. Admodum ergo inepte ab historico haec 
adduntur: 

Irrisere plerique impudentiam aemulationis; aliis id ipsum 
piacebat, quod neminem ex praepotentibus, sed Thraseam 
ad exemplar verae gloriae legisset. 

Tam severum scriptorem, tam parum aptum iocis vel in- 
teiiigendis vei narrandis vix credibile est unquam populari 
ilia ioquendi ratione usum esse, qua saepe aiiquod vocabulum 
ita ponimus ut quivis intelligat nos illud non quotidiano 
sensu suo sed potius contrario accipi velle: ^ironice" tum 
ioqui dicimur, parum quidem accurate, sed pervulgatus ille 
est vocis elpuveict et earum quae cum illa cohaerent abusus. 
At semei tamen — aut ego quid sibi velit non intelligo — 
ita Tacitus quoque locutus est. 

H. II, 30. De Caecina et Valente, Vitellianarum partium 
ducibus, haec narrantur: 

,Aemuiatio ducibus: Caecina ut foedum ac macuiosum, ille 
ut tumidum ac vanum inridebant. Sed condito odio eandem 
utiiitatem fovere, crebris epistolis probra Othoni obiectantes". 

Quid est eandem utilitatem fovere? Vertit Ritterus: „sie 
verfolgten dasselbe Interesse". Sed verisimile non est Taci- 
tum rem tam usitatam tam exquisitis appellasse vocabuiis. 

Et quaenam utilitas, quodnam emoiumentum in conviciis 
probrisque inest? Quid quod verbis sine respectu veniae toto- 
que capite 31 Tacitus ultro declarat illas de Othone epistolas 
probrosas, si in bello civili Otho vicisset, fortasse auctoribus 
carum exitium allaturas fuisse. Ad vim coloremque verborum 
recte intelligenda viam monstrant suavissimi versiculi quidam 
in Ovidii Metamorphosesin. Postquam poeta narravit apud 
Philemonem Baucidemque omnes cibos appositos fuisse in 
supellectile fictili, haec addit: 

post haec caelatus eodem 
sistitur argento crater *). 
Rodem argento iocose poeta dicit pro: argilla^ et caelatus 
pro sine arte factus, Itidem nostro Taciti loco fovere aliquid 
dicuntur homines incuriose et inconsiderate agentes, atque 
utilitas illa, quam ^fovent*', est res non minus inutilis quam 
ca quae modo est commemorata, immo vero multo magis 
periculi plena. Neque tamen intercedo quominus sic fere locus 
vcrtatur, ut fecit Ritterus, vel Belgice: „ze behartigden net 
zoo'n belang", dummodo qui ea vocabula recitat pronunti- 
andi acerbitate ea in contrarium detorqueat. 

Duobus denique locis in describendo eiusmodi vocabulis usus 
esse Tacitus mihi videtur, quae legentibus imaginem ridicu- 
lam ponerent ante oculos. H. III, 10 Milites Antonii Primi 
Veronam vallo circumdant ; hic subito novae legiones accedunt 
amicae, sed, dum procul etiam erant, hostium videbantur. 
Hic, ut ficri solet, milites proditionem suspicantur, atque in 
Tampium Flavianum, pridem ipsis invisum involant omnes: 

^Nec defensioni locus, quamquam supplices manus tende- 
rct, humi plerumque stratus, lacera veste, pectus atque ora 
singultu quatiens". 



i) Met. VIII, 668 Optime traditam lectionem KorDius servat. Coniectunie 
D. Heintii eadem — argilla ne mentionem quidem facere satius erat 

Non sine contemptu et derisione, ut opinor, dux ille nimis 
pavidus, qui identidem in genua procumbit, humi plerumque 
stratus dicitur. Hoc enim nisi Tacitus voluit, quomodo illud 
plerumque est accipiendum? 

Apte conferri potest quod c. 63 eiusdem libri legitur: 

„Non omisere per eos dies Primus ac Varus crebris nuntiis 
salutem et pecuniam et secreta Campaniae offerre Vitellio, 
si positis armis seque ac liberos suos Vespasiano permisisset. 
In eundem modum et Mucianus composuit epistulas; quibus 
plerumque fidere Vitellius ac de numero servorum, electione 
litorum loqui". 

Nostris hic oculis videmus Vitellium, hominem ignavum et 
imperatoris nomine quam indignissimum (talem certe eum 
legentibus videri cupit Tacitus), anxie quid agat quaerentem, 
ct nunc huc, nunc illuc convertentem mentem, sed ita ut 
maxime tamen promissis quietae lautaeque vitae alliciatur. Illa 
pavidi hominis trepidatio maxime illo plerumque depingitur. 



VIL 



Ad Pollium nunc redeo lepidamque eius de populari lo- 
qucndi vitio observationem, quo saepe homines, dum quam 
plurima vocabula, suo cognata afTectui, unum in iocum con- 
gerunt, argumenti sui vim ultro infringunt. lam unum certe 
apud Tacitum eiusdem vitii (si iam vitium dici potest quod 
ex ipsa hominis nascitur mente) exstare exemplum demon- 
stravi (H. I, 33), dubitanterque de altero locutus sum locc 
(A. I, 4) ubi idem usu venire videretur. Tertium nunc locum 
addam, qui recte intelligi mihi non posse videtur nisi PoUii 
lucc illustrctur. 

II. IV, 32. Mittitur ad Civilem a Romanis Montanus 
Trcvir ^ut absisteret bello neve externa arma falsis velaret" 
at Civilis „ubi videt Montanum praeferocem ingenio para- 
tumque in res novas" ultro eum ad belli allicit societatem 
oratione habenda, quae in tres dividitur partes: a. Diras 
cgo ulciscor iniurias a Romanis acceptas, quibus si vos fidelei 
manseritis, mox idem quod ego experiemini. b. Virtus Ger 
manorum vincere potest Romanorum multitudinem. c. Si 
tamen victi erimus, peior fieri conditio nostra non potest 
Altera autem pars sic ab eo enuntiatur: 

„En ego, praefectus unius cohortis et Canninefates Bata* 
vique, exigua Galliarum portio, vana illa castrorum spatia 
excidimus vel saepta ferro fameque premimus". 

Si ^immensa illa castra'' dixisset, multo maiorem haberet 

argumentum vim ; nam si vana sunt, id est nullius pretii, 
castra illa, ne res quidem a Civile gestae magni sunt pretii, 
neque quidquam de futuro promittunt bello: possunt enim 
aliae a Romanis mitti copiae multo robustiores multoque 
timendae magis. At, id quod plane eius naturae convenienter 
fit, ira sua et ferocia Civilis abripitur. 

Et eodem fortasse modo accipiendum est quod A. XII, 44 
legitur : 

^Erat Pharasmanis filius Radamistus, decora proceritate, 
vi corporis insignis et patrias artes edoctus, claraque inter 
accolas fama. Is modicum Hiberiae regnum senecta patris 
detineri ferocius crebriusque iactabat quam ut cupidinem 
occultaret". 

Si veram hominum hereditates appetentium ^logicam" se- 
cutus esset Radamistus, aliter esset locutus. Nam quo maior 
hereditas est eo gravius ferre heredipetam, quod ad speratas 
opes pervenire non possit, consentaneum est. Cf. XIV, 65 : 
^veneno interfecisse (Nero) creditus est . . . Pallantem, quod 
immensatn pecuniam longa senecta detineret". At egregie 
ipsam hic naturam depingit Tacitus; querentem enim adoles- 
centulum audire nobis videmur: „en ego quam fortis sim, 
quam cupidus gloriae bellique, quamque sit modicum Hibe- 
riae regnum: tamen ne ad illud quidem accedere possum, 
pater grandaevus iamque decrepitus obtinet". Respondere ei 
poterat vir disceptandi peritus: ^si modicum, si parvum est 
illud regnum, patrem tuum illud obtinere aequo patere animo, 
aptum est humeris eius onus; tu potius alibi vires exerce, 
digniores te labores circumspice". Sed quid logicam curat 
morarum impatiens iuvenis? *) 

Denique, quamquam non plane ex eodem est genere, apte 



1} Furneaux quoque seDsit esse in hoc loco insoliti aliquid, sed iUud frustra 
tollere conatur. 

hic locus tractari potest, qui legitur H. II, 76, nam ille quo- 
que vitio laborat, sed vitio quod loquentis mentem egregic 
referat. Ut tandem aliquando imperium sibi fatis destinatum 
accipiat Vespasianum monet Mucianus. ^Satis diu" ait ,quie- 
visti et exspectasti, nunc audacter agendum est". Haec ipsa 
sunt verba, quibus eum utentem facit Tacitus: 

„Torpere ultra et polluendam perdendamque rempublican 
relinquere, sopor et ignavia videretur, etiamsi tibi, quaii 
inhonesta, tam tuta servitus esset. Abiit iam et transvectua 
est tempus, quo posses videri concupisse: confugiendum es 
ad imperium". 

Hic primum reputandum est eundem Mucianum paul 
ante dixisse: „a contumelia quam a laude propius fuerit po! 
Vitellium eligi", deinde cogitandum de praeclara Lucai 
sententia: „ad bellum fugitur". Quid ergo Muciano diceodui 
est, si accurate loqui vult? Nempe: „non iam grata res e 
imperium, quam quis sibi expetat; sed actum de te est ni 
ab imperio salutem petis" i. e. hisce ei est utendum verbi 
^abiit iam et transvectum est tempus, quo posses concupt 
cere, confugiendum est ad imperium". Sed affectati unqua 
imperii Vespasianum insimulare anxie cavet; atqui in vert 
posses concupiscere inest quodammodo eiusmodi reprehensi 
certe inesse eam suspicax homo credere possit. Hoc meti 
Mucianus, hinc praeteritum illud concupisse^ hinc, quod a 
ditur, videri, 

Pollianae cognatam observationem protulit Pfitznerus iU 
qui iam plus decem lustra utilissimam Tacito navat operam. 
enim nuper diario c. t. Zeitschrift f. d. Oest. Gymn. (A. MDCO 
inde a p. 673) doctissimam inserendam curavit disputatione: 
qua et alia docere studet et Tacitum interdum vel sermoi 
vitiis, vel mira et insolita oratione, vel etiam erroribus ; 
historiam pertinentibus illorum loquendi genus notare a 
perstringere quos in scenam inducit. Minime spernenda 

est sententia, cuius memorem esse decet unumquemque qui 
Tacito dat operam, dummodo ne unquam ea utatur ad aperta 
nimiaque vel ipsius Taciti vel librariorum vitia defendenda 
vel excusanda. Quid enim tam est absurdum quod non hac 
ratione sanum integrumque videri possit ? Ex exemplis autem, 
quae Pfitznerus affert, maxime insigne videtur, quod legitur 
A. XIV, 44: neque incredibile est hic verum Pfitznerum 
vidisse. Certe mira est ibi et contorta oratio, neque corrup- 
tum esse locum verisimile est: hoc enim qui putaverunt 
frustra in emendando eo desudarunt. Is autem qui loquitur 
ex eo genere est hominum quos obscure contorteque loqui 
non nimis miremur. Cassius, doctus iurisconsultus et anti- 
quarius, extrema esse utendum adversus servos, quorum 
domini sunt occisi, severitate multis argumentis ubi demon- 
stravit, postremo haec addit: 

^Servi si prodant, possumus singuli inter plures, tuti inter 
anxios, postremo si pereundum sit non inulti inter nocentes 
agere". 

Corruptus locus visus est Nipperdeio, sed lectione quam 
illc proposuit: ^servis si pereundum sit, ni prodant, possu- 
mus singuli inter plures, tuti inter anxios, postremo non 
inulti inter nocentes agere", nihilo fit expeditior; nam quod 
molestissimum est remanet: ^t in nova lectione ^t in vulgata 
agere dicuntur tam domini illi, qui domi suae sunt inter- 
fecti, quam ceteri omnes. Notari ergo hic a Tacito intricatam 
horridamque Cassii orationem Pfitznerus censet — neque 
fortasse iniuria: certe mihi nihil in mentem venit quod 
melius videatur. 

Sed si omnino verum est quod Pfitznerus statuit (ego 
enim dubito etiam), fortasse unum afferre locum possum, ubi 
fiat illud: ibi autem et res de qua agitur et is qui loquens 
inducitur eiusmodi sunt ut suspicio illa non nimis longe petita 
videri possit. A. XI, 31. Omnibus niodis Callistus, Narcissus, 

Pallas, Messalinae exitium struentes, Claudium narrationibus, 
quas ipsi finxerunt de Silii nuptiis, terrent et perturbant. 
Egregieque iis res succedit, namque: 

^Satis constat eo pavore oifusum Claudium, ut identidem 
interrogaret, an ipse imperii potens, an Silius privatus esset". 

Cf. Suet. c. 37 : ^essetne sibi salvum imperium". 

Haud dubie eodem redit quod Tacitus et quod Suetonius 
dicentem facit Claudium, sed verba, quibus illud Tacitus 
enuntiat, insoliti aliquid habent et, ut mihi quidem videtur, 
inepti; cum ea lego, semper mihi suspicio nascitur de indus- 
tria sic scripsisse Tacitum ut nobis depingeret hominem 
omnino hebetem obtusaeque mentis, tum vero pavore plane 
exsternatum. Donatus aliquis si hic annotasset: ^vide fiifi)j7iv 
cum odio inductam et depravatam pronuntiatione'*, equidem 
non obloquerer (v. ad Eun. vs. 155 sqq.). 

Sed hoc certum est Tacitum interdum illud committere 
populare loquendi vitium quo duae res, cognatae quidem sed 
diversae, dum se simul loquentis menti offerunt, simul profenin- 
tur et in unum contrahuntur, quo facto saepe contorti aliquid et 
intricati nascitur. Dabo locos maxime hoc nomine insignes. 

H. IV, 38. Solito diutius naves, quae frumentum Africa- 
num advehunt, morantur; pavidus hac re populus nihil non 
fingit creditque, sparguntur rumores pleni terroris, 

„augentibus famam Vitellianis, qui studium partium non- 
dum posuerant, ne victoribus quidem ingrato rumore, quorum 
cupiditates externis quoque bellis inexplebiles nuUa unquam 
civilis victoria satiavit". 

Duae hic sunt distinguendae sententiae, quae nunc ita sunt 
permixtae ut separari nequeant: a. in bello civili, qui vic- 
tores existunt, nunquam satiari possunt; 6. praesertim de 
Flavianis illud valet militibus: illi enim externis bellis a 
Muciano et Antonio Primo praedae assuefacti iam didicerunt 
plura semper et maiora poscere. 

Ann. I, 19. Tumultuantes Pannoniae milites in praesentia 
placavit Blaesus legatus: impetraverunt ab eo ut ipsius filius 
Romam mitteretur, qui postulata sua (vel potius partem 
eorum) ad Augustum perferret: 

^Profecto iuvene modicum otium; sed superbire miles, quod 
filius legati orator publicae causae satis ostenderet necessitate 
expressa, quae per modestiam non obtinerentur". 

Aoy^tKUTspov, ut opinor, hoc foret: ^necessitate exprimi quae 
per modestiam non obtineantur", nam revera nihildum mili- 
tes ^expresserunt" nisi ut iuvenis ille orator publicae causae 
mitteretur. Sed hinc dum generalem deducunt sententiam: 
^plus necessitate quam modestia proficitur", simul sibi fin- 
gunt impetratum iam esse quod rogaturus etiam ille est, atque 
id generali illi sententiae innectunt. 

Ann. IV, 62. Fidenae amphitheatrum corruit et ingentem 
spectantium multitudinem operit: 

,Et illi quidem, qyos principium stragis in mortem afflix- 
erat, ut tali sorte, cruciatum eifugere: miserandi magis, quos 
abrupta parte corporis nondum vita deseruerat". 

Cruciatum aliquis subita morte plane effugit, et, si gram- 
maticae rationem habemus, ineptum est eiusmodi enuntiato 
addere aliquid quod vim habeat minuendi [ut tali sorte). Sed 
Tacitus bimembrem hanc sententiam in unam contrahit: 

ut tali sorte felices erant praedicandi: cruciatum enim 
effugere. 

Simillimum est quod paulo post legitur c. 63: 

^Ceterum sub recentem cladem patuere procerum domus, 
fomenta et medici passim praebiti; fuitque urbs per illos 
dies, quamquam maesta facie, veterum institutis similis, qui 
magna post proelia saucios largitione et cura sustentabant". 

Revera in illo maesta facie nihil est quod similitudinem 
illam imminuat; nam etiam post magna proelia non minus 
est moestitiae in urbe quam tunc post cladem, quae Fidenae 

facta erat. Sed hoc vult Tacitus atque paulo contortius elo- 
quitur: ^quamquam moesta erat urbis facies, habebat tamen 
solatii aliquid: in mentem enim revocabat antiqua tempora 
quibus post magna proelia idem fieri solebat". 

Neque sunt diversi hi loci: 

Ann. VI, 24: 

^Drusus (Germanici filius) exstinguitur .... centurio (qui 
in carcere omnes eius voces exceperat) .... voces deficientis 
(ad Tiberium pertulit) .... quis primo quasi per dementiam 
funesta Tiberio, mox, ubi exspes vitae fuit, meditatas com- 
positasque diras imprecabatur, ut, quem ad modum nurum 
filiumque fratris et nepotes domumque omnem caedibus com- 
plevisset e. q. s.". 

Post nepotes Ritterus inserit necasseti frustra, nam hic quo- 
que duas res Tacitus in unam coartat structuram. Vulgatam 
lectionem egregie tuetur quod c. 41 legitur: 

^Clitarum natio . . . in iuga Tauri montis abscessit loco- 
rumque ingenio sese . . . tutabatur . . . donec M. Trebellius 
legatus . . . duos coUes, quos barbari insederant . . . operibus 
circumdedit et erumpere ausos ferro, ceteros siti ad dediti- 
onem coegit". 

Id est: ^erumpere ausos ferro trucidavit, ceteros siti ad 
deditionem coegit". 



VIII. 



Pfitzneri commentatio illa, quam saepius iam, ut par erat, 
laudavi, a disputatione de codicibus Taciti incipit. Illius ergo 
exemplum me admonet ut et ipse pauca quaedam de illo 
argumento in medium proferam, rem, quam ego tangam 
tantummodo, aliis accuratius enucleandam relicturus. 

Corfices ergo illi, qui in editione Nipperdeiana alterius 
Annalium partis et Historiarum litera i significantur, per 
se nullius sunt pretii, nisi in iis locis ubi Mediceus alter 
lacunosus est, utpote qui vel ex ipso Mediceo, vel, quod 
Nipperdeius statuit, ex apographo quodam eius sint descripti. 
Omnino verissimum illud est, et tamen ne hic quidem „de- 
teriores" illi impune abiici possint, utpote qui interdum ali- 
quid servent quod unice verum sit, cum ipse Mediceus vitium 
ibi exhibeat, aut aliquid eiusmodi quod, etiamsi verum non 
sit, tamen ex ipso Mediceo eiusve apographo sumi non po- 
tuerit. Breviter locos indicabo, qui mihi hoc nomine maxime 
notabiles visi sunt: 

Ann. XI, 14. Claudius tres litteras adiecit, quae in usu 
imperitante eo, post oblitteratae, aspiciuntur etiam nunc in 
aere publico dis plebiscitis per fora ac templa fixo. Sic Me- 
diceus; lectio i: publicandis plebiscitis. Intelligi certe haec 
potest, ex Mediceo (vel eius apographo) nasci non potuit : 
coniectura est hominis exemplari suo non unice dediti. 

Ann. XI, 16. Cheruscorum gens regem Roma petivit . . . 

uno reliquo stirpis regiae, qui apud urbem habebatur, no- 
mine Italicus . . . Igitur Caesar Augustus pecunia, additis 
stipatoribus, hortatur gentile decus magno animo capessere. 

Sic Mediceus, nisi quod nominis Augustus s finale e cor- 
rectione natum est. 

In editionibus rectissime nunc legitur auctum, sed praeclara 
haec coniectura . . . debetur codici Gudiano. 

Ann. XI, i8. Chauci, milia dissensione domi et morte San- 
quinii alacres, dum Corbulo adventat, inferiorem Germaniam 
incursavere. Sic Mediceus; rectissime cod. Gud. nulla, sive 
quod in exemplari eius illud fuit, sive quod critici satis acuti 
manum expertus hic est, 

Ann. XI, 20. (Corbulo subito e medio labore revocatus) 
nihil aliud prolocutus quam beatos quondam duces Romanos, 
signum receptui dedit. Vi tamen miles otium exueret, inter 
Mosam Rhenumque XXIII milium spatio fossam perduxit. 

In codd. ^deterioribus" vera lectio «/ invenitur. 

Ann. XII, 47. (Rex Mithridates ab adversario per dolum 
prehenditur et vincitur). Ac compede, quod dedecorum bar- 
baris *), trahebatur; mox quia *) vulgus, duro imperio habitum, 
probra ac verbera intentabat ; et erant contra qui e. q. s. 

Locum perturbatum in ordinem redigit codex Gudianus 
praebendo moxque, 

Ann. XIII, 8. Corbulo . . . corpore ingens, verbis magnificis 
et super experientiam sapientiamque etiam specie inanium 
validus. 

Mihi multo praestare deteriorum lectio magnificus videtur. 
Certe non ideo reiicienda est quod in deteriori codice legatur. 

Ann. XIII, 26. (In senatu cum ageretur de ingratis liber- 
tis, et quidam censerent patronis dandum esse ius in servi- 



i) Satis inepte addita haec sunt: an ergo apud Graecos Romanosque in 
honore illud ponitur? 

2) In Med. est: mox £a, lineola fortosse post appicta. 

tutem eos retrahendi, Nero inter paucos quid videretur con- 
sultavit. Horum unus et alter paulo severior clamabat:) 

tribuendum aliquod telum, quod sperni nequeat. Nec grave 
manumissis per idem obsequium retinendi libertatem, per quod 
adsecuti sint: at criminum manifestos merito ad servitutem 
retrahi, ut metu coerceantur, quos beneficia non mutavissent. 

Sic Mediceus, perperam: non enim mali servi manumit- 
tuntur ut meliores fiant, sed optimi tantummodo (^qui sunt 
liberali ingenio"), spe in perpetuum tales eos futuros. Multo 
ergo rectius commutavissent, quod suasit Madvigius et . . . 
praebent ^deteriores". (Utrique tamen lectioni forsitan prae- 
stet simplex mutavissent). 

Ann. XIII, 48. Auditae Puteolanorum legationes, quas 
diversas ordo plebs ad senatum miserant. 

Pro asyndeto ordo plebs, quod certe huius loci non est, recte 
altera Medicei manus etquidaminferiores: ordo plebsque\i3bQn\.. 

Ann. XV, 59. (Ad forte facinus Pisonem socii adhortantur 
et aliis argumentis et hoc): 

Frustra silentium et fidem in tot consciorum animis et 
corporibus sperare: cruciatui aut praemio cuncta pervia esse. 

Unice verum videtur quod deteriores habent: sperari, 

H. II, 37. (Quod attinet ad id quod nonnuUi tradunt, co- 
gitasse Vitellii et Othonis milites de armis ponendis et bono 
aliquo imperatore eligendo, mihi credibile non videtur:) 

legatos ac duces, magna ex parte luxus egestatis scelerum 
sibi conscios, nisi pollutum obstrictumque meritis suis prin- 
cipem passuros. 

Utique cum ^deterioribus" legendum moribus. Obstrictum 
enim meritis suis principem etiam vel optimi sibi expetunt, 
at moribus suis obstrictum principem velle malorum est. 

H. II, 53. Novae narrationis sic fit initium: 

Notabile virgenium fuit quo Licinius Caecina Marcellum 
Eprium ut ambigua disserentem invasit. 

Pro corrupto virgenium Bekkerus iurgium coniecit. Satius 
erat e ^deterioribus" recipere: inde iurgium, 

H. III, 25. Postquam impulsos sensit (hostes) Antonius 
denso agmine obturbabat. Laxati ordines abrumpuntur. . . . 
Sparguntur festinatione consectandi victores. 

Recipienda est deteriorum lectio obturbat. 

H. III, 51. Celeberrimos auctores habeo, tantam victoribus 
adversus fas nefasque inreverentiam fuisse ut gregarius eques 
occisum a se proxima acie fratrem professus praemium a 
ducibus petierit; nec illis aut honorare eam caedem ius ho- 
minum aut ulcisci ratio belli permittebat: distulerant tam- 
quam maiora meritum quam quae statim exolverentur. 

Illud distulerant tam contortam requirit explicandi ratio- 
nem ut etiam atque etiam deliberandum videatur nonne 
praestet a deterioribus accipere distulerunt quod ipsa flagitat 
narrationis natura. 

H. III, 69. Igitur tamquam omnis respublica in sinum 
Vespasiani cecississet e. q. s. 

Sic Mediceus, recte nunc editur cessisset. At deteriores 
habent cecidisseti verisimile ergo est hic illos non a Mediceo 
pendere, sed illius exemplum duplicem habuisse lectionem 
cessisset et (supra scriptum) cecidisset^ quae in Mediceo coa- 
luerit in cecississety cum altera familia, cui hac certe in re 
cognati deteriores, cecidisset reciperet. 

H. IV, 7. In iurgio inter Marcellum Eprium et Helvidium 
Priscum hic contendit: 

Fuisse Vespasiano amicitiam cum Thrasea Sorano Sentio\ 
quorum accusatores etiamsi puniri non oporteat, ostentari 
non debere. 

Non ignoti hominis hic requiritur nomen, sed nobilis ali- 
cuius delatorum victimae, nullumque tam aptum quam Senecae^ 
quod praebent deteriores. 

H. IV, 22. Spem oppugnantium (Germani hi sunt castra 

Romana oppugnantes) augebat amplitudo valli, quod duabus 
legionibus situm vix quinque milia armatorum Romanorum 
tuebantur. 

Ineptum emblema Romanorum non est in deterioribus. 

Addi possunt his innumeri loci, in quibus emendandis iam 
cum ^deterioribus" illis dudum editores consentiunt, et for- 
tasse operae pretium fuerit diligentius etiam unum et alte- 
rum illorum excutere codicum, si forte alia ibi lateant, quae 
a recentioribus criticis nondum sint inventa, cum tamen 
Lipsiis et Madvigiis indigna non fuerint. Sic demum appare- 
blt, quod et ipse pro virili parte demonstrare conatus sum 
prudentis esse critici: ^inde bonum, reperitur ubi, sibi sumere 
semper". 

Nunc autem — id quod cognati est argumenti — unum 
et alterum locum aiferam, ubi tradita lectio sit retinenda, 
cum ad eos emendationes sint propositae, quae aut ab edito- 
ribus receptae iam sint, aut magnam, primo certe aspectu, 
habeant veri speciem. Haud enim inutile videtur cur reii- 
ciendae illae sint paucis demonstrare. 

A. XI, 2. Ipsa (Messalina) ad perniciem Foppaeae festinat, 
subditis, qui terrore carceris ad voluntariam mortem propel- 
lerent, adeo ignaro Caesare, ut paucos post dies epulantem 
apud se maritum eius Scipionem percontaretur, cur sine 
uxore discubuisset, atque ille functam fato responderet. 

Pro responderet Acidalius respondere^ Ritterus respondet, 
Ernestius respondit coniecerunt. Quas coniecturas cum com- 
memorent editores, haud iniuria de tradita lectione dubjtari 
significant. Nihil tamen certius quam unice veram eam esse. 
Etiam responsum Scipionis demonstrabat quam ignaro Cae- 
sare tota illa res acta esset. Qui? quaeris. Ex ipso Caesaris 
vultu efficiebat Scipio ignarum esse rei Caesarem; intellige- 
bat ergo tantummodo cavendum sibi esse ne responso suo 
Messalinam eiusque canes irritaret. Si vero aliquo modo su- 

spicari potuisset permissu iussuve Claudii uxorem suam ad 
mortem compulsam, homo pavidus ignavusque ^poenas dedit" 
vel aliquid eiusmodi respondisset. 

A. XI, 9. (De Parthorum imperio certamen est inter Go- 
tarzem, regem crudelissimum, et Vardanem, fratrem eius, 
quem ipsi Parthi contra eum accivere, iamque copias suas 
uterque in campum eduxerunt): 

>At Parthi imperatores cum pugnam pararent, foedus re- 
pente iaciunt cognitis popularium insidiis, quas Gotarzes 
fratri patefecit". 

Pro iaciunt Agricola proposuit iciunt, Lipsius faciunt, et 
alterum ab hoc, alterum ab illo editore recipitur. Et tamen 
minime sollicitanda hic erat lectio tradita: unice enim vera 
ea est, coniecturae autem istae iciunt et faciunt ridiculi 

habent aliquid. Quid enim ? Stant parati ad pugnam et 

subito foedus iaciunt, i. e. foederis faciendi iniiciunt mentio- 
nem. Nonne hoc verisimile, nonne et res et verba ipsi con- 
veniunt naturae ? Subito de foedere iniicere sermonem possunt 
etiam qui iamiam conserturi manus sunt; at nullum foedus 
repente fit: ad eam rem cerimoniae sunt peragendae, quae 
suas sibi afferunt moras; festinari nunquam foedus potest, 
sed minime tunc apud Parthos potuit illos, qui: y^congressi 
primo cunctanter, dein complexi dextras, apud altaria deum ') 
pepigere" e. q. s. 

A. XV, 48. De Pisone et alia et haec narrantur: 

Procul gravitas morum aut voluptatum parsimonia; lenitati 
ac magnificentiae et aliquando luxu indulgebat. 

Pro lenitati Ernestius coniecit levitati, eamque coniecturam 
probat Furneaux hoc argumento quod lenitas vitium non sit. 
At ne 7nagnificentia et luxus quidem, per se spectata^ vitia 



i) Quae certe non aderant in campo ad proelium electo; illorum causa ad 
aliquam urbem iter faciendum erat aut, ul minimum, redeundum in castra. 

sunt; verum plane se iis dedere et indulgere vitium est. 
Lenitati indulgere optimum praebet sensum: est ea res co- 
gnata illi quae supra his verbis est significata: ^largitionem 
(exercebat) adversus amicos et ignotis quoque, comi sermone 
et congressu"; hoc unum interest quod sic discribitur homo 
lenis adversus alios, at qui lenitati indulget is etiam adversus 
se ipsum suaque vitia lenis est. 

H. I, 33. Qui Galbae suadent ut quam primum Othoni 
eiusque conatibus occurrat, et alia et haec disputant: 

yObsidionem nimirum toleraturos; et praeclarum in servis 
auxilium, si consensus tantae multitudinis et, quae plurimum 
valet, prima indignatio elanguescat. Proinde *) intuta quae 
indecora". 

Pro proinde Nipperdeius coniecturam suam perinde^ tam- 
quam certam, in textum recepit. Sed intuta quae indecora 
dicere aliquis potest, perinde additum absurda illa verba red- 
dit. Contra ^proinde intuta quae indecora" egregie dictum 
est, hoc facile annectitur praecedentibus, et, quoniam adhor- 
tandi vim habet (cum imperativis enim plerumque proinde 
iungitur), aptissimum tempori locoque est; conferatur quod 
continuo sequitur: ^vel, si cadere necesse sit, occurrendum 
discrimini". 

H. I, 42. ^Titum inde Vinium invasere (victores Othoniani). 
De quo et ipso ambigitur, consumpseritne vocem eius instans 
metus, an proclamaverit non esse ab Othone mandatum ut 
occideretur. Quod seu finxit formidine, seu conscientiam con- 
iurationis confessus est, huc potius eius vita famaque incli- 
nat, ut conscius sceleris fuerit, cuius causa erat". 

Pro finxit Nipperdeius siluit edidit; perversissime. Nam 
primum hic Tacitus id facit quod indoles eius fert, ut, cum 
duarum rerum alterutram eligere possit, illam praeferat et 



i) In codice plenis literis proinde^ non ^inde legitur. 



62 

revera evenisse statuat, quae tragici plus habeat. Tum tradita 
lectio optimutn hunc praebet sensum: sive finxit illud ^^00 
iussit Otho", sive de coniuratione vocem aliquam mittens 
scmet ipsum tamquam conscium eius indicavit. At ista omnia 
Nipperdeiana coniectura pereunt. Praeterea, si siluit legimus, 
quid isto quod faciamus? 

H. I, 44. ^Plures quam centum viginti libellos praemium 
exposcentium ob aliquam notabilem illa die (sc. qua Galba 
Pisoque sunt occisi) operam Vitellius postea invenit; omnes- 
que conquiri et interfici iussit, non honori Galbae, sed tra- 
dito principibus more, munimentum in praesens, in posterum 
ultionem". 

Pro munimentum ad praesens, in posterum ultionem ingeni- 
osissime Muretus proposuit: munimentum in posterum ad 
praesens ultionem. Et tamen ego illam conicturam reiiciendam 
censeo, non quod parum aptum huic loco sensum praebeat, 
sed quia vulgata quoque lectio egregie consilium quoddam 
Vitelli refert, idque minime absurdum : in praesentia Vitellius 
sibi munimentum et securitatem parabat, homines cuivis im- 
peratori infidos de medio tollens, et in posterum sperare sic 
poterat, si ipse quoque aliqua proditione cecidisset, mortem 
suam inultam non fore: videri enim poterat non sibi solum 
prospexisse sed et successorum securitati et omnino impera- 
toriae potestati. 

H. II, 20. „Uxorem eius (Caecinae) Saloninam, quamquam 
in nullius iniuriam insignis equo ostroque veheretur, tamquam 
laesi gravabantur". 

Pro insignis Puteolanus insigni, quae coniectura tantum 
abest ut sit necessaria ut sententiam conturbet; nam insignt 
equo vehi aliquis recte dicitur, insigni ostro vehi subridicu- 
lum est. 

H. III, 64. „At primores civitatis Flavium Sabinum, prae- 
fectum urbis, secretis sermonibus incitabant victoriae famae- 

que partem capesseret Id Sabino convenire ut impe- 

rium fratri reservaret; id Vespasiano, ut ceteri post Sabinum 
haberentur". 

Pro reservaret lacobus proposuit reserarety quae haud 
dubie ingeniosissima est coniectura, sed ut huic loco apta 
magnopere vereor. Non etenim Sabinus admonetur ut ali- 
quam rem faciat quae Vespasiano sit profutura, sed potius 
ut aliquo modo declaret quid ipse sentiat de republica: palam 
eum Vespasiani partes amplecti cupiunt primores illi; quod 
si fecerit, fratri reservabit imperium i. e. imperii sedem, ur- 
bem Capitoliumque. 

H. IV, 46. (Militiam repetunt a Muciano non solum qui 
olim pro Vespasiano pugnaverant, nunc dimissi erant, sed 
etiam ipsi Vitelliani; et morem quidem gerere omnibus 
Mucianus cupiebat) : 

sed immensa pecunia tanta vis hominum retinenda erat. 

Multis modis haec sollicitarunt critici : hic post pecunia 
inserit terrebat] ille praeterea si addit (pecunia terrebat si 
tanta), accedit tertius qui pro si legere malit qua, Omnes, 
si quid video, soloecam efficiunt orationem; quin frustra de- 
sudent non dubito; nam posse et debere hic in unum contra- 
huntur, paulo quidem intricatius sed plane Taciteo more. 
Sic enim divellenda atque explicanda est verborum tradi- 
torum sententia: ut posses tantam vim hominum retineref 
immensa erat habenda pecunia. Nos quoque saepe eodem 
fere modo loquimur. 

H. IV, 60. ^Germani incautum agmen adgrediuntur: pug- 
nacissimus quisque in vestigio, multi palantes occubuere; 
ceteri retro in castra perfugiunt, querente sane Civili et incre- 
pante Germanos, tamquam fidem per scelus abrumperent. 
Simulata ea fuerint an retinere saevientes nequiverit, parum 
adfirmatur. Direptis castris faces iniciunt; cunctosque, qui 
proelio superfuerant, incendium hausit". 



64 

Incautum illud agmen Romanorutn est quibus fide data 
Civilis incolumes abire e castris, quae iam ultra defendere 

nequeunt, permittit. Hic totum illud : querente sane 

adfirmatur Haasius post hausit ponit. Nunquam quidquam 
vidi perversius; simulatque Germanos contra fidem datam 
facientes conspicit Civilis queri incipit, sive simulatus ille 
dolor est, sive revera invito ipso saeviunt Germani. IUud 
vero quid sibi voluisset, si tum demum ob perfidiam suorum 
lamentatus esset Civilis, cum et castra et cuncti, qui inerant, 
Romani interiissent ? Tum demum si dolorem fingeret^ quinam 
eo erant decipiendi; si verus fuit dolor, quid faciebat cum 
perfide agere incipiebant Germani? Tacitusne adstabat et 
horrendum facinus contemplabatur quietus? 

H. V, 17. (Ante proelium Civilis orationem ad milites 
habet et alia admonens et haec): 

Ne terrerentur vario Trevirici proelii eventu: suam illic 
victoriam Germanis obstitisse, dum omissis telis praeda manus 

impediunt IUum diem aut gloriosissimum inter maiores 

aut ignominiosum apud posteros fore. 

Pro victoriam Acidalius avaritiam^ Herbstius incuriam 
proposuerunt. Equidem flosculum vere Taciteum servandum 
censeo. Quod ad gloriosissimum inter maiores attinet, agnosco 
hic liberiorem illum superlativi usum, e Graecis scriptoribus 
tam bene notum [h ipiarog tuv Trpirspov vel ruv ^uTore): dies 
gloriosior quam ullus maiorum nostrorum tempore fuit. Quo- 
minus inter maiores deleamus obstat positivus ignominiosus ; 
non enim recte haec inter se iuncta videntur: aut gloruH 
sissimum aut ignominiosum apud maiores. Nipperdeianum vero 
in maiores pro inter maiores quid sibi velit prorsus me latet. 

Ann. IV, 5 (in enumeratione copiarum quibus imperium 
Romanum utitur): 

Apud idonea provinciarum sociae triremes alaeque et auxi- 
lia cohortium, neque multo secus in iis virium, sed persequi 

incertum fuit, cum ex usu temporis huc illuc mearent, glis- 
cerent numero et aliquando minuerentur. 

Lipsianum fuerit pro fuit ideo recipere quod XV, 41 le- 
gatur haud promptum fuerit perversissimum est. Hoc vult 
Tacitus: auctores^ quos sequor, accurate illarum copiarum 
inire numerum non potturunt. Soloecismus videtur: incertum 
fuerit cum mearent. 

Ann. VI, 35. Enimvero apud Sarmatas non una vox ducis: 
se quisque stimulant, ne pugnam per sagittas sinerent impetu 
et cominus praeveniendum. 

Hic ego Beroaldi coniecturam inirent pro sinerent minime 
probandam censeo. Hoc enim Sarmatae clamant: ^obviam 
eundo hostibus et impetu faciendo prohibeamus quominus 
proelium totum sit sagittariorum". Maiorem distinctionem, 
quae vulgo post sinerent ponitur, removendam arbitror. 



y 



IX. 



Agam nunc de locis quibusdam, ubi ab uno vocabulo 
pendent omnia, cuius vero sensu non accurate perspecto aut 
iniuria sit interdum sollicitata lectio tradita aut perversa 
proposita coniectura, aut parum intellectum Taciti consilium, 
denique aliquis levior graviorve commissus error; plerumque 
tamen hic coniecturis quibusdam refellendis dabo operam, 
quae mihi aut videantur inutiles aut id in textum inducere 
quod noluerit Tacitus. 

Ann. XI, 2. ^Neque data senatus copia (sc. Valerio Asia- 
tico, in quem calumniatores immiserat Messalina et irata ipsi 
et hortis eius inhians): intra cubiculum auditur, Messalina 
coram, et Suillio corruptionem militum, quos pecunia et stupro 
in omni jlagitio obstrictos arguebat, exin adulterium Poppaeae, 
postremo mollitiam corporis obiectante." 

Sic Mediceus; recipitur plerumque Rhenani coniectura in 
omne jlagitium, iniuria, ut mihi videtur. Non enim hic agi- 
tur de aliquo Valerii consilio, cuius causa milites ille ob- 
strinxerit, sed de condicione, in quam milites adduxerit pecunia 
scortisque praebendis. Et qui illud in omne flagitium probant, 
de facinore aliquo forti et periculoso, quod cum militibus 
suis perpetrare voluerit Valerius, cogitare videntur, cum e 
contrario vox illa mollitiem potius significat et quamvis pra- 
vitatem, quae neglecta disciplina militari in exercitu exsistere 
soleat. Hunc errorem evitavit Dio LX, 29, qui de militibus 
ad impudicitiam a duce pellectis hic agi putavit, sed alium 

commisit errorem, quem Tacitus verbis mollitiam corporis 
refutat. Sic sponte ad leniorem adducimur emendationem 
quam Rhenani illa est : omni jlagitio obstrictos (omisso /;/) : 
dicebantur ab accusatore milites, quibus tam facilem se prae- 
stitisset Valerius, vitae molli et minime militari ita assuefacti 
ut iam divelli inde et ad bonam frugem reduci non possent. 
Hoc est obstrictus alicui rei, hoc etiam H. H, 37 requiritur, 
ubi Mediceus habet: „(non credo) legatos ac duces, magna 
ex parte luxus egestatis scelerum sibi conscios, nisi poUutum 
obstrictumque meritis suis principem passuros", sed cum 
deterioribus moribus legendum esse demonstrare sum conatus : 
pravi illi et corrupti duces non alium imperatorem sunt 
passuri quam qui suis moribus obstrictus i. e. eidem addictus 
pravitati sit. 

XI, 3. Liberum mortis arbitrium Valerio permittendum 
censet Vitellius et ^eandem clementiam" ipse quoque suadet 
imperator: 

^Hortantibus dehinc quibusdam inediam et lenem exitum, 
remittere beneficium Asiaticus ait, et usurpatis, quibus in- 
sueverat exercitationibus, lauto corpore, hilare epulatus .... 
venas exsolvit." 

Quid est remittere beneficium? Interpretes sic accipere vi- 
dentur ut sit: beneficio non uti, At cui haec clementia liberi 
mortis arbitrii data est, ea non uti non potest: quocunque 
modo moritur, ipse illius mortis auctor fit; ille etiam qui 
(XVI, 9) restitit percussoribus et pugnans cum armatis tam- 
quam in acie cecidit, tamen illam mortem elegit ipse. Oppo- 
nuntur inter se remittere et . . . . intendere: intendit quicunque 
ad extremum usque finem in aliqua re perseverat, remittit 
qui parce et modice agit *). Si fecisset Valerius id quod 



i) Praeclarum exemplum, simulque firraissimum meae interpretationis argu- 
mentom, praebet Sen. £p. 71, 19: „hoc nec remitti nec intendi posse*\ 




68 

amici suadebant, ut aliquot dies ad moriendum sumeret, 
beneficium intendisset i. e. plane abusus eo esset; nunc, dum 
mortem sibi consciscit illo tempore usitatissimam et brevis- 
simam, remittit beneficium i. e. parce et verecunde eo utitur. 
Cf. A. I, 8: ^Conclamant patres corpus (Augusti) ad rogum 
umeris senatorum ferendum. Remisit Caesar e. q. s." i. e. nimios 
illos honores minuit. 

Ipse ille locus (XVI, 9), quem modo commemorabam, ab 
inutili coniectura vindicari potest, si memores sumus quid 
revera sit remittere et quae accurata eius verbi interpretatio. 

„Silanus" (ait Tacitus) .... ^municipio Apuliae, cui nomen 
Barium est, clauditur. Illic — a centurione ad caedem misso 
corripitur; suadentique venas abrumpere animum quidem 
morti destinatum ait, sed non remittere percussori gloriam 
ministerii." 

In codice est quidem peremtttere ^), sed (sic certe Ritterus 
refert) correctum in remittere^ deteriores permittere habent, 
e coniectura, ut opinor, eaque vetustissima; nam cum remittere 
Tacitus scripsisset, suprascripsisse aliquem permittere suspicor, 
unde illud peremittere natum sit. Et etiamnunc coniectura 
illa identidem fautores invenit, non reputantes quam ineptura 
illa Silanum reddat. An putemus iuvenem illum, quamvis 
praevalidum, serio credidisse inermem se armatos milites 
cum centurione victurum, et prohibiturum quominus ministerio 
suo fungerentur? Et ut iam faciamus illud eum credidisse, 
quid sibi vult istud gloriam} y^Non remittam"^ ait j^gloriam 
ministerii sed intendam illam et augebo; faciam ut cum 
quam maxima gloria ministerio vestro perfungamini, corpus 
meum quantum potero defendam et sic facultatem vobis 
praebebo ad forte edendum facinus: tamquam in acie 
pugnabitis". 



i) Apparet tamen aliquid ibi turbatum esse. 



69 

A. XI, 22. ^Dolabella censuit spectaculum gladiatorum 
per omnes annos celebrandum pecunia eorum, qui quaes- 
turam adipiscerentur. (Sequitur longior locus de quaestoribus 
eorumque numero sensim aucto). Post lege Sullae viginti 
creati supplendo senatui, cui iudicia tradiderat. Et quamquam 
equites iudicia reciperavissent, quaestura tamen ex dignitate 
candidatorum aut facilitate tribuentium gratuito concedebatur, 
donec sententia Dolabellae velut venumdaretur". 

Locus impeditior videtur quam revera est. Memores modo 
simus aut apud Tacitum non eam habere emphasin quam 
habeat apud Ciceronem, sed fere esse: modo — modo, 
nunc . . . nunc. Cf. c. 38 ^(Messalina) tunc primum fortunam 
suam introspexit ferrumque accepit, quod frustra iugulo aut 
pectori admovens ictu tribuni transigitur"; i. e. modo iugulo 
modo pectori. Sic et hic distinguuntur aetas liberae reipubli- 
cae post SuUam, et aetas imperatoria ante Dolabellae legem: 
stante republica ex dignitate candidatorum concedebatur 
quaestura, post amissam libertatem ex facilitate tribuentium 
(i. e. principum). Postremo hic quoque utamur observatione 
nostra (v. p. 52 sq.) de binis sententiis a Tacito in singulas 
coartatis, apparebit loci argumentum sic decurrere: ^quam- 
quam iudicia, adempta senatoribus, reddita sunt equitibus, 
numerus tamen quaestorum imminutus non est, ergo semper 
fuit honor ad quem haud ita difHculter homines pervenie- 
bant; certe nulla constabat pecunia sed primum (stante re- 
publica) ex dignitate candidatorum, post (aetate imperatoria) 
ex facilitate tribuentium concedebatur". 

Cf. Ann. IV, 48. „Mox versi in luxum et raptis opulenti 
omittere stationes lascivia epularum, aut somno et vino pro- 
cumbere". Errat editor, qui hic post stationes virgulam ponit, 
et sic res prorsus easdem inter se opponit. An quidquam 
interest inter lascivia epularum procumbere et somno et vino 
procumbere? At si virgulam, id quod recte ceteri faciunt 

editores, post epularum ponimus, et recordamur quam parum 
sit emphatica apud Tacitum particula autf aptissimam hanc 
nanciscimur sententiam : modo prae epulis suis stationes omit- 
tebant, modo illo tempore iam ebrii procumbebant. 

Ann. XI, 28. (Allato rumore de nuptiis istis Silii Mes- 
salinaeque, Claudii liberti, suae metuentes potentiae, acer- 
bissime in Messalinam invehuntur): 

^Subibat sine dubio metus reputantes hebetem Claudium 
et uxori devinctum multasque mortes iussu Messalinae pa- 
tratas. Rursus ipsa facilitas imperatoris fiduciam dabat, si 
atrocitate criminis praevaluissent, posse opprimi damnatam 
ante quam ream; sed in eo discrimen verti, si defensio au- 
diretur utque clausae aures etiam confitenti forent". 

Hic omnia confunduntur, neque uUa agnoscitur cogitatio- 
num deliberationumque series, nisi quid sit sine dubio tene- 
mus: concedentis illud est. Sic enim disputat Tacitus: ^si 
quis me roget: nonne ergo MessaHnam liberti isti metuebant, 
respondeam: profecto metuebant eam, sed e. q. s." 

Quod autem ad illud utque pertinet, brevitate Tacitea 
positum censet Nipperdeius hoc sensu: „et quod efilciendum 
esset ut . . .". Sed tam contorte locutum Tacitum vix cre- 
dibile, atque istud et quod parum aptum est vinculum ad 
sequentia annectenda praecedentibus. Ergo sic potius locum 
explicem ut dicam in voce discrimen esse metus notionem, 
ergoque utque esse i. q. et ne non '). Hoc igitur dicit Tacitus: 
„in eo discrimen vertebatur si defensio audiretur, (hoc me- 
tuebatur) ne non clausae aures etiam confitenti essent", sive: 
y^ne paterent aures Claudii etiam confitenti". Optime inter 
se opponuntur si defeyisio audiretur et etiam confitenti i. e. 
non se defendcnti sed simpliciter confitenti et nil nisi veniam 
petenti. Hic erat omnis libertorum metus: ne nancisceretur 

i) Cf. Sen. £p. 19, 6: ^SolUcitus est ut e. q. s. 

Messalina facultatem hebetem sibique devinctum maritum 
quocunque tandem modo alloquendi. 

A. XII, 22. ^Agrippina . . . Lolliae infensa . . . molitur 
crimina et accusatorem . . . exim Claudius inaudita rea multa 
de claritudine eius apud senatum praefatus . . . addidit per- 
niciosa in rempublicam consilia et materiem sceleri detra- 
hendam: proin publicatis bonis cederet Italia". 

Hic quid sit addidit vix quisquam dubitare potest: Clau- 
dius, ut Lollia non poenam passa sed clementiam experta 
videretur, primum de nobilitate eius praefatur, deinde in 
sententia dicenda sic perrexit ut crimina ei obiiceret. Sed 
videamus nunc quod XVI, 17 legitur: (tamquam Pisonis 
conscius et Annaeus Mela accusatur; ille autem): 

„quae tum promptissima mortis via, exsolvit venas, scriptis 
codicillis, quibus grandem pecuniam in Tigellinum generum- 
que eius Cossutianum Capitonem erogabat, quo cetera ma- 
nerent. Additur codicillis tamquam de iniquitate exitii que- 
reils ita scripsisset, se quidem mori nullis supplicii causis, 
Rufrium autem Crispinum et Anicium Cerialem vita frui 
infensos principi". 

Sic codex, et possunt haec utcunque intelligi, dummodo 
^t ante tamquam €t post scripsisset virgula ponatur. Sed vel 
sic plusquamperfectum scripsisset vix ferendum videtur, et 
totum illud additur tamquam scripsisset nimis contorte est 
enuntiatum. Nihil vero perversius quam lectio scripsisse^ 
quam nonnulli probant, verbo additur eam praebentes struc- 
turam, quam dicitur, fertur simm. habere solent. Miror 
equidem neminem, cum de codicillis aliquid legisset et deinde 
in addendi verbum incideret, de altera codicillorum parte, 
quam addiderit Mela, cogitasse. Sed excipiendus hic Draegerus, 
qui totum illud tamquam de iniquitate exitii querens ita scrip- 
sisset delendum censet, quae coniectura, quamvis mihi arri- 
deat, paulo tamen violentior videtur. Ergo expunctis tan- 

tummodo verbis ita scripsisset, quae tam languida sunt ut 
in nullo scriptore nedum Tacito ferri possint, pro additur 
lcgendum censeo addidit vel potius addit^ quod quam facile 
in additur corrumpi potuerit quisque videt; quo vitio semel 
commisso, ut tamen aliquo modo cohaereret sententia, istud 
ita scripsisset postea est insertum. 

Ann. XV, 59. ^lmmotus his (amicorum admonitionibus 
Piso) et paululum in publico versatus, post domi secretus 
animum adversum suprema firmabat, donec manus militum 
adveniret, quos Nero tirones aut stipendiis recentes delegerat: 
nam vetus miles timebatur quamquam favore imbutus". 

Sic Mediceus, sed haud dubie verum vidit Rhenanus, qui 
tamquam proposuit. Quid enim? Erga utrum militum favor 
esse et cogitari potest, erga ducemne suum, rite creatum 
riteque ipsis praepositum, an erga eum, qui fidem eorum 
sollicitare studet? Equidem non dubito quin inepte milites 
ijnperatori suo favere dicantur, sed recte favere dicuntur ei, 
qui largitione utitur adversum amicos et ignotis quoque (c. 48); 
illam autem e militibus ii soli experiri potuerunt, qui iam 
aliquamdiu in castris erant. Cf. H. II, 85 : ^tertia iegio exem- 
plum ceteris legionibus praebuit (sc. ad Vespasianum trans- 
grediendi): octava erat ac septima Claudiana, inbutae favore 
Othonis^\ Otho enim ubique apud Tacitum non verus ac 
legitimus legionum atque totius imperii dux est, sed turbidus 
homo qui a legitimo imperatore Galba partem militum haud 
bonis artibus ad se allexerit. Et tamen hunc ex Historiis 
locum quidam afferunt ad vocem quamquam nostro Annalium 
loco tuendam. En quo ducere possit homines novicium istud 
studium quamvis certis obloquendi emendationibus ! De duo- 
bus aliis vocabulis, quae et ipsa ad modestos et seditiosos 
cives militesque pertinent, neque satis accurate intelligi solent, 
mox agemus. 

Coniunctionem 7iam et ab aliis scriptoribus et a Tacito saepe 

illi inservire figurae, quae praeteritio dicitur, norunt omnes, 
neque tamen ubique a viris doctis observari iliud videtur. Velut 
hic est iocus de morte Paulinae, Senecae uxoris ( A. XV, 64) : 

,At Nero nuiio in Paulinam proprio odio, ac ne glisceret 
invidia crudelitatis, iubet inhiberi mortem. Hortantibus mili- 
tibus servi libertique obligant brachia, premunt sanguinem, 
incertum an ignarae. Nam, ut est vulgus ad deteriora promp- 
tum, non defuere qui crederent, donec implacabilem Neronem 
timuerit, famam sociatae cum marito mortis petivisse, deinde 
obiata mitiore spe blandimentis vitae evictam". 

Dubium non est quin illo nam significet Tacitus se sper- 
nere et contemnere istos maledicae multitudinis rumores. 
Sic enim pergit: ^cui addidit paucos annos, laudabili in 
maritum memoria et ore ac membris in eum pallorem alben- 
tibus, ut ostentui esset ntultum vitalis spiritus egestum'' ^). 

Sed ad bene intelligendam Taciti mentem iam satis est 
recte interpretari coniunctionem an, Etenim incertum an ita 
ut haud scio an non est dubitantis sed affirmantis (cf. Nipp. 
a. h. 1.). Hoc ergo dicit Tacitus: „in vita servi ac liberti 
Paulinam retinuerunt, cum iam quid ageretur, utpote morti 
proxima, nesciret. Nam quod vulgus perhibet . . . id ego 
nihili facio". Quid sibi velit Furneaux hac annotatione: „the 
expression incertum an appears to be usually affirmative, 
and to suggest a probability rather than a doubt; and al- 
though the context here points the other way e. q. s." non 
assequor. 

Propter particulam nam et hunc inspiciamus locum H. I, 89: 



l) Frustia meam opinionem impugnare videtur Andresenus hoc argumento: 
,es folgt nicht: denn an das Gerede der Menge glaube ich nicht/* In ipso 
nam „praeteritivo" talia inesse solent. £t dicat vir praestantissimus quo modo 
totus locus sit accipiendus, si nam hic non indicat praeteritionem. Quominus 
incertum an ignarae cum Andreseno vertamus: ^der wahrscheinlich bewusst- 
losen^" non intercedo: egregie illud ad meam loci interpretationem quadrat. 



> 

„Sed vulgus — sentire paulatim belli mala — quae motu 
Vindicis haud perinde plebem attriverant, secura tum urbe 
et provinciali bello, quod inter legiones Galliasque velut ex- 
ternum fuit. Nam ex quo Divus Augustus . . . (sequuntur 
quaedam de rerum statu imperantibus Augusto Tiberio Caio 
Claudio Nerone, deque Neronis fine). Tum (sc. Othone et 
Vitellio de imperio certantibus) legiones e. q. s.*'. 

Sic ergo ratiocinatur Tacitus: ^tum demum veri belli mala 
populus sensit, quae quamdiu in Gallia contra Vindicem 
pugnabatur, ad urbem usque non penetraverant; de tempore 
quod fuit inde ab initio Augusteae aetatis usque ad Neronis 
finem taceri hic potest: nullum enim tum bellum fuit". 

Unum animi causa locum addo, ubi egregie perspicuitati 
consultum fuisset, si praeteritionis causa eadem usus esset 
coniunctione Tacitus, sed qui nunc satis obscurus evasit, 
cum aliter sit conformatus; Ann. III, 64: 

„(propter Liviae valitudinem) supplicia ludique magni ab 
senatu decernuntur, quos pontifices et augures et quinde- 
cimviri septemviris simul et sodalibus Augustalibus ederent. 
Censuerat L. Apronius, ut fetiales quoque iis ludis praeside- 
rent. Contradixit Caesar, distincto sacerdotiorum iure et re- 
petitis exemplis : neque enim unquam fetialibus hoc maiestatis 
fuisse. Ideo Augustales adiectos, quia proprium eius domus 
sacerdotium esset, pro qua vota persolverentur". 

Quoniam Tiberius sic Apronium refutat: «noli hoc argumento 
uti quod et Augustales hic a me adiecti sint summis sacerdo- 
tibus: hoc est sacerdotium proprium eius domus, pro qua 
vota persolvuntur", multo melius eum intelligerem, si sic 
Tacitus scripsisset : natn Augtistales ideo adiectos e. q. s. '). 



i) Practeritionis, quae coniunctione nam fit, nuUum cst apud Tacitum lu- 
culentius exemplum quam quod XIII, 37 legitur: ^Corbulo ... dispertit Tires, 
ut legati praefeciique diversos locos paritcr invadcrcnt (sc. Armeniam). Simal 
regem Antiochum monet proximas sibi praefecturas petere. Nam Pharasmanes 

Ann. XV, 65. ^Fama fuit Subrium Flavum cum centu- 
rionibus occulto consilio, neque tamen ignorante Seneca, 
destinavisse, ut post occisum opera Pisonis Neronem Piso 
quoque interficeretur, tradereturque imperium Senecae, quasi in- 
sontibus ') claritudine virtutum ad summum fastigium delecto". 

Ad hunc locum illustrandum mira quaedam disputat Nip- 
perdeius de consciis sontibus et insontibus. Aliquanto melius 
locum sic accipit Furneaux : „quo facto ipsi insontes viderentur^ 
utpote qui ipsum quoque occidissent Pisonem, et virorum 
probissimo clarissimoque tradere imperium". Sed hoc quo- 
minus illam interpretationem probemus obstat, quod nunc 
quasi iungendum est cum solo insontibus^ cum tamen magis 
etiam ad claritudine virtutum delecto pertineat. Et omnino 
cum adiectivo insons hic Tacitus utitur, illud simpliciter at- 
que aperte rcji conscius opponit: aHi sunt sontes (conscii 
coniurationis) alii insontes (coniurationis non participes). Unice 
vera ergo est atque adeo necessaria Acidalii correctio insonti 
et (pro insontiius): imperium Senecae delatum nemo non 
mortalium esset probaturus: insons enim ille erat neque 
sanguine aspersus, praeterea claritate virtutum summo dignus 
fastigio. 

A. XVI, 19. De Petronii vita ante acta postquam quae- 
dam narravit Tacitus, qui Neronis sit factus amicus demon- 
stravit, denique cur et quo modo a Tigellino tamquam conscius 
Pisonianae coniurationis accusatus sit exposuit, sic pergit: 

^Forte illis diebus Campaniam petiverat Caesar, et Cumas 
usque progressus Petronius illic attinebatur, Nec tulit ultra 
timoris aut spei moras (sequuntur de morte eius ea quae 
vulgo nota)*'. 



interfecto filio Radamisto quasi proditore, quo fidem in nos testaretur, vetus 
adversus Armenios odium promptius exercebat", i. e. Pharasmanem admonere 
opns non erat: sponte ille et libenter beUum Armeniae inferebat. 
i) In codice est insontib; et signum; quidem est a manu recentiore. 

Hic attinebatur sic explicat Furneaux: ^deprehensus erat 
et custodiebatur", parum recte, si quid video. Non enim sic 
nude attineri dicitur qui vinclis, carcere, custodia coercetur'), 
sed is, cui morae aliquid incidit quominus iter inceptum 
persequatur. Sic hic Petronius, cum periculi aliquid odorari 
coepit, obviam Neroni proficiscitur, haud dubitans quin, si 
Neronem cotivenisset, parata sibi salus esset; sed Cumis 
inopinati quiddam incidit, quod quominus Neronem conve- 
niret impediebat, ergo ipse ibi mortem sibi conscivit. Cumas 
ad eum pervenisse nuntium, quo de rebus Romae gestis ita 
edoceretur ut de se quoque actum esse intelligeret, vel ibi- 



i) Hoc sensu cum attinendi utitur verbo Tacitus, semper aut cum carcere^ 
custodia simm. illud iungit, aut eiusmodi vocabula in proxima ponit vicinia, 
aut denique aliquo modo efficit ut dubitari non possit quin artiore sensu illo 
hoc verbum sit intelligendum : 

A. III. 36 attineri publica custodia; VI, 19 qui carcere attinebantur; VI, 
23 extractum custodiae iuvenem (nam in Palatio attinebatur); XIII, 15 prae- 
toriae cohortis tribuno, cuius cura attinebatur damnata veneficii Locusta; XV, 
57 Volusii Proculi indicio Epicharin attineri. 

Ceteris locis omnibus attinendi verbum de quavis proficiscendi, eundi, 
agendi mora ponitur, clareque his demonstratur, ubi nulla custodiae vlnculo- 
rumque sigpiificatio cum eo sit coniuncta vel in eius vicinia posita, de custodia 
vinculisque non posse cogitari. Sunt autem hi: 

A. I, 35 ferrum deferebant in pectus ni proximi dextram vi attinuissent ; 
II, 10 ni Stertinius arma et equum poscentem Flavum attinuisset; 11, 52 ut 
Tacfarinas lectos viros castris attineret; III, 3 ut par maeror et matris exemplo 
avia quoque et patruus attineri viderentur; III, 71 pontificis maximi qui fia- 
minem attinuisset; VI, 17 signatum argentum fisco vel aerario attinebatur; 
VI, 27 oblitus Arruntium, ne in Hispaniam pergeret, decimum iam annum 
attineri; XII, 12 iuvenem summam fortunam in luxu ratum multos per dies 
attinuit apud oppidum Edessam; XII, 68 Agrippa Brittannicum demorari ne 
cubiculo egrederetur; Antoniam quoque et Octaviam sorores eius attinuit; 
XIII 27 quos vindicta patronus non liberarit, velut vinclo servitutis attineri; 
XIII, 46 si ultra unam alteramque noctem attineretur (Poppaea a Nerone); 
XIII, 53 ne tamen segnem militem attinerent; XIV, 25 attineri a se VoIo> 
gaesen pro pignore amicitiae ostentantes; XIV, 56 quasi valetudine infensa 
aut sapientiae studiis domi attineretur; H. II, 14 ni victorem exercitum atti- 
nuisset obscurum noctis. 

En exhausta materia! Omisi tantum paucos illos locos ubi quod attinet ad 
legitur. 

dem ei mortem indictam, facile e cetera narratione, licet illud 
disertis verbis dictum non sit, efHci potest. In fine capitis 
praecedentis vel illud omittitur, qua re vel quo modo ei 
defensio culimatur (ademptaque defensione): et tamen hoc 
non ita facile mente suppleas. 

H. I, 36. ^Strepere cuncta clamoribus (sc. in castris prae- 
torianis, ubi Otho imperator prociamabatur) et tumultu et 
exhortatione mutua, non tamquam in populo ac plebe variis 
segni adulatione vocibus, sed ut quemque affluentum militum 
aspexerant, prensare manibus, complecti armis^ collocare 
iuxta e. q. s.". 

Est quidem pauio exquisitius dictum complecti armis, sed 
non tam obscure ut ad desperationem uitimam legentes ad- 
ducat, ad quam tamen illi adducti videntur commentatores, qui 
armis a nom. armi derivarint '). Quod quam absurdum sit appa- 
rebit, si reputaveris de singulis militibus singulos commilitones 
complectentibus sermonem hic esse. Sed estne revera armis 
{roTg oT^kOic) complecti tam mira iocutio? Nonne multo magis 
rem ipsam aptissime significat? Si quis miles, altera manu 
clipeum altera telum aliquod tenens, alterum complectitur, 
ita ut pone tergum eius clipeus telo tangatur, nonne revera 
rolq OTihoi^ eum complectitur ? Certatim hic ab editoribus 
aflTertur vs. Aeneidis XII, 433 : 

Ascanium fusis circum complectitur armis. 
Quis autem id facit? Nempe Aeneas, qui modo, sanato iam 
vulnere, denuo arma induit; armis ergo, id est armatis brachiis, 
filium amplectitur. Nam Virgilii editores, illic quoque armos 
significari annotantes, iudere videntur. Et quod c. 38 legitur: 
aperire deinde armamentarium iussit (Otho), non, ut opinor, 
hinc apparet hactenus inermes omnes fuisse milites. 



i) Immeinores nusquaxn illud artni apud Tacitum legi, neque adhiberi posse 
ttbi de bominibus sermo sit. 

H. I, 8i. (Ubi milites mortem omnibus, qui in convivio 
apud Othonem aderant, senatoribus minitantes irrupere, et 
ipse Otho propere convivas abire iussit): „tum vero passim 
magistratus proiectis insignibus, vitata comitum et servorum 
frequentia, senes feminaeque per tenebras diversa urbis iti- 
nera, rari domos, plurimi amicorum tecta, et ut cuique hu- 
millimus cliens incertas latebras petierunt". 

Adiectivo incertas non clientium habitationes, ut tam hu- 
miles, tamque in aliquo urbis angulo reconditae, ut haud fa- 
cile a persequentibus praetorianis inveniri possint, describuntur, 
sed iudicium ipsius Taciti, triste atque severum, eo contine- 
tur; hoc enim dicit: ,si res in summum fuisset adducta dis- 
crimen, prodituri patronos suos illi clientes erant" '). 

H. III, 23 et 25. Nondum satis accurate lucideque de- 
monstratum esse opinor quid esset (in narratione de proelio 
Cremonensi) agger viae et quid limes viae, Certe in errore 
hic versatus est Nipperdeius quique c. 25 eandem quam ille 
distinctionem praebent. Sic enim ibi edunt: «laxati ordines 
(sc. Vitellianorum) abrumpuntur; nec restitui quivere impe- 
dientibus vehiculis tormentisque per limitem viae. Sparguntur 
festinatione consectandi victores". At sic limes viae idem fit 
quod agger viae, siquidem c. 23 legimus: ^Vitelliani tor- 
menta in aggerem viae contulerant". At ipsa sermonis latini 
indoles obstat quominus vocabula tam diversa, quam sunt 
limes et agger, unquam idem significent, neque, si tamen 
sumimus factum hic esse quod fieri non possit, totius narra- 
tionis sic ratio constat. At transposita distinctione simul et 
narrationem nanciscimur bene decurrentem €t utriusque vo- 
cabuli limes et agger significationem non solum aptam sed 
quae unice ipsorum conveniat naturae. Sic enim c. 25 legen- 



i) Quod hoc sensu intutas requiri contendit Andrescnus, conferat H. 1, 88: 
ncr inccria tulissimi", ubi aperte adiectiva quae sunt incertus et tutus inter 
se opponuntur, ergoque incertus signiticat prorsus idem quod intutus. 



\ 

dum est: ^Laxati ordines abrumpuntur ; nec restitui quivere 
impedientibus vehiculis tormentisque. Per limitem viae spar- 
guntur festinatione consectandi victores". Nunc agger viae 
fit ipsa via, quae rectissime sic appellatur, quoniam via, in 
planitie exstructa, revera agger est. Et limes viae adiacentis 
agri margo quidam est, neque tamen nimis angustus, quoniam 
per eum sparguntur Flaviani milites. Et quid factum narra- 
tur? Non solum Vitelliani ordines suos restituere obstantibus 
vehiculis tormentisque non possunt, sed eadem illa obstacula 
quominus Flaviani propius accedant et manus cum iis con- 
serant impediunt: hi ergo de viae aggere decurrunt, per 
adiacentem campum volitant et alio loco denuo aggerem 
viae conscendunt, sed, ut fit, dum nemo quemquam com- 
militonem ante se patitur, non iuxta viam currunt sed per 
limitem illum sparguntur. 

H. III, 29. ,(In Cremona oppugnanda) acerrimum tertiae 
septimaeque legionum certamen; et dux Antonius cum de- 
lectis auxiliaribus eodem incubuerat. Obstinatos inter se cum 
sustinere Vitelliani nequirent e. q. s.". 

Quaerat fortasse quispiam obstinatos inter se quid sit; ipsa 
narratio accurate lecta illud docebit: in conscendendis moe- 
nibus legiones certabant inter se, etenim Antonius (c. 27): 
^vallum portasque legionibus attribuit, ut discretus labor fortes 
ignavosque distingueret". Erat ergo omnium inter se militum 
certamen, in quo nemo cuiquam cedere volebat. Cf. IV, 3 : 
discordibus municipiorum animis magis inter semet^ quam 
contumacia adversus principem. 

H. V, 25. lam Batavos belli taedet; iam nihil diuturno 
profectum bello queruntur; quoniam ad imperium pervenerit 
Vespasianus, inepte simulari pro illo bellum a segeri; minime 
esse Romanorum intolerabile imperium. Sequuntur haec ipsius 
Taciti verba: «Honestius principes Romanorum quam Ger- 
manorum feminas tolerari. Haec vulgus; proceres atrociora: 

Civilis rabie semet in arma trusos; illum domesticis malis 
excidium gentis opposuisse". 

Si recte vim verbi opposuisse intelligo, hoc Civili vitio a 
proceribus datur, quod proprias iniurias sibi illatas a Roma- 
nis, et totius gentis Batavorum excidium tamquam in libra 
posuerit, in altera alterum lance» quodque tunc illi propriae 
iniuriae idem habere momentum visae sint, quod populi 
totius pernicies; et nunc eum suum dolorem illum communi 
omnium excidio compensare clamant. 

A. I, 17. (Pescennius Pannonicas legiones ita ad discordiam 
impellit ut duram sortem legionariorum cum facili quaestuosa- 
que praetorianorum conferat militia, additque): 

^non obtrectari a se urbanas excubias: sibi tamen apud 
horridas gentes e contuberniis hostem aspici". 

Lepidum venustumque hic particula tamen habet colorem, 
egregieque refert tJ ^tfof et eius qui loquitur et eorum ad 
quos oratio habetur, sed nisi egregie fallor, rarissime sic po- 
nitur; mihi certe aliud exemplum nunc in promptu non est. 
Sic enim conqueritur Pescennius: „non obtrecto urbanas ex- 
cubias, suus illis stet honor . . . sed quocunque tandem modo 
de aliis copiis iudicat aliquis, nos, negari illud non potest, 
semper in mediis versamur periculis". (Belg. dan toch maar). 

Ann. III, I. ^Postquam (Agrippina) duobus cum liberis, 
feralem urnam (quae Germanici continebat cineres), egressa 
navi defixit oculos, idem omnium gemitus, neque discerneref 
proximos alienos, virorum feminarumque planctus . . .** 

Hactenus omnia planissima sunt: proximi alias magislugerc 
mortuum solent quam alieni, et plangere omnino mulierun: 
magis est quam virorum. Sed nunc insigni brevitate hae< 
adduntur: 

„nisi quod comitatum Agrippinae longo maerore fessun 
obvii et recentes in dolore anteibant". 

Quibus non respiciuntur proxime praecedentia (virorun 

feminarumque planctus), sed cuncta quae ab idem omnium 
initium habent. Hoc ergo dicit Tacitus: „hoc unum in com- 
muni omnium luctu erat discrimen quod e. q. s.". 

III, 41. De motu Andecavorum et Turonorum et alia le- 
guntur et haec: 

^Turoni legionario milite, quem Visellius Varro inferioris 
Germaniae legatus miserat, oppressi — Aviola duce et qui- 
busdam Galliarum primoribus, qui tulere auxilium, quo dis- 
simularent defectionem magisque in tempore efferrent". 

Inaudito prorsus modo hic efferendi verbum opponitur 
verbo dissimulandi ut fere promere significet et defectionem 
efferre sit palam deficere, Nam quem locum Furneaux hic 
affert, VI, 9, longe alia eius est ratio. Ibi enim agitur de 
audacia M. Terenti equitis Romani, qui liberrima ad Tiberium 
oratione habenda suam Seianique amicitiam defendit. Haec 
ergo oratio tantum valuit ut non solum ipse absolveretur 
sed morte multarentur accusatores „quia repertus erat" Taci- 
tus ait „qui efferret quae omnes animo agitabant". Efferre 
autem et animo agitare inter se opponi, nemo, ut opinor, 
mirabitur. Et quod vir acutissimus eodem trahit II, 63, hu- 
mani patitur aliquid: ibi enim efferre est usitatissimum illud 
laudibus efferre s. extollere: ^extat oratio, qua magnitudinem 
viri . . . extulit". 

Ann. IV, 3. Nota res est paelicem dici mulierem non rati- 

©ne habita viri^ qui eam amat (Belg. „bijzit"), sed vel iustae 

uxoris vel cuiusvis mulieris, quae ab eodem viro amatur 

(Belg. ^medeminnares"). Sic Semele est paelex non lovis sed 

lunonis. Semel Tacitus alio modo illud nomen adhibuisse 

videtur, sed tantum videtur, nam si recte eum interpretaris, 

apparet ibi quoque a solito usu eum non recedere. Est locus 

ubi de Seiani Liviaeque agitur nuptiis: ^Pellit domo Seianus 

uxorem Apicatam, ex qua tres liberos genuerat, ne paelici 

suspectaretur". 

6 

i. e. non «ne Livia, Seiani paelex (= adultera) aemulati- 
onem iustae uxoris metueret'*, sed ,ne ipse Seianus propter 
Apicatam paelici (rivali) eius suspectus esset". 

Ann. IV, 29, Locus est de Vibio Sereno, quem suus filius 
accusat; is, cum quaestio de servis habita adversa sibi fuis- 
set, iram vulgi metuens profugit, sed a Tiberio retrahitur et 
exsequi accusationem cogitur. Nam vetus erat Tiberii in reum 
odium propter quaedam ab illo petulantius dicta: 

.ea Caesar octo post annos rettulit, medium tempus varie 
arguens, etiamsi tormenta pervicacia servorum contra eve- 
nissent". 

Primo aspectu etiamsi evenissent hic positum videri possit 
pro quamquam evenerant^ sed non ex Taciti verum ex Tiberii 
nicnte ea vocabula posita sunt; is enim sic disputans est 
intelligendus: ^quamvis pervicacia servorum tormenta contra 
evenerint, tamen damnandus Serenus est, nam ante octo annos 
maledixit mihi, et postea quoque unum et alterum fecit quod 
mihi molestum esset". Fabulam ergo de lupo et agno nobis 
Tiberii oratio in mentem vocat. 

Ann. IV, 34. Cremutius Cordus ut demonstret se nihil 
commisisse quod Brutum et Cassium laudaverit, et alia affert 
exempla et hoc: 

^Titus Livius, eloquentiae ac fidei praeclarus in primis, 
Cn. Pompeium talibus laudibus extulit, ut Pompeianum eum 
Augustus appellaret: neque id amicitiae eorum offecit". 

Plerumque illo vocabulo fides notum illum Livii candorem 
laudari viri docti putant; sed illa quidem virtus quid hic sibi 
vult? Quomodo inde Cremutius argumentum petere potest ad 
verba sua tamquam innocua defendenda? Fides intelligitur hic 
fides erga principem et omnino erga Toxjq h rixst fis^ocrxc: 
cst cius qui pracsenti rerum condicione et praesenti reipu- 
blicae statu contentus de novis rebus ne somniat quidem. 
Est ergo quod Francogalli ^loyaut^" appellant. Talis fuit 

Livius et ob eam rem multum est in eius exemplo praesidii 
Cremutio '). 

Quodsi quis me rogat, quid ergo sit oppositum fidei, in 
promptu est responsum. Est discordia, quod vocabulum Ta- 
cito in deliciis esse videtur, neque tamen semper suo sensu 
accipitur. Dabo unum et alterum locum: 

H. I, 53. ^Caecina aegre passus (sc. se a Galba peculatus 
accusatum) miscere cuncta et privata vulnera reipublicae 
malis operire statuit. Nec deerant in exercitu semina dis- 
cordiae, quod et bello adversus Vindicem universus adfuerat 
nec nisi occiso Nerone translatus in Galbam atque in eo ipso 
sacramento vexillis inferioris Germaniae praeventus erat". 

Accuratius fuerat hic agri fertilis imagine uti, in quo dis- 
cordiae semina suum sibi facile invenirent nutrimentum: 
angebat enim eos conscientia intelligebantque non posse se 
(jalbae videri partibus ipsius ex animi sententia deditos. Sed 
quaecunque est cetera loci sententia, discordiatn esse mentem 
eorum qui facile a praesenti desciscant imperatore apertum 
est. Cf. c. 60 ^Ne in Britannia quidem dubitatum. Praeerat 
Trebellius Maximus, per avaritiam ac sordes contemptus 
exercitui invisusque. Accendebat odium eius Roscius Caelius, 
legatus vicesimae legionis, olim discors^* i. e. ad resistendum 
provinciae praesidi propensus. Et paulo post j^eoque discor- 
diae ventutn*\ ubi non de militibus inter se litigantibus sed 
de militibus adversus ducem suum contumacibus agitur. 

H. II, 7. Cur Mucianus Vespasianusque nondum imperii 
frena in manus sumere velint et aliis verbis describitur et hisce: 



i) Quo modo ex Agr. 10, 4 appareat fidem^ si cum eloquentia iungatur, 
nihil esse posse quam „Zuverlassigkeit" (quod perhibet Andresenus) non asse- 
quor: ibi enim cum eloquentia coniungitur (vel potius eloquentiae opponitur) 
non fides verum rerum fides, Nostro annalium loco si fides est : ^Zuverlassig- 
keit^' {Glaubwurdigkeit hic dixerim potius), nuUum prorsus Cremutio argu- 
mentum Livius praebet. 

^Nec referre Othonem an Vitellium superstitem fortuna 
faceret. Rebus secundis etiam egregios duces insolescere: 
discordiam his, ignaviam, luxuriem; et suismet vitiis alterum 
bello alterum victoria periturum". 

Sollicitat haec Madvigius et: ^discordia militum ignavia 
luxurie et suismet vitiis e. q. s." proponit. Sed leviusculum 
videtur argumentum, quo vocem his oppugnat, quam dum 
mutat, tollit luculentam hanc oppositionem : egregios duces 
et hiSy militibusque ea praebet vitia, quae tamqiiam propria 
Othonis Vitelliique legentibus dudum nota sunt. Denique, 
quod gravissimum, veram vocis discordia vim non agnoscit. 
Perstringuntur Otho Vitelliusque tamquam pravi milites, qui 
contra legitimum ducem arma sumpserint. Sic enim Mucianus 
et Vespasianus, viri militares, ratiocinantur: ,qui parere ne- 
sciunt non diu imperabunt". Egregieque illam sententiam 
confirmat ipsius Taciti de Caecinae militibus iudicium : ^quan- 
tumque hebes ad sustinendum laborem miles, tanto ad dis- 
cordias promptior". 

Denique hic moneo egregie a Furneaux, et, nisi fallor, ab 
illo primo, horum verborum, quae peculiare aliquid habent 
et orationis Taciteae indolem diserte produnt, vim esse illu- 
stratam: A. III, 29 ac tamen; A. III, 69 ambitione aliena; 
A. IV, II alioqui\ A. IV, 31 cum arceretur; A. VI, 3 sq. 
prorsus. 



X. 



lam in praecedenti capite unum et alterum tractavi locum 
(A. IV, 48; H. III, 23 et 25), ubi ad obtinendum sanum 
sensum, qui latebat etiam, satis erat alia uti distinctione. 
Nunc paulisper in eodem genere subsistam, et transponendis 
virgrulis aliisve distinctionibus lucem afierre conabor locis vel 
obscuris vel sensu cassis; plerumque tamen leni hac medicina 
non gravis aliquis toUetur morbus, sed Taciteus restituetur 
color solitusque Taciteae vocis sonus. 

Ann. XI, 15. Queritur Claudius quod negligatur ars haru- 
spicina, quae saepe reipublicae tantopere profuerit; 

,Et laeta quidem in praesens omnia, sed benignitati deum 
gratiam referendam, ne ritus sacrorum inter ambigua culti 
per prospera oblitterarentur". 

Structuram verborum admodum impeditam sic supplendo 
explicat Nipperdeius: ^gratiam referendam (impediendo) ne". 
Sed quis unquam eiusmodi aliquid omittit et acumini legen- 
tium inveniendum relinquit? Quid quod ne supplemento 
quidem illo nascitur aliquid quod sensum praebeat huic loco 
idoneum. Sic enim illud ratiocinantem inducit Claudium: 
„nunc quidem laeta sunt omnia (nec haruspicina nobis opus 
est), sed diis gratias referamus cavendo ne haruspicina oblit- 
teretur". Multo rectius, ut opinor, hoc foret: y^quoniam nunc 
benignitate deorum haruspicina nobis opus non est, tanto 
magis aequum est nos gratias iis referre cavendo e. q. s.". 

Sed, nisi egregie fallor, sic Tacitus scripsit: „et laeta quidem 
in praesens omnia, sed benignitati deum gratiam referendam. 
Ne ritus — oblitterarentur". Aptissime gravi hac admoni- 

tione orationem suam Claudius finit: ^ne oblitterentur", 

recteque sic narratio nunc pergit: ^factum ex eo senatus- 
consultum e. q. s.". Praeterea ipsa quoque quae antecedunt: 
„sed benignitati deum gratiam referendam" nunc multo fiunt 
disertiora. Hoc enim dicit Claudius: „in praesens laeta omnia 
sunt, non, hercule, nostra opera: nos enim etiam in gravis- 
simis rebus socordes sumus, sed singulari deorum benignitate, 
quibus aequum est gratum nos testari animum donis victi- 
misque". Nos quoque saepe hominem negligentem socordem- 
que sic vituperamus : ^Deo te gratiam referre decet quod 
res tam bene cesserit". / 

Ann. XII, i6. Romani adversus Mithridatem Bosporanum 
socios assumunt Aorsos et cum illis laborem partiti eum 
aggrediuntur: 

^sic pulsus hostis, ventumque Sozam, oppidum Dandaricae, 
quod desertum a Mithridate ob ambiguos popularium animos, 
obtineri relicto ibi praesidio visum". 

Non, hercule, Mithridates ille, qui per vim totum Danda- 
ridarum regnum occupavit, subito tam ignavus pavidusque 
factus est, ut oppidum Dandaridarum, propter paucorum oppi- 
danorum ambiguos animos, subito desereret; et si deseruisset, 
suspectos illos omnes, ut opinor, prius trucidasset. Sed propter 
ambiguos illos animos Rotnani in oppido, quamvis desertum 
iam esset ab hoste, praesidium reliquere. Sic ergo distingue: 
„Sozam, oppidum Dandaricae, quod desertum a Mithridate, 
ob ambiguos popularium animos obtineri relicto ibi praesidio 
visum". Populares hic oppidanos significare recte annotat 
Furneaux, sed quod addit non esse eos Mithridatis cives, 
qui per vim oppido est potitus, indicio est eum, licet omittat 
virgulas, quae apud Nipperdeium post Mithridate et animos 

leguntur, tamen prave sententiam distinguere. Addendum 
erat: non posse eos antiquo sensu Romanorutn dici populares. 

H. I, 44. De caede Pisonis haec legimus: 

^Nullam caedem Otho maiore laetitia excepisse, nuUum 
caput tam insatiabilibus oculis perlustrasse dicitur, seu tum 
primum levata omni soUicitudine mens vacare gaudio coepe- 
raty seu recordatio maiestatis in Galba, amicitiae in Tito 
Vinio quamvis inmitem animum imagine tristi confuderat: 
Pisonis ut inimici et aemuli caede laetari ius fasque credebat". 

Post confuderat non distinctio maior sed virgula est po- 
nenda; coordinationem, ut loquuntur grammatici, hic habemus 
pro subordinatione, estque totius loci seu recordatio — credebat 
schema hoc: ,,seu, cum in Galba et Vinio gaudium aliqua- 
tenus certe minuebatur, de Pisonis morte laetitia plena per- 
fectaque erat". 

H. I, 66. ^Lento dein agmine per fines Allobrogum ac 
Vocontiorum ductus exercitus, ipsa itinerum spatia et stati- 
vorum mutationes venditante duce", (Valens ille est, alterius 
exercitus Vitelliani dux) ^foedis pactionibus adversus posses- 
sores agrorum et magistratus civitatum, adeo minaciter, ut 
Luco (municipium id Vocontiorum est) faces admoverit, donec 
pecunia mitigaretur'*. 

Languidissima sententia multo fiet elegantior si sic dis- 
tingues: „venditante duce foedis pactionibus, adversus pos- 
sessores agrorum et magistratus civitatum adeo minaciter, 
ut Luco e. q. s." Foede paciscebatur et venditabat spatia 
itinerum et stativorum mutationes, atque in ea nundinatione 
tam diris adversus possessores agrorum et magistratus civi- 
tatum minis utebatur ut Luco e. q. s. Quod nunc unum 
exemplum sequitur, e quo quibus adversus magistratus tan- 
tummodo usus sit minis apparet, tolerabilis est durities. Multo 
certe ingratius in tradita ab editoribus distinctione illud adeo 
minaciter e. q. s. praecedentibus sine ullo adiicitur vinculo. 

I, 76. De provinciis exercitibusque, quae a partibus Othonis 
stabant, et alia narrantur et haec: 

^ldem Africae obsequium, initio Carthagine orto; neque 
expectata Vipstani Aproniani proconsulis auctoritate Cres- 
cens, Neronis libertus (nam et hi malis temporibus partem 
se reipublicae faciunt), epulum plebi ob laetitiam recentis 
imperii obtulerat, et populus pleraque sine modo festinavit: 
Carthaginem ceterae civitates secutae". 

Nihil vidi hac distinctione *) perversius, qua nobis exhiberi 
videntur duae res, quae quomodo inter se cohaereant videt 
nemo: obsequium illud (erga Othonem) quod Carthagine 
initium habuit, 6t Crescentis illius consilium, quo plebem 
eodem adduxit. Sed sic incide locum: ^idem Africae obse- 
quium, initio Carthagine orto, neque expectata V. A. pro- 
consulis auctoritate: Crescens e. q. s.", omnia erunt planissima 
et optime decurrent: primum docemur Africam a partibus 
Othonis stetisse eamque rem Carthagine natam esse sed non 
proconsulis exspectata auctoritate; deinde, quaerentibus quis 
ergo, si proconsul rei auctor non fuit, auctor exstiterit, nar- 
ratur nobis de Crescentis consilio, quo ille Carthaginem ad 
Othonem transtulerit, quod exemplum tota sit secuta provincia. 

H. II, 7. „Non fallebat duces (i. e. Vespasianum Mucia- 
numque) impetus militum, sed bellantibus aliis placuit ex- 
pectari bellum. cum In victores victosque numquam solida 
fide coalescere". 

Lacera lectio bellutn. cunt In est in codice^). Lenissima 
haud dubie Pichenae est correctio belli exitum^ vereor tamen 
ut vera sit, tam pulchre in voce expectari sententia finitur: 
bellantibus aliis placuit exspectari^ hoc vere Taciteum est. 
Accedit quod paulo post haec iisdem ducibus tribuitur opinio: 



i) In codice distinctio non perspicitur. 

2) In imagine phototypica hic locus legi nequit. 



- -*■ -i. 

^nec referre, Vitellium an Othonem superstitem fortuna fa- 
ceret". Cur ergo belli exitum exspectandum censeant? Nam 
ille alterutrum faciet victorem. Nova ergo sententia vel verbis 
bellorum civilium vel belli civilis incipit. Quamcunque enim 
recipimus lectionem, eadem evadit sententia, quae verane an 
falsa sit nunc non disputo. 

H. II, i6. Pacarius Corsicae procurator in verba Vitellii 
iurare incolas, occisis iis qui resistere audent, cogit. At ubi 
belli incommoda sentiuntur et quam prope absit Othonis 
classis reputatur, poenitere cives nimis festinati obsequii incipit : 

,Et aversi repente animi, nec tamen aperta vi: aptum 
tempus insidiis legere. Digressis, qui Pacarium frequentabant, 
nudus et auxilii inops, balineis interficitur". 

Arena sine calce haec est; ut bene coagmentata nascatur 
sententia, mutata distinctione et lenissima duorum vocabulorum 
emendatione opus est et sic legendum: 

,Et aversis repente animis, nec tamen aperta vi, aptum 
tempus insidiis legere: digressis e. q. s.". 

H. II, 72. De falsi Scriboniani exitu haec leguntur: 

^(vulgus credulum et quidam militum statim aggregaban- 
tur) cum pertractus ad Vitellium interrogatusque, quisnam 
mortalium esset: postquam nuUa dictis fides et a domino 
noscebatur, condicione fugitivus, nomine Geta, sumptum de 
eo supplicium in servilem modum*'. 

Omnia hic perturbant qui post pertractus vel post inter- 
rogatusque verbum est inserunt; sed illi quoque colorem 
obscurarunt Taciteum, qui maiorem post esset posuerunt 
distinctionem, pro qua si virgula erit posita, denuo Tacitum 
agnoscemus; a cum pertractus sententiam orditur tamquam 
sic fere eam clausurus: servili supplicio affectus est, sed, 
sponte illius consilii immemor, pro eo sumptum de eo sup- 
plicium i. s. m. ponit. Neque est, ut opinor, durum xvxxoXovdov: 
cum pertractus . . . sumptum de eo supplicium 

H. III, II. Postquam narravit de tumultu inter Antonii 
milites orto, deque Tampi Flaviani periculo, cui se ille vix 
subtraxerit, sic scriptor pergit: 

^Legiones, velut tabe infectae, Aponium Saturninum, Moesici 
exercitus legatum, eo atrocius aggrediuntur quod e. q. s." 

Haec cito, primum ut appareat quid intersit inter sermo- 
nem Taciteum et orationem eorum qui simpliciter loquuntur 
scribuntque. Simplicissimum hoc erat et scriptoris sententiae 
aptissimum: ^Aponium ... aggrediuntur, eo atrocius quod", 
nam novae narrationis, quae adnectitur, arg^mentum hoc est 
quod nunc se in alium ducem convertit militum ira, cui illud 
^eo atrocius quod e. q. s." explanandi causa additur. Sed 
maluit Tacitus more suo diversas res in unam contrahere 
sententiam. Deinde ut sequenti capite scriptoris nostri usum 
contra pravam defendam distinctionem sed speciosam, et quae, 
nisi fallor, ab uno alteroque editore iam est admissa. Est 
autem ille locus nostro admodum similis. Post narratas turbas 
in Flaviano exercitu haec leguntur: 

„Ne in Vitellii quidem partibus quietae mentes exitiosiore 
discordia non suspicionibus vulgi, sed perfidia ducum turba 
bantur". 

Sponte se offert coniectura post mentes maiorem esse po- 
nendam distinctionem, sic enim omnia fiunt planissima et ad 
intelligendum expeditissima. Et tamen nemo eam probet nisi 
qui in Tacito hospes sit: de industria enim Tacitus in unam 
sententiam coegit et rem novam, quam praecedenti adnectit, 
et rei novae explanationem. 

H. III, 13. Defecit a Vitellio classis, Caecina legiones quo- 
que suas ad Vespasianum transfert; iamque in eius iuraverunt 
verba milites, iam dereptae sunt Vitellii imagines, praescrip- 
tumque Vcspasiani nomen, cum subito illos facti sui poenitet, 
reputantes se, strenuos illos Germaniae bellatores, nuUa clade 
accepta, manus tradere Othonianis istis saepe fugatis copiis: 

„Ut tot^) armatorum milia velut grex venalium exuli An- 
tonio dono darentur (octo nimirum legiones unius classis 
accessionem fore), id Basso id Caecinae visum". 

Sic distinguunt editores, perversissime : ne alia argumenta 
addam, ab id . . visum nunc pendet ut — darentur^ quae 
certe absurda structura est, neque sic pronominis id constat 
ratio, ut taceam quam inepte nunc illa repetatur. Visne ipsos 
milites audire querentes et tantum non singultantes ? Sic 
distingue : 

„Ut tot armatorum milia velut grex venalium exuli An- 
tonio dono darentur? octo nimirum legiones unius classis 
accessionem fore! Id Basso, id Caecinae visum?" 

Quam pulchra est haec structurarum varietas, quam graviter 
lamenta militum nunc, tamquam iusta oratio, clauduntur 
gravissimo illo id — visuml 

H. III, 84. Post multa ad urbem et in ipsa urbe proelia 
tandem Flaviani castra praetoria aggrediuntur omnibus ad- 
hibitis rebus, quibus validissimae solent oppugnari urbes: 

^Contra Vitelliani, quamquam numero fatoque dispares, 
inquietare victoriam, morari pacem, domos arasque cruore 
foedare; suprema victis solacia amplectebantur*'. 

Sic in editionibus et in codice distinguitur, tamquam si 
tres diversae res a Vitellianis peractae enumerentur, a quibus 
seiungendum sit istud suprema victis solacia amplectebantur 

quod ita seorsum positum aut sensum habet nullum 

aut plane obscurum. Verum arctissime iungenda sunt inquietare 
victoriam morari pacem: iudicium his verbis scriptoris con- 
tinetur de militibus defendentibus etiam castra nec statim 
eo victores recipientibus ; auctore Tacito non de victoria 
ccrtare vel Vitelli imperium vindicare illud fuit: inquietabant 
tantummodo Vitelliani victoriam et pacem morabantur ; haec 



i) Insertum a Rittero, haud dubium quin recte. 



« 

sunt eiusdem rei nomina duo. Tum hoc addit victis unicum 



I solacium esse solere caedem sanguinemque, quod tunc Vi- 

i telliani quoque victi sint amplexi. Ergo sic legamus: ^contra 

Vitelliani inquietare victoriam, morari pacem ; domos 

arasque cruore foedare, suprema victis solacia, amplecteban- 
tur" ut dotnos — foedare quodammodo sit verbi ^ w/^r/^^tf«/«r 
obiectum et appositionis loco habeat supretna victis solacia, 
Ann. III, 49. Clutorium Priscum, vanum illum poetam, 
sola Vitellia testimonio suo iuvabat: 

^sed arguentibus ad perniciem plus fidei fuit". 
Non virgula hic opus est ad scriptoris sententiam decla- 
randam; monendum tantummodo est ne — id quod vulgo 
fit — ad perniciem cum arguentibus iungatur, quae intolera- 
bilis est verbositas. Cum plus fidei fuit iungendum illud est, 
ut hoc dicat: ^qui grave dicebant testimonium plus valebant, 
ad miserum reum perdendum". 



XI. 



Ad locos venio illos, ubi Taciti mentem nondum bene 
perspectam a viris doctis aut expertus sum aut non sine 
causa suspicari mihi videor. Eos ergo sic proponam ut 
quomodo mihi intelligendi videantur enarrem. Hic quoque 
nonnumquam inutile aliquod emendandi conamen refutare 
conabor. 

A. XIII, 43. Agitur de causa Suillii, qui imperante Claudio 
famosus delationibus fuerat; is nunc Senecae opera reus factus, 
primum se in omnibus rebus Claudio paruisse aiebat, tum 
iussa Messalinae praetendebat. Hic adversarii eius rogabant: 

,cur neminem alium delectum qui saevienti impudicae vo- 
cem praeberet?" 
addebantque : 

^puniendos rerum atrocium ministros, ubi pretia scelerum 
adepti scelera ipsa aliis delegent". 

Primo aspectu inania hic fundere verba videtur Tacitus, 
nam quis ntinister non utrumque facit? Et quod illa descriptio 
coniunctione ubi annectitur praecedentibus, hoc imprimis ab- 
surdum videtur. Sed, si recte video, haec senatorum, qui 
ista dicunt, mens est: ^puniendi sunt ministri, ubi in iudicio 
apparet pecuniam quidem eos accepisse, sed nuUo alio se 
argumento defendere posse quam quod iussi fecerint". 

A. XIV, 12. Abiectissima adulatione senatores mortuam 
Agrippinam omni contumelia afficiunt: 

^Thrasea Paetus silentio vel brevi assensu priores adulati- 
ones transmittere solitus exitium senatui ac sibi causam peri- 
culi fecit, ceteris libertatis initium non praebuit". 

Sic codex; recipitur plerumque Lipsii coniectura exiit tum 
senatUy quae speciosa quidem est, nec tamen sententiam 
praebet ab omni parte probandam. Quid enim nunc Thraseae 
vitio dat Tacitus? Quod senatu exiit? Nonne ergo hoc decebat 
virum gravem qui ceterorum serviles animos iam ferre non 
posset? An quod non palam Neroni restitit totumque ad- 
monuit senatum ut seque et rempublicam vindicaret in liber- 
tatem? Non solet eos laudare Tacitus qui sponte certam 
adeunt perniciem. Praeterea, tum demum necessaria esset 
Lipsii coniectura, si aliunde appareret ab eo inde tempore 
Thraseam in senatu nunquam adfuisse; at loci, quos Nipper- 
deius ad XIII, 49 affert, contrarium docent. Contra, si vul- 
gatam retinemus, quid tandem fecerit dixeritve Thrasea non 
dicit Tacitus, sed tamquam rem vulgo notam reticet *). For- 
tasse revera senatores adhortatus est ut libertatem capesserent, 
non solum frustra sed etiam cum suo periculo et multonim 
senatorum pernicie. Quid quod si nihil nisi exiit senatu 
Thrasea, sed cum quadam contemptus et indignationis osten- 
tatione, illa quoque res tecte verbis traditis potuit significari. 
Etenim constat a certo quodam tempore Neronem de industria 
in senatores furere coepisse; nonne aliquid quod Thrasea 
fecit dixitve (qualecunque illud erat) eius rei ansam praebere 
potuit ? 

A. XIV, 60 ^Mox in Campaniam pulsa est (Octavia) addita 
militari custodia. Inde crebri questus nec occulti per vulg^um, 
cui minor sapientia, ex mediocritate fortunae pauciora peri- 
cula sunt. His quamquam Nero paenitentia flagitii revocaroit 



i) Non abhorret hoc ab usu Taciti; iam in praecedentibus unum et altc- 
rum locum vidimus ubi illud usu veniret^ et alios praeterea, occasionem nacti, 
indicabimus. 

Octaviam. Exim laeti Capitolium scandunt deosque tandem 
venerantur. Ef&gies Poppaeae proruunt, Octaviae imagines 
gestant umeris e. q. s.". Sic codex ; Nipperdeius pro quam- 
quam legit tamquam^ pro revocavit revocarit et post his la- 
cunae ponit signum; hactenus, ut opinor, rectissime. Sed quod 
lacunam illam his fere verbis supplendam statuit: vocibus 
supervenit inanis rumor, falli videtur vir praestantissimus. 
Equidem eiusmodi aliquid desidero: Poppaea his questibus 
permota rumorem per homines sibi deditos sparsit. Nam omnia 
quae deinde fiunt Poppaeae fiunt instinctu: illa statim turbis 
illis in honorem Octaviae motis abutitur ad Octaviam per- 
dendam. Quid ergo verisimilius quam ipsas quoque illas tur- 
bas Poppaeae dolo excitatas? Territa questibus eorum, quos 
Octaviae miserebat, ea struebat, quae Neroni quoque metum 
essent iniectura: spargebat rumorem de Octavia revocata, 
intelligens tum demum apertum fore populi in se odium et 
erga Octaviam favorem. 

A. XV, 50. Postquam narravit qui fuerint Pisonis conscii et 
quid eos ad tantum facinus audendum impulerit, sic pergit: 

^Et cepisse impetum Subrius Flavus ferebatur in scaena 
canentem Neronem aggrediendi, aut cum ardente domo per 
noctem huc illuc cursaret incustoditus. Hic occasio solitu- 
dinis, ibi ipsa frequentia tanti decoris testis pulcherrimum 
animum exstimulaverant, nisi impunitatis cupido retinuisset, 
magnis semper conatibus adversa". 

Pro pulcherrimum Urlichsius pulcherrima legit, Orellius 
(quod praestare videtur) pulcherrimum ad facinus. Sed hoc 
mittere possumus, de ceteris videamus. Primum quaero nonne 
pro ferebatur legendum sit fertur: incredibile enim videtur 
per integrum annum incolumem fuisse Flavum, quamvis 
eiusmodi de eo essent rumores vel inter conscios. Hoc tamen 
ex exstimulaverant pro certo efiicere possumus iam satis diu 
ante illud tempus in eo fuisse Flavium ut Neronem aggre- 

deretur, et quafere occasiane hunc ceperit impetum, hoc quoque 
satis est perspicuum, licet absurdum sit ardente domo neque 
adhuc probabiliter emendatum. At subito ista impunitatis 
cupido nos de alia rerum condicione cogitare iubet: ante 
oculos nostros nunc stat aliquis, qui ut ipse facinoris poenam 
effiigiat, conscios suos indicat: absurdum enim est consilium 
aliquod periculi plenum, quod nullo conscio ceperis, impuni- 
tatis cupidine missum facere. Ergone fortasse totius narrationis 
haec est sententia: ^iam multo antea Flavus solus consilium 
ceperat, ubi prima daretur facultas, sua manu occidendi Ne- 
ronis (sic certe fertur); sed re accuratius pensitata melius ei 
visum est, cum aliis, si huius rei daretur facultas, consilium 
communicare: sic enim post socios latere se posse credebat 
vel, si res contra caderet, illos indicare, denique aliquo modo 
sibi parare impunitatem"? 

A. XV, 71. Pisonis sociis quid deprehensa coniuratione 
acciderit et aliis narratur verbis et hisce: 

^E tribunis Gavius Silvanus, quamvis absolutus, sua manu 
cecidit; Statius Proximus veniam, quam ab imperatore acce- 
perat, vanitate exitus corrupit". 

Ne de utroque aliis verbis prorsus idem narraretur, viri 
docti nescio quid interesse inter absolvi et veniam accipere 
commenti sunt. At ego censeo aetate imperatoria, praesertim 
autem imperante Nerone, plane eodem utrumque rediisse: 
quem non ipse imperator incolumem esse vult, de eo actum 
est. Restat ergo ut non idem esse statuamus quod verbis 
siia manu cecidit et quod verbis vanitate exitus significatur 
Neque tunc incredibile aliquid statuimus: nam ipsa vo>i 
vatiitas demonstrat non ideo reprehendi Proculum quod, cunr 
vivere posset, mori maluerit, sed quod illo modo mortuus sit 
lam ille modus quis fuerit nos latet: cum ultima Annaliun 
parte illius rei narratio periit; unum hoc sumere licet Proculun 
ad ostentandam virtutem inutile aliquod adiisse periculum. 

A. XVI, 14. Antistius exul Anteium et Ostorium Scapulam 
indicat tamquam res novas molitos in eaque re Chaldaeorum 
usos arte: 

,Ac vulgato eius indicio inter damnatos magis quam inter 
reos Anteius Ostoriusque habebantur, adeo ut testamentum 
Antei nemo obsignaret, nisi Tigellinus auctor exstitisset mo- 
nito prius Anteio ne supremas tabulas moraretur." 

Monito certa est Agricolae emendatio pro monitus, Quaeritur 
ergo quo modo illum metum Antei familiaribus Tigellinus 
ademerit. Respondet Nipperdeius: ^monendoAnteiones. t. m." 
At primum quotusquisque eorum id auditurus erat? Hoc enim 
consilium, ut opinor, solus soli Tigellinus dedit. Sed quid 
multa? Nonne ipsi sermoni Latino aperte vim facimus cum, 
legentes de eo qui obsignare nolentibus auctor exstititj quid- 
quam aliud eum fecisse coniicimus quam primum obsignasse? 
Cetera nunc sponte sequuntur, et totius loci hic sensus est: 
^obsignare iam Antei testamentum audebat nemo, ergo ipse 
Tigellinus primum mortis necessitatem misero homini indixit; 
qui cum hac re audita testamentum fecisset, Tigellinus ceteris 
obsignandi exemit scrupulum dum primus omnium facit illud.'* 
Nunc demum, id quod recte Furneaux observat, prius recte 
hic ponitur. 

H. I, 17. (lam Pisonem adoptavit Galba, et post aliquam 
deliberationem decretum est ut in castris praetoriis ca adoptio 
Quncuparetur): 

^Circumsteterat interim Palatium publica exspcctatio, magni 
secreti impatiens." 

Si quis quaerit quod sit magnum illud secretumy quod 
homines tantopere cognoscere gestiant, in promptu est re- 
spondere: *ipsa adoptio his vocabulis significatur, plebecula 
^niin non adfuerat comitiis illis imperii, quae c. 14 descri- 
buntur, ergo nunc ardent studio audiendi quem sibi succes- 
sorem Galba elegerit." At ipse Tacitus hoc responsum refutat 

7 

statim verbis, quae citavi, addendo: „et male coercitam 
famam supprimentes augebant", nam fama de filio a Galba 
adoptato utcumque coerceri et supprimi potest, augeri nuUo 
modo potest. Admodum obscure hic loquitur Tacitus, et de 
qua re nunc cogitet aliquanto post Jemum fit perspicuum. 
Cum enim de Galbae ad milites (c. i8) oratione narrat, et 
alia inde profert et hoc: „ac ne dissimulata seditio in maius 
crederetur, ultro asseverat quartam et duoetvicesimam legiones 
paucis seditionis auctoribus non ultra verba ac voces errasse 
et brevi in officio fore." Magnum ergo illud secretum, quod 
hactenus coercebatur et supprimebatur, est defectio legionum 
Germanicarum, quas pugnae caedisque avidas iamiam adfu- 
turas anxia plebs auguratur. At apud milites Galba ultrOf 
non rogatus, de illa re tantum asseverat quantum illos scire 
utile credit. 

C. 26 de praetorianis iamiam ad Othonem transituris haec 
legimus: 

^Multa erumpentis seditionis indicia per conscios oppressa: 
quaedam apud Galbae aures praefectus Laco elusit, ignarus 
militarium animorum consiliique quamvis egregii, quod non 
ipse aflferret, inimicus et adversus peritos pervicax." 

Cornelium Laconem ^mortalium ignavissimum" (c. 6) cum 
legimus una in re pervicacem fuisse, statim suspicamur eius- 
modi illam rem fuisse ut pervicaciam rcdderet quam stul- 
tissimam. Ergo in adiectivo peritos acumen aliquod inesse 
debet, et revera inest, si sic accipimus: ^peritos militarium 
animoriim ideoque gnaros periculorum a militibus instantium*'. 
Tam iners, ignavus, somnolentus homo Laco erat ut quid- 
quam credere noUet de periculis quae in castris nascerentur; 
tum demum fiebat firmus, immo stolide pervicax, cum aliquis, 
cui milites notiores cssent, monere eum et meliora doQere 
studeret. 

H. I, 34. ^Praemissus tamen in castra Piso ut iuvenis 

magno nomine, recenti favore et infensus Tito Vinio, seu quia 
erat, seu quia irati ita volebant; et facilius de odio creditur*'. 
Ultima vocabula et facilius .... creditur non ad Pisonem 
Viniumque solos pertinent, sed generalem quandam efficiunt 
sententiam: omnino cum ad odium provocatur, facilius huic 
argumento quam ceteris omnibus aurem praebent homines. 

Aliter se res habet in vocabulis quibusdam, quae alio 
quodam loco subsimili ratione praecedentibus sunt annexa. 
H. I, 41. Postquam Tacitus narravit varios esse de supremis 
Galbae verbis rumores, haec addit: 

,non interfuit occidentium quid diceret." 

Putasne, tantummodo exornandi causa vocabula illa adiecta 
Non ego; nam non Taciteam indolem eiusmodi referret 01 
namentum; sic loquitur cui molle est pectus et ad lacrimas 
pronum, non vir fortis pauloque durior, qualis est Tacitus 
aut certe videri vult. Non misericordia haec provocavit verba, 
non hic deflet aliquis miseram Galbae sortem, qui senex iam 
infirmus tam inexorabiles nactus sit adversarios; historicus 
loquitur, qui cur tam parum constet de supremis Galbae 
verbis rationem reddit. Haec enim in paucis illis insunt voca- 
bulis: ^audire verba illa praeter ipsos, qui Galbam occiderunt, 
nemo potuit; at illorum non interfuit quid diceret, ergo 
postea nullus de ea re idoneus testis inveniebatur." Unice 
veram hanc esse horum verborum explicationem vel e solo 
perfecto interfuit apparet. 

H. I, 72. jjApud Galbam Titi Vinii potentia defcnsus est 
(Tigellinus) praetexentis servatam ab eo filiam". 

Ex ipsis verbis vix efficias de Galbaene an de Vinii filia 
sermo sit, sed Galbae tamcn filiam significari e sequcntibus 
apparet verbis, quae et ipsa aliquam requirunt explanationem : 

,et haud dubie servaverat, non clementia quippe tot inter- 
fectis, sed effugium in futurum, quia pessimus quisquc diffi- 
dentia praesentium mutationem pavens adversus publicum 

odium privatam gratiam praeparat; unde nuUa innocentiae 
cura, sed vices impunitatis". 

Sententia haec est: Vinius — quacunque tandem de causa — 
parcere Tigellino volebat; utebatur ergo sua apud Galbam 
gratia argumentumque attulit speciosius quam verius (prae- 
texebat) Galbae filiam a Tigellino servatam ; et servaverat sed 
suis prospiciens commodis. Sic mali homines semper agunt: 
cum rerum metuunt conversionem, quae suae sit potentiae 
finem allatura, adversus publicum odium privatam quaerunt 
gratiam. Eiusmodi consiliis (unde) homines non a male agendo 
retinentur (cura innocentiae) sed inter se parant impunitatem. 
Intellexerat Tigellinus ad exitum vergere Neronis imperium, 
et praesertim a Galba instare periculum. Non illa Galbae 
filia nunc tamquam pacis utitur pignore, neque lam antea de 
illa poenas sumit earum rerum, quae de patre eius exspec- 
tantur (atque id non solum permittebant antiquae opiniones, 
sed etiam Tigellinum, si se fidelem Neronis socium praebere 
voluisset, dccebat illud), sed iam antea Galbae, arma contra 
imperatorem moventi, impunitatem praestitit, quam invicem 
ab illo se accepturum sperabat. At aliter res cecidit: populus 
enim dudum Tigellino infestus, cum videret inviso homini 
auxilium ferri a Vinio, qui et ipse hoc tempore in publicum 
incurrerat odium, eo pertinacius Tigellini perniciem flagitabat. 

H. II, 45. Enarrato proelio, quo Othoniani a Vitellianis 
ita sunt profligati ut ipse Otho sua sibi manu conscisceret 
mortem, sic pergit lacitus: 

^At Vitellianus exercitus ad quintum a Bedriaco lapidem 
conscdit, non ausis eadem die obpugnationem castrorum." 

Ceteri editores quo modo accipere haec soleant nescio, 
nihil enim annotant, sed metuo ne multos eorum in errorem 
induxerit et ne legentes etiam in errorem inducat plerosque 
hacc Orellii annotatio, qua nihil novi perversius: j^castrorum, 
non illorum quac c. 39 commemorantur". Capite enim 39 haec 

legimus: ^promoveri ad quartum a Bedriaco castra placuit" 
i. e. quatuor nunc milibus passuum propius absunt a Vitelli- 
anis; ex illis deinde castris procedunt ad pugnam, sed eo loco, 
quod vix commemorare opus, ubi proelium est commissum, 
nulla castra ponunt; profligantur a Vitellianis, qui eos perse- 
quuntur donec ipsi V milia passuum a Bedriaco, i. e. mille 
passus a castris illis capitis 39, absunt. Potuitne ullus locus 
aptior excog^tari Vitellianorum deliberationi utrum castra ipsa 
oppugnent necne? 

H. II, 46. Post proelium apud Bedriacum milites omnibus 
modis consolari Othonem student, demonstrantes se ad quasvis 
novas paratos pugnas. 

,Nec praetoriani tantum, proprius Othonis miles, sed prae- 
missi e Moesia candem obstinationem adventantis exercitus, 
legiones Aquileiam ingressas nuntiabant, ut nemo dubitet po- 
tuisse renovari bellum e. q. s.". 

Verba ut nemo dubitet tum demum aliquid signiflcabunt, 
cum intellexerimus hic a Tacito illos refutari historicos, qui 
docuerunt post pugnam Bcdriacensem de Othonis causa actum 
fuisse, eumque desperatione ad mortem compulsum. Qui illi 
historici fuerint ignoramus; fuisse unum pluresve hoc solum 
constat. Id ego hic propter Mommsenum moneo, qui de 
discrepantia Plutarchum inter Tacitumque, Othonis mortem 
narrantes, sic fere disputavit: 

^PIutarchus narrat nulli proelio adfuisse Othonem sed 

firixilli eum remansisse (c. V); transiissc eum Bcdriacum ante 

pugnam ut consilium haberet militare (c. VIII), inde Brixillum 

r-ediisse (e. X); post pugnam ipso absente in consilio militari 

de causa Othoniana omittenda decretum factum. Denique 

CDthonem, de clade certiorem factum, quamvis in fide perstarc 

»>iilites videret, abrumpere vitam suam statuissc /// civibus 

^arceret » fituact^ cCfiiv iTrieiKi^TepGv ^ipuvcc xTriOxvev sCfyeviaTepov 

ipse Plutarchus ait. 

Tacitus contra in illo demum consilio militari, quod ante 
ipsam pugnam habitum sit (v. c. 33 et 39), decretum esse 
ait ut Otho Brixillum proficisceretur, tamquam si hactenus 
scmper in castris adfuisset. |,Is primus dies Othonianas partes 
afflixit" haec sunt verba eius. In consilio militari, quod post 
pugnam habetur, ope Moesiacarum copiarum fortunam mutari 
posse declaratur". 

De ipsa discrepantia nihil dico: adesse eam quis neget? 
Sed quod illa nisus Mommsenus contendit mihi quidem videtur 
falsissimum. Sic enim disputat: „de industria quaedam hic 
reticet Tacitus, et sic totum de Othonis morte locum ita de- 
torquet ut narrationi tragicae fiat aptior. Reticet quaecunque 
documento sunt desperatione Othonem ad mortem actum; sic 
ille heros fit tragicus, qui duobus inclaruit facinoribus, altero 
flagitiosissimo altero egregio; alterum illud facinus Plutarchus 
non egregium vocat sed, multo verecundius, eifycvi^Tepov". 

Hic mihi Mommsenus ipse facere videtur quod Tacito vitio 
dat: ut alia reticeat, alia distorqueat. Quid distorqueat sponte 
apparet, quid reticeat duobus hisce locus optime illustratur: 

A. Suetonius, licet disertis verbis dicat: nulli pugnae adfuiU 
Othonis mortem TpxyiKUTepxv etiam reddit: affert enim c. 10 
testimonium (idque sui patris) Othonem semper bellum civile 
esse detestatum, et quomodo Othoni consilium sui occi- 
dendi natum sit narratione illustrat ad animos commovendos 
aptissima '). 

B. lam Martialis tcmpore exstabat ^dramatica" illa de 
Othonis mortc opinio VI, 32 : 

Cum dubitaret adhuc belli civilis Enyo, 
Forsitan et mollis vincere posset Otho, 

Damnavit multo staturum sanguine Martem, 
Et fodit certa pectora tota manu. 

i) Illa narralio non cst apud Tacitum co loco, ubi de Othone agitur; 
demum III, 54 legitur, ubi Vitellii res tractantur. 

Sit Cato, dum vivit, sane vel Caesare maior: 
Dum moritur, numquid maior Othone fuit? 
In deliciis esse ri rpxyiKa Tacito constat et ipsi id exem- 
plis demonstrare conati sumus; sed quod exemplum hic 
Mommsenus attulit, id prius finxit ipse. 
H. II, 51. Post pugnam Bedriacensem : 
^earum, quae Brixelli egerant, cohortium preces Rubrius 
Gallus tulit et venia statim impetrata, concedentibus ad vic- 
torem per Flavium Sabinum iis copiis quibus praefuerat". 

Post cancedentibus Ritterus inseruit quoque^ sed ita ingrate 
inter se iunguntur duae res diversae. Equidem ablativo ab- 
soluto concedentibus .... iis copiis^ opinor rationem reddi cur 
adversus cohortes illas tam placabiles fuerint victores; non 
enim leve erat quod illae copiae transibant, quae paulo ante 
(c. 35 sq.) in proelio illo, quod navale fere fuit, tanta exhi- 
buerant negotia. Vereor tamen ut omnia recte se hic habeant, 
nam quod per Flavium Sabinum eae copiae concedunt docu- 
mento est illum iis ^Mx^LmviwxiC praeesse, Excidisse nomen Macer 
suspicor (quibus Macer praefuerat)^ ut hic de iisdem militibus 
prorsus idem dicatur quod c. 36. 

H. II, 56. ^Ceterum Italia gravius atque atrocius quam 
bello afflictabatur". Post atrocius Haasius inserit victoria; sed 
sic perire videtur acumen quoddam Tacito pergratum. Bellum 
iam non erat in Italia, dispersis per municipia victoribus, at 
^lia nunc res miseram regionem afflictabat, idque atrocius 
cjuam bellum. 

H. II, ji. Ut imperium capessat Vespasianum hortatur 
CDratione Mucianus, hortantur milites responsa vatum refe- 
^entes, et ipse quoque animo recolebat omina, quibus multo 
^nte summa sibi esset claritudo promissa: 

^sed primo triumphalia et ludaicae victoriae decus implesse 
fidem ominis videbantur: ut haec adeptus est, portcndi sibi 
imperium credebat". 

Quis non ista legens primo aspectu pronomine haec signi- 
ficari putet praecedentia triumphalia et victoriae decus? 
Tamen non illud voluisse Tacitum mox apparet, nam illa 
eum adeptum esse iam dixit. Cogimur ergo (cogimur, nam 
satis mira res est) illud haec non de iis rebus accipere, quas 
ipsa grammatica suggerit, sed sic fere interpretari locum: ,ut 
praesentem occasionem nactus est". 

H. II, 80. Cum Vespasianum cubiculo egressum milites 
imperatorem salutarent : 

„in ipso nihil tumidum, arrogans aut in rebus novis novum 
fuit : ut primum tantae altitudinis *) ofTusam oculis calig^nem 
disiecit, militariter locutus laeta omnia et afliuentia excepit. 
Namque id ipsum opperiens Mucianus alacrem militem in 
verba Vespasiani adegit e. q. s.". 

Haec omnia ut bene intelligantur prae ceteris accurate vox 
namque est consideranda. Etenim quae post illam leg^ntur 
explanationem continent verborum laeta omnia et affluentia 
excepit: non ergo: statim postquam 1, militariter locutus" est 
Vespasianus ^laeta omnia et affluentia excepit'*. Sed illud 
namque ct quae sunt annexa sic sunt accipienda : etenim % 
quod attinct ad rerum eventuumque seriem, quibus Vespa- 
sianus imperator factus est, huiuscemodi fuit: Mucianus ex- 
spectabat id ipsum i. e. cursum rerum in castris Vespasiani 
Cacsareae, quem ubi felicem fuisse cognovit, milites in verba 
Vespasiani adegit; ante Idus lulias Syria omnis in eodem 
sacramento fuit, mox Sohaemus accessit Antiochusque e. q. s. 

H. III, 10. In castris Antonii seditiosorum militum furor 
se omnis in Tampium Flavianum convertit, quem causam 



i) liaec Trillcri conicctura omnium maxime mihi arridet; in codice multi- 
tudinis legitur. Cum altitudinis autem egregie caligo iungitur: comparatar 
Vespasianus cum aliquo qui, subito in loco edito positus, inde despiciens 
vertiginem sentit. 

2) Vcrte ergo namquc Belgicc non „want" sed „namelijk^\ 

Flavianam prodere insimulant; solus Antonius ipse praesen- 
tem ab eo perniciem avertit. Aliquanto post: 

„Profectus eadem nocte Flavianus obviis Vespasiani litteris 
discrimini exemptus est". 

Quid revera factum sit e Taciti verbis vix efficias, tam 
breviter et obscure loquitur; quid enim est ^obviis litteris 
discrimini eximi"? Coniectura demum ^t eorum ^t totius loci 
sensum assequimur. Facundia sua et auctoritate Antonius 
furentium militum manibus eripuit Flavianum, et, ut ego 
opinor, in suo abscondidit tabernaculo, unde nocte demum 
prodiit ille et e castris profugit. In ea fuga obviam venit 
Vespasiani nuntiis quibusdam, forte ad ipsum litteras feren- 
tibus, quibus munitus iam in castra redire et sine periculo 
ibi manere potest: argumentum enim earum eiusmodi erat 
ut illis inspectis ne turbulenti quidem illi, irati, suspicaces 
milites dubitare possent quin apud Vespasianum in summo 
esset honore Flavianus. 

A mire conformata sententia incipit huius libri (H. III) 
caput 22: 

^At Vitellianus exercitus, cui acquiescere Cremonae et reci- 

peratis cibo somnoque viribus confectum algore atque inedia 

hostem postera die profligare ac proruere ratio fuit, indigus 

rectoris, inops consilii, tertia ferme noctis hora paratis iam 

cjispositisque Flavianis impingitur". 

Quid Vitellianis faciendum fuerit perspicue exponitur: op- 
js^oni nunc oportebat id quod revcra fecerunt (hac ipsa noctc 
i n hostem sunt profecti) ; illud autem non disertis dicitur ver- 
t^is sed cogitandum relinquitur legentibus; at quem effcctum 
l\abuerit ea res, quae cogitatione est supplenda, id vero 
F^erspicue enuntiatur: ^paratis iam dispositisque Flavianis 
i rnpingitur". 

H. III, 32. Cremonae incendendae quis auctor fuerit Tacitus 
non declarat; hoc solum narrat: 

^Ceteri duces in obscuro: Antonium fortuna famaque omnium 
oculis exposuerat. Is balineas abluendo corpori propere petit. 
Excepta vox est, cum teporem incusaret, statim futurum ut 
incalescerent : vernile dictum omnem invidiam in eum vertit 
tamquam signum incendendae Cremonae dedisset'\ 

Vernile non reprehensionem continet, nihil aliud significat 
quam servi (balneatoris) ea verba fuisse. Ob teporem aquae 
Antonius servum illum reprehenderat; responderat ille : «mox 
incalescet*'. Antonius quid dixisset nemo sciebat, sed homines, 
qui prope adstabant, aliquem Antonio respondentem audi- 
verant „mox incalescet", inde coniectura nata est de incen- 
denda urbe inter eos fuisse sermonem. 

H. III, 39. „Blaeso super claritatem natalium et elegan- 
tiam morum fidei obstinatio fuit: integris quoque rebus a 
Caecina et primoribus partium iam Vitellium aspernantibus 
ambitus abnuere perseveravit". 

Integris quoque rebus i. e. priusquam pugna Cremonensi 
partium Vitellianarum opes fractae erant. Si post illam pu- 
gnam Blaesus abnuisset Vitellianorum duxfieri, parum insigne 
dedisset fidei documentum : tum enim Vitellianae illae partes 
nullius iam erant pretii, illarumque dux fieri quivis noluisset, 
non fide erga Vitellium ductus sed totius rei contemptu, 
Haec omnia observo, quia interpretem, qui solus notus mihi 
est, perversissime hunc locum accipere vidi. Ritterus enim 
Boetticheri hanc probat annotationem: „spater, als die Gegen- 
partei schon gesiegt hatte, war Treue weniger hoch anzu- 
rechnen, da so spater Abfall wenig vom Sieger erwarten 
liess". At invitatus fuerat Blaesus, non ut ad Vespasianum 
transiret (hoc enim ambeundi verbo significari nequit) sed ut 
pro Vitellio ipso dux Vitellianarum fieret partium. Hoc ab 
eo petiverant Caecina et primores partium, qui Vitellium iam 
aspernabantury i. e. parum dignum idoneumque ducem puta- 
bant. Sic demum ambeundi verbum suo sibi sensu positum erit. 



I07 

H. III, 47. Naves, quibus Ponti accolae utuntur, sicdescri- 
buntur : 

^Camaras voeant, artis lateribus latam alvum sine vinculo 
aeris aut ferri conexam ; et tumido mari, prout fluctus attol- 
litur, summa navium tabulis augent, donec in modum tecti 
claudantur". 

Haud dubie Nipperdeius sanum locum corrupit pro artis 
legendo altis. Nam paulo quidem obscurius loquitur hic 
Tacitus (et fere dixerim inepte eum loqui), sed quid sibi 
velit tamen pro certo affirmare possumus. Erat illarum na- 
vium alvus lata, sed imponebantur alvo tabulae pronae ita 
ut spatium quod inter dexteras et sinistras esset tabulas 
semper fieret angustius; quod latera (i. e. tabulas) nunc „arta" 
vocat, subridiculum quidem est, sed quo sensu illo utatur 
adiectivo coniicere in promptu est. Tumido autem mari, quo 
altiores fiebant fluctus eo plures tabulae tabulis superimpone- 
bantur et spatium illud magis magisque coartabant, donec 
tandem aliquando totum navigium tamquam tecto clauderetur. 
Quod autem camaras appositum habet alvum coimexam in 
eo molesti est nihil. 

H. III, 49. Antonius, bellum iam peractum ratus, quod 
boni sit ducis officium obliviscitur : 

^utque licentia militem imbueret, interfectorum centurio- 

num ordines legionibus offerebat" i. e. suos sibi eligere cen- 

(uriones permisit, quemadmodum apparet ex iis quae statim 

55equuntur: ,,eo suffragio turbidissimus quisque delecti; nec 

miles in arbitrio ducum, sed duces militari violentia trahe- 

bantur". Vocabula minime ambigua; scd quae nunc addit 

TTacitus minus accurate legentem possint inducere in errorcm : 

^quae seditiosa et corrumpendae disciplinae mox in praedam 

'Vertebat". Noli putare ex ipso illo pravissimo consilio, de 

cjuo hactenus est narratum, lucri aliquid quaesivisse Anto- 

nium, licet verba in praedam vertebat primo aspectu illud 

significare videantur. Nam legatus legionis si ipse centurio- 
natus dat, potest ob eam rem pecuniam accipere ab hono- 
r^ illum petentibus; at cum suos sibi centuriones eligunt 
milites, omnem praedandi facultatem legatus amisit. Ergo 
in praedam vertebat sic est accipiendum ut Antonius dicatur 
pro consilio illo, quo omnis disciplina corrumpebatur, mox 
aliud introduxisse, quod cuiusmodi fuerit hactenus tantum- 
modo prodit Tacitus ut dicat praedandi illud facultatem 
Antonio praebuisse. 

Paulo post (c. 58) idem vertendi verbum explanationem 
quandam requirere videtur. Victus iam et profligatus Vitel- 
lius senatum convocat: 

^Servorum numerum et pondus argenti senatoribus indicit; 
equites Romani obtulere operam pecuniasque, etiam libertinis 
idem munus ultro flagitantibus. Ea simulatio oflicii a metu 
profecta verterat in favorem ; ac plerique haud proinde Vitel- 
lium quam casum locumque principatus miserabantur". 

Hoc narrat Tacitus: ^homines opulenti officium simulare 
coeperant metu Vitellianorum militum et clamantis plebeculae; 
at ex ea simulatione quodammodo favor quidam erat natus 
(fortasse quia, cum animi semel sunt commoti, homines quid 
revera sentiant non quaerunt, fortasse etiam quia in tanta 
clamitantium multitudine facile ad quosvis aflectus compel- 
luntur homines. Haec certe favoris causa accedebat quod) 
plerique haud proinde Vitellium quam casum locumque 
principatus miserabantur". 

H. IV, 54. Post mortem Vitellii et apud Germanos belli 
ardor augetur et Galli animos tollunt. Utriusque rei causis 
narratis haec addit Tacitus: 

^incesseratque fama, primores Galliarum ab Othone ad- 
versus Vitcllium missos, antequam digredercntur, pepigisse, 
ne deessent libertati, si populum Romanum continua civilium 
bellorum series ct intcrna mala fregissent". 

Non statim apparet haec quid sibi velint; sed re accuratius 
perpensa verum loci sensum perspicere mihi videor. Hoc enim 
narrat Tacitus: Otho primores quosdam Galliarum, qui tum 
forte Romae aderant, dimiserat ut suos quisque populares 
contra Vitellium incitaret. Hi ergo, cum eodem tempore ab 
urbe proficiscebantur, priusquam in suam quisque civitatem 
digrederentur, in aliqua urbe, unde diversae exibant viae, 
convenerant, ibique (sic certe rumor ferebat) pepigerant ne 
deessent libeftati e. q. s.". 

H. V, I. Prima sunt libri verba: 

^Eiusdem anni principio Caesar Titus, perdomandae ludaeae 

delectus a patre et privatis utriusque rebus militia clarus, 

maiore tum vi famaque agebat, certantibus provinciarum et exer- 

cituum studiis; atque ipse ut super fortunam crederetur e. q. s.". 

Voluit ergo Titus super fortunam credi, sed quid hoc est ? 

Putes, ut opinor, de eo hoc dici qui, cum in edito sit loco 

positus, tamen contentus eo non est, et maiorem etiam quam 

pro fortuna famam appetit. At hoc si voluisset Titus, iam 

non tamquam imperatoris filius suspici sed tamquam impe- 

rator coli cupiisset. Et multum abest ut tantam ei tribuat 

arrogantiam Tacitus; de eodem enim porronarrat: ^decorum 

se promptumque in armis ostendebat, comitate et adloquiis 

ofKcia provocans ac plerumque in opere, in agmine gregario 

^niliti mixtuSt incorrupto ducis honore". Profecto non sunt 

Haec eius quem sui status, quamvis egregii, poenitet. Mire 

dic a quotidiano loquendi scribendique usu recedit Tacitus 

t±t honorificentissimum hoc Tito dat testimonium: ^videri 

I^ominibus is esse cupiebat, quem fortuna neque corrumperet, 

r^eque ad ignaviam detruderet, qui fortunae imperaret {Kpsirroov 

'^^^ Tvx^^) ^on ab illa regeretur". 

Ann. II, 3: „Nec Tigrani diuturnum imperium fuit neque 
liberis eius, quamquam sociatis more externo in matrimonium 
regnumque". 

Ouaesi\-i quo modo haec inter se cohaererent. Tandem 
hanc esse Taciti mentem intellexi: ,quamquam illis matri- 
monii re^ique vinclis id efTectum videri poterat ut inter 
fratres nemo esset cuius magnopere interesset quis regnaret, 
nemo qui imperii obtinendi causa insidias strueret fratri 
regnanti — et hoc praecipuum est principum periculum — 
tamen nulli eorum diutumum fuit imperium". 

Ann. IV, 19. In\nsum sibi Silium reum fieri cupit Tiberius: 

^immissusque Varro consul, qui patemas inimicitias ob- 
tendens odiis Seiani per dedecus suum gratificabatur". 

Insignis hic locus est ad demonstrandum quantopere cum 
temporibus mutentur mores. Nam nunc, primo aspectu, stul- 
tus et ineptus nobis ille videtur, qui, ne parum idoneus dicatur 
accusator. inimicitias obtendat et simuUt paternas, atque 
.tantum abest** aliquis dixerit .ut eiusmodi sint obtendendoi 
inimicitiae, ut potius, si revera adsint, omni modo illas ac- 
cusator dissimulare debeat ne iure reiiciatur". Varro vcro 
est cx numero abiectorum istorum hominum qui aliorum 
periculis et pernicie crescere volunt; accusat ergo quos 
Seianus perdere cupit estque simillimus Atheniensibus syco- 
phantis; ergo illorum utitur sermone, qui quam maxime 
metuunt ne sycophantae videantur. CfT. Lysiae et alii loci 
ct hic XIV, 2: lyli yiVdTzi, i hApi^ iixxa^Txi\ xx) TpoTspov xpo^ 
rcvc :rxTepXr ') ^fjLlv itx^:pxc 'JTrxpxsv^iic, xx) txXxi tovtov 
ix^r^''^ jJp^^J.afv:^ -zeipx^zfjLXi TxvTav Tosy TeirpxyfjLivodv fisf 

'JfJLXV xCfTSV Tt!JL0i:py,7X7&Xl, 



i) Vcrba dubitationi obnoxia sunt (quamquam ipse quin cum Frohbergero 
Tfoc TTotTepuv legcndum sit //<?// dubito) sed sententia certissima. 



XII. 



Agetur hic de iis Taciti narrationibus quae, sicut apud eum 
leguntur, intelligi probarique non possint, obscuris, turbatis, 
imperfectis; quaeque vitiis illis laborant non unius alicuius 
vocabuli culpa, quod parum apte sit positum, sed quia aut 
ad historicum nostrum nil nisi vagus rumor pervenit aut 
quia nudam narrare veritatem noluit, aut denique quia rem 
aliquam ita proposuit ut legenti admodum sit difficile non in 
aliquem incidere errorem. Causam autem cur interdum noluerit 
rem ita ut gesta esset tradere, hanc praecipuam fuisse quod 
ad dirissima saevissimaque credenda iusto fuerit pronior, iam 
satis accurate in praecedentibus demonstravimus; nonnun- 
quam rei alicuius ante multos annos peractae rationem eum 
fugisse invitum quis mirabitur? lam vero ipsam orationem 
Taciteam identidem efficere ut auctor male intelligi vel possit 
vel debeat, id vero tantum abest ut incredibile videatur ut 
non multo saepius illud accidere iure miremur. 

Ann. XI, 25. ^Famosos probris quonam modo senatu 
pelleret anxius (Claudius), mitem et recens repertam quam 
ex severitate prisca ^ationem adhibuit, monendo secum quis- 
que de se consultaret peteretque ius exuendi ordinis; facilem 
eius rei veniam; et motos senatu excusatosque simul propo- 
siturum, ut iudicium censorum ac pudor sponte cedentium 
permixta ignominiam molliret". 

Mirum, hercle, consilium, quodque ne a Claudio quidcm 
cxspcctes, etiamsi re vera tam hebes stultusquc fuit quam 

videri eum Tacitus cupit. Quid enim? Admonet famosos 
probris senatores ut ^missionem" petant ^honestam", sequein 
ea danda non solum facilem fore promittit sed etiam effec- 
turum ne quisquam quidquam de probris illis suspicetur, 
Simul enim et eorum qui honestam illam obtinuerint missio- 
nem et eorum qui (cum summa nimirum ignominia) inviti 
a censoribus senatu moti sint se propositurum nomina, ita 
ut ^pudor sponte cedentium et iudicium censorum permixta 
ignominiam molliant". At, quaeso, utris illud consilium pro- 
futurum est? Certe non iis qui honestam acceperunt missio- 
nem : nihil enim obstabit quominus et ipsi putentur a censore 
senatu moti. Fortasse grata res iis accidet, qui revera a cen- 
sore moti sunt senatu; haud pauci enim illorum putabuntur 
honestam missionem accepisse, quae fama aliquot annis postea 
haud dubie magnopere iis proderit: tum enim obliti erunt 
homines olim evenisse ut et iis honesta missio concederetur 
qui probris famosi essent. 

Eidem Claudio et aliud adscribitur consilium non minus 
inauditum atque absurdum XII, 53: 

^refert ad patres de poena feminarum, quae servis coniun- 
gerentur; statuiturque, ut ignaro domino ad id prolapsae in 
servitute, sin consensissent, pro libertis haberentur". 

Auctore ergo Tacito Claudius ad coercendam libidinem 
impudicitiamque Triyxj (ts/zvu^ poenam statuit facinoris, quod 
rarissimum erat in civitate, quodque, si iam semel iterumque 
certis testimoniis indiciisque deprehendebatur, tamen ita 
plecti vix et ne vix quidem poterat. An unquam quidquam 
innotuit de Messalina aliqua, quae in servitutem alicui civi 
sit tradita? Nam cogitandum hic esse de aliqua importunitate 
diraque impudicitia, quae cadere non possit nisi in eas feminas, 
quas nimius luxus ad quodvis dedecus compulerit, sponte 
intelligitur. Nec minus ridicula est Pallantis gravitas, qui in 
hoc senatusconsulto promendo magistrum suum adiuvat et 



pro illa opera a servilibus senatoribus summo aflTicitur honore. 

Subesse incredibili narrationi hanc veritatem suspicor. Non 

coercendae libidini senatusconsultum Claudianum inserviebat, 

sed dirimebatur eo controversia quaedam saepius inter doc- 

tos agitata iurisconsultos : nonne hoc fuit negotium dignum 

Claudio nostro, docto antiquario et eiusmodi disceptationum 

amantissimo? Certe de Senatus consulto Claudiano iuriscon- 

sulti postea spinosissimas protulerunt argutias; at senatus- 

consultum, quod illi commentariis illustrant, ad liberorum 

pertinet statum, ex eiusmodi coniunctionibus natorum. Neque 

factum illud ad cohibendam aliquam libidinem, quae alioquin 

saepius esset eruptura, testis est lustinianus, qui, tamquam 

ren> prorsus inutilem et absurdam plane sustulit. Atque eodem 

modo quo Tacitus Suetonius quoque peccat, immo gravior 

etiam, si fieri potest, illius error est. Is enim et totum senatus- 

consultum Vespasiano adscribit, ^t de illo hanc profundit 

sapientiam ludimagistello dignam magis quam historico qui 

adultis scribit (c. ii): ^lubido atque luxuria coercente nullo 

invalueraty auctor senatui fuit decernendi, ut quae se alieno 

servo iunxisset ancilla haberetur"! Ergo tantopere illa libido 

invaluerat et frequens facta erat, ut ne tota civitas per- 

mixtione sanguinis corrumperetur, atque adeo pessumdaretur 

onetuere inciperent graves illi senatores Claudiani vel Flaviani ! 

A. XII, 60 ^(Procuratoribus suis) Claudius omne ius tradi- 

Uty de quo totiens seditione aut armis certatum, cum Sem- 

r~oniis rogationibus equester ordo in possessione iudiciorum 

l<^<:aretur, aut rursum Serviliae leges senatui iudicia redderent, 

X^ariusque et SuIIa olim de eo vel praecipue bellarent". 

Post redderent Nipperdeyus in utraque editione lacunae 

^<:>suit signum. Quo argumento, putas? Quod duae fuerunt 

l^S^ Serviliae, Caepionis altera, altera Glauciae, quarum illa 

sdiatoribus reddidit, haec iterum ademit iudicia. Putat ergo 

^ipperdeyus Tacitum scripsisse ». . . . iudicia reddcrent vel 

8 



114 

adimerenf\ At mihi multo videtur verisimilius nihil ultra 
nomina hic Tacito innotuisse, semperque eum latuisse id quod 
hodierna de antiquitatibus Romanis enchiridia docent de 
duabus legibus Serviliis: etiam nunc, nisi fallor, est quaedam 
de iis inter viros doctos controversia. Tacitumne credamus 
in eiusmodi rebus tractandis omnia bene perspexisse et dis- 
tinxisse? Haud opinor: nam vel hic multo gravior deprehen- 
ditur confusio quam ea est, quam supplemento suo tollere 
Nipperdeyus conatur. Nonne enim ridicule iudicia privata et 
publica in eundem coniiciuntur locum, tamquam si interesset 
nihil? Nonne diversissima inter se coniungit qui, postquam 
narravit de magistratibus apud quos lege agitur deque eorum 
decretis, statim disceptare incipit de iudiciis^ quae modo 
penes ordinem amplissimum modo penes ordinem splendi- 
dissimum fuerint ? An credamus, cum Claudius omne ius trade- 
ret procuratoribus, etiam permissum iis esse ut de maiestate, 
de repetundis simm. cognoscerent ? 

Ann. XV, 48. ^lneunt deinde consulatum Silius Nerva et 
Atticus Vestinus, coepta simul et aucta coniuratione, in quam 
certatim nomina dederant senatores eques miles, feminae 
ctiam, cum odio Neronis, tum favore in C. Pisonem. Is Cal- 
purnio genere ortus e. q. s.". 

Narrare hic de Pisone ita Tacitus incipit, tamquam si 
nunquam antea eum nominasset. At nominavit, idque loco 
qui confusionis et incuriae plenus est XIV, 65 (ergo in ipsa 
nostri loci vicinia). 

(Agitur de Neronis libertis, quos ille eodem anno „veneno 
interfecisse creditus", e quibus) ^Romanus secretis crimina- 
tionibus incusaverat Senecam ut C. Pisonis socium; sed vali- 
dius a Seneca eodem crimine perculsus est. Unde Pisoni timor 
et orta insidiarum in Neronem magna moles et improspera". 

Ergo iam a. 62 Pisonis socium dici capitale crimen erat. 
Quid fecerat Piso? „Iam tum" viri docti aiunt „secreta fovebat 

consilia, illorum habebat socios, suspectus erat Neroni". 
Tamenne per tres fere annos non solum incolumis fuit, sed 
etiam libere quodvis inire consilium poterat a nullo magis- 
tratu, a nullo e Neronis canibus custoditus? Nam magna 
illa anni 65 coniuratio Scaevini demum vanitate prodita est; 
antea ^mirum" (ipsius haec Taciti verba sunt) „quam inter 
diversi generis, ordinis, aetatis, sexus, dites, pauperes tacitur- 
nitate omnia cohibita sint". De Pisone nemo quidquam est 
suspicatus antequam Milichus, Scaevini libertus, quae domi 
patroni vidisset magni alicuius facinoris, quod parabatur, 
certa indicia prodidisset Neroni; immo vero ne ipse quidem 
Milichus quidquam de Pisone suspicabatur, ne nomen quidem 
eius ei in mentem venit, cum sollertibus Scaevini responsis 
paene mendacii convinceretur; tum Milichi uxore opus erat, 
quae maritum admoneret „Antonium Natalem multa cum 
Scaevino ac secreta collucutum et esse utrosque C. Pisonis 
intimos^\ Si per tres illos annos adeo suspectus Neroni fuisset 
Piso, ipse Milichus, ad incitas redactus, nihil, ut opinor, prius 
commemorasset quam amicitiam Pisonis patronique; immo 
vero iam tum Neronem eiusque aulicos de illa fecisset cer- 
tiores, cum nondum illam pugionis tragoediam spectasset. 
Fingamus tamen factum esse quod plane sit incredibile, et 
a. 62 iam in ore omnium fuisse Pisonis nomen tamquam viri 
qui insidias Neroni strueret et ab ipso Nerone vehementer 
metueretur, sed post duos annos et nomen et virum tanto- 
pere in oblivionem abiisse, ut, nulla indicia nullos proditores 
metuens, coniurationem quandam omnibus numeris absolutam 
ordiri posset, ipsine Tacito, cum de illa narrare inciperet 
(XV, 48), oblivisci licebat se iam antea non solum Pisonem 
nominasse, sed etiam palam declarasse tum (i. e. ante tres 
annos) revera illam coniurationem cepisse initium? Haec enim 
verba eius sunt: ^unde Pisoni timor et orta insidiarum in 
Neronem magna moles et improspera". Num iusto severioribus 

usus sum verbis cum de confusione et incuria loquebar, qui- 
bus tota illa de Pisone narratio laboraret? 

A. I, i6. Hic locus est ubi Tacitus nulla sua culpa male 
sit intellectus et perversa sollicitatus emendatione. Et ne 
illud quidem vitio ei dandum quod narratio eius diligentis- 
simam lectionem et longiorem requirit explanationem ; aequa- 
les, quibus scribebat, ipsam rem optime facillimeque intel- 
ligebant. De Pannonicarum legionum seditione narraturus ita 
incipit: 

^Castris aestivis tres simul legiones habebantur". 

Pro aestivis Sirkerus coniecit kibernis, potuitque sententiae 
suae argumentum afferre admodum speciosum. Etenim c. 27 
Cn. Lentulus dicitur hiberna castra repetere. At Lentulum 
illum, qui fuit e Drusi comitatu, milites adorti sunt in iis 
castris de quibus toto c. 16 sermo est; si ergo in hiberna 
fugit, periculum illud, quod vitare vult, in aestivis natum 
est. Praeterea, si Sirkeri coniecturam probamus, magnas nobis 
exhibet molestias capitis 25 initium. Quid enim? c. 16 Sirkero 
auctore in castris hihernis tres simul legiones erant duce lunio 
Blaeso „qui fine Augusti et initiis Tiberii auditis . . inter- 
miserat solita munia. Eo principio lascivire miles, discordare 
(v. de hac voce vol. XXX p. 346 sq.)" .... denique in castris 
hibernis magna quaedam existit seditio, ad quam comprimen- 
dam Tiberius Drusum cum primoribus civitatis et aliis et 
Cn. Lentulo mittit: ^postquam vallum introiit" (nimirum 
Drusus, simulque Cn. Lentulus alii) .... vallum, ergo (si 
semel Sirkerum sequimur) hibernorum^ nam de aliis nunc agi 
castris et non de iis, quae c. 16 commemorantur, nemo quid- 
quam nos docet. Igitur in hibernis Drusus milites placare 
studet, in hibernis contumax a militibus accipit responsum, 
in hibernis militum ira praesertim in Cn. Lentulum se con- 
vertit, qui metu perculsus aufugit .... et hiberna petit. Pro- 
fecto ad incitas nos doctum illud Sirkeri redigit commentum. 

Neque tamen nuUa est coniecturae, quam protulit ille, utilitas : 
accuratius enim Taciti verba perpendere cogit illa, quod 
cum facimus, hic demurh locus nos rem quandam edocet et 
tantum non ante oculos ponit, quam bene tenere debemus 
quoties de legionibus Romanis nobis narratur aliquid. Etenim 
territus Lentulus castra hiberna non petit sed repetit. Ergo 
ex hibernis venerat et cum maxime in aestivis (nam missam 
iam facimus Sirkeri coniecturam) ei exitium minantur, saxa- 
que in eum iaciunt milites. Refugere nunc eo unde venerat 
conatur . . . . in hiberna. Hisce omnibus bene intellectis simul 
nobis quam maxime iit perspicuum inter castra hiberna et 
castra aestiva quae intercedat ratio. In provincia non nimis 
longe a finibus hostium legiones urbis instar habent castra 
hiberna: ibi eorum est domicilium, quamdiu bellum non est; 
a ministris militaribus ea urbs semper incolitur et ab aliis 
hominibus, quorum opera efficitur ut qui eo advenit com- 
mode in illa urbe degere quamdiu libet possit. Eo ergo no- 
biles homines, qui ex urbe ad exercitum mittuntur, ut mili- 
tum animos cognoscant aliisve de causis, se convertunt, ibi 
deversantur. At cum milites ad expeditionem proficiscuntur, 
prope hostem, modo hic modo illic, castra ponunt aestiva, 
quae appropinquante hieme tolluntur; legati ergo Roma 
missi, cum expeditionum tempore videre et alloqui milites 
^olunt, ex hibernis, ubi deversantur, se conferunt in aestiva, 
^ed officio suo functi statim suum sibi, quod in hibernis 
-^^abent, deversorium repetuntx idem miser ille Cn. Lentulus 
^^cere conatur, heu sero! 

Non tam facile me expedio ex difficultate, quam eiusdem 
^bri c. 38 praebet, aut si me inde expedio, Tacitum gravis- 
•mio crimine involvo: incredibilem enim ab eo commissum 
-"^orem arguo, quo situs et populi Germaniae mirum in 
■^^dum perturbentur. In Chaucis vexillarii discordium legio- 
^^*»i praesidium agitant; quos (et ipsos, ut opinor, tumul- 

tuantes) M' Ennius praefectus supplicio duorum militum 
reprimit — sed in breve tantummodo tempus, nam mox: 

^intumescente motu profugus repertusque '), postquam in- 
tutae latebrae, praesidium ab audacia mutuatur: non prae- 
fectum ab iis, sed Germanicum ducem, sed Tiberium impera- 
torem violari. Simul exterritis, qui obstiterant, raptum vexil- 
lum ad ripam vertit, et si quis agmine decessisset, pro 
desertore fore clamitans, reduxit in hiberna turbidos et ni- 
hil ausos". 

Cuivis hominum multitudini apta fraude impetum dari 
posse novimus, sed opus est ut qui illa fraude utatur brevis- 
simo tempore ad propositum finem rem perduxerit. Sic et 
hic, nisi paucissimis horis Ennius copias illas in hibernis col- 
locavit fraus perpluit et multo maior discordia erumpit: de 
aliquot dierum itinere cogitare res ipsa vetat. Et tamen du- 
bium non est quin cum hibernis hic nobis res sit, ubi et 
aliae adsint copiae; nam illud solum, quod sunt in hibernis, 
milites ad discordiam propensos non, ut opinor, in officio 
obsequioque retinere potest. Vox hiberna quid significet 
satis accurate p. 84 sq. mihi demonstrasse videor: talem 
autem urbem militarem praesidium agitantes isti vexillarii 
non habuerunt, ad Visurgim talia hiberna non adfuerunt; 
ergo ripa illa, quo vexillum vertit Ennius, non Visurgis est 
sed Rheni ripa et hiberna nulla alia sunt quam quae Ger- 
maniae legionibus sunt extructa vel in terra Ubiorum (c. 36) 
vel „Ioco cui Vetera nomen est" (c. 45). Sequitur, res tristis 
sed vera est, ut Chaucos, Visurgis Albisque accolas, sibi ad 
Rhenum habitantes finxerit Tacitus, plane oblitus eorum, 
quae ante aliquot annos scripserat G. 35 : ^Chaucorum gens, 
quamquam incipiat a Frisiis ac partem litoris occupet, om- 
nium, quas exposui, gentium lateribus obtenditur, donec in 



i) Ecquid delendum istud repcrtusquc? 

Chattos usque sinuetur". Quae quamquam et ipsa omnem 
ludibrio habent geographiam, tamen diserte declarant Chau- 
corum regionis nullam fuisse partem unde unius diei itincre 
ad Ubios (ne de Veteribus loquar) perveniri posset. 

A. I, 42. lam taedet Germanicum tumultuum et discor- 
diarum, iam in eo est ut seditiosos miHtes relinquat et ad 
superiorem proficiscatur exercitum; certe uxori ut eo abiret 
persuasit, iamque ^incedebat muliebre et miserabile agmen" : 
ea res milites vehementer commovet, fitque Germanico eos 
alloquendi copia. In qua oratione et alia leguntur et haec: 
^Hunc ego nuntium patri, laeta omnia alia e provinciis au- 
dienti, feram? ipsius tirones, ipsius veteranos non missione, 
non pecunia satiatos; hic tantum interfici centuriones, eici 
tribunos, includi legatos, infecta sanguine castra, flumina, 
meque precariam animam inter infensos trahere. Cur cnim 
primo contionis die ferrum illud, quod pectori meo infigere 
parabam, detraxistis, o improvidi amici?" 

Ultima haec quorsum spectent probe novimus. Capite enim 
35 legimus, ubi primum castra introiisset Germanicus, non 
solum de miseriis suis ad eum conquestos esse milites sed 
etiam ipsi obtulisse imperium: ^tum vero quasi scelere con- 
taminaretur, praeceps tribunali desiluit. Opposuere abeunti 
arma, minitantes, ni regrederetur. At ille moriturum potius, 
quam fidem exueret clamitans ferrum a latere diripuit, elatum- 
que deferebat in pectus, ni proximi prensam dextram vi 
attinuissent". 

Et tamen Germanicum verbis ^primo contionis die" cum 
vtsum esse legimus, subridemus. Non enim decent ista virum 
«Xiilitarem militum seditiosorum placantem animos. Quem 
^eceant quaeris? Oratorem de discordiis legionum Germani- 
c^arum facunde et ex artis praeceptis narrantem, ideoque 
l^gentibus diligenter in memoriam revocantem quae iam sint 
orationes habitae quotque quibusque modis. 

A. I, 44. Tandem aliquando sedatis militum animis Ger- 
manicus ^centurionatum egit". De vocabulis multa disputant 
viri docti, rem ipsam satis accurate sequentia illustrant: 
^citatus ab imperatore nomen, ordinem, patriam, numerum 
stipendiorum, quae strenue in proeliis fecisset, et cui erant 
dona militaria, edebat. Si tribuni, si legio industriam inno- 
centiamque adprobaverant, retinebant ordinem: ubi avaritiam 
aut crudelitatem consensu obiectavissent, solvebatur militia". 

Cf. c. 32: „repente lymphati destrictis gladiis in centu- 
riones invadunt .... prostratos verberibus mulcant sexageni 
singulos .... tum convulsos laniatosque et partim exanimes 
ante vallum aut in Rhenum proiciunt". 

Habemus hic de eadem re duas narrationes admodum, 
ut opinor, inter se diversas. Modo audimus de centurionibus 
mulcatis, convulsis, laniatis, exanimibus, proiectis, modo de 
militibus questus suos ordine placideque proferentibus, vide- 
musque imperatorem questus illos recognoscentem et de iisdem 
illis centurionibus iudicium censuramque exercentem. Non 
ergo occisi illi erant. Dixeris ne e capite quidem 32 effici 
possc illos ad unum omnes tunc esse interfectos. Concedo 
utcunque fieri potuisse ut unus et alter perniciem effugeret, 
sed, si verum est quod c. 32 narratur, vel unum superfuisse, 
qui in illo censu suis stare pedibus posset, id ego pertinaciter 
nego. Aut mirum in modum quae c. 32 leguntur omnia adcta 
sunt et exaggerata, aut census ille habitus est de sauciis 
laceris animam vix trahentibus: certe nemo eorum militiae 
vel ordini aptus iam erat. 

Ann. I, 56. Germanicus „expeditum exercitum in Chattos 
rapit*' iisque ^adeo improvisus advenit, ut, quod imbecillum 
aetate ac sexu, statim captum aut trucidatum sit. luventus 
flumen Adranam nando tramiserat, Romanosque pontem 
coeptantis arcebant; dein tormentis sagittisque pulsi, temp- 
tatis frustra condicionibus, cum quidam ad Germanicum perfu- 



121 

gissent, reliqui omissis pagis vicisque in silvas dispcrguntur". 

Quo ordine haec omnia gesta sint e Taciti verbis vix 
efficias, ipse id exputare debes; quod ubi fecisti, res tibi stat 
ante oculos clara nimis atque perspicua: non de antiquis 
Romanis haec narrari tibi videntur sed de illis aequalibus 
nostris, qui Komanis se similes paresque gloriantur atque 
dira certe et immani crudelitate (quae nisi in abiectissimos, 
pravissimos, ignavissimos, homines cadere non solet) Roma- 
norum pessimos superare solent. In terram hostium Romani 
adveniunt, sed qui Chattorum armis gerendis pares sunt trans 
flumen se receperunt in locos sibi aptos. Irati Romani im- 
bellibus, senibus, sauciis, aegris, sed feminis praescrtim in- 
fantibusque necandis quae sua sit virtus ostentant. Inde ponte 
traiicere flumen tentant Romani: diu iis obsistunt Germani, 
pro aris focisque pugnantes. Qui ubi multiplici praedonum 
numer.o cedere coguntur, pacis offerunt conditiones, quas lupi 
isti toti praedae inhiantes (aurum enim celare illa dicebatur 
terra cf. XI, 20) respuunt. Nunc ^quidam ad Germanicum 
pcrfugiunt" i. e., ut ego opinor, unus et alter e regulis prctio 
atque promissis capitur ita ut magna pars populi in deditio- 
nem venisse videatur. At reliqui, i. e. ipsi illi, qui prae ceteris 
strenui sunt bellatores, nunc illa utuntur pugnandi ratione, 
quae funestissima esse solet alienarum terrarum raptoribus. 
In Romanorum dicionem Chattorum regio pervenit nunquam. 

A. I, 57 — 59. Quae hic narrantur revera alio modo gesta 
esse ^t res ipsa clamat (narratio enim eiusmodi est ut nemo 
ei fidem habere possit) et quaedam vocabula, quibus Tacitus 
utitur, indicant. Germanicus, ab illa in Chattorum terram 
expeditione castra sua repetens (c. 56 ^vertit ad Rhenum"), 
medio itinere se convertit (c. 57 ^Germanico pretium fuit 
convertere agmen") ut Segestem liberet, qui a popularibus 
circumsedetur, apud quos Arminius potior illo erat, et ^ereptus 
(est) Segestes magna cum propinquorum et cHentium manu". 

Vcrum, si ita res se habuit, quomodo apud inclusum illum 
Segestem Arminii uxor esse potuerit in tenebris latet. Neque 
hoc minus obscurum qui sermo hic esse possit de deditione 
(c. 57 f. : ^qui tum in deditionem veniebant" et c. 59 in. 
^fama dediti benigneque excepti Segestis"). Denique Segestes 
non beneficium a Romanis acceptum agnoscit, non gratias 
iis agit quod ex aliquo sit carcere liberatus, sed se de Romanis 
egregie meritum gloriatur his verbis (c. 58): ^non hic mihi 
primus erga Romanum fidei et constantiae dies'*. Quid revera 
evenerit non opus est ut diu quaeramus: Romanus scriptor, 
ut fieri solet, turpissimam rem speciosis involvit verbis. Non 
ereptus est Segestes e custodia, quam ei circumdederat Ar- 
minius , sed absente Arminio neque quidquam eiusmodi 
metuente, Segestes patriae causam valido atque opulento 
raptori prodity atque uxorem Arminii cum fidissimis illius 
comitibus in captivitatem tradit Germanico, cui ^pretium 
fuit convertere agmen" ut tantae turpitudinis emolumentum 
haberet. At Tacitus eiusmodi flagitia pulchra exornat specie . . . 
dummodo sint commissa a Germanico, quo neminem magis 
habet in deliciis. Tacito auctore neque turpiter neque stulte 
agere Germanicus potuit. En quid sit „sine ira et studio" 
historiam scribere. 

Eiusdem Germanici praeclarum scilicet consilium et cal- 
lidum inventum describitur II, 5. Ut neque longis itineribus, 
quae Romanos milites exhauriebant, et sine magna equorum 
copia, quibus ministrandis iam fessae erant Galliae, legiones 
quam celerrime in mediam possint perduci Germaniam, na- 
vibus eas per mare ad fluminum ora vehere decrevit, sic 
^integrum equitem equosque mox media in Germania fore" 
ratus. Quam misere eum spes fefellerit ne Tacitus quidem 
celare potest. De ipso consilio videamus Germanicique in eo 
peragendo prudentia. Mille naves ad eam rem construi iubet, 
quarum erant „plures adpositis utrimque gubernaculis con- 

verso ut repente remigio hinc vel illinc appellerent". Appellere 
hic non est ^appellere ad littus" sed „dirigere, cursumque 
flectere". Cf. H. III, 47 ubi eadem res eodem describitur 
modo: flpari utrimque prora et mutabili remigio, quando 
hinc vel illinc appellere indiscretum et innoxium est". Sed 
quid navibus opus sit, quae tam facile cursum mutare subi- 
toque, cum opus est, in contrariam volare partem possint, 
cum tamen non ad proelium navale mittuntur sed ad trans*» 
portandos milites commeatumque, dicat qui intelligat. For- 
tasse hic tamen de more Tacitus rem, quo magis fieret mi- 
rabilis, amplificare studens, ornamentum aliquod addidit im- 
prudens invitusque quod ab hoc loco prorsus esset alienum. 
De rebus ab ipso Germanico post miram illam navigationem 
gestis videamus. c. 8. 

jf lacus inde et Oceanum usque ad Amisiam flumen 

secunda navigatione pervehitur. Classis Amisiae ore relicta 
laevo amne; erratumque in eo quod non subvexit transpo- 
suit militem dextras in terras iturum : ita plures dies efliciendis 
pontibus absumpti". 

Vocem ore addidit Nipperdeyus, recte ut opinor; subvexit 
transposuit quomodo emendemus parum refert, omnia enim 
hic satis sunt perspicua, dummodo hoc teneamus v^Thdiplures 
dies efficiendis pontibus absumpti hic posita esse ut statim 
verborum erratumque e. q. s. ratio redderetur, nam in rerum 
gestarum ordine illud fuit ultimum; huiuscemodi enim ille 
ordo fuit: 

a. In ore Amisiae ad ripam sinistram appellunt navcs. 

b. Ibi escendunt milites, quorum tamen nonnuUi, prius- 
quam terram tenerent, hausti sunt. 

c. Ripa sinistra aliquamdiu milites iter faciunt. 

d. Pontes fiunt ut reliquum iter dextra possit fieri ripa. 
Haec tamen, quamquam aliquam requirunt explanationem, 

a Tacito non nimis contorte obscureve sunt narrata. Sed 

quam cupidus esse debuit scriptor, qui immanem illum Ger- 
manici errorem, copias non ea ripa, qua pergendum erat, 
cxponentis fere dissimulet, certe non gravissima obiurgatione 
vituperet? Fateor mortalium neminem me magis esse 

iTCiipov xdxXxTTUTOv ao^xXxfilvtov 
et tamen quanta illa fuerit Germanici stultitia penitus sentio. 
Avorum nostrorum memoria, cum nulla hic fiebant itinera 
nisi placidis illis navigiis, quae remulco trahebantur, et ad 
quae regenda vix ulla opus erat peritia, tamen nuUus un- 
quam nauta, ut opinor, eiusmodi aliquid commisit .... aut 
expertus est vectorum tranquille otioseque confabulantium 
unum tamen et alterum cerebrosum. Laudamus Tiberium, qui 
tam imperitum copiarum ducem quam primum inde revocarit, 
ubi remanere non posset sine legionum pernicie summoque 
reipublicae detrimento. Quidquid in Germania fecit Germa- 
nicus omnia et inutilia prorsus fuerunt et periculi plena. Velut 
hoc est quod c. 25 narratur, puerorum ludo similius quam 
prudenti imperatoris consilio: 

^Marsos irrumpit, quorum dux Mallovendus nuper in de- 
ditionem acceptus propinquo loco defossam Varianae legionis 
aquilam modico praesidio servari indicat. Missa extemplo 
manus, quae hostem a fronte eliceret, alii, qui terga circum- 
gressi recluderent humum; et utrisque adfuit fortuna". 

Quamquam Romanis, xpTrxylvix ludentibus, ineptiores ipsi 
Germani, qui non contenti aquila humi defossa . . . praesidium 
ibi ponunt, scilicet rati sic melius illud K€ifiii?^iGv in sua potes- 
tate permansurum, quam si loco esset abditum, quem vix 
quisquam notum haberet. 

A. II, 34. In praecedenti capite narratum est de sententiis 
in senatu dictis senatusconsultoque facto cum Haterius et 
Fronto de luxu coercendo dixissent. Sequitur: 

^lnter quae L. Piso ambitum fori, corrupta iudicia, saevi- 
tiam oratorum accusationes minitantium increpans abire se 

et cedere urbe, victurum in aliquo abdito et longinquo rurc 

testabatur; simul curiam relinquebat. Commotus est Tiberius, 

et quamquam verbis Pisonem permulsisset, propinquos quoque 

eius impulit, ut abeuntem auctoritate vel precibus tenerent". 

Deesse narrationi aliquid aut totam rem, quam apud auc- 

tores suos invenerat, non intellexisse Tacitum mihi constat. 

Nam hoc quidem admodum credibile, gravem aliquem sena- 

torem, cum saepe de corruptis moribus ageretur, excessisse 

relationem et de omni genere vitiorum, nec de eo solo quod 

tunc coercendum esse dicebatur, conquestum esse; neque hoc 

a natura rei alienum eum ipsa argumenti acerbitate solito 

magis commotum et aliis usum esse orationis flosculis et hoc: 

yin tam corrupta urbe vivere me taedet, migrabo in rus 

aliquod solum et desertum"; quin etiam fingere possum stre- 

nuum illum oratorem in fine sententiae surrexisse, abiisse, 

valvas curiae non sinc magno strepitu impulisse, sed fingere 

non possum, si sic res se habuit, ipsum illud abeundi con- 

silium et a senatoribus et a Tiberio tamquam serium tam 

graviter acceptum. Aut denique, si hoc quoque factum, nihil 

facilius erat quam placare iratum. Dicere poterat Tiberius 

sibi optime de republica meritum videri Pisonem, qui tanto 

ardore in corruptos esset invectus mores, poterat in eam 

sententiam fieri senatusconsultum. Verum nihil eiusmodi dicere 

vel decernere, sed putare mitibus verbis vel propinquorum 

«luctoritate precibusve a proposito abductum iri Pisonem 

stultitia erat .... certe si tota haec res ita se habuit ut 

"Tacitus narrat, quod mihi non facile persuadebitur. Nisi Pisoni 

propria quaedam fuit et peculiaris causa cur sic ageret, ineptus 

jpse fuit, sed aliquanto ineptiores Tiberius senatoresque, qui 

^um retinere vel reducere sint conati. Si legerem derisum a 

^enatoribus Pisonem propter nimiam vehementiam, iam con- 

stare mihi rei narratae videretur ratio. Sed alio monstrare 

>'identur haec verba 1. IV, c. 21 ^actum dehinc de Calpurnio 

Pisone, nobili ac feroci viro. Is namque, ut retuli, cessurum 
se urbe ob factiones accusatorum in senatu clamitaverat". 
Mitto nunc quod nostroloco non „retulit" illud Tacitus, 
certe non plane idem; sed propter illud „factiones accusa- 
torum" suspicari incipio Pisonem iam tum sensisse quantum 
sibi mali a delatoribus esset exspectandum (v. quae de Granio 
narrantur IV, 2i), ergoque postulasse ut severo senatuscon- 
sulto obviam iis iretur, quod cum impetrare non posset, 
exiisse eum e senatu. 

A. III, 36. ^Exim promptum, quod multorum intimis ques- 
tibus tegebatur. Incedebat enim deterrimo cuique licentia 
impune probra et invidiam in bonos excitandi arrepta imagine 
Caesaris; libertinique etiam ac servi, patrono vel domino cum 
voces, cum manus intentarent, ultro metuebantur*', 

Haud leves molestias mihi quidem vocabula arrepta ima' 
gine Caesaris exhibent. Si de vera aliqua Caesaris cogitamus 
imagine, ad quam isti homines tamquam ad aram, confugiunt, 
hoc male nos habet, quod hic sermo non est de maleficis» 
qui perpetrato iam facinore imaginem Caesaris arripiant ne 
puniri possint, sed de iis, qui pone quoddam latent propu-' 
gnaculum, unde impune perpetrare possint quod in animor 
habent. Sin figurate ea verba accipimus ut arripere imaginene^ 
Caesaris sit: Caesaris nomine tamquam aliquo uti terricula- 
mento, sive, ut rem ipsam quam apertissime significemus : 
^laesae maiestatis minari crimen", quid quo referantur habent 
haec verba C. Cestii, qui primus sententiam dicit: ^principes 
quidem instar deorum esse; sed neque a diis nisi iustas sup- 
plicum preces audiri, neque quemquam in Capitolium aliave 
urbis templa perfugere, ut eo subsidio ad flagitia utatur"? 

III, 46. In tumultuantes Gallos copias educens Silius et aliis 
verbis significat plane contemnendos esse hostes et hisce: 

„Quanto pecunia dites et voluptatibus opulentos, tanto magis 
imbelles Aeduos evincite et fugientibus consulite". 

Quod „quanto ditiores tanto imbelliores" dicuntur Aedui, 
Silius est qui sic milites edocet, non ita ratiocinantes vel 
ratiocinaturi finguntur milites. Ergo perversissima est Pfitzneri 
coniectura esse post imbelles inserentis, quam tamen probavit 
Nipperdeyus. Monentur, ut opinor, milites ut id faciant quod 
militum est, sive evincere hic fere devincendi vim habet, sive 
corruptus locus est et Tacitus Silium induxit militibus nar- 
rantem quae esset unice vera ratio hostibus tam imbellibus 
utendi. Sed fugientibus consulite egregie dictum videtur, sum- 
mus inest in illis vocabulis contemptus, si hoc dicit Silius: 
yCum pugnantibus non erit vobis res; curate modo ut fu- 
gientes habeant fugiendi spatium, nolite eos ullo modo reti- 
nere, videbitis quam velociter currant", quae est oratio viro 
militari aptissima. Et quod ego puto a Silio hic iussos esse 
milites, id revera fecisse videntur, caedem enim factam non 
audimus, quae haud dubie facta esset, si cum tam imbellibus 
hostibus conseruissent manum fortissimi Romanorum. Ergo 
non possunt non admirationem quandam haec movere verba: 
,et circumfudit eques, frontemque pedites invasere, nec cunc- 
tatum (?) apud latera". Nam hercle non consulunt fugientibtis 
qui hostes ab omni parte includunt: ubi hoc legimus, sequi 
solet ut hostes paucis relictis trucidentur. 

A. V, lO. Operae pretium est observare quam suspensos 
nos relinquant, quam sint imperfectae, omnes narrationes 
Taciteae de hominibus ignotis, qui sibi nomen indiderint viri 
alicuius nobilis, qui dudum mortuus est atque ea fraude ali- 
quantisper ludibrio habuerint multos mortales. Sed nulla tan- 
topere hoc nomine reprehendenda quam quae hic legitur de 
pseudo-Druso, „qui iam iuventutis concursu iam publicis 
studiis frequentabatur .... cum auditum id Poppaeo Sabino, 
Macedoniae curis intento". Sequuntur multa de celerrima 
quadam Poppaei circum Graeciam navigatione deque eius in 
coloniam Nicopolim adventu: 

„ibi demum cognoscit sollertius interrogatum, quisnam fo- 
ret, dixisse M. Silano genitum et multis sectatorum dilapsis 
ascendisse navem, tamquam Italiam peteret". 

Quis, quaeso, sollertius impostorem interrogavit ? Opinor, 
magistratus aliquis, ad quem ille prehensus et oneratus catenis 
esset adductus. Qui ergo supplicium effugit? Illud vero quod 
hisce adiungit Tacitus: 

^Scripsitque haec Tiberio, neque nos originem finemve 
eius rei ultra comperimus" 

risum movet, in mentemque revocat nobis, quae lepidissime 
Cicero (pro Caelio § 65) iocatus est de mimo in quo clausula 
non invenitur. Naeniis quoque puerorum aptae sunt obscurae 
eiusmodi exituque carentes narratiunculae, non gravi historia- 
rum libro. 

A. VI, 2. Punito iam Seiano punitaque uxore eius Livia, 
tamen senatores, ut Tiberii inirent gratiam, atroces in illos 
proferebant sententias : 

^Scipiones" ait Tacitus „et Silani et Cassii isdem ferme 
aut paulum immutatis verbis adseveratione multa censebant, 
cum repente Togonius Gallus, dum ignobilitatem suam magnis 
nominibus inserit, per deridiculum auditur. Nam principem 
orabat deligere senatores, ex quis viginti sorte ducti et ferro 
accincti, quotiens curiam inisset, salutem eius defenderent". 

Quid sibi vult ista oppositio? Indignum, profecto, erat 
spectaculum homines summo loco natos tam abiecta uti 
adulatione; at si homo ignobilis idem facit, aliquanto minus 
indignum fit idem. Hoc tamen minus etiam e Taciti verbis 
apparet quid ridiculi habuerit Togonii sententia. Melius nos 
Dio Cassius (58, 17) edocet observando: ^sic efficiebatur ut 
adversus ipsum senatum tutus esset Tiberius". Et revera, sicut 
Dio Cassius totam hanc rem tradit, in ea satis inest ridiculi: 
is enim revera ab ipso senatu decretum esse narrat ut eiusmodi 
praesidium Tiberio praeberetur. Hoc, ut opinor, ridiculum 

est, ipsum senatum declarare in senatu tam parum tutum 
esse imperatorem, ut ei praesidio opus sit armato. At senator 
Togonius in eam sententiam declamans neque ridiculus est 
neque videri vult: perfidissima astutissimaque insimulatione 
haud paucos senatores suspectos reddere et in vitae adducere 
discrimen studet ut illorum pernicie crescat ipse. Nunc de- 
mum apparet quam praestans, quam apta prudensque Tiberii 
fuerit epistola, quam paulo post Tacitus commemorat, qua 
non hercle animi causa ^ludibria seriis permiscet" Tiberius, 
sed in re gravissima optimi principis luculentum simulque 
facetum dat documentum. Postremo ipsa illa epistola declarat 
tunc de praesidio Tiberio dando senatus consultum factum 
esse (quid enim sibi volebat illa, si nihil ad Tiberium relatum 
erat nisi hoc: unum senatorem censuisse illud et per deridi- 
culum esse auditum ?) atque Taciti narrationem tam esse 
imperfectam ut sensu cassa videri possit. 

Denique, si quis aniles Taciti nugas de superstitione quam- 
vis absurda cognoscere cupit, is mihi libri VI legat caput 22: 
adversus mathematicorum fraudes tam parum Armum se vix 
quisquam unquam praestitit quam hoc loco nobilissimus his- 
toricus noster. 

Redeo nunc eo unde tota haec profecta est disputatio. 
Nihil unquam obstitisse demonstravimus quominus quisquam, 
qui ingenio memoria industria satis valeret, quam optimus 
evaderet historicus, legemque illam Nissenianam auctoribus 
ducibusque Woelfflinio Boissierio aliis eo amandavimus, ubi 
cum ceteris scrutis et doctae servantur ineptiae. Quae essent 
eius officia qui res gestas narraret nemo paulo cultior igno- 
ravit unquam; Tacitus vero saepe probe se nota illa habere 
disertis declaravit verbis. Historiam qui narret ei omnes esse 
consulendos unde discere possit aliquid, non solum scriptores 
aetate maiores sed cunctos, qui rei narrandae aequales sup- 
paresve fuerint, vel rumorem aliquem late sparsum fideli 
tenuerint memoria; si illi inter se dissentiant accurate reli 
gioseque esse examinandum quid sit verisimile; cum sibi 
aliquam rei propositae informarit imaginem satis probabilem 
ea illam esse exornandam oratione quae deceat maxime 
postremo in toto negotio iram et studium procul esse habenda 
persuasum fuit Tacito, et cui non fuit persuasum, qui quidem 
in bonis artibus et in re literaria non plane esset hospes? 
Atque haec omnia in ipso opere fideliter observare nulla 
quemquam unquam vetuit lex, quae quidem extrinsecus esset 
allata, sed et Tacitum et ceteros omnes interdum communis 
illa vetuit lex infirmitatis humanae. Equidem maximi Taci- 
tum facio, summaque cum delectatione legi quae nuper ad 

defendendum eum contra iniquas criminationes conscripsit 
Boissierius *), neque infitior vix quemquam ante Tacitum 
tam strenue operam dedisse ut communia scriptorum atque 
adeo hominum vitaret vitia. Sed in una re a Boissierio mihi 
dissentiendum video: singula quaeque ego examinanda esse 
arbitror, et si qua res narrata aut ipsa incredibilis nobis 
videatur, aut Taciti narratio vitium crepet, confidenter id 
nobis esse pronuntiandum, et neque ipsius Taciti, quamvis 
magni eum faciamus, auctoritatem, neque Suetonii consensum, 
neque quidquam ex hoc genere tantam habere vim debere 
ut de singulis quid censeamus vereamur proloqui. 

lam vitia quaedam Taciti in praecedentibus hic illic nota- 
vimus. Vidimus eum modo (ut lepida hic utar inscriptione 
qua Naberus egregiam illam de Silii Messalinaeque nuptiis 
disputationem exornavit, Mnem. 1892 p. 410 sqq.) „fluctum 
in simpulo movisse", dum e nuptiis theatralibus veras nup- 
tias, vel e doctorum iurisconsultorum disceptatione gravem 
senatus faceret deliberationem, vel denique causas privatas 
a causis publicis non satis accurate dirimeret; modo rem ita 
narrasse, ut quod in ea maximi fuerit momenti latuisse eum 
ultro appareat; modo locorum situm haud satis in promptu 
habuisse; modo alicui ita favisse ut quidquam ab illo crude- 
liter, quidquam stulte factum esse non agnosceret; modo in 
auctoribus legendis eos commisisse errores quos ne nobis 
quidem corrigere admodum sit difficile. 

Nunc autem de eodem argumento ita disputare lubet ut 
magnus illorum numerus ad certa redigatur genera. Atque in 
hac re ipse Boissierius, quem, ut par est, et hic et semper 
honoris causa nomino, initium mihi praebebit. 

Historicum nostrum legentes interdum rhetorum agnoscimus 
^iscipulum *). Nunquam tamen certius illum rhetorum disci- 

i) In „Revue d. deux Mondes de 15 Mai, 15 luiUet, i Decembre 1901^^ 
2) Ipsius Boissierii verba sunt ^V^l^ve des rh^teurs reparatt". 

pulum deprehendimus quam cum duos Annalium locos, e 
libro XI alterum, alterum e libro XII, inter se comparamus. 

XI. I. ^(Messalina) Valerium Asiaticum, bis consulem, 
fuisse quondam adulterum eius (Poppaeae Sabinae) credidit; 
pariterque hortis inhians^ quos ille a Lucullo coeptos insigni 
magnificentia extollebat, Suillium accusandis utrisque immittit/* 

XII, 59. „At Claudius saevissima quaeque promere adige- 
batur eiusdem Agrippinae artibus, quae Statilium Taunim, 
opibus illustrem, hortis eius inhians pervertit accusante Tar- 
quitio Prisco." 

Pulcher, profecto, orationis flosculus est illud ^hortis in- 
hians', egregieque illo depingitur intemperies uxoris impotentis, 
quac cupidine accensa insontes perverterit. Sed, quamquam 
lubenter concedo pulchros hortos ex eo rerum esse genere, 
quas avarae crudelesque mulieres prae ceteris habere atque 
adeo per summum scelus obtinere nitantur, tamen, quia non 
de sola Messalina vel Agrippina, sed de utraque Claudii uxore 
hisce agitur locis, illud hortis inhiafis ne non tam ad accurate 
rcm tradendam quam ad legentium animos ira et indigna- 
tione commovendos utrobique sit positum metuere incipio. 

Hoc certum est eleganter terseque conformandi loci studium 
semel eo adduxisse Tacitum ut in considerandis rebus, quas 
paulo ante narraverat, apertum committeret errorem. 

H. IV, 33. Civilis cum parte copiarum improvisum facit 
impetum in Voculae castra; iamque ibi legiones ipsas ster- 
nerc incipiunt cum subito fortuna pugnae mutatur: 

^Vasconum lectae a Galba cohortes ac tum accitae dum 
castris propinquant, audito proeliantium clamore intentos 
hostis a tergo invadunt latioremque quam pro numero ter- 
rorem faciunt, aliis a Novaesio, aliis a Mogontiaco universas 
copias advenisse credentibus. Is error Romanis addit animos, 
ct dum alienis viribus confidunt, suas recepere. Fortissimus 
quisque c Batavis, quantum peditum erat, trucidantur: eques 

evasit cum signis captivisque, quos prima acie corripuerant. 
Caesorum eo die in partibus nostris maior numerus, set im- 
bellior; e Germanis ipsa robora. Dux uierque pari culpa 
meritus adversa, prosperis defuerey 

Narrationem claudit sententia venustissima, sed cuius altera 
tantum pars rebus ipsis et veritati respondet, altera est fal- 
sissima. Quid enim? In utroque duce culpa fuit, eaque ad- 
modum gravis: Voculae negligentia factum est ut Civilis 
Batavique ^improvisi castra involare" possent; Civilis ster- 
nendis, quos ante oculos habebat, hostibus nimis intentus, 
quid a tergo fieret non animadvertebat, neque ergo prohi- 
bere potuit quominus suorum magna pars trucidaretur. Igitur 
in utroque duce non solum culpa fuit sed etiam par culpa^ 
summae nempe negligentiae. Sed illud „prosperis deesse" in 
unum Voculam convenit. Nam Civilis quidem, quamdiu res 
prospere suis cedebat, minime defuit: immo nisi „repente 
novo auxilio fortuna pugnae" mutata esset, ipsas legiones 
Romanorum occidione occidisset. Quid enim est ^prosperis 
deesse"? Ut opinor: victoria sua non abuti, sed socordia 
mollitieque hostibus occasionem praebere subtrahendi sese 
periculo. Hoc Vocula commisit; etenim: „eques (Batavorum) 
evasit cum signis captivisque, quos prima acie corripuerant"; 
magnopere ergo reprehendenda eius negligentia, si verum 
est, quod tota narratione significat Tacitus, penes Voculam 
fuisse etiam captivos illos signaque recuperare. Batavorum 
vero ducem eadem complecti vituperatione absurdum videtur. 

Laudatur saepe Taciti „psychoIogia": pectoris humani re- 
cessus, quamvis abditos, nulli magis quam illi fuisse notos 
communis est quaedam hominum opinio. Neque ego nego 
admodum multas ex eius libris afierri posse sententias, quibus 
secretae hominum cogitationes, causaeque remotissimae, quae 
interdum ad agendum impellant homines, optime describan- 
tur. Sed plerumque ea arte utitur ad eorum ingenia et facta 

dcpingenda, qui morum pravitate animique vitiis innotuerunt. 
Et sive ipse vitae usus severum eum acerbumque reddidit 
censorem, sive scribendi genus, quo semel uti coepit, eum 
impulit ut semper obscurioribus uteretur coloribus semper- 
que tristiores legentibus proponeret tabulas, indulsisse eum 
pessima quaeque credendi studio nemo iure infitiabitur. In- 
signia quaedam modo protuli exempla, sed nescio an omni- 
bus sit disertius illud quod ante quatuor proposui annos (Mnem. 
V. 26 p. 3i4sqq.). De Othone Poppaea Nerone primum Ta- 
citus (Hist. I; 13) eadem fere narravit quae Suetonius, Dio, 
Plutarchus, estque ea narratio eiusmodi ut praeter summam 
Icvitatem nihil in iis possis reprehendere. At aliquot annis 
postea (Ann. XIII, 46) eosdem illos ita depingit, ut abiec- 
tissimi fiant luortalium, quos nemo non indignabundus averse- 
tur. Verum accurate locum illum aspicienti apparet ibi quoque 
antea leniorem, mitiorem, certe simpliciorem scriptam fuisse 
narrationem, posteaque illam deletam et in eius sedem dirio- 
rem istam atrociorem intricatiorem insertam, sed ita ut quae 
statim scquuntur haudquaquam cum ea cohaereant. Nam 
narrationi, quam Hist. I, 13 habemus, apte adiiceretur: ^hac- 
tenus Nero flagitiis et sceleribus velamenta quaesivit"; cum 
narratione, quae nunc A. XIII, 46 legitur, eadem verba con- 
iungi nullo modo possunt. Apparet ergo alteram narrationem, 
quia tanto peiorcs exhiberet homines, Tacito adeo placuisse 
ut illi vix cognitae statim priorem cedere iuberet, de huius 
partis occonomia non sollicitus sed de „p.sychoIogia" etiam, 
si fieri potest, minus. 

Sat gravis, ut opinor, hic error est; graviorem notabo^ quo 
non singulorum hominum, sed totarum civitatum ^psychologia'' 
ludibrio habctur. A. VI, 42 de Artabano, Parthorum rege, 
haec narrantur: 

^PIebem primoribus tradidit ex suo tisu: nam populi imperium 
iuxta libertatem, paucorum dominatio regiae libidini propior est." 

Itane vero? Ex suo usu i. e. ut ipse tutius securiusque 
regnaret Artabanus plebis potentiam fregit et optimatibus 
rempublicam tradidit? Quis unquam talia docuit? Nonne tota 
historia testatur nullam esse certiorem viam, qua ad tyran- 
nidem perveniatur, quam nimiam plebis potentiam, non esse 
alias res tam inter se inimicas quam regnum et aristocratiam, 
et malos reges in nullos alios cives tam saevire quam in 
homines summo loco natos? Ignorabatne ergo Tacitus, quod 
nunc ne pueris quidem ignotum est, dummodo Ovidii narra- 
tiunculam de Tarquinii praecepto necatisque Gabiorum prin- 
cipibus legerint? Certe hoc loco rei tam certae tamque usu 
firmatae immemor videtur. Noji enim facile mihi persuade- 
bitur ad solos Parthos verba allata pertinere. Hoc si voluisset 
Tacxtus, disertis declarasset verbis hac in re Parthici regni 
conditionem plane ceterorum populorum regnorumque naturae 
fuisse oppositam. Nunc vero ita loquitur ut eum de omnibus, 
quae sunt atque fuerunt, civitatibus cogitare sit perspicuum. 

Est et alius locus omni disciplinae politicae contrarius, qui 
vitiosus quidem traditus est nequedum in integrum restitutus 
videtur (v. p. 88), sed quocunque modo eum emendamus, 
remanet vitium quod nunc notabo. H. II, 6. Muciani Ves- 
pasianique milites cognito primum Othonem, deinde Vitel- 
lium per scelus imperium rapuisse, vehementer indignantur, 
fremunt, vires suas circumspiciunt. Sequitur c. 7: 

,Non fallebat duces impetus militum, sed bellantibus aliis 
placuit expectari. Bellum cum In victores victosque nunquam 
solida fide coalescere; nec referre, Vitellium an Othonem 
superstitem fortuna faceret". 

In cum In *) latere casum aliquem vel substantivi civis vel 
adiectivi civilis multi viderunt; ergo propositae sunt Icctio- 
Jies: belli civilis, bello civium, bellorum civilium, quae omnes 



i) In imagine phototypica legi nequit hic locus. 

eandem praebent sententiam. Sed ipsa illa sententia num 
vera est ? Immo falsissima, et refutat eam ipsa omnium popu- 
lorum historia. Bellorumne civilium victores et victi nunquam 
solida fide coalescunt? Immo vero exteri quoque, a fortiori 
populo vi armisque subacti, cum illo, saepe post multa sae- 
cula, sed tandem tamen, tam firmiter coalescunt ut discemi 
iam vix possint. Et quod ad bella civilia pertinet, num im- 
perante Augusto adversarii eius esse perstiterunt, qui quon- 
dam cum Bruto et Cassio fecerant? Immo multi eorum ami- 
cissimi eius facti erant; omnes gaudebant tandem aliquando 
res bene esse compositas et praesenti reipublicae statu laeta- 
bantur: de Bruto Cassioque oxjheiq xiyoq. Multo minus sub 
finem Augusti quemquam superfuisse credo qui Antonium 
desideraret. Ergone Vespasiani tempore quidam cives inter- 
necivum inter se odium fovebant memores alteros olim inter 
Vitellianos fuisse, alteros favisse Othoni? Cui hoc persuade- 
bitur ? 

Deinde Tacitus rerum quibus ipse, sive in senatu sive 
alibi, interfuit, adeo memor est semper, ut nonnumquam de 
priori tempore scribens sibi aetatem Domitiani narrare videa- 
tur. Quod ut exemplis probem, res paulo altius mihi est 
repetenJa. 

Agricolam quo consilio scripserit Tacitus nondum satis, 
ut opinor, inter viros doctos constat, neque ego quaestionem, 
olim saepe agitatam, nunc redintegrabo. Unum hoc dico, 
non simplex illud consilium fuisse, sed et alia eo libello 
spectasse Tacitum et hoc ut socerum defendendo semet ipsum 
defenderet. Etenim postquam „rediit animus" civibus Romanis, 
Nerva Traianoque libertatem et principatum miscentibus, 
commune hominum odium se convertit in eos, qui apud 
saevum tyrannum Domitianum gratia potentiaque floruerant. 
Quam rem licet et alii scriptores haud uno loco doceant, 
nihil tamen est quod eam in clariore ponat luce quam epistola 

Plinii I, 5 de Aquilio Regulo, ne nunc iniuriaruni calum- 
niarumque suarum poenas det soUicito. Sed non delatores 
tantum et omnes, qui Domitiano regnante potentiam suam 
crudeliter exercuerant, in magno tunc versabantur periculo; 
illi quoque in invidiam adducebantur, qui aut a Domitiano 
altiorem aliquem in republica locum acceperant, aut etiam 
salvi funestam illam multis dominationem evaserant. In eorum 
numero et Agricola fuit, qui licet tyrannus ei proconsalutum, 
quem speraverat, inviderit, tamen per decem annos privatus 
ct tutus ab illo vixit. Neque ipse negare Tacitus potest suam 
dignitatem a Domitiano longius provectam (H. I, i). Quid 
quod per aliquot annos in senatum venit cum saevissima ibi 
fierent consulta, Domitiano vultus singulorum notante, et 
tantum abfuit ut illi turpitudini obsisteret, ut postea cum 
gemitu lamentisque fateretur: „nostrae duxere Helvidium in 
carcerem manus, nos innocenti sanguine Senecio perfudit" 
(Agr. 45) '). Et alia ergo, de Agricola narrans, sed hoc for- 
tasse praecipue demonstrare studet: ^posse etiam sub malis 
principibus magnos viros esse, obsequiumque ac modestiam, 
si industria ac vigor adsint, eorum laudes excedere, qui pleri- 
que per abrupta, sed in nullum rei publicae usum ambitiosa 
morte inclaruerunt" (Agr. 42). Laudantur hic qui sub Domi- 
tiano modesti fuerunt et in obsequio perstiterunt, iisque oppo- 
nuntur atque satis severe perstringuntur ^qui in nullum rei- 
publicae usum ambitiosa morte inclaruerunt". Qui sunt illi? 
Philosophi in curia stoici, qui quidvis perpeti maluerunt quam 
a recta conscientia vel transversum unguem recederent, atquc 
ergo Domitiani saevitiam summa cum libertate notarunt. 
ATon potest non admirari viros illos magnos Tacitus, et tamen 
cie eorum laudibus quam plurimum detrahcre studet: sentit 



■ ) Praeclare hac de re egit Boissierius in iis commentationibus, quas modo 
^bam. 

enim, si illos nimis suspiciant aequales sui, periculum esse 
ne ipse cum socero suo, quique praeterea fuerint modesti 
cautique, vulgo contemnantur despicianturque. Hinc illa in 
illius sectae homines mordacitas admirationi iuncta. Quod 
philosophos ex urbe expulit Domitianus tamquam gravissi- 
mum tyranni in totam humanitatem proponitur peccatum 
(Agr. 2), et tamen eosdem illos non minus bonos philosophos 
et prudentiores homines futuros fuisse, si silere potuissent, 
ubi certa adesset libere loquentibus pernicies, identidem de- 
monstrare conatur . . . frustra, ut ego censeo. Hinc fit ut re- 
vera genio indulgere videatur cum eorum unum ludibrio habere 
possit Musonium Rufum, de quo in Historiis locus est, qui 
facetus videri posset, nisi tantum inesset acerbitatis (III, 81): 

^Miscuerat se legatis" (quos ipse senatus ad Antonii Primi 
milites miserat concordiam pacemque suasuros) ^Musonius 
Rufus, equestris ordinis, studium philosophiae et placita 
Stoicorum aemulatus, coeptabatque permixtus manipulis bona 
pacis ac belli discrimina disserens armatos monere, Id pleris- 
que ludibrio, pluribus taedio; nec deerant, qui propellerent 
proculcarentque, ni admonitu modestissimi cuiusque et aliis 
minitantibus omisisset intempestivam sapientiam." 

Nam Musonius Rufus, licet dirissimum illud Domitiani 
tempus fortasse non viderit, ergoque Tacito Agricolae aliis- 
que modestis cautisque hominibus certamen cum illo non sit, 
tamen communi in Stoicos invidia comprehenditur. Quid quod 
ne de Thrasea quidem et Seneca aliisque Neronis victimis 
loqui potest Tacitus, quin eorum laudibus admisceat amari 
aliquid. Nonne de Domitiani temporibus cogitat cum Thra- 
seam dicit „sibi causam periculi fecisse, ceteris libertatis 
initium non praebuisse" (A. XIV, 12)? Et tamen quid tum 
fecerat Thrasea? Locus est paulo obscurior, fortasse corrup- 
tus, hoc tamen elucet obstitisse Thraseam senatoribus Neroni 
abiectissimum in modum adulantibus. 

Et ne putemus Tacitum illud consilium suam socerique 
prudentiam modestiamque, prae ^Stoicorum istorum intem- 
pestiva sapientia" extollendi omittere, cum de Tiberii scribit 
tempore, haec consideremus verba ex IV° libro Annalium c. 20: 

,Hunc ego Lepidum temporibus illis gravem et sapientem 
virum fuisse comperior, nam pleraque ab saevis adulationibus 
aliorum in melius flexit. Neque tamen temperamenti egebat, 
cum aequabili auctoritate et gratia aput Tiberium viguerit. 
Unde dubitare cogor, fato et sorte nascendi, ut cetera, ita 
principum inclinatio in hos, oflensio in illos, an sit aliquid 
in nostris consiliis liceatque inter abruptam contumaciam et 
deforme obsequium pergere iterambitioneacpericulisvacuum." 

Unquamne duos locos, diverso tempore scriptos, tam inter 
se cognatos vidisti quam hunc de via media tutissima illum- 
que ex Agricola de magnis viris, qui etiam sub malis prin- 
cipibus tuti fuerint? Et nonne utrobique, tamquam in tran- 
situ, perstringuntur ^insani" illi, qui tota sua vita non tam 
quid esset cautissimum maximeque periculis vacuum, sed 
quid virtus officiumque suum postularet rogaverint? Laetus 
se aequalem aliquem Tiberio invenisse Agricolam, ea occa- 
sione utitur dilectam illam sibi proferendi reprehensionem 
eorum virorum, de quibus cogitare non potest quin compa- 
rationem vereatur. Fueritne Tiberio imperante eadem Stoicis 
virtutis suae ostentandae occasio quae sub Domitiano, parum 
curat, vel potius talem sua natratione Tiberii principatum 
fingit ut locus sit ^t cautis hominibus summum vitae peri- 
culum mira quadam vitantibus prudentia et ^abruptae con- 
tumaciae". 

Boissierius in egregiis illis, quas proximo anno publici iuris 
fecit, de Tacito disputationibus et alia multa profert dignissima 
quae accurate perpendamus et hoc: ^Domitianus neque fuit 
fatuus ut Caligula, neque hebes ut Claudius; multo magis 
Tiberii similis est." Non miramur viro, qui in Tacito totus 

sit, ita videri, nam strenue operam dat Tacitus ut talem 
nobis Tiberium animo informemus. Strenue operam dat, aio; 
non enim imprudenti Tacito, cum de Domitiani cogitat tyran- 
nide, Tiberii principatus in mentem venit; omnibus modis 
efficere studet ut illi principes quam maxime inter se fiant 
similes. Ipse hoc disertis verbis declarat A. IV, 32. In arto 
sibi esse et inglorium laborem ait; non posse suos libros 
cum eorum comparari historiis, qui de libera scripserint repu- 
blica: tunc omnia fuisse magna, gloriosa, excelsa; amissa 
libertate vix quidquam esse actum quod non memoratu leve 
videri debeat. Tum, postquam in universum exposuit quid 
intersit inter populare imperium et unius viri dominationem, 
sic pergit: 

^lgitur ut olim plebe valida, vel cum patres poUerent, 
noscenda vulgi natura, et quibus modis temperanter haberetur, 
senatusque et optimatium ingenia qui maxime perdidicerant, 
callidi temporum et sapientes habebantur, sic converso statu, 
neque alia republica, quam si unus imperitet, haec conquiri 
tradique in rem fuerity quia pauci prudentia honesta ab de- 
terioribuSj utilia ab noxiis discernunt, plures aliorum eventis 
docentur.''' 

Paulo diligentius verba notata inspiciamus, quanti sint 
momenti ad Taciti consilium intelligendum apparebit. Nam 
Boissierius nuperrime (Revue d. deux Mondes 15 Mars 1902 
p. 345) de iis disserens non satis accurate veram eorum vim 
explorasse videtur. 

Nisi adiectivum honesta esset additum, utcunque credere 
possemus hic in universum mentis humanae notari infirmi- 
tatem. Nam quid prudens sit, quid deterius (i. e. imprudens), 
quid utile, quid noxium in republica^ plerosque fugit, quam- 
quam semper tamen pauci pluresve fuerunt, qui in hac rc 
ceteris civibus plus callerent. Sed quando factum est ut plu- 
res quam ullo alio tempore huius rei inscii essent? Nempc 

imperante Domitiano: tum enim stupor quidam et torpor 
omnium invasit animos, isque (id quod ad nostrum iocum 
illustrandum unice veram affert lucem) simul Romanorum 
mentes adeo hebetavit ut quid honestum esset, quid turpe 
et ignominiosum aut nescirent aut non sentirent et curare 
negligerent. Etenim tum ^nostrae (i. e. senatorum) duxere 
Helvidium in carcerem manus, nos Maurici Rusticique visus (?), 
nos innocenti sanguine Senecio perfudit", ut ipse declarat 
Tacitus (Agr. 45), quae verba quam contineant confessionem 
6t proximo anno egregie Boissierius exposuit, et eiusdem 
diarii eo fasciculo, quem modo laudabam, si fieri potest, etiam 
luculentius. Ergo crudelis illa Domitiani tyrannis plerisque 
ademit non prudentiam tantum civilem et poiiticam, ad quam 
semper pauci tantum pervenire solent, sed etiam virtutem 
et dignitatem civilem, cuius vel in libera repubiica vel sub 
domino aequiore et leniore admodum pauci sunt expertes. 
Hos omnes nunc meliora edocebit Tacitus; Domitiani qualis 
esset dominatio aequales recte perspicere et sentire prae 
torpore non potuerunt; hoc damnum Tacitus compensabit 
accurate Tiberii facinora enarrando. Tiberii ergo tempus illo 
narrante alterum Domitiani tempus fiet, Tiberii facta Domi- 
tiani atrocitatem explicabunt illustrabuntque. Et miremur 
etiam, qui hac aetate Tacitum accurate legerit, ei tam similes 
inter se Domitianum et Tiberium videri? 

Taciti, de imperatoribus e gentibus lulia Claudiaque iudi- 
cium ferentis quae sit ,,fides historica", dudum multi dispu- 
tarunt et acris fuit de hac re inter viros doctos contentio. 
In eo autem totam consistere causam ut quaeratur de Tiberio 
utrum aequus an cupidus iudex fuerit Tacitus, semper omnes 
intellexerunt et nuperrime disertis verbis pronuntiavit Bois- 
sierius. Recte ergo Karstenus nostras, cum in hanc rem in- 
quireret, ea praesertim collegit quae de Tiberio a Tacito 
parum vere narrata viderentur. Cuius libellus („de fide Taciti 

in sex prioribus Annalium libris"), ab adolescente conscriptus, 
multa habet acutissime prudentissimeque observata, paucis- 
sima vero, ut ego opinor, quorum nunc virum, insigni laude 
conspicuum, pudeat poeniteatve. Sed, quod plerumque no- 
stratium lucubrationibus accidit, id Karsteni quoque libello 
evenisse videtur: nemo iam illum respicit. Felix quod non 
— nam id quoque saepe fieri videmus, cum nostrae gentis 
aliquis ea in medium protulit, quae neque in dubium vocari 
possint et maximam habeant utilitatem — post eum aliquis 

exstitit, qui plane idem doceret et posthac tamquam 

qui pritnus illud docuisset vulgo a viris doctis citaretur. De 
fide ergo Taciti scribitur disputaturque, tamquam si nuUus 
unquam Karstenus vixisset. Quae res cum mihi semper indi- 
gnissima visa sit, ad idem delapsus argumentum lubentissime 
hac utor occasione eius laudandi viri, qui ante multos annos 
diligentissime doctissimeque illud tractavit. 

Dicebam autem cum aliis rebus hoc quoque (et fortasse 
^hoc praesertim" dicendum erat) obstitisse quominus aequus 
esset de Tiberio iudex Tacitus, quod de Tiberio scribens 
Domitianum ante oculos haberet, et sibi iam ab initio per- 
suasisset parum interesse utrum aliquis de Tiberii an de 
Domitiani imperio edoceretur: utriusque enim imperatoris 
eandem fuisse pravitatem. Nunc singulos quosdam considere- 
mus locos, quibus iniquum aliqyod de Tiberio contineatur 
iudicium. Pauca, sat scio, proferam, quae non a Karsteno 
dicta sunt, sed fortasse quaedam, ad hanc spectata lucem, 
melius apparebunt. 

A. I, 73. De novo criminum genere, quod tum primum 
exstiterit, haec narrantur: 

„Falanio obiciebat accusator, quod inter cultores Augusti, 
qui per omnes domos in modum collegiorum habebantur, 
Cassium quendam mimum corpore infamem adscivisset, 
quodque venditis hortis statuam Augusti simul mancipasset. 



143 

Rubrio crimini dabatur violatum periurio numen Augusti." 

Vides quod sit novum illud genus ; famosum illud maiestatis 
crimen tunc in rempublicam introducere quidam conati sunt, 
quod postea tot insontes, nobiles atque ignobiles pessum- 
dedit. Quid vero Tiberius, cognita nova adulatione, qua cal- 
lidi homines quaestum sibi instituere conati sunt? Scripsit 
consulibus : 

^Non ideo decretum patri suo caelum, ut in perniciem 
civium is honor verteretur. Cassium histrionem solitum inter 
alios eiusdem artis interesse ludis, quos mater sua in memo- 
riam Augusti sacrasset; nec contra religiones fieri, quod 
effigies eius, ut alia numinum simulacra, venditionibus hor- 
torum et domuum accedant. lusiurandum perinde aestiman- 
dum, quamsi lovem fefellisset: deorum iniurias dis curae." 

Potuitne quidquam vel optimo imperatore dignius respon- 
deri, quidquam sapientius, clementius, mitius, quidquam con- 
stantius adversus illos omnium imperantium veros inimicos, 
qui eos abiectis adulationibus, dum attollere videntur, ultro 
in praeceps rapiunt? Quodsi tota haec epistola tantummodo 
documento esset, quanta Tiberii vixdum imperium adepti 
fuisset prudentia, quamque sagaciter quid sibi vitandum esset 
perspexisset, tamen vel hoc nomine magnopere esset lau- 
danda. Quid vero Tacitus? Si haec praemisisset : hoc nar- 
rationis suae esse consilium 

„ut quibus initiis gravissimum exitium irrepserit, dein re- 
pressum sit, postremo arserit cunctaque corripuerit noscatur" 
aptissimo eam exornasset prooemio. Nunc vero non haec sola 
scripsit, sed post initiis inseruit etiam quanta Tiberii arte^ 
et sic primum ipse sibi obloquitur, nam nullo modo verba 
repressum sit et quanta Tiberii arte inter se conciliari pos- 
sunt : repressit haud dubie in praesentia exitiabile illud malum 
Tiberius, quod non artis (i. e. fraudis atque fallaciae) est, 
sed egregiae prudentiae magnum a republica avertentis peri- 

culum. Deinde cupidissimum se adversus Tiberium praeb< 
qui ex egregio Tiberii responso suspicionem petat simul 
tionis tam perfidae tam abominandae ut vix in quemqua 
mortalium convenire videatur. Ain vero! Sicine respondem 
atque sic repellendo eo, qui nova crudelitate commacuk 
rempublicam primus est conatus, hoc spectavit Tiberius 
ad ipsam illam calamitatem viam muniret? Ne de Domitia 
quidem si quis talia traderet, fidem ei haberemus. Hoc C( 
tum est Domitiani ^naturam obscuram" (Agr. 42) Tacito an 
oculos obvcrsatam esse, cum de Tiberio tam incredibilia si 
fingeret '). 

Ann. I. y6, ^Eodem anno continuis imbribus auctus Tibe 
plana urbis stagnaverat; relabentem secuta est aedificion 
et hominum strages. Igitur censuit Asinius G^lus, ut 111 

Sibyllini adirentur. Rennuit Tiberius sed remedium co 

cendi fluminis Ateio Capitoni et L. Arruntio mandatum.*' 

Vides quid intersit inter hominem ineptum fatuumque 
prudentissimum mortalium imperatorem. Quodsi et ipse \ 
spiciones movere vellem, easque minime de nihilo fict 
coniicere possem non tam stulta infirmitate motum illud 
libris Sibyllinis censuisse Gallum, sed sperantem fore ut 
legeretur aliquid, quod rerum mutationem atque ipsi imperii 



i) Hanc Tiberii cum Domitiano confusionem non commemoratam i 

causas cur tam perverse de Tiberio iudicaverit Tacitus a Stahrio in praec 

illa Tiberii defensione saepe miratus sum. Sed commemoravit eam qui mi 

post Stahrium annis idem tractavit argumentum : Tarvems in libro c. t. sTibe 

- the tyrant'^ qui liber, licet quod ad doctrinam et disputandi subtilita 

pertinet cum Stahriano conferri nequaquam possit, haud panca habet <j 
iure probemus. In quibus et hoc est quod p. 265 dicit: ,in fact, the Tibe 
\ of Tacitus was not Tiberius at all, but Domitian". En awifAfmtrtw insig: 

j mihique iucundissimam ! Nam Tarveri liber paulo prius quam haecce comii 

tatio in luccm prodiit (a. 1902): ncque ergo ille eam, cum scribebat, cogni 
habuit, et, ad rae cum primum Tarveri liber perferebatur, meae de Ta 
lucubrationcs nondum quidcm prelo impressae erant, sed iam aliquam 
perscriptac conscrvabantur apud Mnemosynae coUectores. Credibile est co 
die ct me ct illum haec de Tiberio Domitianoque chartae mandasse. 



I 

promitteret. Scimus enim eum Augusto visum esse ^avidum 
(imperii) et minorem" (A. I, 13), scimus quoque (e Servio ad 
Virg. Ecl. 4) ab illo fabulam sparsam, qua.de Pollionis con- 
sulis filio summa quaeque, tamquam de futuro imperii capite, 
vaticinatum esse Virgilium quidam crediderunt (cf. Boissier 
la Religion Romaine vol. I). Quae si non vana suspicio est, 
non solum ideo Tiberium admiramur, quod ineptae de libris 
Sibyllinis inspiciendis sententiae prudens opposuerit consilium 
totius negotii sagacibus peritisque mandandi viris, sed magis 
etiam hanc ob causam, quod stolidum aemulum, quamvis 
eius perspiceret artificia, rebus potius quam verbis refutarit. 
Certe nihil hic commisit Tiberius quod vel levissima dignum 
esset vituperatione. Et tamen Tacitus, eo loco, quem reliqui 
vacuum, quid posuit? Nempe perinde divina humanaque ob- 
tegenSf quae verba vix interpretationem admittunt ullam: 
quis enim pro certo statuere possit quae sit eorum sententia? 
Unum hoc videmus hic quoque se Tacito abstrusam arcani- 
que appetentem Domitiani obtulisse indolem — si usquam 
intempestive, hic profecto. Nam de Tiberio quae hic nar- 
rantur, omnia sunt quam apertissima simplicissimaque. 

Sed omnino nusquam magis studio omnia, quae Tiberius 
fecerit .... aut non fecerit, in deterius detorquendi indulget 
TTacitus quam hoc capite. Non fecerit aio, nam ne quae a 
Tiberio neglecta, omissa, spreta quidem sunt turpissima ca- 
»"ere suspicione Tacitus patitur, licet facillimum sit honestis- 
simam afferre causam. Videamus modo quae porro narrantur 
^odem capite: 

^Edendis gladiatoribus, quos Germanici fratris ac suo 
xiomine obtulerat, Drusus praesedit, quamquam vili sanguine 
riimis gaudens ; quod in vulgus formidolosum et pater arguisse 
dicebatur." 

Hactenus omnia de Tiberio satis honorifica, dicitur enim filii 

crudelitatem identidem vituperasse. Ergo cum deinceps legimus : 

10 

^Cur abstinuerit spectaculo ipse varie tradebant ')'* 
clamare in promptu est: ^at, o bone, nobis nil opus istis 
varie trahentibus vel tradentibusi ipse enim nobis causam 
suppeditas idoneam: si filii crudelitatem vituperare solebat 
Tiberius, haud dubie nobis inde efficere licet ipsum eiusmodi 
spectacula in deliciis non habuisse, et quamquam aequi fuerat 
scriptoris hanc quoque causam disertis proferre verbis, tuum 
tamen „silentium*' molestias nobis non exhibet, quia tam 
facilem nobis coniectandi reddidisti rationem. Audiamus tamen 
quae ab auctoribus tuis proferantur: ^alii taedio coetus'\ 
Idonea profecto causa, quaeque, licet parum sit honorifica, 
nulla tamen Tiberium afficit contumelia. ^Quidam tristitia 
ingenii et metu comparationis, quia Augiistus comiter inter- 
fuisset." Hoc quoque humanum est, neque vitio vertere alicui 
solemus si pro re nata vultum mutare non potest. Quid quod 
semel de Tiberio clementius iudicare paratis ultro facultatem 
praebes e verbis tuis, quamvis malevolis, efficere a sanguine 
et saevitia tunc certe Tiberium abhorruisse. Quod vero haec 
quoque refers: „ad ostentandam saevitiam movendasque 
populi offensiones concessam filio materiem" bilem moves, 
licet- haec praemiseris vocabula: „non crediderim". Subiicis 
enim: ^quamquam id quoque dictum est"; his vocabulis 
totum claudis locum, atque sic in legentium animis ro Kivrpov 
eyKXTxXsiTrsic, Cum causae idoneae, simplices, verisimiles aliae 



i) Sic enim legcndum censeo pro varie trahebant, Nam saepe quidem verbo 
traheridi additur aliquod substantivum, quod reprehensionis vim habeat, prae- 
missa praepositionc ad vcl in c. accusativo, ad significandom aliquam rem 
improbari) e. c. 

A. I, 62, 3 cuncta Germanici in deterius trahenti 

III, 22, 6 quidam ad saevitiam trahebant 

IV, 64, I fortuita ad culpam trahentes 

H. II, 20, I ornatum ipsius in superbiam frahebant, 
Idcone etiam varie trahere licebit dicere atque inde suspendere sententiam 
interrogalivam ? Non opinor. Sed rcs nobis est cum iis rebus quas fama tra- 
debat et rumor hominum. 

prolatae, aliae indicatae sunt, eiusmodi etiam addere su- 
spiciones, longe arcessitas, aperta cum praecedentibus fronte 
pugnantes, ab ipsa abhorrentes humana indole, non gravis 
atque veracis est historici sed maledicae mulierculae. En quo 
te ducat istud Tiberii cum Domitiano conferendi, vel potius 
confundendi, studium! - 

Ann, II, 38. Marcus Hortalus, oratoris Hortensii nepos, 
atque omnino nepos (agnoscimus enim ex tota narratione 
hominem nequam, qui inepta luxuria patrimonium dilapi- 
darit), quamquam semel iam insigni liberalitate Augusti ad- 
iutus est, postquam ingentem quoque illam pecuniam (decies 
fiierat sestertium) insanis profudit sumptibus, iterum petere 
ut sibi ex aerario subveniatur non veretur; lacrimosam ad 
senatum habet orationem et ra Tatiipta ivi\Ksi, Respondet 
homini Tiberius oratione plena prudentiae, plena dignitatis, 
in qua omnia sunt egregia, haec tamen vel praestantissima: 

^Non preces sunt istud, sed efflagitatio, intempestiva qui- 
dem et improvisa, cum aliis de rebus convenerint patres, 
consurgere et numero atque aetate liberum suorum urgere 
modestiam senatus, eandem vim in me transmittere ac velut 
perfringere aerarium, quod si ambitione exhauserimus, per 
scelus explendum erit. Languescet alioqui industria; inten- 
detur socordia, si nuUus (an nulli?) ex se metus aut spes; 
et securi omnes aliena subsidia expectabunt, sibi ignavi, 
nobis graves." 

Quis unquam princeps melius obstitit indignorum precibus 
impudentibus, quis eos redarguit oratione pro se honestiore, 
pro republica utiliore? Quid ergo attinebat acerbam hanc 
praemittere interpretationeto : 

^lnclinatio senatus incitamentum Tiberio fuit, quo promp- 
tius adversaretur, his verbis usus"? Habet profecto ipsa oratio, 
quo se defendat commendetque ; sed si verum esset quod 
infesto Tacitus fingit animo, si Tiberius ideo Hortali precibus 

adversatus esset, quia intelligebat favere ei senatum, nonne 
haec quoque eius prudentia vehementer esset laudanda? Nam 
cur Hortalo faverent plerique senatores soUerter perspiciebat, 
nempe ut ipsi quoque idem haberent egestatis subsidium; 
pro aerario ergo pugnavit fortiter, certamque ab eo avertit 
perniciem nullorum veritus iram invidiamque. Quid attinebat 
hoc eum condemnare iudicio non magis malevolo quam falso: 

^Haec atque talia, quamquam cum adsensu audita ab iis, 
quibus omnia principum, honesta atque inhanesta, laudare mos 
est, plures per silentium aut occultum murmur excepere"? 

Cur inhonestis adnumeratur praeclara Tiberii oratio, aut 
certe in medio relinquitur utrum ad inhonesta potius an ad 
honesta sit referenda? Cum praesertim etiam commemoran- 
dum sit egregium Tiberii factum, quo luce clarius demon- 
stravit non suum sed reipublicae commodum unice cordi sibi 
esse: etenim ex sua arca Hortensii filiis ducena adnumeravit 
sestertia, atque (nam hoc etiam gravius) reticere non possit 
scriptor postea apparuisse omni auxilio indignum esse Hor- 
talum. Nam quod illam rem his exornat verbis Tacitus: 

^Neque miseratus est posthac Tiberius, quamvis domus 
Hortensii pudendam ad inopiam delaberetur" 
quid esset in iniquitate summum declaravit. An boni prin- 
cipis est tam diu nobilium hominum levitati et vanitati opem 
ferre, donec aut aerarium sit exhaustum aut ipse pudendam 
ad inopiam delapsus"? 

II, 84. Nihil a Tiberio dici potuisse, quamvis esset inno- 
cuum, quin acerbissimum inveniret censorem Tacitum, hic 
locus vel praecipue documento est: 

^Ceterum recenti adhuc maestitia (sc. ob mortem Germanici) 
soror Gemanici Livia, nupta Druso, duos virilis sexus simul 
enixa est". 

Quem non de plebe avum eiusmodi res insigni afHciat 
gaudio? Ipse Tacitus testatur iiiud ^rarum laetumque etiam 



149 

modicis penatibus" fuisse. Nihil ergo est cur Tiberii ob ean- 
dem rem miremur laetitiam. Qui si de ea ad senatum paulo 
liberius, quin etiam paulo insolentius, locutus est, quis tam 
iniquus ut statim iactationem et non ferendam superbiam 
odoretur? Nonne proloqui ei licebat: ^nuUi ante Romanorum 
eiusdem fastigii viro geminam stirpem editam"? Praesertim, 
si verum erat illud : id autem ipse Tacitus verbis modo allatis 
testatur. Quid ergo attinebat odiosa ista praemittere verba: 
,tanto gaudio principem affecit, ut non temperaverit, quin 
iactaret"? Quae et ipsa inter se certant: nam si illam Tiberii 
orationem insolitum gaudium provocavit, nullus iam intempe- 
rantiae et iactationis relinquitur crimini locus. Cur denique 
mordacia ista annectuntur: ^nam cuncta, etiam fortuita, ad 
gloriam vertebat"? In bono principe facile eiusmodi ferimus 
dicta; malum aliquem fuisse principem ex illis efficere nolu- 
mus. Sed hanc iniquitatem non ex studio illo Tiberii cum 
Domitiano conferendi natam esse, verum ex alio eam manasse 
fonte testatur capitis finis: 

^Sed populo tali in tempore id quoque dolorem tulit, tam- 
quam auctus liberis Drusus domum Germanici magis urgeret." 
Cf. Karstenus p. 92 sqq. de Drusi, Tiberii filii, et Germanici 
Agrippinaeque factionibus prudentissime disputans. 

A. II, 88. ^Reperio aput scriptores ') eorundem temporum 
Adgandestrii principis Chattorum lectas in senatu litteras, 
quibus mortem Arminii promittebat, si patrandae neci vene- 
num mitteretur, responsumque esse non fraude neque occultis, 
sed palam et armatum populum Romanum hostes suos ulcisci. 



i) In codice est apud scriptores senatoresque^ atque sic editur. Quae lectio 
cmn & Dullo mort&lium intelligi posset, fuerunt qui eo fundamento uterentur 
ad celsas doctrinae turres exigendas. Mihi res admodum simplex videtur: in 
nostri codicis avo proavove pro scriptores facili errore scriptum fuit senatores; 
in margine corrector veram lectionem scriptores appinxit. Cuius consilium cum 
non perspiceret is, qui illo exemplari ad novum faciendum codicem utebatur, 
ex errore et correctione suam sibi lectionem conflavit. 

Qua gloria aequabat se Tiberhis priscis imperatoribus, qui 
venenum in Pyrrhum regem vetuerant prodiderantque." 

Nisi certum stetisset Tacito consilium ex omnibus rebus, 
etiam absurdissimis, invidiam in Tiberium conflandi, pru- 
dcntius hic egisset, totamque rem in dubium vocasset. Est 
enim admodum iiisulsa ineptaque. An si princeps Chattorum 
illo modo Populo Romano navare operam eiusque inirQ gratiam 
cupiebat, nullane alia ad Arminium patebat via? Nonne, etiam 
si veneno toUere eum conaretur, ministris opus erat, qui sine 
suspicione illud ei porrigere possent? Hi autem in ipsa Ar- 
minii erant quaerendi familia, ibique facillime inveniebantur, 
nam, ne duabus quidem interiectis lineis, Arminium dclo 
propinquorum cecidisse legimus. Ergo aut alia ratione Ger- 
mani invisos sibi homines clam necare callebant, aut, si veneno 
hi quoque usi sunt propinqui, eius in ipsa Germania copia 
tum fuit. Quodsi tamen fingimus Roma illud Germanis, qui 
uti vellent, fuisse petendum, quam ineptus Adgandestrius 
nostcr, qui ab ipsis patribus conscriptis illud arcessat: quasi 
vero Romae publica quaedam fuerit venenorum apotheca. 
Prudentissimum igitur fuerat eiusmodi nugas atque quisquilias 
co, ubi inventae essent, relinquere loco; si tamen inde pro- 
traherentur, paucis verbis erant refutandae. Fidem vero iis 
haberc omnium perversissimum foret, nisi aliquid perversius 
excogitasset Tacitus: ideo fidem iis habere ut posset novo 
Tibcrium vulnerare crimine, eoque falsissimo: nam si tamen 
sumimus, id quod vix quisquam in animum inducet, veram 
hanc esse de Chattorum principis promisso narrationem, nemo, 
quem quidem non cupiditas caecum reddiderit, quidquam 
aliud inde efficere potest quam hoc: ne illo quidem tempore 
senatum a prisca degeneravisse virtute, in hac vero re parem 
sc Tiberium Fabricio praestitisse. De inani iactatione et imi- 
tatione inepta sermo hic esse potest nullus. Aut si eiusmodi 
suspiciones hic sine summa iniuria proferri possunt, quidni 



posthac historiarum scriptores semper et ubique illas addant 
etiam cum de praeclaris hominum virtutibus narrant? Nihil 
enim tam rectum sincerumque est quod non hac ratione de- 
torqueri depravarique possit. 

A. III, 44. Romam cum nuntius de Trevirorum ct Aeduo- 
rum defectione esset allatus, vehemens sollicitudo animos 
occupavit, nam, iit ipse Tacitus ait: ^cuncta, ut mos famae, 
in maius credita." Sequitur hoc: 

^Optimus quisque rei publicae cura maerebat; multi odio 
praesentium et cupidine mutationis suis quoque periculis 
laetabantur increpabantque Tiberium, quod in tanto rerum 
motu libellis accusatorum insumcret operam. An Sacrovirum 
maiestatis criminc reum in senatu fore? Extitisse tandem 
viros, qui crucntas epistolas armis cohibercnt. Miseram pacem 
vel bello bene mutari." 

De epistolis hic legimus, in praecedentibus (c. 38) dc una 
tantummodo epistola narratum est, in quam adiectivum illud 
cruentus utcunquc conveniat. Si plures eiusmodi iam fuerunt 
recitatae in senatu, quidni eas Tacitus enumeravit? Praeterea 
qui rumores illos spargunt, mirum in modum ipsi sibi oblo- 
quuntur : primum enim conqueruntur quod nunc libellis accu- 
satorum vacet Tiberius, deinde addunt: ^nunc inventi ho- 
mines, qui (alias Tiberio praebentes occupationes) cruentis 
istis epistolis imponant finem." Ita enim, dum accusare Tibe- 
rium sibi videntur, ultro eum laudant: agnoscunt enim eum, 
si revera periculum ingruat, reipublicae non defuturum. Nam 
quominus sic locum accipiamus ut cohiberent idem sit quod 
cohibere deberent^ obstant vocabula inventi tandem. Denique rcs 
eo redit ut pro certo affirmare nobis liceat nullos eiusmodi tunc 
fuisse vulgi de Tiberio rumores, sed cupide maligneque eos a 
Tacito inventos. Domitiano imperante fuisse qui ita, externo 
oriente bello, vel loquerentur vel taciti secum ccnserent, credi- 
bile est. Sed videamus quae de ipso Tibcrio subiiciat Tacitus : 

rhateai composttus, neque 

Saxa et solitudinem. De Gyaro vel Pandateria, aliave insula 
in quam miseri exules eiciebantur, sermonem esse putes. De 
Capreis agitur, quibus nullum amoeniorem esse locum probe 
sciebat Tacitus. Sic enim eius situm describit IV, 6ji 

^Caeli temperies hieme mitis obiectu montis, quo saeva 
ventorum arcentur; aestas in favonium obversa et aperto cir- 
cum pelago peramoena ; prospectabatque pulcherrimum sinum, 
antequam Vesuvius mons ardescens faciem loci verteret." 

Quare ergo hic de Capreis ita loquitur tamquam si iam 
tum ^facies loci versa esset"? Scilicet ut Tiberio ^secretum" 
assignaret taetrum, asperum, horrendum, ne ipso quidem 
Domitiano indignum. Additque hanc causam cur inamoenos 
illos repetierit locos Tiberius: 

flpudorc scelerum et libidinum." 
Verum si quidquam de inauditis Tiberii senis credimus libi- 
dinibus — nam mihi de nihilo fictae eae videntur — minime 
ut illas absconderet dedit operam. Etenim: 

^praepositi servi, qui (prolem ingenuam) conquirerent, per- 
traherenty dona in promptos, minas adversus abnuentes, et 
si retinerent propinquus aut parens, vim, raptus suaque ipsi 
libita velut in captos exercebant." 

De praeclara Tiberii epistola, qua Togonii Galli abiectas 
respuit adulationes, iam vidimus et quomodo iilam quoque 
in peius detorsisset Tacitus observavimus. Unum addo: in 
fine eiusdem capitis (VI, 2) haec legimus: 

^Haec adversus Togonium verbis moderans, neve ultra 
abolitionem sententiae suaderet." Ergo in acta referri illam 
sententiam Tiberius vetuit. Haud iniuria nunc qui Tacito 
innotescere potuerit rogamus. Sed hoc mitto ; ad aliam Tiberii 
transeo epistolam, non minus egregiam. VI, 5. In Cottam Mes- 
salinum omne criminum profertur genus, etiam dicta eius, quae 
inter pocula prompserat, arguuntur ; in hoc periculo reus ad im- 
peratorem provocat. Qui prudenter moderateque, ut solebat: 

^ne verba prave detorta, neu convivalium fabularum sim- 
plicitas in crimen duceretur, postulaviL" 
Atque praemisit huic epistolae exordium, quod, me quidem 
iudice, insignem in omni literarum Latinarum historia obti- 
nere locum meretur: 

^Quid scribam vobis, patres conscripti, aut quomodo scribam, 
aut quid omnino non scribam hoc tempore, di me deaeque 
peius perdant, quam perire me cotidie sentio, si scio." 

Equidem mihi hic audire videor senem, quem iam non imperii 
tantum sed et ipsius vitae pigeat taedeatque; qui imperium non 
appetiverit, sed cum invitus illud sumpsisset, ut quam optimus 
essct imperator sit conatus; qui tota quidem vita cum summo 
dolore expertus sit ingratum se esse hominibus et timori in- 
cutiendo aptiorem quam fiduciae dandae, extremis vero annis 
sero cognoverit qualis ille Seianus fuerit, cui se suaque omnia 
commiserit, neque recusare se posse sentiat quin illius facinora 
sibi vitio dentur (De Tiberio Seiani artibus obnoxio cf. Karstenus 
passim). Miseret profecto principis decepti et vix tandem 
meliora edocti, probeque intelligimus eum iam quid scribat, 
quomodo scribat, quid omnino non scribat frustra quaerere. 

Aut si me latet vera exordii sententia, singulare quoddam 
et peculiare eius fuisse consilium nemo non concedet. Sed 
simul concedant omnes oportet Tacitum certe plane fugisse 
illud. Quae enim subiicit: 

„Adeo facinora atque flagitia sua ipsi quoque insupplicium 
verterant. Neque frustra praestantissimus sapientiae firmare 
solitus est, si recludantur tyrannorum mentes, posse aspici 
laniatus et ictus, quando, ut corpora verberibus, ita saevitia 
libidine, malis consultis animus dilaceretur. Quippe Tiberium 
non fortuna, non solitudines protegebant, quin tormenta pec- 
toris suasque ipse poenas fateretur" 

anilia sunt et circumforaneo oratore digna magis quam veraci 
historico. 

Ann. VI, 19. „Iacuit immensa strages, omnis sexus, omnis 
aetas, illustres ignobiles dispersi aut aggerati." 

Immensa strages! De urbe ab hostibus capta sermonem 
esse puteSy qui ferro ignique omnia vastarinty incolas obviam 
sibi factos trucidaverint, pepercerint nemini. At revera agitur 
de iis hominibus, qui, accusati quod cum Seiano fecerint, 
consilia eius adiuverint, emolumentum aliquod ab eo acce- 
perint, etiam in vinculis iudicium et condemnationem ex- 
spectent. Ne tum quidem, cum nil nobis de eorum numero 
traditum esset, aliquot eorum fuisse milia facile nobis persua- 
deremus: et tamen id nobis sumendum foret, nisi admodum 
absurdam Taciti de strage illa exclamationem videri velle- 
mus. Quid ergo nunc nobis de ea statuendum est postquam 
cognovimus (e Suetonio) non plures viginti miseros illos fuisse ? 
Credamusne ingentia Taciti verba satis defendi annotationi- 
bus qualis est haec Nipperdeyi: 

„es ist zu bemerken dass die Hinrichtung von 20 auf ein- 
mal immer etwas ausserordentliches ist, dann aber immensus 
bei Tac. nicht mehr bedeutet als: ausserordentlich gross"? 

Haud opinor; nam, quamquam verissimam esse utramque 
Nipperdeyi observationem omnes norunt, qui in Tacito non 
plane sunt hospites, tamen earum neutra impedit quominus 
omnia, sed praesertim ista dispersi aut aggerati, ab hoc loco 
et ab hac re quam alienissima censeamus. Et quid sibi illud 
in initio descriptionis positum verbum iacuit vult, nisi eo 
iubemur oculis nostris quodammodo latum aliqucm cadaverum 
perlustrare campum? Sed quam tantae crudelitatis causam 
affert Tacitus, ea minus etiam, si fieri potest, est verisimilis. 
Crudelitatem tantam intelligimus, si fingimus tandem aliquando 
piguisse Tiberium Seiani eiusque sociorum recognoscere faci- 
nora dira, quibus ipse toti generi humano invisus esset red- 
ditus, sumimusque eum, cum semel reis sine summa sua in- 
famia parcere non posset, quantocius defungi tristibus voluisse 

decretis. Sed quis credat cum cunctos necari iussisse quod 
csset irritatus suppliciis? Barbarorum immanium istud est, 
vel potius ferarum bestiarum, non hominis, quem ad extre- 
mam usque senectutem sanae sobriaeque mentis admodum 
multum retinuisse vel una illa demonstrat epistola capitum 
S sq., quam modo laudavimus. 

Sed quid adversus Tacitum ad extremam Tiberii provoco 
senectutem? Illo enim teste ne integra quidem aetate ac 
valetudine (v. Suet. Tib. c. ii) Tiberius ullius unquam peper- 
cit vitae, quem de medio tolli e sua re esse statuisset. In- 
spice modo c. 21, ubi quomodo mathematicos, quos vanos 
fraudulentosque cognovisset, de rupibus deici Tiberius iusserit 
lcgimus. Neque semel eum hac ratione usum sed saepissime 
cx ipso narrationis initio: ,,quoties super tali negotio consul- 

taret" efficeremus nisi incredibile nobis videretur vivo 

ctiam et imperante Augusto tantum licuisse homini, qui adeo 
esset imperatori suspectus vel invisus, ut a ^voluntario in 
insulam amoenam secessu*' (sic enim exilium illud diuturnum 
appellabat Tiberius) ei per multos annos redire non permit- 
teretur, licet supplicibus adiret Augustum precibus. 

Hoc tamen constat, ad ultimos Tiberii annos cum perve- 
nerit Tacitus, coacervare eum omnia quaecunque legentibus 
quam maxime invisum odiosumque principem reddant, tum 
praecipue operam dare eum ut ubique simulationem, gloriae 
studium, aliudve suspicemur mentis vitium, licet ne levissima 
quidem adsit culpae species, sed omnia aliquam eius virtutem 
designent potius. Velut hoc est quod c. 45 narratur: 

„Idem annus gravi igne urbem adficit, deusta parte circi, 
quae Avcntino contigua, ipsoque Aventino." 

Quid tum Tiberius? Ingens illud damnum summa compen- 
savit benignitate munificentiaque. Laudarine nunc eum a Tacito 
putas ? Immo vero : haec quoque res accusandi reprehendendi 
pcrstringendi praebet ei facultatem. Sic enim porro narrat: 

^Quod damnum Caesar ad gloriam vertit exolutis domuum 
et insularum pretiis." 

Non misericordia motum tantam impendisse pecuniam Ti- 
berium, sed ut gratiam iniret civium, vel quia putaret illam 
munificentiam suum decere statum locumque, si sumimus, 
coniectura utimur, probabili quidem, sed tamen coniectura. 
Et quid tum sumimus quod non vel in optimum conveniat 
principem? Sed qui nihil hic videre vult nisi vanam iactatio- 
nem et insanum gloriae studium, is quidem legentes ludibrio 
habere mihi videtur. 

C. 46. De tradendo imperio cogitat Tiberius, sed non facile 
ei est aptum imperio invenire successorem: C. Caesar su- 
spectus ei est, nepos, Druso filio genitus, annis immaturus, 
mente captus Claudius: 

^Sin extra domum successor quaereretur, ne memoria Au- 
gusti, ne nomen Caesarum in ludibrium verterent, metuebat." 

Nihil, ut opinor, hoc metu excogitari potest magis honori- 
iicum. An cordi non esse oportere cuivis censeamus principi, 
ut etiam post suam mortem sui regni perstet memoria? An 
quemquam regem imperatoremve tam hebetem somnolen- 
tumque esse postulemus ut se cum toto suo imperio totaque 
sua gente in oblivionem venire aequo ferat animo? Quorsum 
ergo pertinet mordax istud et lividum de Tiberio iudicium, 
quod verbis modo allatis Tacitus adiungit: 

^Quippe illi non perinde curae gratia praesentium quam 
in posteros ambitio"? 

Nonne enim egregium illud, pra« fama apud posteros 
praesentium gratiam negligere? Nonne hoc semper omnes 
fecerunt principes, qui quidem se non ab omnibus mortalibus 
contemni, despici, derideri vellent ? Omnino viri est gratiam 
praesentium parvi putare; plane illam despicere, quo melius 
famae apud posteros consulat, principis est eiusque praestan- 
tissimi. Tacitus tamen praeclaram Tiberii sententiam pruden- 

tissimumque et fortissimum consilium isto ambitw in dedec 
convertit. 

VI, 48. Sub finem Tiberii maiestatis accusantur Cn. D 
mitius, Vibius Marsus, L. Arruntius, quorum Domitius Ms 
susque, quoniam levis quaedam etiam est spes salutis, vita 
producunt, Arruntius moras nectere non vult: forti claroq 
viro indignum illud iudicat, et, quod maius etiam videti 
plane inutile; denique, etiamsi prosit, in breve tantummo 
tempus prodesse posse iudicat: 

„Sane paucos et supremos principis dies posse vitari: que 
ad modum evasurum imminentis iuventam? An, cum Tiberi 
post tantam experientiam vi dominationis convulsus et mutai 
sity C. Caesarem vix finita pueritia, ignarum omnium a 
pessimis innutritum, meliora capessiturum ?" 

Hic Arruntius, quamquam ne ipse quidem ulla, vel lev 
sima, laude Tiberium dignum censet, tamen vitia eius qi 
modo nata sint explicare studet. Quo magis mirum Taciti 
ipsum nunquam eo esse adductum ut inquireret, quae es! 
tantae pravitatis atque adeo immanitatis ratio, qua nol 
laborantem Tiberium depingit. Est ei Tiberius omnium f< 
vitiorum receptaculum : qua via illa in animum eius irn 
serint explorare supersedet. Ceteri homines facinoribus si 
quamvis diris atque cruentis, tamen semper spectant aljqu 
aut commodum lucrumque, aut, si ne illud quidem, salt 
ultionem; at quos Tacitus odit — et in eorum numero f 
primarium locum tenet Tiberius — crudelitate sua uni h 
rei darc opcram videntur: ut sint quam crudelissimi. Er 
postquam de Arruntio narravit utcunque sibi aliisque rat 
nem reddentc quid Tiberii mores adeo corruperit et pessu 
dederit, simulatque suis utitur verbis ad suum redit ingenii 
Tiberiique eam depingit imaginem, in qua ^psychologij 
ne levissima quidem agnoscatur umbra: 

^Morum quoque tempora illi diversa: egregium vita far 

que quoad privatus vel in imperiis sub Augusto fuit; occul- 
tum ac subdolum fingendis virtutibus, donec Germanicus ac 
Drusus superfuere: idem inter bona malaque mixtus incolumi 
matre, intestabilis saevitia, sed obtectis libidinibus, dum 
Seianum dilexit timuitve, postremo in scelera simul ac de- 
decora prorupit, postquam remoto pudore et metu suo tantum 
ingenio utebatur." 

Tempora hic distinguuntur, sed merum artificium oratorium 
illud est: quid variis illis temporibus in Tiberii mente eve- 
nerit frustra quaerimus: ^simulavit, iterum simulavit, denuo 
simulavit, rursus simulavit, postremo ne simulavit quidem" 
huc pulchre dispositi loci totum redit argumentum. Nisi forte 
credimus eum qui ^postquam remoto pudore et nietu suo 
tantum ingenio utebatur" nil nisi scelera et dedecora in animo 
habebat, adolescentem iuvenemque revera fuisse egregium 
vita famaque. 



Sed quid apud Tacitum de Tiberio agentem ^psychologiam" 
quaerimus? Dummodo terrorem horroremque incutiat legen- 
tibus satis ei est. De facinoribus eius declamat, atque huic 
uni rei dat operam ut quo magis ad finem accedat eo 
omnia fiant horrenda magis. Denique, cum eo perventum 
est ut de Tiberii sit narrandum morte, intonat ore gravi 
(c. 50 in.): 

,Iam Tiberium corpus, iam vires *), nondum dissimulatio 
deserebat." 

Praecessisse, his auditis, quivis suspicetur insigne aliquod 
dissimulationis Tiberianae cxemplum. At in proximo capite 



i) Lepidam vocabulorum corpus iam vires cmendationem vires^ iam vi/a 
proposuit V. d. K. H. E. de Jong in thesibus adiunctis dissertationi ; ^^de 
Apuleio Isiaconim mysteriorum teste.'* L. B. mikiccc. 

narratum est de Sexto PapiniOy viro nobilissimo qui „informi 
exitu" sibi conscivit mortem. Qua de re ad Tiberium for- 
tasse ne nuntius quidem pervenit unquam. Inanis ergo ille est 
verborum strepitus, quo tamquam tubae sonitu admonemur 
ut attenti simus ad exitum fabulae spectandum. 

XIV. 



AD SEX PRIORES ANNALIUM LIBROS ANNOTATIONES VARIAE. 

Hactenus observationes meas Taciteas ita disponere et 
ordinare potui ut capitula bene cohaerentia de variis nas- 
cerentur argumentis. Maior nunc restat pars, quae nullo inter 
se cohaereant vinculo. Ne tamen legentes statim longissima 
variarum annotationum detineam serie, primum me intra eos 
Annalium continebo libros, qui praestantissimo servantur co- 
dice Mediceo I. Qui cum lectu sit facillimus, accuratissime 
scriptus et a summis philologis diligentissime excussus, non 
ita multi eius restant loci, qui corrupti aut dubitationi ob- 
noxii videri possint. Proferam tamen meas qualescunque sus- 
piciones, quae hoc loco non plane indignae mihi visae sint, 
quibus exhaustis sponte mihi via ad novum erit munita 
argumentum, quod paulo diligentius pertractare una altera- 
que observationum mearum iubere videatur. 

^Tiberii Gaique et Claudii ac Neronis res, florentibus ipsis 
ob metum falsae, postquam occiderant recentibus odiis com- 
positae sunt." 

Haec ego nunquam concoquere potui, sed quotiescunque 

Annales legere incipio in his verbis haereo. Atque revera 

molesti aliquid inesse, quod frustra removere sit conatus, ultro 

indicat Nipperdeius hac annotatione : ^jiorentibus . . . falsae 

ist Apposition zu res^ und falsae (^verfalscht", obwohl es das 

Adjektiv ist) steht in keiner Verbindung mit compositae sunty 

II 

Quid ais vir praestantissime ? Nullane ratio intercedit inter 
vocabula quae sunt falsae et compositae sunti Immo vero, 
nisi hic, quocunque tandem modo, contpositae eandem nan- 
ciscitur vim, quam falsae habet (Gr. 3cxT6\l^€va^fi,ivxt), nulla 
arte sanus ex hoc loco sensus extorqueri poterit. Egregie 
hanc opinionem confirmat losephus, qui (XX, 154 Nab.) 
prorsus eandem sententiam sua amplificat ubertate: toXXc) 
y&p Tviv TTsp) 'Sipuvx ffvvTSTxxx(Ftv iffTopixv^ uv 0*1 fzav itx X^P^^f 

6V TSTOvdoTBC XJT XVTOV, TJ}^ XX^isixq ^fAiX^jffXV , ol il itx fitffo; 

Kx) Tijv Tpoc xuTov xwix^stxv ouTnjg xvxtiug ivSTTXpc^ViJffXV TOU 

xjjsvfffji^xfftv ug x^lovg xvTovg ehxt KXTxyvitrsug. Vides eundem 

in losephi verbis tenere locum vehementem illam mendacii 

significationem ^vxticog ivsTxpcfvijffxv toU xjjsvfffixfftv, quem apud 

Tacitum occupet lene istud et omni reprehensione vacuum 

compositae sunt : atqui, si in compositae nulla inest reprehensio, 

Taciti sententia prorsus omni vi atque sensu caret. Dixeris 

inde participium compositae reprehensionis satis obtinere, quod 

ablativus recentibus odiis accedat: ^cum odio enim res com- 

ponere" esse „in componendo veritatem nihili facere." At 

sic recentibus odiis ablativus fit modi, qui dicitur: id autem 

voluisse Tacitum pertinaciter nego. Si cum scriptore, aequa- 

bilitatis studioso, nobis res esset, haec haberemus: ^viventi- 

bus ipsis ob metum falsae, postquam occiderant, ob recentia 

odia compositae sunt" aut: ^viventibus ipsis metu falsae, 

postquam occidcrant, recentibus odiis compositae sunt." 

Tum vero nemo tam traditae esset tenax lectionis, qui non 

in compositae latere vitium agnosceret. Tacitus autem aequa- 

bilitatem vitat ; scribit ergo : ob metum — odiis, sed sententia 

prorsus eadem est ac si metu — odiis vel ob metum — ob 

odia scripsisset. Ergo nunc apud Tacitum latere vitium, et 

pro compositae requiri corruptae vel eiusmodi aliquid erit 

confitendum. 

A. I, 6. ^Agrippae mortem ab ipso Augusto iussam Tiberius 
simulavit" Tacitus ait, tum sic pergit: 

^Multa sine dubio saevaque Augustus de moribus adulescentis 
questus, ut exilium eius senatusconsulto sanciretur perfecerat: 
ceterum in nuUius unquam suorum necem duravit, neque 
mortem nepoti pro securitate privigni inlatam credibile erat." 

Ultimum vocabulum erdt corruptum esse mihi constat; 
sanum crederem, si hic referrentur argumenta, quibus ducti 
senatores Tiberii de patris iussis mendacio fidem non habue- 
rint. At nunc ipse secum disputat Tacitus et primum quidem 
coruedit aliquid, quo ad patrem insimulai\dum uti potuerit 
Tiberius (concedendi enim vim illud ^sioe dubio" habet), deinde 
ipse idem illud infirmat hac observatione : ^ceterum in nuUius 
unquam necem duravit." Postremo quo ipse deliberatione 
illa ducatur sic exponit: ^propius vero Tiberium ac Liviam, 
illum metu, hanc novercalibus odiis suspecti et invisi iuvenis 
caedem festinavisse." Satis, ut opinor, nunc apparet erat aut 
omittendum aut pro eo est legendum esse. Nam quem locum 
hic affert Furneaux c. 53: 

jlitterae, quas lulia patri Augusto cum insectatione Tiberii 
scripsit, a Graccho compositae credebantur'* 
eius tam diversa est indoles, ut in eo non spcrnendum mcac 
coniecturae inesse firmamentum persuasum. mihi sit. Altero, 
ad quem idem v. d. provocat, IV, 74: 

^satis constabat auctam ei (Seiano) arrogantiam foedum 
illud in propatulo servitium spectanti" 

pro constabat legendum esse constat mox demonstrare cona- 
bor, idque argumento, ut mihi quidem videtur, certissimo. 

A. I, 7. Ut appareat astute callide fraudulenter egisse 
mendaciisque usum Tiberium, cum omnia sic ageret loquere- 
turque tamquam si de se imperatore neque cogitaret ipsc 
neque omnino cogitari posset, haec profert Tacitus: 

^Ceterum defuncto Augusto signum praetoriis cohortibus 

-t i^n-xr^zir d^tdcT^zJ^ ZVraJBJii.' AM^usiei er^gone cetera omnia, 



CJii hic sarraanr. q^fbcKqnc sna haec rcs oppenitur^ vivo 



Lr^3i val:i«x:ce Asg-jsto Ucta santr Immo vero ad idem 
teaipus cuncta perdnest. ciim aut iam exsptravisset Augustus 
aL:t ic articalo siortis esset. EKe iis^ quae proxime praecedunt, 
vel manifestissim-wim illad est: ,de honoribus parentis con- 
sultumm r neque abscedere a c^^rfcre , idque unum ex publicis 
muneribus usurpare.** Post iliam corporis commemorationem 
continuo sic pergere; ,5ed defmmcto Augusto e. q. s.*' quam 
sit ineptum vix iam dicere opus. Sed in int^rum restituitur 
locus, si ante defuncto vocula rrr, aliave in eandem senten- 
tiam inseritur. 

A. I. 22. Discordes Pannoniae milites iam et alia turbu- 
lenta fecerunt multa et carcere effracto desertores rerumque 
capitalium damnatos liberaverunt. Inde eorum unus, ante 
Blaesi legati tribunal allevatus umeris, sic declamare incipit: 

.Vos quidem his innocentibus et miserrimis lucem et spiri- 
tum reddidistis; sed quis fratri meo vitam, quis fratrem mihi 
redditr quem missum ad vos a Germanico exercitu de com- 
munibus commodis, nocte proxima iugulavit per gladiatores 
suos, quos in exitium militum habet atque armat." 

Potestne hic verbi iugulavit omitti subiectum? Non opinor, 
sed ut omnia sint perspicua, utque id quod sequitur: j^re- 
sponde, Blaese, ubi cadaver abieceris," et quo referatur habeat 
et suam sibi obtineat acerbitatem, legendum censeo iugulavit 
iste. Facile excidere pronomen illud potuit. Nam ad quem 
locum vulgo hic provocatur, eum ego integrum hic afTeram: 
plerumquc enim id omittitur unde appareat .... praesidii in 
co nihil esse (A. II, 70): 

^Simiil missi a Pisone incusabantur y ut valitudinis adversa 
rimantcs. Ea Gcrmanico haud minus ira quam per metum 
acccpta. Si limcn obsideretur, si effundendus spiritus sub 

oculis inimicorum foret, quid deinde miserrimae coniugi, quid 
infantibus liberis eventurum? Lenta videri veneficia, festinare 
et urgere, ut provinciam, ut legiones solus habeat." 

Neque hoc negligendum eum, qui popellum alloquatur, 
digito monstrare homines quos accusat, longe aliam esse eius 
orationem, qui solus secum de adversariis suis cogitat. 

r. 32. De Germanicarum legionum seditione et alia et haec 
narrantur : 

^Repente lymphati destrictis gladiis in centuriones inva- 

dunt Prostratos verberibus mulcant, sexageni singulos, 

ut numerum centurionum adaequarent; tum convulsos lania- 
tosque et partim exanimos ante vallum aut in amnem Rhcnum 
proiciunt." 

Ad sexageni singulos haec annotat Nipperdeius: 

^Die Soldaten betrachten, was den cinzelnen von ihnen 
geschah, wie dem Korper an einem Teile, so als allen ins- 
gesamt gcthan. Wie also 60 centurionen die Legion schlugen, 
so wird jetzt jeder Centurio von 60 Soldaten geschlagen, 
um jeden dasselbe ftihlen zu lassen, was bisher die Legion 
gefiihlt hat." 

Et probat ista Furneaux. At ego vix credo tantam in 
militibus illis fuisse doctrinam, aut tantam in centurionibus 
sagacitatem ut sapientissimum illud militum consilium non 
admoniti statim perspicerent. An praeco aliquis adstabat qui 
clara voce latine ea declamaret, quae in Nipperdeii leguntur 
annotatione? Non opinor. lure ergo miseret centurionum, qui 
convellantur , lanientur, partim exanimes proiciantur et ne hoc 
quidem, haud leve profecto, mortis habeant solatium quod 
^symbolice" se vapulare sentiant. Sed frustra, ut opinor, 
desudavit Nipperdeius: nulla enim doctrinae vis tanta cst 
ut id, quod ille voluit, e verbis ut numerum centurionum 
adaequarent ullo modo possit extorqueri. Reddamus, censeo, 

ista sciolo, qui hic nos ludibrio habet; tum enim quac resta- 
bunt, aptissima erunt et ipsi naturae rei, quae traditur, re- 
spondebunt: cuiusque centuriae milites cuncti in suum sibi 
involant centurionem, quod satis accurate, simulque facunde 
et graviter, verbis sexageni smgtilos significatur. Nam quae 
porro Nipperdeius observat: 

^Wie viel Streiche jeder Soldat gegeben hat, ist dabei 
gleichgiltig, und es brauchen deshalb nicht alle Centurionen 
durch dic Schlage getotet zu werden" 

risum movent. Quis enim istis sarciri credat immanem illum 
Taciti errorem, de quo pag. 120 egimus? An sic verborum 
laniandi ct convellendi vim imminui credamus? 

Paulo post hacc apud Tacitum legimus: 

„Cassius Chaerea, mox cacde C. Cacsaris memoriam apud 
posteros adcptus, tum adulescens et animi ferox, inter ob- 
stantcs et armatos ferro viam patefecit." 

Adverbia mox et ///;;/ inter se opposita efficiunt ut non 
dubitem quin pro adeptus legendum sit adepturus, 

A. I, 34. „Sed Germanicus quanto summae spei propior, 
tanto impensius pro Tiberio niti seque proximos et Belgarum 
civitates in vcrba eius adegit." 

Sic est in codice, in margine annotatur: Sequanos, Nipper- 
dcius cdidit: „Sequanos proximas et e. q. s." quae lectio nihil 
habct quo sc commendet. Hoc requiritur: ^Germanicus, ut 
quantocius Tiberium imperatorem a se agnosci ostenderet, et 
ipsc statim in nomen eius dedit iusiurandum, et quoscunque 
in vicinia habebat milites in idem sacramentum adegit." Sed 
ipsa vcrba non praesto. Deinde sic narrare pergit Tacitus: 

„Postquam valhim iniit, dissoni questus audiri coepere; et 
quidam prensa manu eius per spccicm exosculandi inseruerunt 
digitos, ut vacua dentibus ora contingeret." 

Corrupta haec esse certo scio: salva enim Latinitate verba 
prensa inanu inseruerunt digitos non possunt quidquam aliud 

signiiicare quam hocce absurdissimum : ^milites Germanici 
manum prehenderunt atque kMtc inseruerunt suos digitos." 
Quid tamen scripserit Tacitus non video. 

I, 6i. Germanicus, cum prope ab eo loco abesset, ubi Vari 
legiones fuerant profligatae et reliquiae earum insepultae iacere 
dicebantur, militibus ducique solvere iusta cupiebat: 

^Praemisso Caecina, ut occulta saltuum scrutaretur pontes- 
que et aggeres umido paludum et fallacibus campis imponeret, 
incedunt maestos locos visuque ac memoria deformis. Prima 
Vari castra lato ambitu et dimensis principiis trium legionum 
manus ostentabant." 

A tribus integris legionibus ea castra structa esse milites, 
cum accesserant, statim intelligebant (paulo post sequitur 
illud verbum, de quo cf. p. 17), tantus erat eorum ambitus 
et tantae omnes eorum partes. Sqd absurdum est ad eius- 
modi res, de quibus soli oculi idonei sunt testes, intelligendas 
promere perticas et metatoribus exhibere negotia. Accedit 
quod lato ambitu et dimensis principiis admodum incongrue 
dictum est. Locum haud dubie corruptum lenissima emen- 
datione in integrum restituere potes. Legendum enim est 
immensis principiis. De adiectivi immensus usu Taciteo cf. 
quae scripta sunt pag. 155. 

I, 74. In Granium Marcellum unum eiusmodi crimen in 
senatu profertur ut irae suae imperare non possit Tiberius. 
Sed lepida Cn. Pisonis interrogatione confutatur: 

^quantoque incautius efierverat, paenitentia patiens tulit 
absolvi reum criminibus maiestatis.*' 

De structura non ambigo, quamquam nullus e Tacito affcr- 
tur locus ubi eo modo quo hic positivus aliquis comparativo 
opponitur. Sed ipsum illud paenitentia patiens sensu cassum 
esse mihi pro certo constat. Neque ita scripsisse Tacitum 
ipse codex perspicue demonstrat. In Medicei enim imagine 
phototypica, quam egregie conficiendam curavit Sythoffius, 

civis noster, vox paenitentia ultima quidem est lineae, sed 
non ad fincm Hneae percurrit: sequitur enim lacuna, in qua 
cvanidae quacdam etiam nunc conspiciuntur literae. Equidem 
ibi mihi propior vel pronior agnoscere videor, sed literas 
/ ct apparere etiam nemo negabit. Atque alterutro voca- 
bulo lacunae spatium fere impletur. Scripsit ergo Tacitus 
paenitentiae propior (vel pronior)^ sed qui codicem scripsit, 
vcl substantivi paenitentia sono, vel alia causa aliqua, in er- 
rorcm inductus novam lineam ab adiectivo /^//>iw ordiebatur. 
Dcinde, ratus paenitentia patiens sincerae Latinitatis atquc 
huic loco aptum csse, iilud propior (vei pronior) tamquam 
supcrvacuum dclere conatus est. 

A. II, 69. Ut bene teneatur cur mihi hic pauca quaedam 
vocabula suspccta sint, accurate totius narrationis decursus est 
observandus. lam inimicitiae inter Germanicum et Pisonem 
ortac sunt gravcsque contumelias provocarunt. Piso abire e 
[)rovincia statuit, scd retinet eum adversa Germanici valetudo. 
Reficitur Gcrmanicus, exsultat gaudio Antiochensium plebs, 
(luani iratus per lictores Piso disturbat. Tum (i. e. post prio- 
reni illum Germanici morbum, quo — si vera sunt quae hic 
narrantur — iam excitatam aliquam de Pisonis nefariis con- 
siliis suspicionem consentaneum est) Piso : 

flSeleuciam digreditur, opperiens aegritudinem, quae rursum 
Germanico acciderat." 

Ilactenus omnia optime procedunt: sequentia videamus: 

^Sacvam vim morbi augcbat persuasio veneni a Pisone 
acccpti." 

Hoccine benc ad ceteram narrationem quadrat, vel — nam 
hoc primum videamus — ipsi rei, de qua agitur, naturae 
respondet? Non opinor. Si quis aeger pro certo credit vene- 
num sibi datum, aliamve ob causam persuasum sibi habet 
de se actum esse, irriti sunt mcdicorum conatus, aut, si iam 

recreatur aeger, multo lentius illud fit difiiciliusque quam si 
optima quaeque de eorum arte sperat. Sed vis morbi tristi 
illa opinione non augetur, nam sicubi illa vox legitur, prae- 
sertim addito adiectivo saeva, de primo morbi impetu cogita- 
mus. Praeterea prius edocere legentes saevam vim morbi 
fuisse, tum addere quid eam auxerit etiam, praestat quam 
duas hasce res in unam contrahere sententiolam. Non ergo 
sine causa suspicio mihi nata est scripsisse Tacitum: ^saeva 
vis morbi augebat persuasionem veneni a Pisone accepti." 
Hoc multo melius cum praecedentibus concinit: iam antea 
venenum sibi a Pisone datum et ipse crediderat Germanicus 
et amicis dixerat; tum vero ipsa morbi ea erat vehementia 
ut opinio ista, quae paulo antea, recreato iam Germanico, 
in praesentia elanguerat, nova vi resurgeret. Et vide quam 
egregie nunc sequentia annectantur, quae, si tradita retinetur 
lectio, vix quidquam quo referantur habent: „et reperiebantur 
solo ac parietibus erutae humanorum corporum reliquiae, 
carmina et devotiones e. q. s." i. e. iamque adeo invaluerat 
illa persuasio ut certa sceleris conquirerentur indicia, mox- 
que revera inventa ea sunt. 

III. 61, Silanus repetundarum ex Asia accusatur; quin ve- 
rum illud fuerit crimen Tacitus non dubitat: addit saevitiam 
quoque eius in eo iudicio patuisse. Et tamen dat operam ut 
legentes rei misereat eorumque in Tiberium ira moveatur, 
et alia commemorans et haec : 

^non temperante Tiberio, quin premeret voce vultu, eo, 
quod ipse creberrime interrogabat, neque refellere aut elu- 
dere dabatur, ac saepe etiam confitendum erat, ne frustra 
quaesivisset." 

Quanta fuerit Taciti in Tiberium iniquitas vel unus hic 
locus satis superque declarat. Nam fuerit Tiberius hic paulo 
severior quam opus erat, at res ei erat cum provinciae carnifice, 

quod genus hominum semper optimus quisque princeps gra- 
vissimis affecit poenis. Et quod eum, quocunque tandem 
modo, ad confessionem compellebat, nihil ille confitebatur, 
quod verum non esset. Sed hoc nunc mitto. In ipsa Taciti 
verba vitium irrepsisse opinor. Est enim locus eiusmodi ut 
enumerentur notenturque quaecunque fecerit ipse Tiberius, 
non quae alii. Ergo pro dabatur legendum censeo dabati 
tam erant crebrae Tiberii rogationes, ut respondendi spatium 
reo non esset. Etiam propter sequens quaesivisset necessaria 
videtur nostra emendatio. Gravissimum vero hoc quod, si 
dabatur retinetur, frustra quis quo modo illam Silano ademerit 
facultatem quaerimus. Formarum quales sunt dabat et dabatur 
pcrpetua est in codicibus confusio. Et ne dubites quin ne- 
ccssaria emendatio sit, aspice quae continuo sequuntur: ac 
sacpe etiam confitendum crat ne frustra quaesivissef^ : „si iam 
aliqua quaestio ita a Tiberio enuntiabatur ut eludendi facultas 
quacdam esset, uti tamen illa reus non poterat, quin — id 
quod maxime vitandum — ridiculum redderet interrogantem. 

A. IV, 6. Primos Tiberii annos et aliis nominibus laudat 
Tacitus et hoc quod : 

^Mandabat honores nobilitatem maiorum, claritudinem 
militiae, illustres domi artes spectando, ut satis constaret 
non alios potiores fuisse." 

Ultima non intelligo; intelligerem vel: ut constet . . . fuisse 
vel ut constaret . . . esse. Quid enim rei est ? Coniunctio ut 
hic non habct vim Graecae hoL^ sed idem valet quod 5o-Tf. 
Non licct Taciti verba sic interpretari ut hic evadat sensus: 
„hoc Tiberius spectabat ut aequales scirent nullos potiores 
fuissc, quibus honores mandaret"; nam si quis ita verteret, 
uno vocabulo satis eum facile erroris convinceremus. Hoc 
cnim cum addiderit Tacitus, discrte declarat se suam proferre 
opinioncm, ad quam post aliquam deliberationem pervenerit. 



Quapropter pro constaret legendum censeo constet, ut hoc 
dicat Tacitus: ^hac re considerata pro certo affirmare ausim 
non alios potiores fuisse." 

Simili vitio hic locus (IV, 74) laborat. Commemorata abiecta 
illa adulatione qua senatus Tiberium Seianumque, cum relicta 
sua insula aliquanto propius ad urbem accederent, sit prose- 
cutus, haec adduntur: 

Satis constabat auctam ei arrogantiam foedum illud in 
propatulo servitium spectanti." 

Non, ut opinor, Romanorum qui Tiberii Seianique tempore 
vixerunt, hic iudicium quoddam refertur; iure enim nostro 
rogaremus, quomodo illorum hominum communis ista opinio 
Tacito innotescere potuerit, certe ab eo nunc rem aliquam 
narratum iri exspectaremus, quae documento esset iam olim 
cam fere civium fuisse sententiam. Sed, nisi omnia me fal- 
lunt, quid ipse censeat Tacitus hic exponit, vel potius quid 
apud plerosque historicos, quorum libros de hac aetate in- 
spexit, invenerit. Ergo satis constat legendum. 

A. IV, II. Ut ineptam fabellam de veneno ab ipso Tiberio 
Druso filio tradito refutet (Seiani nempe fraude non solum 
pellectum Lygdum libertum ut venenum *Druso pararet sed 
etiam Tiberio persuasum filium ei nefarias struere insidias, 
Tiberium ergo poculum, quod ut vitaret monitus esset, obla- 
tum accepisse ipsique filio ebibendum dedisse, rumor ferebat) 
et aliis utitur argumentis Tacitus et hoc: 

^Quin potius ministrum veneni excruciaret, auctorem exqui- 

rerct, insita denique etiam in extraneos cunctatione et mora 

a.civersum unicum et nullius ante flagitii compertum uteretur?" 

Utique post compertum inserendum est filium. Sic demum 

^xtraneos habebit quod recte opponatur, et unicum dicere pro 

unicum filium ne Latinum quidem videtur. 

A. IV, 12. In funere Drusi populus gaudium suum vix 
dissimulabat quod illius iuvcnis morte spes esset renata e 
Germanici liberis aliquem fore imperatorem. Hoc ipsum et 
illis et matri Agrippinae funestum fuit: 

„Nam Seianus, ubi videt mortem Drusi inultam interfec- 
toribus, sine maerore publico esse, ferox scelerum et quia 
prima provcnerant, volutare secum quonam modo Germanici 
liberos perverteret, quorum non dubia successio." 

Sana haec esse nequeunt: ferox animi quid sit novi et 
ferox linguae et similia, sed e vocibus ferox scelerum nullo 
modo aptus extundi sensus poterit. Ne si sermonis legibus 
vim facimus immanem quidem, dicimusque eodem redire 
ferox scelerum et ferox sceleribus, quidquam proficimus, quo- 
niam vcrba ferox sceleribus hominem designant ipsis sceleribus 
audaccm factum i. e. hominem qui propter priorum scelerum 
succcssum nihil iam reformidat: quod prorsus idem est atque 
illud quod continuo sequitur: quia prima provenerant. At 
non una scd duae causae hic aflferuntur, quibus ad novum 
facinus adductus sit Seianus. Eae autem sunt: successus 
priorum scclerum et .... quid putas ? Ipsius, ut opinor, inr 
gcnium: huius utique facienda hic mentio, haec sola causa 
cum altera illa recte iungi potest. Habebimus hoc, si lenis- 
sima cmcndatione ^ro ferox legerimus /<?rrt';r' ; scelerum ferax 
erat Seianus, comparari poterat cum agro, in quo omne her- 
barum nocentium genus sponte proveniat. 

A. IV, 35. Cremutius Cordus, accusatus quod in libris 
suis Brutum Cassiumque laudasset, vitam abstinentia finivit. 
Libros eius cremandos censuerunt: frustra, nam etiam nunc 
vulgo lcguntur: 

„Quo magis socordiam eorum irridere libet, qui praesenti 
potentia credunt extingui posse etiam sequentis aevi memo- 
riam. Nam contra punitis ingeniis gliscit auctoritas; neque 

aliud externi reges, aut qui eadem saevitia usi sunt, nisi 
dedecus sibi atque illis gloriam peperere." 

Intelligi haec nequeunt, nisi aliquo modo efficitur ut ex- 
terni reges imperatoribus Romanorum crudelibus opponantur 
Fiet illud si aut delebitur: externi reges qui eadem saevitia 
usi sunt, eadem scilicet saevitia, cuius nunc documentum 
dedit Tiberius et postea daturi erant et alii imperatores et 
prae ceteris Domitianus: nam (quemadmodum rectissime 
observat Furneaux) de hoc praesertim cogitat Tacitus, cum 
eorum irridet socordiam, qui praesenti potentia sequentis 
aevi memoriam extingui posse crediderunt. Post imperatorum 
Romanorum, quorum agmen claudit Domitianus, commemo- 
rationem, transeundum est ad tyrannos extraneos, non iterum 
redeundum ad domesticos reges; quod fit, si aut retinetur. 
Nam probari haudquaquam potest Nipperdeii annotatio: 
«durch das trennende aut erganzt sich ein ii/w^ «^j als Gegen- 
satz zu externi von selbst." Talia enim si sponte supplentur, 
nulla non cuiusvis sententiae pars impune omitti potest. Quodsi 
quis non talem, qualem et Furneaux et Nipperdeius statuunt, 
oppositionem hic cerni contendit, is doceat, qui ergo homines 
verbis qui eadem saevitia usi sunt significentur. 

A. IV, 39. Livillam sibi uxorem a Tiberio petit Seianus 
et aliis argumentis usus et hoc: 

^Quoniam audiverit Augustum in conlocanda filia non nihil 
etiam de equitibus Romanis consultavisse, ita, si maritus 
Liviae quaereretur, haberet in animo amicum sola necessi- 
tudinis gloria usurum." 

Quis unquam vidit inter se respondere coniunctiones quo- 
niam et ita? Tam incredibile mihi illud videtur ut quin cor- 
ruptus sit locus non dubitem. Et facillime corrumpi potuit. 
Scripsit enim me iudice Tacitus non quoniam verum quomodo, 
et nullus est error proclivior quam quo in qm (quoniam) 

abit qm (quomodo). Conferatur A. VI, 6, ubi nunc recte 
editur: «quid scribam vobis, patres conscripti, aut quomodo 
scribam, aut quid omnino non scribam e. q. s.'*, at in codice 
pro quomodo legitur quando. 

A. IV, 45. In Hispania agrestis quidam: 

^praetorem provinciae L. Pisonem, pace incuriosum, ex 
improviso in itinere adortus uno vulnere in mortem affecit." 

In mortem affeciti quae unquam barbaries tam scabram 
protulit orationem? Quantocius Tacitum hac purgemus ma- 
cula, pro affecit legendo afflixit. Omnem tibi eximet scrupu- 
lum hic locus ex eodem libro (c. 62): ^illi, quos principium 
stragis in mortem adflixeraty Ceterum harum rerum curiosos 
monitos volo, mire multis in rebus hanc^ congruere narra- 
tioncm cum Sallustii illa B. C. c. 19, de alio quodam Pisone, 
qui et ipse in Hispania necatus est. 

A. IV, 52. Ob periculum Claudiae Pulchrae, sobrinae suae, 
intentatum vehementius cum Tiberio expostulat Agrippina: 

^Audita hacc raram occulti pectoris vocem elicuere; cor- 
rcptamque Graeco versu admonuit non ideo laedi, quia non 
regnarct." 

Frustra hinc ullum sensum elicere coneris, sed nihil faci- 
lius quam aptissimum restituere sensum. Pro non ideo legen- 
dum est ideo non\ „quid te laedi et iniuria affici quereris?" 
Tibcrius ait ^non potes laedi^ nam non regnas." Tyrannidis 
hic primariam pronuntiat legem Tiberius: ^praeter ipsum 
tyrannum unusquisque quidquid sibi eveniat aequi bonique 
consulcre debet; errat si se laedi, vel iniuria affici dicit: 
ciusmodi vocabula non conveniunt in homines ad parendum 
natos.*' In mcntcm mihi hic pulcherrimi venit loci Euripidei, 
ubi cadem loquendi adhibetur ratio. Clamanti Polynici: 

respondet Eteocles: 

ovK i7ratrovfA€ff6\ iyu yctp rov ifiov oiKiiffy iofiov 
i. e. ^istud verbum ivxirelvixi in me non convenit, a me 
nemo quidquam reposcere i. e. suo iure poscere potest, nam 
mea haec domus est." Et voluisse id Tiberium, quod ego 
dicebam, testis Suetonius, qui sic principis verba refert: „si 
non dominaris, filiola, iniuriam te accipere existimas?" ubi 
rectissime interrogandi signum posuit Rothius: istud enim 
nisi additur, sensu cassus locus est. Nunc Tiberius rogat non, 
quod quosdam opinari video: ^iniuriamne vocas quod non 
rerum hic domina es" (nam, etiamsi verba eam admitterent 
interpretationem, quod nego, ad Agrippinam confutandam 
minime apta illa esset) sed: „qui potes tu, quae non domina 
es, sed civis alieno subiecta imperio, iniuriam te accipere 
ullam putare?" Graecus versiculus, quo usus est Tiberius, 
periit, sed fuit huiuscemodi: 

f / fiM rvpxvvsTg, ciitKlav Xiyetq rlvx ; 

A. IV, 58. Proficiscente in Campaniam Tiberio, mathe- 
matici nunquam eum rediturum vaticinabantur. Inde mox 
moriturum eum quidam artis imperiti credebant et contende- 
bant etiam, quae res ipsis fuit exitio. Hic facultatem nanciscitur 
de divinatione disputandi Tacitus; quae autem dicit huc fere 
redeunt ut omnino arti illi se fidem habere declaret ; portendere 
enim quaedam deos certis hominibus, caelestium aliorumque 
signorum peritis; sed de suo affingere multa vulgus imperi- 
torum et sic totam artem suspectam reddere plerisque. lam 
ipsa Taciti de praesenti negotio verba consideremus : 

^Mox patuit breve confinium artis et falsi, veraque quam 
obscuris tegerentur. Nam in urbem non regressurum haud 
forte dictum: ceterorum nescii egere, cum propinquo rure 
aut Htore et saepe moenia urbis adsidens extremam senectam 

In urbem non regressurum Tiberium dixerant .... qui ? 
Mathematici, ut opinor, et veraces eos esse apparuit: even- 
tum enim istud vaticinium habuit (haud forte dictum). Sed 
praeterea nihil declaraverant : ceterorutn ergo nescii recte dici 
non possunt: vaticinii sui accuratam interpretationem non 
dederant, ergo nequaquam constabat utrum ipsi veram eius 
vim intelligerent necne, neque referebat. At alii de suo inter- 
pretationem erant commenti, veri quidem similem (quis enim 
providebat per tot annos Tiberium extra urbem moraturum?) 
sed tamen falsam : sic patuit breve confinium artis et falsi, 
Ergo res huc redit: quod effati erant mathematici verum 
fuit et eventum habuit, quod alii addiderunt homines ex 
fraude vel ex inscitia natum erat. Itaque non ceterorum sed 
ceteri legendum : in urbem non regressurum haud forte dictum 
(i. e. vera erant locuti mathematici), ceteri nescii egere (et 
finxerunt quae scire non possent). Haec, ut opinor, recte 
inter se opponuntur. 

A. IV, 62. De gravi calamitate, quae Fidenae evenerit sic 
narrare Tacitus incipit: 

^Coepto amphitheatro Atilius quidam, libertini generis, quo 
spectaculum gladiatorum celebraret, neque fundamenta per 
solidum subdidit neque firmis nexibus ligneam compagem 
superstruxit." 

Celebrandi verbum adhiberi posse et hic adhibitum esse 
eodem sensu quo verbum edendi Furneaux docet, libenterque 
ei assentior. Sed nonne nunc totum istud »quo spectaculum 
gladiatorum celebraret" admodum pueriliter additur? Quis 
enim amphitheatrum aedificat alio consilio, quam ut gladia- 
torum ibi fiat spectaculum? Quid omnino, ubi de amphitheatro 
sermo est, illius usum demonstrare attinet? De amphitheatro 
cum legimus, fortasse et de aliis cogitamus spectaculis, sed 
de gladiatorum certaminibus praecipue. Ergone istud ,quo 
spectaculum gladiatorum celebraret" e textu eiiciamus? Sic 

nimis exilis fit narratio; deest enim . . . quid? Nempe causa, 
cur tam parum solide aedificaverit Atilius. IUa autem quae 
esse potuit praeter . . • festinationem ? Ergo post quo insere 
citius (vel celerius)^ iustam habebis narrationem et bene de- 
currentem. 

Sequuntur haec: 

^Adfluxere avidi talium, imperitante Tiberio procul volup- 
tatibus habiti, virile ac muliebre secus, omnis aetas ob 
propinquitatem loci effusius." 

In codice non est effusius^ sed effusus. At Lipsii illud 
effusius y quod nunc plerumque recipitur, quid significare 
debet? An: ardentius, maiore studio simm.? Non nego eo 
sensu adhiberi illud posse. Sed quo referenda sit illa pro- 
ximitas loci frustra quaero. De municipio, quod urbi Romae 
sit propinquum, sermonem esse a legentibus vix sentitur. 
Quapropter non in effusius verum in effusi equidem traditum 
istud effusus mutaverim. Verba ob propinquitatem loci effusi 
ante oculos nobis ponunt plebem Romanam in vicinum 
ruentem oppidum. 

Maxime miserandi erant, qui laceri sed tamen vivi in 
ruina illa iacebant: 

^qui per diem visu, per noctem ululatibus et gemitu con- 
iuges aut liberos noscebant." 

Pro noscebant legendum esse poscebant in Mnemosyne (1894) 

dixi, vehementerque illam emendationem probavit Vlietius 

meus, quem morte nobis ereptum lugemus quotquot candidum 

eius pectus amavimus et ingenii acumen admirati sumus. 

Postea in Ritteri editione vidi iam Nevio idem venisse in 

mentem. Haud temere ergo illud/^^^^^a»/etiamnunc defendo, 

cum praesertim quae contra sunt allata infirmissima videan- 

tur. Primo aspectu traditae lectioni auxilium ferre videtur 

quod apud Plinium Ep. VI, 20 legitur, ubi in similis cladis 

narratione haec habes: 

12 

^alii liberos, alii coniuges vocibus requirebant vocibus nos- 
citabant," sed ibi requirebant eius verbi implet partes, quod 
apud Tacitum est reponendum [poscebant) et vocibus noscitare 
recte dicitur, at ululatibus et gemitu noscebant absurdum est 
eritque semper. Quodsi quis eo confugiat ut dicat etiam 
eorum, qui dira clade audita accurrerunt, ululatus et gemitus 
exstitisse, quam durum ingratumque illud sit observet quod 
in sententia ita structa, ut haec est, alia est ratio primi 
ablativi visu^ alia insequentium ululatibus et gemitu. 

A. IV c. 6^ sic incipit: 

^At Caesar dedicatis per Campaniam templis, quamquam 
edicto monuisset, ne quis quietem eius inrumperet, concur- 
susque oppidanorum disposito milite prohiberentur e. q. s." 

Pro inrumperet Heraeus legendum esse vidit interrumperet, 
necessariamque eam esse emendationem patet. Nam quae ad 
vulgatam lectionem defendendam affert Furneaux insigni 
demonstrant cxemplo quam ridicule aliquis specie decipi 
possit. Sunt enim haec: 

H. I, 82 (de praetorianis agitur nimis pro Othone suo 
sollicitis) : 

„Militum impetus ne foribus quidem Palatii coercitus, quo- 
minus convivium inrumperet." 

De militibus accurrentjbus, impetum facientibus, aegre 
extra Palatii fores coercitis ne potuit quidem aliud poni 
verbum quam irrumpendi illud. Ergone etiam otium alicuius 
recte irrumpi dicitur? 

H. IV, 50. Fcstus legionis in Africa legatus, dudum per- 
niciem Pisoni molitus, ubi tandem facultatem facinoris per- 
petrandi nactus est: 

„equites in necem Pisonis mittit. IUi raptim vecti, obscuro 
adhuc coeptae lucis domum proconsulis inrumpunt." 

Docere huiuscemodi loci editorem poterant ubi recte 

irrumpendi verbum ponatur, ubi nullo modo ferri possit. 

A. V, 6. Refertur oratio quaedam, quam post Seiani in- 
teritum aliquis ex eius amicis, iam et ipse in supremum 
adductus discrimen, domi ad amicos habuit. Eius orationis 
tantummodo ultima pars superest, in qua et alia et haec 
leguntur : 

^Versa est fortuna et ille quidem, qui collegam et gene- 
rum adsciverat (sc. Seianum), sibi ignoscit; ceteri, quem per 
dedecora fovere, cum scelere insectantur." 

Quo iure et quo sensu Tiberius hic sibi ignoscere dicatur 
frustra quaero, neque intelligo quo modo nunc Tiberius et 
ceteri inter se opponantur. De ceteris autem illis quid dicitur ? 
Graviter incusantur quod mortuo Seiano insultent in iudicia 
adducentes familiares eius cognatosqub, cum ipsi quoque 
aliquando Seiani gratia floruerint. De his ergo ab homine 
iamiam morituro gravis pronuntiatur sententia. De Tiberio 
vero, omnis illius perfidiae auctore, quid dicitur, v^I quid 
recte in tali contextu dici potest? Nihil, ut opinor, nisi hoc: 

„gravius esse eius scelus quam qudd verbis notari possit." 

De Tiberio ergo silet, non quod timeat eum, ad mortem 
enim est paratus, sed quia intelligit hic omni oratione silen- 
tium disertius esse. De ceteris iudicat ipse, Tiberium suis 
ipsum cogitationibus suaeque conscientiae damnandum relin- 
quit. Hoc habebimus, si pro ignoscit legerimus ignoscat: 

^Tiberius de se ipse viderit, factum suum consideret et quo- 
modo defendi illud excusarique possit quaerat : non inveniet.'* 

A. VI, 9. Vistilius praetorius levem et fortasse fictam ob 
causam. 

^Convictu principis prohibitus, cum senili manu ferrum 
temptavisset, obligat venas; precatusque per codicillos, im- 
miti rescripto, venas resolvit." 

Credamusne unquam Tacitum in componendo disponendoque 
tam fuisse vel negligentem vel infelicem ? Equidem crediderim 
potius eum alteri adolescenti de suo adfinxisse mores, dum- 
modo sic nancisceretur quae recte eleganterque inter se 
opponerentur, quam in hunc incidisse vitiosae orationis sco- 
pulum. Ergo tantum abest ut cum Nipperdeio//ttj pro saepius 
reponendum censeam, ut contrarium exspectem. Non tamen 
rarius vel eiusmodi aliquid pro saepius legendum coniicio; 
leniore medicina restitui posse opinor, quod ab omni parte 
probandum, Tacitoque dignissimum sit. Vocabula enim faci- 
litate et industria sedem inter se mutare iubeo: ^industria 
saepius quam facilitate commendabatur." Hoc est quod unice 
in hunc locum conveniat: alter ille non erat quidem tam 
eleganter educatus, non tam mitis, lenis, urbanus erat; immo 
vero simplicitate sua plebeia identidem peccabatoffendebatque; 
sed illud vitium industria, saepe probata, facile compensabat. 
Nunc recte omnia disposita et inter se opposita sunt. Prae- 
terea nunc denique saepius non solum ferri potest, sed quidquid 
pro eo reposueris, totum locum corruperis. 

A. VI, i6. Creditorum avaritiae et crudehtati quomodo 
obviam ierit Tiberius narraturus, sic Tacitus incipit: 

^Sane vetus urbi faenebre malum et seditionum discordia- 
rumque creberrima causa, eoque cohibebatur antiquis quoque 
et minus corruptis moribus." 

Ut aliquis his insit sensus, cohibebatur, id quod vetant 
sermonis leges, ita est accipiendum ut pro cohibendum erat 
sit positum, et ne sic quidem sententia nascitur eleganter 
diserteque enuntiata. Hanc habebis, si pro eoque legeris 
aegreque vel aliud adverbium in eandem sententiam : moribus 
quoque antiquis arduum erat negotium foenoris incommoda 
coercere, tam inveteratum illud malum erat. 

A. VI, i8. ^Etiam in Pompeiam Macrinam exilium statuitur, 

cuius maritum Argolicum, socerum Laconem, e primoribus 
Achaeorum, Caesar afflixerat: pater quoque, inlustris eques 
Romanus, ac frater praetorius, cum damnatio instaret, se ipsi 
interfecere. Datum erat crimini, quod Theophanem Mytile- 
naeum, proavum eorum, Cn. Magnus inter intimos habuisset, 
quodque defuncto Theophani caelestes honores Graeca adulatio 
tribuerat." 

Habuisset... tribuerat. Hanccine feramus modorum varie- 
tatem cum de duabus agatur rebus, quae aeque certae sint 
utraque? Immo tribueret lege, sic et sermonis puritati et 
historiae veritati consultum erit. An credamus Graecos iam 
tum desiisse in magno habere illum Theophandm honore, 
qui ante centum fere annos ipsorum prospexisset libertati? 

A. VI, 22. Satis longam de divinatione disputationem, quam 
narrationi de Thrasyllo eiusque vaticiniis annectit, sic Tacitus 
claudit : 

„Quippe a filio eiusdem Thrasylli praedictum Neronis im- 
perium in tempore memorabitur, ne nunc incepto longius 
abierim." 

Illud ne abierim non potest aliter defendi quam sic ut sit 
idem quod ne abiisse censear, Sed ne sic accipiamus obstat 
abverbium nunc\ sive enim iusto longius a proposito disces- 
sisse, sive in digrediendo iustum observasse modum Tacitus 
censebitur, eventum iam ea res habet neque mutari potest, 
etiamsi quam primum digrediendi finem faciat. Neque in 
hunc locum quadrat illud: „in tempore" ait ^illud de Nerone 
commemorabitur" i. e. nunc illam rem differo, quam si hic 
addere vellem iusto longius hoc fieret iireitroitov ; id autem 
nolo: ^nolo nunc ab incepto longius abire." Requiritur ergo 
non abierim verum abeam, sed quoniam hoc traditae lectioni 
parum simile est, leniore emendatione legendum censeo 
aberrem. 



Epimetrum ad pagg. 136 et 146. 
Constat et satis constat cum infinitivo coniunctivove praeteriti. 

Ne quis putet me temere statuisse A. IV, 6 pro constaret 
legendum esse constet et A. IV, 74 constat pro constabat^ 
omnes hic locos afferam, ubi verbum illud legatur, vel ad- 
dito vel non addito adverbio satis, Aperte ergo pro mea 
sententia pugnant hi : 

A. I, 13. Constat Haterium prope a militibus interfectum. 

A. XI, 31. Satis constat eo pavore offusum Claudium. 

H. I, 18. Constat potuisse conciliari animos quantulacunque 
parci senis (Galbae) liberalitate. 

H. I, 41. De percussore non satis constat, 

H. III, 29. Primum irrupisse C. Volusenum inter omnes 
auctores constat. 

H. IV, 69. Constat obstitisse Treviris quod Vindicis motu 
cum Virginio steterant. 

Agr. 13. Agitasse G. Caesarem de intranda Britannia satis 
constat. 

Agr. 41. Satis constat Domitiani quoque aures verberatas. 

Dial. 16. Quos satis constat Philippi et Alexandri tempo- 
ribus floruisse. 

Dial. 18. Satis constat ne Ciceroni quidem obtrectatores 
defuisse. 

Dial. 25. Quos satis constat ante c. annos fuisse. 



Hisce praeurui inrinitiTzs ciarirctiT-^STe rercet a tvirj/j- 
*7/ vel coKitint, sec cssc — ^^-^- r*^— nticcem ut illa 
structura opos sit e mca ad «i^^:;!-:!* jjiritirio-e apparebit: 

A. II, 67. Rhoemetalcen — parerris cocsiliis Mizzrsdtum 
constabat. Cum de poena Rbcscixpooiis in seaaru a^ebatur, 
filium eius facinori obistitisse demoastrarrrz est. 

A. II, 73. Coq>u5, antequam creniaretcr. cacatum in loro 
Antiochensium, praetuleritne vene£cxi ssgna panim constitit. 
/li, qui tum immaturam Gcrmanici mortem dedebant, de ea 
rc varie tradebant./ 

A. III, I. Xeque satis constabat^ quid pro tempore ftn-cU 
(Homines, qui in litore Germanici exspectabant reliquias, du- 
bitabant utrum silentio an planctu exciperent Agrippinam.) 

A. XII, 17. (Zorsines rex barbanis se Romanis deditj 
rna^na ^doria exercitus Romani, quem incruentum et victo- 
rcrn tridui itinere afuisse ab amne Tanai constitit. \Q\i\ ob 
ilhjm succcssum exercitum Romanum laudibus efferebant, 
coy^novcrunt illum exercitum eo temporey quo in seditionem 
vcHit Zorsines, tridui itinere a Tanai progressum.) 

A. XII, 43. Quindecim dierum alimenta urbi, non amplius 
superfuisse constitit, (Sedato metu populi, qui iamiam frumenti 
iiiopiam forc clamitabat, cum inquireretur qui fuisset eo tem- 
porc rcrum status, apparuit minime vanum illum metum/«m^.) 

A. XIII, 16. Agrippinae is pavor emicuit, ut ignaram 
fuisse — constiterit. (Britannico interfecto, cum qui adfue- 
raiit fjuomodo factum illud esset rogarent, omnibus persua- 
sum crat Aj^rippinam ignaram fuisse sceleris.) 

A. XIII, 35. Satis constitit fuisse in eo exercitu veteranos, 
qui non stationcni, non vigilias inissent. (Corbulo, cum ad 
cxcrcituni vcnissct, inquisitione habita cogfiovit a decessore 
suo omnia acta summa negligentia.) 

A. XIV, 4. Satis constitit exstitisse proditorem. (Inter Ne- 
ronis conscios nemo dubitabat quin ad Agrippinam delatum 
esset consilium in itinere maritimo eius perdendae, et sic 
factum esse ut sella Baias perveheretur). 

A. XIV, 33. Ad septuaginta milia civium et sociorum, 
iis, quae mcmoravi, locis cecidisse constitit. (Cum postca mu- 
nicipia illa, quae barbari diruerant, a Romanis visebantur, 
corporum numero inito apparuit tot milia cecidisse), 

A. XV, 16. Obsessis adeo suppeditavisse rem frumentariam 
constitit, ut horreis ignem inicerent. (Cum de Paeti rebus 
gestis consilium quoddam militare habebatur, intellectum est 
minime opus ei fuisse castra sua dedere hostibus.) 

XV, 67.* Nihil in illa coniuratione gravius auribus Neronis 
accidisse constitit. (Qui praesentes Neronis vultum contem- 
plari poterant declararunt eum graviter illis tribuni verbis 
esse commotum). 

XVI, 5. Constitit plerosque equitum, dum per angustias 
aditus et ingruentem multitudinem enituntur obtritos, (Con- 
stitit, nempe inter eos, qui clades illa quomodo facta csset 
quaerebant, causas eius fuisse angustos aditus et nimiam 
multitudinem). 

Denique H. III, 75 ^nquod inter omnes constiterit, ante 
principatum Vespasiani decus domus penes Sabinum erat," 
Graece dicendum sit 3 TrivTsg ifio^oyiiffstxv &v. 

Ergo XII loci egregie emendationes meas (A. IV, 6 et 
IV, 74) confirmant, XIII nihil habent quod lectioncs ibi 
traditas tueatur. Supersunt duo in Agricola . . . quos aeque 
ac A. IV, 6 et IV, 74 corruptos censeo; atquc eodem modo 
sanandos. Alter est c. 38. Victi Britanni quomodo noctem 
egerint vividis describitur coloribus: 

^trahere vulneratos, vocare integros, deserere domos ac 
per iram ultro incendere, eligere latebras ct statim relinquere ; 

miscere in vicem consilia, dein separare; aliquando frangi 
aspectu pignorum suorum, saepius concitari." Tum sequitur: 

^Satisque constabat saevisse quosdam in coniuges ac libe- 
ros, tamquam misererentur." Hic, ut opinor, non est sermo 
de hominibus, qui postea locum cladis inspicientes illud 
effecerint e corporum habitu; illi enim qui fuissent haud 
dubie tradidisset Tacitus. Sed refert quid ipse efficiat e ru- 
moribus quos ipse acceperit. Lege ergo satisque constat. 

Alter c. 43. ^Satis constabat lecto testamento Agricolae — 
laetatum (Domitianum). i. e. „ex iis rebus quae mihi narran- 
tur narrataeque sunt, ego nunc efficioy Habebimus hoc si 
constat legerimus. 

Sunt ergo 29 toto opere Taciteo loci ubi constaty consta- 
baty constitit legatur. Eorum quatuor esse corruptos et eodem 
modo sanandos clamant XII, aliquo modo testantur XIII. 



XV. 



lam in praecedenti capite unum alterumque indicavi locum, 
qui nullo alio sanari modo posset quam vocabulis aliquot e 
textu eximendis. Est enim apud Tacitum affatim locorum 
corruptorum, quibus hac medela afferri salus debeat, prae- 
sertim in iis libris, quos codex Mediceus alter servavit, sed 
neque prior iis caret. Hos nunc, si non omnes, at plerosque 
proponam, et 

quoniam haec ratio plerumque videtur 
Futilis esse quibus non est tractata, retroque 
Vulgus abhorret ab hac, 
vel potius quoniam haud pauci nullam hic agnoscunt ratio- 
nem, sed meram tantummodo temeritatem levitatemque , 
ordine procedam ingentemque materiem ita in certa dividam 
capita, ut legentibus 6t quam maxime persuadeam ^t, si fieri 
possit, etiam voluptatis afferam aliquid. Atque primum de 
externis, quae dicuntur, agam indiciis, demonstraboque hic 
illic iis commaculatum esse additamentis textum Taciteum, 
quae olim in margine vel inter lineas adscripta fuisse nos- 
tris etiamnunc cernamus oculis. lam iis, qui libelli mei de 
Emblematis in Platonis textu obviis primas adspexerunt pa- 
ginas, nota sunt ista ex Mediceo altero : 

(Hist. II, 98) : mare quoque et esi flabra aquilonis arum 
flatu in Orientem navigantibus secundum, inde adversum erat 
et (Hist. III, 20): et vineis, machinamenti genus ad expug- 
nandos muros in modum turrium factum is aggrcdienda urbs . 

(v. libelli citati p. 3). Nunc alia non minus insignia addam 
exempla. 

In Mediceo ergo priore A. V, 9 hoc habemus: (ad mor- 
tem agebatur Seiani filiola adeo nescia) 

„ut crebro interrogaret, quod ob delictum et quo traheretur, 
neque facturam ultra et posse se puerilimo verbere monerit." 

Errare editores, qui syllaba mo delenda in integrum sibi 

o 

locum restituere videantur, in mo enim latere modo (m), quod 
olim vocabulo verbere fuerit illustratum, antea demonstravi '). 
Habemus ergo hic aberrantem etiam annotationem, quae 
nondum certam in textu sedem invenerit. Si non ab homine 
rudi, sed a librario semidocto, liber hic descriptus fuisset, 
cum litera /, quae, e dittographia nata, nunc etiam vocabulo 
vioneri adhaeret, etiam syllaba mo fuisset omissa, nosque 
certo emblematis careremus indicio. 

A. III, 12. „Id solum'* (Tiberii sunt verba, quibus de morte 
Germanici se cogniturum negat) ^Germanico super leges 
praestiterimus, quod in curia potius quam in foro, aput se- 
natum quam aput iudices, de morte eius anquiritur." 

Haeccine in Tacito tolerari etiam, neque quemquam adhuc 
observavisse bis idem hic dici, semel a Tacito {in curia potius 
qnam in foro), semel a ludimagistro (aput senatum quam aput 
iudices)\ At re observata simul manifesto tenemus librarium, 
pro Taciti verbis puerilem scioli venditantem annotatiunculam. 
Ne latinum quidem istud aput senatum quam aput iudices 
(omisso adverbio potius) esse videtur. 

II, 81. ^lnterim Piso classem haud procul operientem ad- 
pugnare frustra temptavit; regressusque et pro muris modo 
semct afflictando, modo singulos nomine ciens praemiis vocans 
seditionem coeptabat, adeoque commoverat ut signifer legionis 
vocans sextae signum ad eum transtulerit." 



i) Mnem. XXIX p. 280. 

Sic in codice est, qui ergo spectaculum nobis exhibet ma- 
nifestum annotationis e margine in textum transgredi conantis 
etiam. Cum enim in archetypo locus ita esset scriptus (dabo 
autem linearum primae secundaeque tantummodo extremas 
partes) : 

nomine ciens praemiis 

legionis sextae vocans 

signum ad eum transtulerit, 
novus librarius primum post ciens totam annotationem, deinde ^ 
post sextae iterum alteram eius partem in textum recepit. 

Vides non deesse in codice Mediceo priore eius rei, quam 
dicebam, praeclara exempla. At longe largior in Mediceo altero 
messis est. 

A. XII, 33. „Sed tum astu locorum fraude prior (Caratacus), 
vi militum inferior, transfert bellum in Ordovicas." 

Rectissime fraude seclusit Halmius, quod, olim supra astu 
scriptum, in eum textus locum irrepsit, ubi ferri nullo modo 
possit. Qui enim istud astu locorum /raude defendunt ttidim, ii 
sanae menti indicere bellum mihi quidem videntur '). 

Simile quid, nec minus funestum, evenisse videtur A. 
XIII, 14. Irata Neroni Agrippina Brittanicum se ad impe- 
rium vocaturam minatur: 

,Ituram cum illo in castra; audiretur hinc Germanici filia, 
inde debilis Burrus et exul Seneca, trunca scilicet manu et 
professoria lingua generis humani regimen expostulantes.*' 

Num quidquam unquam scriptum est simul ^t disertius ^t 
magis perspicuum? Non tamen pulcherrimum istud hinc..,. 



i) Quod ad peculiarem illam substantivi as/u significationem (ars eligendi 
campi suis militibus apti) pertinet, cf. H. V. 17: » quae provideri astu ducis 
oportuerit, provisa, campos madentes et ipsis gnaros, hostibus noxios,** qui 
locus admonere videtur ut hic (A. XII, 33) locorum quoque deleamus; nam 
fraude locorum vocis astu sic adhibitae non ineptum est interpretamentum. 
Sed fortasse fraude delere sufficit. 



inde intellexit ludimagister, ergoque ad /W^ annotavit ri/r^i/j. 
Et nunc in textu legitur inde debilis rursus Burrus. Nam 
Acidalii ratio, rursus delentis, a recentioribus spernitur edi- 
toribus. Praeclaras profecto habebimus scriptorum latinorum 
editiones, si ineptiarum amor iste pertinax aliquantisper 
grassabitur etiam! 

A. XII, 67. ^lnfusum delectabili ci boleto venenum." 

Unice vera ratio est Orellii sic legentis: infusum deUcta- 
bili cibo venenum. Nam cum Tacitus ipsum boleti nomen 
sprevisset, et exquisita locutione delectabili cibo usus esset, 
illud supra lineam adpinxit sciolus. Nunc annotationem- luc- 
tantem etiam cernimus, ut in alienam irrepat sedem, non 
sine veri iustique domini detrimento. 

A. XIII, 35. „Sed Corbuloni plus molis adversus ignaviam 
militum quam contra perfidiam hostium erat. Quippe Syria 
transmotae legiones, pace longa segnes, munia Romanorum 
aegerrime tolerabant." 

Quae deinceps legimus: ^satis constitit fuisse in eo exer- 
citu veteranos, qui non stationem, non vigilias inissent e. q. 
s." cuncta castra spectant. Sed lectione, quam proposuit 
Nipperdeius, munia castrorum Romanorum neque restituitur 
Taciti manus (inepte enim istud Romanorum abundat), neque 
patefit mendi origo. Equidem Tacitum scripsisse censeo 
munia castroriim^ adscripsisse autem sciolum, qui putaret hic 
Syros et Romanos inter se opponi, Romanorum^ eamque 
annotationem sic in textum irrepsisse ut genuinum vocabulum 
castrorum interiret. 

Audis etiam magistelli vocem stridulam in hisce (XIV, 51): 
(praecedit narratio de Burri morte) ^civitati grande desiderium 
eius mansit per memoriam virtutis et alterius segnem innocen- 
tiam, alterius flagrantissima flagitia adulteria." 

Hic tamen editores obtemperant Orellio adulteria delenti, 
quo vocabulo recte quidem quid sibi illud flagitia velit illu- 

stratur, sed sermo Taciteus, atque adeo Latinus, absurdum 
in modum corrumpitur. 

Atque admonet me hic locus duorum in Historiis, ubi eadem 
vox pueriliter in textum inserta Taciteae orationis splendorem 
pessumdat. Alter est I, 22. Agitur de Othonis libertis pa- 
tronum suum ad fortiter agendum incitantibus : 

^aulam Neronis et luxus, adulteria matrimonia ceterasque 
regnorum libidines avido talium, si auderet, ut sua ostentantes, 
quiescenti ut aliena exprobarabant." 

Quis apud Tacitum istam fert sermonis ubertatem, qua sine 
ullo sententiae emolumento eadem res binis vocabulis (adul- 
teria, tnairimonia) significetur? Hoc aulici isti volunt: „si ad 
imperium veneris, nobilissimarum mulierum, quamcunque 
voles, uxorem habere poteris." 

Minus etiam ferendum quod altero loco legitur IV, 55: 

Sabinum super insitam vanitatem falsae stirpis gloria in- 
cendebat, proaviam suam divo lulio per Gallias bellanti 
corpore atque adulterio placuisse.'* 

Admodum delectatum esse Tacitum flosculo isto corpore 
placuisse opinor, sed spoliavit eum egregio ornamento, qui 
primus insulsam annotationem atqu^ adulterio in textum 
recepit. 

A. XVI, 2. De thesauro a se invento homo quidam vanus 
Neronem edocet: 

,ylgitur Nero, non auctoris, non ipsius negotii fide satis 
spectata, nec missis, per quos nosceret, an vera afferrentur, 
auget ultro rumorem.** 

Hic magistellus, ut structuram niissis per quos discipulis 
explicaret, absurdum et a se inventum substantivum visoribus 
in margine adscripsit, quod postea in textum receptum ser- 
monis barbarie etiam prodit sciolum. Quodsi nunc apud 
Tacitum legeretur ^missis exploratoribus qui noscerent" vel 
eiusmodi aliquid, non deessent viri docti, qui anxie obsta- 

rent, quominus istud exploratoribus e textu eximeremus. 

H. I, 27. „(Otho) sub aedem Saturni pergit. Ibi tres et 
viginti speculatores consalutatum imperatorem ac paucitate 
salutantium trepidum, sellae ^) festinanter impositum strictis 
mucronibus rapiunt: totidem ferme milites in itinere adgre- 
gantur, alii conscientia, plerique miraculo, pars clamore et 
gladiis, pars silentio." 

Frustra desudarunt critici, qui pro et gladiis coniecerint 
et gaudiis vel et gaudio. Est enim gladiis annotatio adscripta 
vocabulo mucronibuSy quae in alienam aberravit sedem, ibique 
coniunctione et praecedentibus verbis est agglutinata. 

H. III, 19. Per tenebras noctis urbem Cremonam diripien- 
dam esse milites quidam ex Flaviano clamant exercitu, et 
aliis usi argumentis et hoc: 

„si lucem operiantur, iam pacem, iam preces, et pro la- 
bore ac vulneribus clementiam et gloriam, inania, laturos, 
sed opes Cremonensium in sinu praefectorum legatorumque 
fore." 

Quam egregie dicta haec sint, quam praeclare militum 
referant mentem, praedae inhiantium ducibusque invidentium, 
si quis semel senserit, non feret ultra adiacentem his insul- 
sissimam magistelli, qui, ut ita dicam, ipso vocis se prodit 
sono, annotatiunculam : ^expugnatae urbis praedam ad milites, 
deditae ad duces pertinere" ^). 

H. IV. 22. Civilis castra Romanorum oppugnat: 

^Spem obpugnantium augebat amplitudo valli, quod duabus 
legionibus situm vix quinque milia armatorum [Romanorum] 
tuebantur." 

Ineptum istud Romanorum non est in codicibus ^deterio- 



i) Ante sellae in codice legitur coniunctio <*/, quam, ut totius loci constaret 
ratio, ego exemi. 

2) Rem verissimam apertissimamque primus mortalium perspexit v. d. H. 
M. Leopold, quem ante pauco annos discipulum habui carissimum. 

ribus." Descripti ergo illi sunt non ex ipso Mediceo, sed 
ex aliquo apographo, quod vocabulum illud aut omnino 
non habebat, aut in margine scriptum. Cff. quae c. VIII 
scripsimus et Nipperdeii observatio p. IV praefationis, quae 
est in parte III editionis, quam a. MDCCCLXXIV in lucem 
emisit. 

Manifesto ergo apparet eo utrumque codicem Mediceum 
laborare morbo, de quo nunc agimus; oculis cernimus et 
tantum non manibus tenemus librariorum errores, annotatio- 
nes, saepe insulsissimas, in textum transferentium. Sed vix 
minorem habent persuadendi vim ii loci, quos sic corruptos 
esse non videmus quidem, sed audimus et ipsa sana admo- 
nemur mente. Confidenter iam, qui ex isto genere sunt 
praecipui, hocce proponemus capite. 

Ann. I, 6i. Campum, ubi Varianae interierunt legiones, 
Germanicus contemplatur : 

„Et cladis eius superstites, pugnam aut vincula elapsi, 
referebant hic cecidisse legatos, illic raptas aquilas: primum 
ubi vulnus Varo adactum, ubi infelici dextera mortem in- 
venerit." 

Nunc ipsi huic adesse demonstrationi nobis videmur, audimus 
singultus hominum, rem tristissimam, quam suis oculis ad- 
spexerint, paucis verbis exponentium, neque patimur ludi- 
magistrum suam his stridula voce intermiscere doctrinam. 
At in codice post infelici dextera legimus et suo ictu! 

Ann. 1, 78. Edixit Tiberius et alia et hoc«f 

„Imparem oneri rempublicam, nisi vicesimo militiae anno 
veterani dimitterentur. Ita proximae seditionis male consulta 
abolita in posterum." 

Quae illa proximae seditionis male consulta fuerint, nemo 
tam cst infirma memoria, quin noverit etiam. Capite enim 

19 in narratione de tumultuantibus Pannonicis legionibus haec 
legimus : 

„ Acclamavere (milites), ut filius Blaesi tribunus legatione ea 
fungeretur, peteretque militibus missionem ab sedecim annis." 

Et capite 36, ubi agitur de discordibus Germanici militibus : 

„Placitum, ut epistolae nomine principis scriberentur, mis- 
sionem dari vicena stipendia meritis ; exauctorari, qui sena dena 
fecissent." 

Cum contemptu ergo abiicimus quae nostro capite verbis 
male consulta annectuntur : ^quibus sedecim stipendiorum finem 
expresserant." Quis enim non sentit absurdissimo sermone 
sedecim stipendiorum finem expressisse milites dici, qui flagi- 
taverant et (id quod nunc demum docemur) impetraverant 
etiam, ut post sedecim stipendia honesta daretur militiae 
missio? Quis non intelligit male consulta ducum esse, non 
militum ? 

A. II, 12. Instante proelio Germanicus explorandos militum 
animos ratus, neque tribunis centurionibusque, neque libertis 
amicisque fidem se habere posse intelligit, utpote qui laetiora 
quam veriora referre soleant, in contione vero etiam ignavis- 
simos pugnandi amorem simulare. Quid ergo facit? Vesperi 
assistit tabernaculis seque a militibus certatim laudari proe- 
liumque tali duce expeti audit. Illam autem explorandi rationem 
elegerat, quia persuasum sibi habebat: 

^penitus noscendas mentes cum secreti et incustoditi spem 
aut metum proferrent.'* 

Quando autem id fiebat ? Nempe inter coenam et pocula. Res 
ipsa clamat et sequens narratio clare demonstrat. Minime ergo 
opus disertis id hic significare verbis; iis vero verbis significare, 
quae nunc post incustoditi in textu leguntur: „inter militares 
cibos" absurdissimum est. Et locus et sermo arguunt sciolum. 
Suspicor autem militares olim ad mentes, inter cibos ad ultima 
sententiae vocabula fuisse adscriptum. 

A. II, 28 (De causa Drusi Libonis agitur): 

^Celebre inter accusatores Tironis ingenium erat avidumque 
famae malae.'* 

Probus, haud dubie, homo fuit et calumniatorum inimicus, 
qui istud malae in margine adscripserit ; sed boni elegantisque 
sermonis naturam ignorabat, qui putarit unquam quemquam 
recte dici posse avidum malae famae. 

A. II, 30 (Ex eadem narratione): 

^Negante reo, adgnoscentes servos per tormenta interrogari 
placuit : et quia vetere senatusconsulto quaestio in caput domini 
prohibebatur, callidus et novi iuris repertor Tiberius mancipari 
singulos actori publico iubet." 

Satisne perspicuum Tiberii consilium hisce fit verbis, an 
putemus ipsum Tacitum magistelli sermone sic illud illustrasse: 
^scilicet ut in Libonem ex servis salvo senatus consulto quae- 
reretur" ? Verba iam a Mendoza proscripta etiam ab editoribus 
vindicari Tacito est quod indignemur. 

II, 54. Clarii Apollinis oraculum adit Germanicus : 

„et ferebatur" (sc. sacerdos dei) ^Germanico per ambages 
maturum exitum cecinisse." 

Ad per ambages annotavit aliquis ut mos oraculis, quae 
verba nunc Taciti commaculant sermonem. 

III, 2. Appropinquante Agrippina cum Germanici cineribus 
Italiae, Drusus Tiberii filius: 

^Tarracinam progressus est cum Claudio fratre liberisque 
Germanici." 

Quis rei ignarus non putet Z?r«j/ hic fratrem dici Claudium ? 
Quis non sentit hic aut ipsi veritati aut sermonis legibus aper- 
tissime vim fieri ? An credamus salva latinitate pro : ^cum 
Germanici liberis et fratre Claudio'* dici posse „cum Claudio 
fratrc liberisque Germanici" ? Immo, Tacitus scrlpsit: ^cum 
fratre liberisque Germanici", sed in margine aliquis nomen 
fratris addidit. 

Paulo post (III, 3) qui factum sit ut de singulari quodam 
ob mortem Germanici Antoniae matris luctu nihil traderetur 
ab auctoribus varie disputat Tacitusj postremo hanc profert 
coniecturam: 

^Facilius crediderim Tiberio et Augustae cohibitam, ut par 
maeror et matris exemplo avia quoque et patruus attineri 
viderentur". 

Quis ex his non plane intelligit Tiberium quoque et Liviam 
illis diebus domi mansisse ? Quis se inepta illud doceri patiatur 
annotatiuncula : quidomo non excedebant, quae nunc inter Taciti 
verba legitur? 

A. IV, 49. Sabinus Thraecum castellum quoddam ab omni 
parte inclusum tenet, ita ut omni malorum genere miseri 
homines vexentur: 

^sed nihil aeque quam sitis fatigabat, cum ingens multitudo 
bellatorum, imbelliuhi uno reliquo fonte uterentur; simulque 
armenta, ut mos barbaris, iuxta clausa, egestate pabuli exani- 
mari; adiacere corpora hominum, quos vulnera, quos sitis 
peremerat; pollui cuncta sanie odore contactu." 

Non dubito quin verum viderit Ritterus, qui verba ut mos 
barbaris proscripsit: prorsus aliena hinc ista sunt, non enim 
barbarorum mores hic describuntur, sed quid tunc^ ad incitas 
redacti, fecerint cum summo suo incommodo, narratur. Con- 
feratur cognatum emblema /// mos oraculis quod e capite 54 
libri II exemimus. 

A. V, 10. Falsum Drusum persequens Poppaeus Sabinus: 

^Toronaeum Thermaeumque sinum praefestinans , mox 
Euboeam et Piraeum, dein Corinthiense litus angustiasque 
Isthmi evadit." 

Eundemne, qui sic sine uUo loci indicio Thermaeum Toro- 
naeumque sinum, qui tamen fortasse legentium vulgo paruni 
noti esse potuerunt, reliquerit, ad Euboeam „Aegaei maris 
insulam*', ad Piraeum „Atticae orae" adscripsisse putemus? 

Quae partim inepte sunt enuntiata, partim nihil legentibus 
prosunt. Non minus absurdum stupidumque emblema sustulit 
VI, 12 Nipperdeius e verbis: „post exustum [sociali bello] 
Capitolium." 

A. VI, 24. De tristissima dirissimaque Drusi, Germanici filii, 
morte et alia et haec narrantur: 

^Etiam sua verba centurio saevitiae plena, tamquam egre- 
gium, vocesque deficientis adiecerat, quis primo [alienationem 
mentis simulans] quasi per dementiam funesta Tiberio, mox, 
ubi exspes vitae fuit, meditatas compositasque diras impre- 
cabatur." 

Hic tamen editores morem gerunt Bahrdtio absurdum ver- 
borum quasi per dementiam interpretamentum includi iubenti. 
Sed in ipso narrationis initio additamentum deprehendimus 
non minus importunum: 

^Drusus deinde exstinguitur, cum se miserandis alimentis, 
[mandendo e cubili tomento] nonum ad diem detinuisset." 

Unde istud habeat sciolus nescio, perturbatum atque cor- 
ruptum ab eo sermonem Taciteum certo scio. 

Sed ex hoc quoque genere multo plura nobis affert exempla 
Mediceus alter: 

XI, 13. „At Claudius matrimonii sui ignarus et munia 
censoria usurpans e. q. s." 

Prorsus sensu vacuum esse matrimonii sui ignarus mihi 
constat ; nam quod certatim docti commentatores, alius alium 
describens, huc afferunt H. I, 49: ^amicorum libertorumque 
usque ad culpam ignarus", in eo loco praesidii nihil est. 
Omittunt enim illi quod in eo vel primarium est, nam sic 
ibi Tacitus scripsit : „amicorum libertorumque, ubi in bonos 
incidisset, sine reprehensione patiens, si mali forent, usque 
ad culpam ignarus", ita ut fere nihil hi loci inter se habeant 
commune : genitivi amicorum libertorumque a patiens magis 
quam ab ignarus dependent, cum ignarus vero arte iungendum 

si mali forent. Et quae ratio intercedat inter verba matri- 
ntonii sui ignarus et munia censoria usurpans prorsus me 
latet. Nihili enim est quod viri docti commenti sunt de 
sortis quadam ironia, quod censoris munere fungatur Clau- 
dius, ipse ignarus qualem habeat uxorem; id quod tum 
demum in hunc locum conveniret, si de Claudio ibi narra- 
retur censoria gravitate matrimonii sanctimoniam defendente. 
At theatralem ab eo correptam licentiam legimus. lam cum 
matrimonii alicuius ignarum fuisse Claudium legimus, non 
possumus non cogitare de illis Silii Messalinaeque nuptiis, 
quas non per risum iocumque fictas sed veras sincerasque 
fuisse Tacitus ipse credidit et legentibus persuadere est 
conatus. Res nobis hic est cum annotatione, eaque corrupta: 
in margine enim ad vocem ignarus explicandam olim appic- 
tum fuit matrimonii Silii, idque ita in textum translatum 
est ut e Silii nasceretur sui. Praeclarum huic coniecturae 
subsidium praebet ultimorum capitis XII verborum lectio, 
quam codex exhibet. Ibi nunc recte e Puteolani emendatione 
editur: ^postremo, velut translata iam fortuna, servi liberti 
paratus principis apud adulterum visebantur", in codice esse: 
^alterum supra scripto filium^* Nipperdeius refert, sed aut 
Nipperdei error hic deprehenditur *), aut librarius in descri- 
benda annotatione leve commisit vitium: ad alterum vel ad 
adulterum (nam hoc quidem vitium quando natum sit in 
tenebris latet) adscripsit aliquis Silium^ atque idem paulo 
post adiectivum ignarus verbis matrimonii Silii illustrare 
conatus est. Adiectivi ignarus ^absolute" positi egregium 
habemus exemplum A. I, 6: ^primum facinus novi principa- 
tus fuit Postumi Agrippae caedes ; quem ignarum inermumque 
quamvis firmatus animo centurio aegre confecit." 



l) Inspecta codicis imagine phototypica apparuit mihi revera supra altertnn 
scriptum esse aliquid unde multo potius Silium efficias quam filitim. 

In ipsa de illis Silii Messalinaeque ^nuptiis" narratione insul- 
sissimam scioli deprehendimus annotationem. Tacitusscripsit: 
„urgeri praela, fluere lacus; et feminae pellibus accinctae ad- 
sultabant; ipsa crine fluxo, thyrsum quatiens, iuxtaque Silius 
hcdera vinctus, gerere cothurnos, iacere caput, strepente circum 
procaci choro" elegantissima brevitate id reticens quod quivis 
non plane indoctus sponte coniiciat: quorum deorum homi- 
numque Silius, Messalina, chorus sint functi partibus. At 
sciolus, cetera omnia silentio praetermittens, ad unum illud 
feminae pellibus accinctae annotavit: ^ut sacrificantes vel in- 
sanientes Bacchae," quae verba inepta, stupida, absurda, nunc 
nobis pro Taciteis venditantur! 

XI, 34. Appropinquantem ad urbem Claudium Narcissus 
aliique in Messalinani instigant, ipsa precibus, amicis alle- 
gandis, liberis offerendis maritum mitigare studet; omnes 
Narcissus amolitur: 

^Vibidiam depellere nequivit, quin multa cum invidia fla- 
gitaret ne indefensa uxor exitio daretur. Igitur auditurum 
principem et fore diluendi criminis facultatem respondit: 
iret interim et sacra capesseret." 

Virginem Vestalem fuisse Vibidiam c. 32 cognovimus, et 
haecce legentes statim recordamur. Quid ergo illo facias qui 
primus huc e margine transtulerit et post interitn posuerit 
vocem virgo} Nil equidem unquam vidi ineptius. 

A. XII, 22. Verbis' non opus est ut puerili additamento 
liberetur Tacitus; scripsit enim: 

„Atrox odii Agrippina et Lolliae infensa... molitur crimen 
et accusatorem, qui obiceret Chaldaeos, interrogatumque Apol- 
linis Clarii simulacrum super nuptiis imperatoris" 

scd in codice -post Chaldaeos legitur etiam magos. 

Non minus ineptum est quod XIII, loexemit Nipperdeius: 

«Quamquam censuissent patres, ut principium anni inciperet 
mcnsc Dcccmbri, quo ortus erat Nero, veterem religio- 

nem kalendarum lanuariarum [inchoando anno] retinuit." 

Illud tamen denuo in textum reduxit Furneaux; equidem 
potius kalendarum lanuariarum quoque deleverim. 

Non, ut opinor, tam imperitos antiquitatum lectores sibi 
finxit Tacitus ut XIII, 43 : 

^Repertique accusatores direptos socios, cum Suillius pro- 
vinciam Asiam regeret, ac peculatum detulerunt*' 

ad peculatum adscriberet ^publicae pecuniae", quae verba 
nunc in textu leguntur. 

Ex eodem genere annotationem invenimus XIII, 51. Agitur 
de Neronis consiliis, quibus cives peregrinosque oneribus 
levavit : 

^Temperata apud transmarinas provincias frumenti subvec- 
tio; et ne censibus negotiatorum naves ascriberentur [tribu- 
tumque pro illis penderent] constitutum." 

Verba inclusa non solum plane sunt supervacua, admodum 
enim perspicua sunt quae scripsit Tacitus, neque exquisitam 
locutionem vocabulis pervulgatis corrumpunt, sed totam 
sententiae structuram pessumdant. 

A. XIV, 8. Salva iam ad villam suam Agrippina pervenit, 
sed simul adsunt Anicetus militesque, qui ubi vi irruperunt, 
Agrippina 

^respicit Anicetum Trierarcho Herculeio et Obarito, cen- 
turione classiario, comitatum: ac, si ad visendum venisset, 
refotam nuntiaret, sin facinus patraturus, nihil se de filio 
credere." 

Praeclare hic omnia sunt enuntiata estque sermo et Tacito 
dignissimus et muliere primaria: non vult diram rem suo 
appellare nomine, ergo verecunde eam verbis ^nihil se de 
filio credere" significat. At inutilia Tacito et consilium et 
ars sua fuerunt; translata enim in textum annotatione ma- 
gistelli, rusticana nunc simplicitate dicta sunt omnia. Sed 
nos istud non imperatum parricidium, quod nunc elegantiam 

verborum nihil se de filio credere, quibus adhaeret, pessumdat, 
auctori suo reddimus. 

A. XIV, 27. ^Veterani Tarentum et Antium adscripti non 
tamen infrequentiae locorum subvenere, dilapsis pluribus in 
provincias, in quibus stipendia expleverant; neque coniugiis 
suscipiendis neque alendis liberis sueti orbas domos 'relin- 
quebant." 

Risum movet quod in codice post orbas legitur : sine posteris, 
tamquam si unquam quisquam posteros suos conspiciat domive 
relinquat ! 

A. XIV, 35. Boudicca, Icenorum regina, et alia apud 
Britanniae civitates de Romanorum crudelitate conqueritur 
et haec: 

„Eo provectas Romanorum cupiditates, ut non corpora, 
ne senectam quidem aut virginitatem impollutam relinquant." 

Facessat hinc importunum istud non corpora^ quod nuUa 
ratione defendi, nuUis argutiis excusari potest. 

A. XV, 7. Paeto, iamiam bellum cum Parthis inchoaturo, 
tristia et alia fiunt omina et hoc: 

^Pila militum arsere, magis insigni prodigio, quia hostis 
missilibus telis decertat." 

Indignus profecto qui Tacitum legat is est, qui hic requirit 
etiam quis sit hostis ille; tamen in codice, cum ipsius Lati- 

« 

nitatis detrimento legitur: quia Parthus hostis e. q. s." 
A. XV, 23. ^Memmio Regulo et Verginio Rufo consulibus 

natam sibi ex Poppaea filiam Nero ultra mortale gaudium 

accepit . . . Locus puerperio [colonia] Antium fuit, ubi ipse 

generatus erat." 

Suam sibi habeat doctrinam magistellus, nam nemo legen- 

tium, qui quidem non sit adversis Musis natus, hic scire 

cupit quo iure fuerit oppidum, in quo nata sit Neronis filia, 

propter quam ille tantopere exsultaverit. 

A. XV, 25. Bello cum Parthis gerendo tandem aliquando 



, 203 

praeficitur Corbulo, postquam Paetus diu multa molitus 
nihil profecerat sed in summum discrimen rem adduxerat. 
Id hisce verbis Tacitus enuntiat: 

^Et Corbulo militum atque hostium tot per annos gnarus 
gerendae rei praeficitur, ne cuius alterius inscitia rursus 
peccaretur." 

Non poterat senatus consilium elegantius vel magis perspicue 
significari. At in textu adhaeret pannus abSurdissimus quia 
Paeti pigueraty in quibus verbis nihil inest, quod non niulto 
venustius verbis nv cuius alterius inscitia rursus peccaretur 
declaretur; praeterea sciolum ista redolent, qui in Latine 
scribendo ne ineptissima quidem evitare potuerit vitia. 

A. XV, 40. Nunquam adducar ut credam ipsum Tacitum 
scripsisse : ^quippe in regiones quattuordecim Roma dividitur," 
nam si scripsisset, nemo non aequalium in risus erupisset, 
quod de re tam nota edoceretur etiam. Et est scholiorum 
sermo iste: sic, ut e multis exemplis unum afferam, in 
Horatii codicibus ad C. S. vs. 7 plerumque annotatum inve- 
nimus: ^Roma in septem collibus constituta est." Sed scripsit 
sic fere Tacitus : „Regionum enim quattuor integrae manebant; 
tres solo tenus deiectae, septem reliquis pauca tectorum vestigia 
supererant," cum quibus verbis annotatio : ^quippe in regiones 
quattuordecim Roma dividitur" ita est conglutinata, ut nunc 
legatur: ^quippe in regiones quattuordecim Roma dividitur, 
quarum quattuor e. q. s.". 

A. XV, 47. ^Sidus cometes, sanguine illustri semper Neroni 
expiatum." Imperante Nerone semel tantummodo antehac 
cometes visus fuit A. XIV, 22. Sed in universum hic locutus 
est Tacitus, ut et illic: ^de quo vulgi opinio est tamquam 
mutationem regis portendat" '), et utrobique eandem rem 



i) Cff. praeclari Statii versus Th. I, 705,ubi sic aliquis ApoUinem alloquitiir: 

Tu doctus iniquas 
Parcarum praenosse nianus fatumque quod ultra est 

significavit: nam vulgi illam opinionem efficere ut, quoties- 
cunque cometes sit aspectus, is qui tunc imperium tenet 
unum alterumque virum nobilem, quem prae ceteris metuit, 
de medio tollat, sponte intelligitur. Sed bbservationem Tacito 
dignissimam corrupit, qui primus annotationem Neroni in 
textum recepit. 

A. XVI, 17. Serione credamus iis hominibus scripsisse 
Tacitum, qui liescirent quid esset procuratorem esse? At 
eiusmodi sibi lectores finxit grammaticus, qui ad verba: 
^Mela . . . adquirendae pecuniae brevius iter credebat per 
procurationes" annotavit: ^administrandis principis negotiis," 
quae verba nunc orationem Taciteam pessumdant. 

Ex Historiis haec potissimum profero exempla: 

H. I, 23. De Othonis in Galbam coniuratione perfida sic 
narrare Tacitus incipit: 

^Sed sceleris cogitatio incertum an repens: studia militum 
iam pridem spe successionis aut paratu facinoris aflfectaverat, 
in itinere, in agmine, in stationibus vetustissimum quemque 
nomine vocans ac memoria Neroniani comitatus contubernales 
appellando." 

Praeclare enuntiata haec sunt ; sed ad vetustissimum quemque 
adscripsit aliquis militum, quod nunc in textu legitur ; namque 
hactenus ne hoc quidem ab ullo doctorum virorum observatum 
videtur, quam dura quamque inepta esset repetitio in hisce: 
„studia militum . . . vetustissimum quemque militumy 

H. I, 52. „Sub ipsas superioris anni kalendas Decembres 
Aulus Vitellius inferiorem Germaniam ingressus, hiberna le- 
gionum cum cura adierat. Redditi plerisque ordines, remissa 
ignominia, adlevatae notae, plura ambitione, quaedam iudicio, 
in quibus sordes et avaritiam Fontei Capitonis integre muta- 
vcrat.'' 



Et summo placitura lovi, quis letifer annus, 
Bella quibus populis, quae mutent sceptra cometae. 

Sic Tacitus scripsit ; nam quae post Fontei Capitonis in codice 
leguntur: ,adimendis assignandisve militiae ordinibus/' ea 
sciolo, qui primus adscripsit, esse reddenda, pro suo acumine 
dudum Nipperdeius perspexit. Vel una vox militiae auctovGm 
prodit. 

H. I, 85. Postquam perfido consilio imperium Galbae 
ademptum in se transtulerat Otho, nondum tamen quies 
redierat, ignaris etiamtum civibus iam ad certum exitum 
perductam rem: 

^Coacto vero in curiam senatu arduus rerum^ omnium modus, 
ne contumax silentium, ne suspecta libertas ; et privato Othoni 
nuper nota adulatio.*' Verus hic Tacitus agnoscitur, praesertim 
in ultimis et privato Othoni nuper nota adulatio, quod egregia 
brevitate haec significat : „Otho, qui paucis diebus ante privatus 
fuerat, facile adulationem a veritate dignoscere poterat; ut- 
pote qui saepe illa usus esset ipse." Ultrane feramus nervos 
Taciteos hic incidi puerili additamento atque eadem dicenti^ 
quod nunc cum praeclarae sententiae interitu post nuper in 
textu legitur? 

H. I, 87. Obviam Vitellio cum Otho proficisceretur : 
,curam navium Moschus libertus retinebat ad observandam 
honestiorum fidem." 

Satis perspicua, ut opinor, haec; sed quo magis appareret 
huic duci non accidisse quod accidit Aemilio Pacensi, ut in 
eius locum alius copiis praeficeretur, deinde, mutato impe- 
ratore, in integrum restitueretur (de illo enim in proxime 
praecedentibus haec leguntur: ^Aemilio Pacensi, cui ademptum 
a Galba tribunatum reddiderat") annotavit aliquis immutatuSy 
quod tamquam si bonae illud esset Latinitatis, scribae in 
textum receperunt {post Jidem). Exemit Muretus; nostra aetate 
fortasse existent editores qui restituant. 

H. n, I. nUbi Corinthi certos nuntios (Vespasianus) accepit 
de interitu Galbae e. q. s." 



L_ .. 

Tacitumne credamus nomini Corinthi adscripsisse ^Achaiae 
urbe," an cum lacobo ista reddamus sciolo? Ne dubites, in- 
spice quae ad A. V, lO annotavimus. Non minus insulsum 
(neque magis utile) interpretamentum in hisce deprehendimus 
(H. II, 20: de Caecina agitur cum exercitu per Italiam in- 
cedente): „ornatum ipsius municipia et coloniae in superbiam 
trahebant, quod versicolori sagulo, bracas [barbarum tegimen] 
indutus togatos alloqueretur." 

Unquamne quisquam inclusis verbis patrocinabitur ? (SpcToTiTtv 

H. II, 23. Marcius Macer, dux Othonianus, rem bene gerit 
sed victoria sua non abutitur: 

^Suspectum id Othonianis fuit, omnia ducum facta prave 
aestimantibus. Certatim, ut quisque animo ignavus, procax ore, 
Annium Gallum et Suetonium Paulinum et Marium Celsum 
variis criminibus incessebant." 

Ad nomina illa adscripsit aliquis: ^nam eos quoque Otho 
praefecerat," tamquam si cuiquam legentium ignoti esse pos- 
scnt primarii illi praeclarique duces Othoniani, ad quos cuncta, 
quae proxime praecedunt, sunt referenda, de quibusque I, 87 
disertis verbis narratum est: ^peditum equitumque copiisSueto- 
nius Paulinus, Marius Celsus, Annius Gallus rectores destinati." 
lam satis , ut opinor, nunc apparet quam ineptum istud 
quoque sit. Et tamen puerilem istam annotationem, in textum 
receptam, per longam saeculorum seriem aequo animo tulerunt 
viri docti, donec tandem aliquando Rittero, viro acutissimo, 
fraus soboluit, 

H. II, 28. Praetextu utitur Valens ad Batavorum cohortes 
turbidas amovendas. Quod ubi ceteris militibus cognitum est, 
fremere omnes orbari se validissimo auxilio. Ergo cum acerba 
querimonia et alia disputant et haec: 

„Si provincia" (nam ad eam defendendam Batavos istos 
Valens dimiserat) urbe et salute imperii potior sit, omnes 

illuc sequerentur: sin victoriae columen in Italia verteretur, 
non abrumpendos ut corpori validissimos artus." 

Vocabulum paulo minus usitatum columen aliquis utcunque 
interpretari est conatus adscribendo ^sanitas, sustentaculum." 
Atque istud interpretamentum, tam importunum tamque parum 
aptum, sine ulla nota in textu perstitit, donec a Nipperdeio 
uncinis est inclusum, quibus tamen — ut nunc sunt mores — 
fortasse mox liberabitur. , 

H. II, 63. Dolabella quo crimine perierit sic narratur: 

„DolabeIla audita morte Othonis urbem introierat. Id ei 
Plancius Varus praetura functus, ex intimis Dolabellae amicis, 
apud Flavium Sabinum, praefectum urbis, obiecit." 

Sicine Latinitati vim faciat quisquam, ut cum dicere velit: 
j^Dolabellae Varus, ex intimis eius amicis, obiecit . . .," sed se 
nomen illud paulo ante ponere recordetur, pro illo pronomen 
ei ponat, tum tribus vocabulis interiectis ipso iterum nomine 
proprio utatur [ei Varus, ex intimis Dolabellae amicis obiecit) ? 
Certe non fecit Tacitus, sed, quod elegantis est scriptoris, 
tantummodo ex intimis amicis scripsit, minime dubitans quin 
statim quisque intellecturus esset e Dolabellae intimis amicis 
fuisse Varum. 

H. II, 78: ^Recursabant animo (Vespasiani) vetera omina: 
cupressus [arbor] in agris eius, conspicua altitudine, repente 
prociderat e. q. s." 

Balbutientem nobis Tacitum exhibuit, qui primus istud arbor 
verbis eius adiecit. Hic quoque primus mortalium veritatem 
agnovit Leopoldius meus. 

H. II, 95. Ut significet quam mature novum illud Vitellii 
imperium omnia priorum regnorum vitia contraxerit, et alia 
tradit Tacitus et hoc acutissima enuntiat brevitate: 

Nondum quartus a victoria mensis et Asiaticus Polyclitos 
Patrobios et vetera odiorum nomina aequabat." 

Bene nobiscum actum fateamur quod non in codice sit : „ F/- 

tellii libertus Asiaticus Polyclitos Patrobios, Neronis libertosr 
Nam nunc quod solum annotavit sciolus: Vitellii libertus, ad 
hunc usque diem omnes, quotquot sunt, editiones commaculat. 

H. III, 23. In narratione de proelio ad Cremonam commisso 
et alia leguntur et haec: 

,Neutro inclinaverat fortuna donec adulta nocte luna surgens 
ostenderet facies falleretque, sed Flavianis aequior a tergo; 
hinc maiores equorum virorumque umbrae, et falso ictu tela 
hostium citra cadebant : Vitelliani adverso lumine conlucentes 
velut ex occulto iaculantibus incauti offerebantur." 

Nonne, cum omnia hic sint praestantissima, tamen ceteris 
omnibus elegantius enuntiatum videtur illud falso ictu tela 
hostium citra cadebant? Quid enim hic vel ad perspicuitatem 
vel ad venustatem desideratur? Quid addi poterat sine summo • 
elegantiae periculo atque adeo pernicie? Falso ictui corpora 
nimirum esse umbras illas putabant. Hoccine voluit Tacitus? 
Non opinor, sed : ^longae illae umbrae efficiebant ut de spatio, 
quod inter exercitus esset, et de loco, ubi starent hostes, 
Vitelliani fallerentur" *). Haec Taciti mens fuit, sed, qualis 
ille error fuisset accuratius describere supersedit; rectissime, 
nam sic praeclara nascitur desqriptio. At aliter librario visuni, 
vel potius viris doctis, qui, illi obsecuti, ad hunc usque diem 
in textu retinuerunt (post falso) insulsam annotationem vt 
in corpora, An Vitellianos de industria humum telis suis 
petiisse putemus? 

H. III, 31. Cremona expugnata in victos Vitellianos victores 
„ingerebant probra, intentabant ictus"; mox tamen ira cessit 
misericordiae et: 

„subiit recordatio illos esse, qui nuper Bedriaci victoriae 



i) Egregie rem illustrat Plut. Pomp. 32: clI o-tumxoXv rSy vmfi^m^fiicpov^tv 
'TfOioVa-aci toIq Tro^sixioiQ STsfiaXXov ou ivvecfisvoi^ ri Zt&o^fiM «"Vvtislv <bep</3fic 
^AA' uc iv x^pa-iv vi$ij ysyovdrcifv rovQ va-a-ovQ i^vrsc y-Armv o(/^9^^ s^tKOvro. 
Dixeris hic a Plutarcho verti locum Taciteum, qualem ego proposui. 

temperassent. Sed ubi Caecina praetexta lictoribusque insignis, 
dimota turba, incessit, exarsere victores." 

Putavit sciolus haec aliquando lectum iri ab hominibus bar- 
baris, qui sua sponte e verbis praetexta lictoribusque insignis 
quem honorem cum maxime gessisset Caecina efiicere non 
possent. Annotavit ergo: consuly quod vocabulum, in textum 
receptum, nunc ipsa sede, quam occupavit, falsi arguitur: 
post turba enim legitur. 

H. III, 48. In Aegypto cum esset etiam Vespasianus de 
proelii Cremonensis exitu fit certior: 

^Eo properantius Alexandriam pergit, ut fracto Vitellii 
exercitu urbem quoque externae opis indigam fame urgeret. 
Namque *) et Africam terra marique invadere parabat, clausis 
annonae subsidiis inopiam ac discordiam hosti facturus." 

Numquid iis hominibus se scribere putavit Tacitus, qui in 
qua parte orbis terrarum provincia Africa sita esset ignorarent? 
Et si putavit, num quidquam se iis profuturum arbitratus est, 
si adscriberet eodem latere sitam ? Immo magistelli ista est an- 
notatio neque docti admodum et in scribendo parum elegantis. 

H. III, 49. ,Dum hac totius orbis nutatione fortuna imperii 
transit, Primus Antonius nequaquam pari innocentia agebat, 
satisfactum bello ratus et cetera ex facili e. q. s." 

Sermonem, ut opinor, nemo hic improbabit, de sententia 
nemo dubitabit; planissima enim sunt omnia. Verbis ^nequa- 
quam pari innocentia agebat" Antonium victorem iam et 
urbi appropinquantem cum eo Antonio comparari, qui modo 
e provincia sua castra moverit, quivis statim intelligit. Sed 
omnia corrupit librarius, qui in textum transtulit inutilem 
annotationem post Cremonam, quam adscripserat aliquis ad 
illustranda verba satis/actum bello ratus. Quae nunc ante 
agebat legitur, ubi nullo modo ferri possit. Age, clara voce 



i) Namquei ecquid iamque} 

aliquis recitet ista: ^nequaquam pari innocentia post Cremonam 
agebat": statim vitium sentiet. 

H. III, 73. Capitolium aggredientibus Vitellianis, dum 
Sabinus quid in tanto rerum discrimine agat dubius haeret: 
flinrumpunt Vitelliani et cuncta ferro flammaque miscent." 

De ipso Capitolio sermo hic est, de hominibus, qui tunc 
occisi sunt, in sequentibus agitur. Confudit ergo corrupitque 
omnia, qui inseruit sanguine. Non enim languidum solum 
est sanguine ferro flammaque^ sed, nisi me fallunt omnia, 
ne Latinum quidem. 

Ib. Irrumpentibus in Capitolium Vitellianis, Flavii Sa- 
bini milites variis artibus dolisque salutem quaesiverunt : 

„fuere, qui excepto Vitellianorum signo ultro rogitantes 
audaciam pro latebra haberent." 

Planissima haec; nemo enim vel mediocriter Latine doctus 
de quo hic signo sit sermo dubitabit. Tamen Nipperdeio opus 
fuit, qui primus insulsum toUeret interpretamentum quo inter 
se noscebantury quod ad illius usque aetatem voci illi adiunctum 
fuit. Et ne hoc quidem additamento contentus fuit sciolus, sed 
praeterea adscripsit aliquid, quod, item in textum receptum, 
maiorem etiam ei labem attulit: Flaviani illi milites, cum 
semel Vitellianorum signum excepissent, si in hostium, qui 
iam expugnaverant Capitolium, inciderent aliquem, non exspec- 
tabant donec ab illis signum rogarentur, sed ultro rogitabant: 
consentaneum illud est et unice in hunc casum convenit. At 
absurdissime in codice legitur: „uItro rogitRntQS respondentesve" 
Cum respondendi enim verbo nullo modo adverbium ultro 
coniungi potest, et quod, tesseram rogati, respondent in ea re 
audaciae nihil est. 

H. III, 83. Proelium inter Flavianos Vitellianosque com- 
mittitur in campo Martio: 

„Aderat pugnantibus spectator populus, utque in ludicro 
certamine, hos, rursus illos, clamore et plausu fovebat. Quoties 

pars altera inclinasset, abditos in tabernis, aut si quam in 
domum perfugerant, erui iugularique expostulantes parte 
maiore praedae potiebantur." 

Facessat hinc altera, quod imperitus adscripsit magister. 
Oportuit saltem alterutra, 

H. III, 84. Adoriuntur Flaviani castra Vitellianorum, qui 
illa, tamquam ultimum perfugium, summa defendunt despe- 
ratione : 

,Eo intentius victores, praecipuo veterum cohortium studio, 
cunctavalidissimarumurbium excidiisreperta simuladmovent.'* 

Hic continere se non potuit sciolus quin legentibus doctrinae 
suae documentum daret insigne, sed quae essent cunta illa 
urbium excidiis reperta fideliter enumeravit: testudinem tor- 
tnenta aggeres facesque. Et haec nunc in medio sermone Taciteo 
leguntur ; cum quanto egregii loci detrimento vides. Inutile est 
singula hic corrigere, ut fecit Ritterus, qui aggerent coniecit 
pro aggeres et falces pro faces\ una litura cuncta delenda sunt. 

Dubitaturum iam opinor neminem, qui haec omnia perlegerit, 
quin uterque codex Mediceus multis, iisque absurdissimis, sit 
commaculatus additamentis. Saepe ipsam magistelli audimus 
vocem stridulam, doctrinam suam legeatibus venditantis, neque 
raro librarium in ipso transferendi negotio errantem deprehen- 
dimus, quo nullum est certius rei, quam demonstrare conati 
sumus, indicium. Sine ullo ergo metu, si qui locus corruptus 
uno alteroque vocabulo eximendo sanari potest, ea medela 
utemur, cum praesertim vocabula illa pleraque omnia eiusmodi 
sint ut ibi quoque eandem agnoscamus sciolorum importuni- 
tatem, eundem scribarum errorem. Nam vocabulis delendis 
scriptori opem ferre perversum est, nisi demonstrare possis 
verisimile esse ea aliquando in margine vel inter lineas fuisse 
appicta ; hoc vero ubi constat, nulla est vel efficacior vel magis 
probabilis emendandi ratio. Hic quoque a Mediceo priore 
faciemus initium, qui cum omnino paucioribus laboret vitiis, 
tum huius quoque morbi non ita multa praebet exempla. 
A. I, 5. Paulo longior mihi hic locus exscribendus est: 
^Haec atque talia agitantibus gravescere valitudo Augusti; 
et quidam scelus uxoris suspectabant. Quippe rumor incesserat, 
paucos ante menses Augustum electis sociis et comite uno Fabio 
Maximo Planasiam vectum ad visendum Agrippam ; multas illic 
utrimque lacrimas et signa caritatis, spemque ex eo, fore, ut 
iuvenis penatibus avi redderetur. Quod Maximum uxori Marciae 
aperuisse, illam Liviae. Gnarum id Caesari ; neque multo post 

extincto Maximo, dubium an quaesita morte *), auditos in funere 
eius Marciae gemitus semet incusantis, quod causa exitii marito 
fuisset." 

Videamus, qui rumor ille fuerit quo nitebatur opinio de 
veneno a Livia Augusto data, atque inducamus loquentem 
aliquem de vulgo hominum, quorum ea fuerit opinio : „paucos 
ante menses Augustus Planasiam vectus est ad Agrippam 
visendum, idque quam maxime secreto, namque cum cura 
elegerat omnes, qui in navi erant ^), atque in ipsa insula 
unum tantum comitem habebat Fabium Maximum, qui ergo 
adfuit, cum Augustus cum Agrippa loquebatur: eiusmodi 
autem coUoquium fuit illud, ut iamiam inter avum nepotemque 
reconciliatum iri gratiam appareret. Quam rem, maximopere 
celandam, Fabius uxori Marciae aperuit atque illa Liviae. En 
subito Fabius moritur: venenum nimirum ei dandum cura- 
verat Livia, ut unicum testem rei tam molestae et sibi et 
Tiberio suo de medio tolleret; neque hoc sine iusta suspicor 
causa: audivimus enim Marciam lamentantem, quod causa 
marito exitii fuisset. Et nunc Augusti valitudinem gravescere 
audimus: quid magis est credibile quam in hunc quoque 
scelus molitam Liviam, ne perficeret id quod in animo eum 
habuisse comperisset illa? lam mortuo Augusto mortuoque 
illo, qui solus testis fuit colloquii, quod illam mox futuram 
promitteret reconciliationem, nullum Liviae Tiberioque ab 
Agrippa erit metuendum periculum, aut aTiberio, iam principe, 
nullo negotio ille quoque e vivorum poterit eximi numero." 

Eiusmodi hominum sermones, suspiciones, ratiocinationes 
ex ipsa vita sumtae videntur, et possent e Taciti quoque verbis 
facillime intelligi, nisi tria intercederent vocabula, quae totam 



i) Utique teneDdum hic quod de particula an sic posita obserravimus p. 
73. In illo enim dubium an hic sunt omnia. 

2) Sic fere accipienda arbitror verba electis consciis^ ut aliquid inter comitem 
ct conscios intersit. Hoc certum summam secreti curam a Tacito significari. 

rem perturbant et quam maxime reddunt obscuram: Gnarum 
id Caesari, Quid, quaeso, Caesar comperit ? Nempe : Maximutn 
uxori, illam Liviae aperuisse.'' Alio verti pronomen id ver- 
borum contextus vetat. Et quid postea ? Augustusne necandum 
Fabium curavit? Ut mittam, totam narrationem ad Liviae 
pertinere scelera et veneficia, quid minus e re Augusti fuit? 
Poterat ob eam causam vel totam rem omittere, vel, quod 
ipsi negotio consentaneum magis, maturare; necato Fabio 
nihil lucrabatur : ad Liviam iam permanaverat tota res, Liviae, 
si forte ira motus Augustus de conscio suo tam incerto poenas 
sumpsisset, omnis eximebatur dubitatio quin vera audivisset; 
infestam sibi redditam Liviam scire poterat Augustus, si 
illud de Fabio et Marcia ei gfiarum fuit: placari eam posse 
vel vitari eius insidias Fabii nece si nunc Augustus credidisset, 
insaniisse eum iure diceremus. Denique totum illud Gnarum 
id Caesari una litura delendum est: in margine sciolus aliquis 
adscripsit, qui deesse aliquid Taciti narrationi, quam non 
inteliexerat, opinatus est *). 

I, 38. In narratione ^) de tumultuantibus in Chaucis vexil- 
iariis haec legimus: 



i) Quae leguntur apud Plutarchum de Garrulitate p. 508 (facio enim ibi 
non esse legendum quod dat Bernardakis vol. III p. 316 <t>oi/A/3<oC) sed ^eefiiOQ 
cum codice M.) non congruere cum nostra Tacitei loci emendatione et inter- 
pretatione lubenter concedo, sed omnino Plutarchus rem hic tradit admodum 
diversam ab ea, quam legimus apud Tacitum, sive proscribimus istud Gnarum 
id Caesari^ sive in textu retinemus. Verum utcunque res se ea habet, primum 
efficicndum ut Tacitus dicat aliquid quod bene cohaereat: tum demum eius 
narratio cum aliorum narrationibus conferri potest. Idem et alibi tenendum. 
Sic, ut hoc utar, si quis nostram ad H. IV c. 83 emendationem (v. pag. 38) 
redargui contendat iis quae legantur apud Plutarchum De SolL Anim. vol. 
VI p. 77, et De Is. et Os. vol. II p. 498 sqq. (Bem.), hoc ei respondeamus : 
Plutarchus deum illum, de quo agitur, Serapidem esse dicit; hoc ei licet, 
nam vetus deus Aegyptius et Sinopensis coaluerunt in unum; Tacito non licet 
eundem deum et esse et non esse Serapidem dicere, quod tamen fit in vulgata 
lectione. 

2) Ceteras, quibus premeretur, difficultates iam antea indicavimus. 

^Duorum militum supplicio paulum repressi sunt. lusserat 
id M* EnniuSy castrorum praefectus, bono magis exemplo quam 
concesso iure. Deinde intumescente motu profugus repertusque, 
postquam intutae latebrae, praesidium ab audacia mutuatur." 

Dubium esse non potest, quin illud repertusque delendum 
sit. Primum enim ^postquam intutae latebrae" nihil aliud signi- 
ficat quam hoc: ^postquam se mox^ repertutn iri intellexit," 
ineptissime ergo repertusque praemittitur. Deinde dux, in quem 
militum ira exarsit, si semel est repertus (i. e. e latebris, in 
quas confugit, protractus), a militibus aut statim trucidatur 
aut vincitur, aut denique ita retinetur constringiturque ut 
commovere se non possit. At Ennius ^exterritis, qui obsti- 
terant, raptum vexillum ad ripam vertit;" manus ergo certe 
habebat liberas : sponte e latebris suis provolavit, ne tamquam 
captivus a militibus inde protraheretur. 

A. I, 55. Postquam narravit quam bene Arminii consiliis 
prodendis meritus antea saepe de populo Romano fuisset 
Segestes, sic Tacitus pergit: 

^Segestes, quamquam consensu gentis in bellum tractus, 
discors manebat; auctis privatim odiis, quod Arminius filiam 
eius alii pactam rapuerat. Gener invisus, inimici soceri ; quaeque 
apud concordes vincula caritatis, incitamenta irrarum apud 
infensos erant." 

Sic est in codice: inimici, quod tuentur alii, dum inimici 
soceri aut genitivos singularis aut nominativos pluralis numeri 
esse statuunt, Nipperdeius inimicus coniecit et confidenter 
posuit in textu. Sed sive hunc sequimur, sive illos, haud- 
quaquam intelligimus, quorsum illud pertineat eandem hic rem 
tamquam diversis e locis considerare. Etenim ubi de genero 
legimus, etiam cum socero vel socru eius rem nobis esse 
statim perspicimus, et, ubi gener est invisus, socer carus 
acceptusque esse nequit. Sin e textu vocabula illa eiicimus 
omnia perspicua fiunt atque venusta. Quomodo irrepere 

potuerint quaeris ? Duae mihi annotationes videntur ad verba 
illa vere Tacitea (et elegantissima haec est brevitas) : ^quaeque 
apud concordes vincula caritatis, incitamenta irarum apud 
infensos erant." 

A. I, 56. Germanicus expeditum exercitum in Chattos rapit et : 

^incenso Mattio (id genti caput) aperta populatus vertit ad 
Rhenum, non auso hoste terga abeuntium lacessere." 

Sequitur etiam: 

^quod illi moris, quotiens astu magis quam per formidinem 
cessit" 

sed annotationem hanc olim fuisse ego non sine causa suspicari 
mihi videor. Nam verba Taciteum quendam habent colorem 
(haud nego), sed imitator se ipse pronomine /7/r, quod in 
hunc locum minime quadrat, prodit et praeterea observanda 
docendaque ea re, quae hinc prorsus est aliena. Etenim 
vcram illam fuisse fugam, non simulatam, non ^opcv sed (pii^xv 
plenam perfectamque, tota narratio quam disertissime docet. 
Postremo illud „quod illi moris — cessit" legens non de 
uno Germanorum populo, sed de tota Parthorum gente agi 
putarecogeris. 

A. I, 66. Caecinae milites vix e manibus Germanorum elapsi, 
dum postero die exitium adfuturum persuasum sibi habent, 
subito terrore perculsi ad portam decumanam plerique ruunt : 

^Caecina, comperto vanam esse formidinem, cum tamen 
neque auctoritate neque precibus, ne manu quidem obsistere 
aut retinere militem quiret, proiectus in limine portae mise- 
ratione demum clausit viam." 

Diutiusne feramus pulcherrimum hunc locum languidum 
frigidumque reddi insulsa magistelli annotatione quia per 
corpus legati eundum erat, quae nunc verbis miseratione 
demum adhaeret? 

A. I, 72. De lege maiestatis, quam reduxerat Tiberius, 
ita Tacitus disputat : 

^Nomen aput veteres idem, sed alia in iudicium veniebant: 
si quis proditione exercitum aut plebem seditionibus, denique 
male re gesta maiestatem populi Romani minuisset." 

Figurae, quae zeugma dicitur, hic nos admonent grammatici, 
neque ego nego e minuendi verbo aliud extrahi posse verbum, 
quod aliquo modo ^exercitum" obiectum habere possit. Sed 
quid accusativo plebem faciamus ? Certe plebem minuere nihili 
est, quamvis verbum illud in alium sensum, qui tamen aliquo 
modo innatae significationi cognatus sit, detorqueamus. Deinde 
tota loci enuntiatio eiusmodi est ut plebs et exercitus non 
videantur populi Romani partes: etenim quocumque tandem 
modo minuendi verbum flectimus vertimusque, hoc spectantes 
ut tam plebs et exercitus quam maiestas recte minui dicantur, 
adverbium denique certe non potest aliter accipi quam sic 
ut non comprehendendi („kortom"), sed claudendi („eindelijk") 
vim habeat. Mihi luce clarius videtur ^t exercitum et plebem 
olim fuisse annotationes hominis, qui ne vocabulorum quidem, 
quae sunt proditio et seditio, sententiam accurate cognitam 
haberet, hoc docere unice studentis proditionem rem esse, 
quae ad exercitum, seditionem, quae ad plebem pertineret. 
Reiectis e textu annotationibusoptimum verissimumque restitui 
sensum et alia multa docent et hi Ciceronis loci: de Or. II, 
164; Part. Or. XXX, 105. 

A. II, 52. Quae hic de proelio, quo Tacfarinas a Furio 
Camillo fusus profligatusque est, narrantur e sex constant 
partibus : 

1. Camillus in hostem duxit: ^modicam manum, si multi- 
tudinem Numidarum atque Maurorum spectares." 

2. „Sed nihil aeque cavebatur, quam ne bellum metu 
eluderent." 

3. „Spe victoriae inducti sunt ut vincerentur." 

4. ^lgitur legio medio, leves cohortes duaeque alae in 
cornibus locantur." 

5. „Nec Tacfarinas pugnam detrectavit." 

6. ^Fusi Numidae." 

Parum ergo apte tota est disposita narratio. Nam, ut nunc 
res se habet, id quod tertio est positum loco {spe victoriae 
inducti sunt ut vincerentur) illam in breve spatium compre- 
hendit, vel potius quid ^fabula doceat" nos admonet, atque 
ut quinta pars [Nec T,pugnam detrectavit) plane fiat supervacua 
efficit. Quid vero si illud spe victoriae inducti sunt ut vin- 
cerentur eiicimus? Omnia, ut opinor, fiunt expeditissima, et 
elegantissime decurrunt. Et quamquam satis venuste dictum 
id est quod nos proscribimus, putidum tamen sapit magistrum. 

A. VI. 3. „Iunium Gallionem, qui censuerat, nt praetoriani 
actis stipendiis ius apiscerentur in quattuordecim ordinibus 
sedendi, violenter increpuit (Tiberius), velut coram rogitans, 
quid illi cum militibus, quos neque dicta imperatoris neque 
praemia nisi ab imperatore accipere par esset." 

Sic est in codice ; Lipsius imperatoris delet ; mihi verisimilius 
videtur Tacitum scripsisse: ^quos neque dicta neque praemia 
nisi imperatoris accipere par esset", quod cum ad intelligendum 
paulo videretur difficilius in margine annotatum esse ab im- 
peratore ad structuram magis consuetam indicandam ; cumque 
semel ea annotatio post nisi in textu esset posita, suo loco 
pulsum imperatoris in alicnum aberrasse. Hoc certum est 
non posse sanari locum nisi uno pluribusve vocabulis reci- 
dendis: nemini enim probari opinor vel Nipperdeianum nisi 
e praetorioj vel Ritterianum imperiti oratoris. 

Ad alterum nunc codicem Mediceum transeamus. 

A. XI, 4. Quo crimine fratrum, quibus Petra cognomen, 
alter perierit his verbis traditur: 

„Nocturnae quietis species obiecta, tamquam vidisset 
Claudium spicea corona evinctum spicis retro conversis, 
eaque imagine gravitatem annonae dixisset." 

Sic cst in codice. Pro dixisset autem Rhenanus coniecit 

praedixissety vulgoque ab editoribus ea coniectura in textum 
recipitur. At ego bonae sinceraeque Latinitatis esse ea imagine 
gravitatem annonae praedixit non credo, quia ea imagine 
nobis sic erit accipiendum ut sit: propter eam imaginem 
sive: ea imagine motus, et omnino totum illud ^^ — praedixit 
languidum minimeque Taciteum videtur. Multo ergo melius, 
quod proposuit Cornelissenus : eaque imagine gravitatem 
annonae portendi praedixisset, Sed hoc quoque verbosum 
nimis, ipsaque coniectura aliquanto etiam violentior quam 
Rhenaniana illa, quae et ipsa satis audax. Equidem Tacitum 
scripsisse opinor: eamque imaginem annonae dixissety deleto 
gravitatem, quod est vocabulum tritum, ubi de aucto fru- 
menti pretio agitur (cf. VI, 13: ^gravitate annonae iuxta 
seditionem ventum"). Non solum viderat nocturnam eam 
speciem Petra, sed etiam evulgaverat ipse (nam alioquin qui 
innotescere potuit delatoribus ?) neque evulgaverat solum sed 
etiam simul ita erat interpretatus ut infaustissimi ominis vim 
haberet. Etenim si imago illa Claudii spicea corona evincti 
ad annonam referenda est, gravitatem caritatemque annonae 
ea significari sponte sequitur, siquidem coronae spicae retro 
conversae erant. Si narrato somnio hoc solum addidit : annonae 
imago ea est, et perspicue satis est locutus et id dixit quod 
Claudius non aegre ferre non posset : nam cuiquam se civium 
tristissimae rei nuntium apparuisse cum dolore cognoscere 
debebat, cum praesertim tota res eiusmodi esset, ut facile a 
malignis in ipsum posset converti instantium miseriarum culpa ! 

A. XI, 7. Silio consule, ut delatorum cohiberet libidinem, 
de reducenda lege Cincia referente, Suillius, Cossutianus aliique 
calumniatores, poenam sibi hac relatione parari intelligentes, 
acriter obsistunt. Quorum orationem sic referre Tacitus incipit : 

^Quem illum tanta superbia esse ut aeternitatem famae 
spe praesumat? Usui et rebus subsidium parari, ne quis inopia 
advocatorum potentibus obnoxius sit." 

Verbis usui — parari de patronarum agi commodis Nipper- 

deio lubenter assentior: sic enim demum nanciscimur aliquid, 

quod recte opponatur ineptae arrogantiae eorum, si qui elo- 

quentia sua immortales se fore credunt, de qua in praece- 

dentibus sermo est. At istud ne quis — sit nequaquam cum 

illis cohaeret, quod ultro indicat Nipperdeius, in annotatione 

sua sic scribens: «und dies miisse geschehen damit nicht*', 

ubi totum illud und dies musse gescfuhen ab ipso Nipperdeio 

de nihilo est confictum. Totum negotium, de quo hic agitur, 

disputando persequamur. Fac nullam iam mercedem causarum 

patronis dari. Quid sequitur ? Nempe ut hominibus insontibus 

inopibusque nuliae posthac a causarum patronis exhibeantur 

molestiae, siquidem iniqui isti pravique patroni esse mox 

desinent, neque tamen unquam deerunt probi homines, qui 

iniuriis obstare et velint et possint. Nonne enim cives ideo 

obnoxii calumniatoribus fiunt, quod eloquentia forensis tantum 

lucri affert ? At in textu legimus aliquid, quod quo conver- 

tamus plane nescimus : „ne quis inopia advocatorum potentibus 

obnoxius sit." Potentes illi qui, quaeso, sunt? Praeter ipsum 

imperatorem vix ulli alii homines recte illo significantur vo- 

,cabulo. Nam adversus alios potentes non causarum patroni 

sunt adhibendi, sed ipsius est implorandum principis auxilium. 

lam satis, ut opinor, apparet quam inepte disputantes loco 

nostro, sicut nunc in textu legitur, callidi isti fingantur rabulae. 

Non ergo sine causa totum iliud ,ne quis inopiaadvocatorum 

potentibus obnoxius sit" annotationem esse scioli suspicor, 

qui verba usui et rebus ad universos esse referenda cives 

putaret. Quid quod illis eiectis demum recte sequentia 

annectuntur: ^neque tamen eloquentiam gratuito contingere: 

omitti curas familiares, ut quis se alienis negotiis intendat", 

i. e. „vel sic non (= neque tamen) posse quemquam sine magno 

damno graviquc iactura eloquentem fieri, ergo ne/i^rt/m quidem 

et intcgrum esse lucrum, quod labor ferat forensis." 

A. XI, 26. „Iam Messalina facilitate adulteriorum in 
fastidium versa, ad incognitas libidines profluebat, cum 
abrumpi simulationem etiam Silius, sive fatali vecordia, an 
imminentium periculorum remedium ipsa pericula ratus, 
urgebat." 

Haud dubie corruptus locus hic est; lacunosum putabat 
Nipperdeius et sic fere supplendum: ^Silius sive taedio in- 
certae fortunae sive fatali vecordia e. q. s." At languet istud 
sive — sive — an et duo ista fatali vecordia et an . , . ratus 
omnem de Silii consilio coniectandi materiem tam bene 
exhauriunt, ut, quidquid addideris, ultro locum depraves. 
Quanto ergo praestat Acidalii ratio sive delentis, quod ad- 
ditum esse non minus est verisimile quam alterum colon, a 
sive incipiens, excidisse. Adscripsit illud sive homo imperitus, 
qui simplicis an usum ignorabat. 

A. XII, 15. Mithridates Bosporanus undique coUecto exercitu 
in Cotyis, Romanorum socii, regnum et in provinciam, quam 
lulius Aquila obtinebat, irrupit. Qui suis diffisi viribus: 

^externas et ipsi gratias quaesivere, missis iegatis ad 
Eunonem, qui Aorsorum genti praesidebat ^). Nec fuit in 
arduo societas potentiam Romanam adversus rebellem Mi- 
thridatem ostentantibus." 

Utique societas eiiciendum est; non enim nudum illud 
substantivum significare potest : ^to ad societatem adducere." 
Eiecto omnia ordine procedunt: ^nec fuit in arduo" idem 
est quod: ^et facile fuit negotium." 

Iterum in vocabulo q. e. societas turbatum videtur A. XII, 
47: Radamistus Pharasmanis, Hiberorum regis, filius, cum 
patruo Mithridate, Armeniorum rege, quem obsidione clausum 
tenet, in gratiam se redire simulat, cumque eo extra castellum, 
quod obsidetur, congreditur: 

i) Praesidebat cx egregia Haasii emendatione ; inepte in co^ict praecellebat 
legitur. 

„Mos est regibus, quotiens in societatem coeant, implicare 
dextras pollicesque inter se vincire nodoque praestringere." 

Deleatur in; non enim ista fiunt in primo congressu, qui 
colloquii de societate causa habetur, sed postquam congressis 
multaque utrimque locutis iam placuit societas. Addidit aliquis, 
qui locutionem sibi inauditam societatem coire non concoqueret. 
E Cicerone tamen notam eam habere poterat. 

A. XII, 51. Radamistus, qui Armeniam occupavit crudelique 
vexat imperio, ab iratis civibus in sua regia circumvenitur, 
scd pernicitate equi se obsidentibus subtrahit. Post variosque 
casus : 

^Hiberos ad patrium regnum pervadit." 

Ut sanaretur soloeca verborum structura, Heinsius: ^ad Hi- 
beros patrium in regnum pervadit" proposuit; Bezzenbergerus : 
„ad Hiberos patrium regnum p.". Sed quanto efficacior le- 
niorque Ritteri ratio totum illud Hiberos delentis. Esset cur 
miraremur, si ad Taciti verba ad patrium regnum nunquam 
istud Hiberos adscriptum fuisset. 

A. XII, 54. Felix Samaritarum et Ventidius Cumanus 
Galilaeorum praefectus inter se immissis latronibus raptant 
praedasque ad procuratores referunt: 

^hique primo laetari; mox gliscente pernicie cum arma 
militum interiecissent, caesi milites" 

Diutiusne absurdum istum et ipso vocabulorum sono in- 
tolerabilem sermonem feramus, an militum eiiciamus? Certe 
nudo vocabulo arma ad perspicuitatem nihil deest: latrones 
isti fortasse — quamquam ne hoc quidem necessarium — 
secum habuerunt aliquid, quo vulnera facere possent; iusta 
arma non habuerunt. 

A. XII, 64: Prodigiorum omne genus civium mentes 
perturbabat : 

„Sed in praecipuo pavore Agrippina, vocem Claudii, 
quam temulentus iecerat, fatale sibi, ut coniugum flagitia 

ferret, dein puniret, metuens, agere et celerare statuit." 

Ut horum vocabulorum aliqua tamen constet ratio, post 
Agrippina distinctio ponenda est maior, ita ut eraty vel 
versabatur mente sit supplendum. Sed sic structura nascitur 
parum, hercle, venusta et Tacito prorsus indigna. At eiecto 
in omnia fiunt elegantissima, sive praecipuo pavore tamquam 
aliquem ^ablativum absolutum" accipimus (= Agr., cuius 
praecipuus erat pavor), sive cum metuens iungimus. 

A. XII, 65. Agrippina ergo, extremum sibi instare peri- 
culum gnara: 

^Amplecti Britannicum, robur aetatis quam maturrimum 
precari , modo ad deos modo ad ipsum tendere manus, 
adolesceret, patris inimicos depelleret, matris etiam interfec- 
tores ulcisceretur." 

Num quidquam est absurdius quam puerum adhortari 
ut quam primum adolescat? Non, ut opinor, Iv e\)xxiq touto 
slvxi To TpxyyLx callida mulier ignorabat, quod et praecedentia 
robur aetatis quatn ntaturrimum precari testantur. Etiamsi 
in tali re quidquam monendo et incitando proficeretur, 
tamen tam parvo spatio bis eandem rem significare eleganti 
scriptore indignum foret. Facessat ergo adolesceret eo, unde 
male pedem intulit. 

A. XIII, 34. Causa denuo inter Romanos Parthosque exorti 
belli haec erat, quod ipse Vologaeses suis copiis Tiridaten 
in Armeniae regnum deducere cupiebat et quod : 

^Armenii ambigua fide utraque arma invitabant, situ terra- 
rum, similitudine morum Parthis propiores connubiisque per- 
mixti ac libertate ignota illud magis ad servitium inclinantes." 

Sic Lipsius, quem plerique sequuntur editores, nam in 
codice est illuc. Sed illud ad servitium neque eleganter neque 
perspicue neque, quod gravissimum est, accurate dictum 
videtur. Non possunt enim hoc loco duo inter se opponi 
servitia, quod tamen fieret, si Armenii ad certum aliquod 

servitium magis inclinare dicerentur: servi enim Parthorum 
quam Romanonim fieri malle dicerentur. At Armenii cum 
faciunt quod Romani cupiunt, ut regem a senatu Romano 
petant, scriptori Romano non servi fieri sed plenam perfec- 
tamque accipere libertatem videntur. Parthorum ille eos 
servoSf at Romanorum socios amicosqtie dicit. Ergo illuc^ 
quod traditum est, servandum ego censeo, at delendum ad 
servitium. Sic omnia Taciteo erunt enuntiata sermone et 
Romani hominis referent iudicium. Multis rebus Armenii 
propiores Parthis quam Romanis erant, et libertate ignota 
illuc magis inclinabant. Nunc non duo inter se opponuntur 
servitia, sed libertas, quae sociorum PopuH Romani est et 
servitium gentis, quae Parthis se adiungit. Bene rem perspexit 
qui hic adscripsit ad servitium, sed annotationem eius in 
textum recipi non oportebat. 

A. XIII, 40. Ad confligendum cum Armeniis procedunt 
Romani : 

^ln cornibus pedes sagittarius et cetera manus equitum ibat 
productiore cornus in sinistro" 

Pro vitiosa Medicei lectione deteriores exhibent productior 
cornu in sinistro^ Agricola productiore cornu sinistro coniecit, 
Lipsius : productiore cornuum sinistro, Nipperdeius vero pro- 
ductiores in sinistro, quae omnium est pessima coniectura. 
Sed neque ceteras quisquam, ut opinor, probabit. Unice 
verum videtur quod dat Halmius: productiore sinistro, qua 
lectione simul quomodo nata sit Medicei lectio patefit: vo- 
cabulum in margine adscriptum ita in textum est receptum 
ut dittographia fieret: cornu sin sinistro, unde corrector 
quidam infelix cornus in sinistro finxit. 

id. Corbulo secum de urbe Artaxatis petenda agitat ratus 
illuc Tiridaten concessisse : 

„Dein postquam exploratores attulere longinquum regis 
itcr . . . lucem opperitur ; praemissaque levi armatura, quae 




225 

muros interim.ambiret oppugnationemque eminus inciperet." 

Claudicare orationem quivis videt, sed non restituunt eam, 
qui pro levi scribunt levis et a praemissaque novum incipiunt 
colum. Quanto rectius Heinsius levi retinet sed que eiicit, 
ut omnia sic decurrant: ^lucem opperitur, praemissa levi 
armatura e. q. s." 

A. XIII, 54. Frisii, rati duces Romanos vetitos castra 
movere, Romanae dicionis agros quosdam vacuos occupant 
et ut suos exercent auctoribus Verrito et Malorige. Tum: 

^Dubius Avitus, accepta a Paulino provincia, minitando 
vim Romanam, nisi abscederent Frisii veteres in locos aut 
novam sedem a Caesare impetrarent, perpulit Verritum et 
Malorigem." 

Quid certius quam puerile istud Frisii e margine irrepsisse ? 

A. XIV, 20. Antiqui moris homines novos a Nerone 
institutos ludos aegre ferebant, commemorabantque. avorum 
indignationem in Pompeium: 

^quod mansuram theatri sedem posuisset. Nam antea 
subitariis gradibus et scaena in tempus structa ludos edi 
solitos; vel si vetustiora repetas, stantem populum specta- 
visse, ne, si consideret, theatro dies totos ignavia continuaret." 

Rectissime Agricola particulam ne, quae in codice post 
continuaret legitur, huc transiecit, ubi nunc est in editionibus. 
Sed non perfecit emendationem ; ferri enim non potesttAeatro, 
sive cum consideret, sive cum continuaret iungis. In margine 
adscripsit vir probior quam soUertior, metuens ne quis igno- 
raret quae ignavia hic esset intelligenda. 

A. XIV, 38. In Britannia lulius Classicus procurator om- 
nibus modis Suetonium, qui hactenus vario eventu rem ibi 
gesserat, oppugnabat: 

^simul in urbem mandabat nullum proeliorum finem ex- 
pectarent, nisi succederetur Suetonio, cuius adversa pravitati 
ipsius, prospera ad fortunam ipsius referebat." 

15 

Sic est in codice ; pro ipsius autem satis audacibus coniecturis 
Puteolanus reipublicae, Sirkerus imperatoris reposuerunt. Sed 
nihil pravitati ipsius elegantius opponitur, quam nuda vox 
fortuna ; recte ergo Ernestus ad fortunatn referebat scribendum 
esse statuit, magistelioque, qui in margine appinxit, suum 
sibi ipsius reddendum. 

A. XIV, 54. Cognito sibi a delatoribus insidias strui, 
Seneca colloquium a Nerone petit impetratque, in quo, 
gnarus e suis divitiis, potentia, eloquentiae fama, praesertim 
periculum sibi nasci et alia dicit et haec: 

^cum opes meas ultra sustinere non possim, praesidium 

peto : iuvere procuratores tuos administrari, in tuam fortunam 

• • ♦♦ 
recipi. 

Sic in codice a prima manu est, altera iube correxit et 

per addidit, unde nunc plerumque iube rem per procuratores 

tuos administrari editur. Elegantius illi qui istud rem (re) 

quoque eliminant, quod, proxime praecedente opesy plane est 

supervacuum ; utrum iube per procuratores tuos administrari 

an iube procuratores tuos administrare (Ritterus) legamus 

parum refert, sed illud propter sequens recipi verisimilius, 

nam per ^ntt procuratores facile excidere potuit. lam habemus: 

^cum opes meas ultra sustinere non possim, praesidium peto: 

^iube per procuratores tuos administrari." Poteratne res maiore 

urbanitate significari? Opes suas Seneca tradit Caesari, sed 

non utitur dandiy vel donandi verbis, quae tamquam contu- 

melias accipere Nero poterat. Et tamen, si suos procuratores 

eas administrare iubet, nii aliud quam dono eas accipit. 

Ergo cum loquendi urbanitate summam iungit Seneca acer- 

bitatem. Sed perit omne orationis artificium, si praeterea 

aliquid additur simile istis in tuam fortunam recipi, quibus 

olim magistellus lectionem iube per procuratores tuos admi- 

nistrari illustravit. An censeamus de industria haec sic a 

Tacito posita esse, ut sermonis ubertatem, quo in scribendo 




227 

usus esset Seneca, imitaretur? In magno honore nunc eius- 
modi sunt argumenta, cum id agitur ut lectiones traditae, 
quamvis absurdae, defendantur. At ego nunquam adeo ver- 
bosum fuisse Senecam credo ut, cum aliquam rem tecte, 
acute, venuste significasset et legentibus intelligendam reli- 
quisset, statim eiusdem tritum quotidianumque nomen adderet; 
sed cum personatum Senecam sic loquentem audio: ^senex 
et levissimis quoque curis impar, cum opes meas ultra 
sustinere non possim, praesidium peto : iube per procuratores 
tuos administrari. Nec me in paupertatem ipse detrudam, 
sed traditis, quorum fulgore praestringor, quod temporis 
hortorum aut villarum curae seponitur, in animum revocabo", 
laudo admirorque auctorem fabulae, certeque dignum eum 
arbitror, qui a sciolorum nihil intelligentium importunitate 
defendatur. 

A. XIV, 59. Plautum Sullamque iam exules, sed quos 
summopere etiam metuendos esse ei Tigellinus persuaserat, 
per percussores suos de medio sustulit Nero, scripsitque ad 
senatum literas, quibus securitati reipublicae a se consultum 
nuntiaret : 

^Decretae eo nomine supplicationes, utque SuIIa et Plautus 
senatu moverentur, gravioribus tam ludibriis quam malis." 

Sic in codice est. lam a primis inde temporibus critici, 
ut pro tam aliud vocabulum reponerent, quod aptius videretur, 
desudarunt: in deterioribus est tamen, Agricola iam coniecit, 
Halmius tum, At nihil reponendum, unaque litura delendum 
istud tam censeo, utpote adscriptum ab indocto homine, 
qui unde quam penderet non intelligeret, et quem omne 
sententiolae fugeret acumen. Hoc fere dicit Tacitus: „ne 
ipsa quidem mala (i. e. caedes illae et crudelitates Neronis) 
tam gravia cognitu sunt (tamque ^digna odio nostro et in- 
dignatione), quam scurrilis ista et abiecta senatus adulatio." 

A.XV,65. ,Fama fuit Subrium Flavum cum centurionibus . . . 

destinavisse, ut post occisum opera Pisonis Neronem Piso 
quoque interficeretur , tradereturque imperium Senecae . . . 
Quin et verba Flavi vulgabantur non referre dedecori, si 
citharoedus demoveretur et tragoedus succederet." 

Ad lectionem traditam dedecori defendendam afferuntur 
duo loci, de quibus tacere praestat: Plauti enim est alter, 
alter Horatii versus ille notissimus: 

dic quid referat intra 
Naturae finis viventi, iugera centum an 
Mille aret? 

In quo praesidii nihil esse apparet: homo enim ibi dativo 
designatur. Ergo plerumque Heinsii probatur coniectura, sane 
lenissima dedecoris^ quoniam ipse Tacitus H. I, i dixerit: 
^omnem potentiam ad unum conferri pacis interfuit", Quint. 
IX, 4, 44: „plurimum refert compositionis", Plin. Ep. VIII, 
22: ^quisquis ille, qualiscunque, sileatur, quem insignire 
exempli nihil, non insignire humanitatis plurimum refert" *). 
Sed tribus his locis pax, compositio, exemplum, humanitas 
tamquam homines cogitantur, et, quod gravius, si ad illorum 
exemplum noster locus emendetur, non dedecorisy verum decoris, 
sit scribendum. Unum tantummodo hactenus allatum video, 
qui plane huc conveniat: Plin. Paneg. 40: „tu nihil referre 
iniquitatis existimas, exigas quod deberi non oportuerit, an 
constituas ut debeatur?" Sed quamquam fortassc a sedulis 
venatoribus pauci quidam alii e latebris protrahentur, admodum 
insoliti aliquid Tacito Heinsiana obtrudi coniectura satis ap- 
paret. lam sententiam dicti consideremus : ^parum refert" 
(Flavus ait) „utrum citharoedum an tragoedum imperatorem 
habeamus." Num quidquam hic deest? Immo vero quidquid 



i) Totus locus est huiuscemodi : ut amicum a nimia in aliena vitia deter* 
reat severitatc, exemplum se ei coram narraturum promittit Plinius viri, qui 
aliquando in poenis sumendis modum excesserit; sed nomen eius se ne tum 
quidem cditurum verbis, quae citavimus, significat. 

addideris, languidum reddes quod acre fuit et mordax. Cf. 
A. VI, 2 (Post mortem Seiani et aliae dicebantur ab*adulatoribus 
Tiberii in senatu sententiae et haec): „bona Seiani ablata 
aerario ut in fiscum cogerentur, tamquam referret." A. XI, 
36 : ^sponte an coactus tam magna peccavisset, nihil referre." 
H. II, 7: „nec referre, Vitellium an Othonem superstitem 
fortuna faceret." H. III, 66: „id solum referre, novissimum 
spiritum per ludibrium et contumelias effundant an per 
virtutem." Vides omnibus hisce sententiis eundem esse 
colorem, eandem acerbitatem . . . atque verbo refert nullum 
addi genitivum. Quid ergo, si statuamus nostro quoque loco 
scripsisse Tacitum: „non referre, si citharoedus demoveretur 
et tragoedus succederet"? Num incredibile est adscripsisse 
aliquem: ^dedecori", quo utcunque significaret hoc velle 
auctorem: ^idem esse utriusque rei dedecus et eandem tur- 
pitudinem"? Immo audire mihi hominis vocem videor. 

A. XV, 69. Vestinus consul, Neroni prae ceteris mortalibus 
invisus, inter ipsas epulas immite ab imperatore accipit im- 
perium, quod confestim exsequitur: 

^Circumdati interim custodia, qui simul discubuerant, nec 
nisi provecta nocte omissi sunt, postquam pavorem eorum, 
ex mensa exitium opperientium et imaginatus et irridens 
Nero satis supplicii luisse ait pro epulis consularibus." 

Tum demum Taciti hic manum agnoscemus, si utrumque 
et (tam illud quod ante quam quod post imaginatus legitur) 
simulque participium irridens delevefimus: ^postquam pa- 
vorem eorum ex mensa exitium opperientium imaginatus 
Nero satis supplicii luisse ait." Ecquis hostrum nunc monendus 
etiam est ab irridente haec Nerone dicta? Haud opinor. 

A. XVI, 2. Ab impostore deceptus Nero ingentes sibi 
auri thesauros repertos credidit, cumque forte eodem tempore 
ludi quinquennales celebrarentur largam hanc imperatori 
adulandi materiem avide arripuerunt oratores: non confusum 

aliis metallis sed purum putum e terra provenire aurum 
declamabant': 

^quaeque alia summa facundia nec minore adulatione 
fingebant, securi de facilitate credentis." 

Hic se magistellus continere non potuit quin indignationem 
suam in margine annotando ^servilia'* significaret. Et nunc 
in textu legitur: ^quaeque alia summa facundia nec minore 
adulatione servilia fingebant"! Sed quicumque Taciteam 
orationem probe notam habet amatque, ex exemplari suo 
importunum istud servilia eradet. 

A. XVI, 6. De funere Poppaeae et alia et haec legimus: 

^Corpus non igni abolitum, ut Romanus mos, sed regum 
externorum consuetudine diflFertum odoribus conditur, tumu- 
loque luliorum infertur." 

Hic Agricola pro Romanus legit Romanis, quod certe 
colorem magis Latinum magisque Taciteum habet. Sed quis 
credat hominem Romanum aequalibus scribentem omnino 
adiecisse aliquid quale est istud ut Romanis mosi Cum vero 
traditum exstet Romanus, statim magistellum agnoscimus, et 
eum quidem magistellum, cuius parum accurata sit doctrina. 
Non enim vetustus est apud Romanos mos corporum cre- 
mandorum. 

A. XVI, 10. L. Vetus in Formiano suo custodia, a Nerone 
immissa circumdatur: 

^aderat filia, super ingruens periculum longo dolore atrox, 
ex quo percussores Plauti, mariti sui viderat; cruentamque 
cervicem eius Simplexs, SQrvabsit sangninem et vesUs rfsp^rsas.*' 

Sic est in codice et sic plerumque etiamnunc editur. Sed 
iamdudum quid Taciti quid interpolatoris sit constat. Illius 
enim manum restituit Heinsius legendo: sanguine vestes 
respersas, 

A. XVI, 17. Lucani pater, Annaeus Mela, vir praedives, 
tamquam conscius coniurationis accusatur: 

^Mela... exolvit venas, scriptis codicillis, quibus grandem 
pecuniam in Tigellinum generumque eius Cossutianum Capi- 
tonem erogabat, quo cetera manerent. Additur codicillis 
tamquam de iniquitate exitii querens ita scripsisset, se quidem 
mori nullis supplicii causis, Rufrium autem Crispinum et 
Anicium Cerialem vita frui infensos principi." 

Sunt etiamnunc qui istam verborum farraginem concoquant ; 
sunt qui eam ultro perturbent pro scripsisset legendo scrip- 
sisse, ut additur eam accipiat structuram, quam habere solent 
dicitury videtur simm. Quasi vero non sit luce clarius, ubi 
in eadem narratione €t de codicillis sermo sit, 6t aliqua 
verbi addendi forma legatur, de nulla alia re ibi sermonem 
esse posse quam de aliquo ipsorum codicillorum additamento. 
Tandem aliquando exstitit Draegerus, qui sciolum deprehen- 
deret. Quod autem totum illud tamquam de iniquitate exitii 
querens ita scripsisset e textu eximit, fortasse modum excedit. 
Si quis enim retineri posse tamquam de iniquitate exitii querens 
contendit, equidem non repugno, dummodo hinc facessat 
codicillis et — nam ita demum • apparebit, qui fieri potuerit 
ut tam immanem in modum hic locus corrumperetur — pro 
additur legatur addit. Scripsisse ergo Tacitum arbitror : ^addit, 
tamquam de iniquitate exitii querens, se quidem mori nullis 
supplicii causis e.q.s." Cum semel addit, quod frequentissimum 
vitium est, in additur transiisset, cetera omnia sponte sunt 
secuta. 

A. XVI, 30. ^Atque interim Ostorius Sabinus, Sorani 
accusator, ingreditur orditurque de amicitia Rubelli Plauti, 
quodque proconsulatum Asiae Soranus pro claritate sibi 
potius adcommodatum quam ex utilitate communi egisset." 

Vidi editorem traditae lectionis tam tenacem, ut ista sic 
in textu suo proponeret. Si nobilissimi scriptores Latini 
talia protulerunt, ego a literis Latinis ingenuam iuventutem 
procul arcendam censeo. Dudum est ex quo saniora docuit 

Nipperdeius, sed quod ille dedit popularitate neque admodum 
elegans est nec verisimile. Si quis 6t Taciteam orationem 
restitutam €t convictum interpolatorem cupit, totum illud 
pro claritate aut deleat aut denuo in marginem releget. 
Cum enim eleganter quidem sed paulo obscurius significasset 
Tacitus Sabinum esse accusatum, quod in proconsulatu ge- 
rendo non tam publicum commodum quam suum spectasset, 
annotavit aliquis pro claritate^ nempe ut doceret Sabinum 
huic rei praesertim in provincia dedisse operam ut ipse 
inclaresceret. Et bene quidem Taciti perspexit mentem ille, 
sed pulchre conformatam sententiam: ^quodque proconsulatum 
sibi potius accommodatum quam ex utilitate communi egisset" 
corrupit qui annotationem, quamvis prudentem, admiscuit. 

Ex Historiis hosce praesertim locos hanc flagitare medicinam 
opinor: 

H. I, 2. Brevi conspectu mala enumerans, quibus eo tempore 
sit afllicta respublica, de quo iam sit scripturus, et alia Tacitus 
profert et hoc: 

^hausta aut obruta fecundissima Campaniae ora." 

Statim dedi locum, sicut revera a Tacito est scriptus et 
sicut eum WoelflHinii restituit acumen; admodum enim cor- 
ruptum eum exhibet codex Mediceus. Scilicet lector, quae 
de urbibus Pompeiis Herculaneoque dirutis cognita haberet, 
cum sibi retinere non posset, suum %irbes infersit, quo factum 
est ut cum gravissimo sententiae detrimento, cum numerorum 
Taciteorum pernicie anteWoelflHinium vulgoederetur: ^haustae 
aut obrutae urbes fecundissima Campaniae ora." 

H. I, 5. De Galba alii optima quaeque augurabantur, aliis 
ipsae virtutes eius suspectae erant: 

„Laudata olim et militari fama celebrata severitas eius 
angebat aspernantes veterem disciplinam atque ita quattuor- 
decim annis a Nerone assuefactos, ut haud minus vitia 
principum amarent, quam olim virtutes verebantur." 

Sicine a Tacito scriptum putemus: **ita quattuordecim annis 
a Nerone assuefactos" ? Mihi aut absurdissima ista videntur 
aut inepte verbosa. Etenim aut bis hic idem temporis spa- 
tium indicatur, aut, si in verbis a Nerone quidquam inest, 
quod non sit in verbis quattuordecim annis, homo hic nobis 
describitur ipso Nerone multo insanior. Tum demum **ita 
quattuordecim annis a Nerone assuefactos" recte habet, si 
Neronem fingimus per quattuordecim annos huic rei operam 
dedisse ut animi militum corrumperentur. Quod quoniam 
non voluisse Tacitum constat, istud a Nerone sciolo reddemus : 
quod restabit vdlre Taciteum erit. 

H. I, 30. Cohortem, quae in Palatio stationem agit, ut 
odio contemptuque Othonis impleat, et aliis alloquitur verbis 
et hisce Piso: 

*Stupra nunc et comissationes et feminarum coetus volvit 
animo: haec principatus praemia putat, quorum libido ac 
voluptas penes ipsum sit, rubor et dedecus penes omnes.'* 

Pronomen haec aut ad praecedentia. (stupra, comissationes, 
coetus) referri potest, aut — et sic mihi quidem tota Pisonis 
oratio gravior ponderosiorque fieri videtur — nova hinc potest 
inchoari sententia. Sed sive hoc, sive illud malumus, molestum 
nobis est sit, quo vitium in textum introducitur simillimum 
ei, quod modo notabamus (,ita quattuordecim annis a Nerone 
assuefactos"). Videtur enim Otho insimulari quod de industria 
illum omnium ruborem et illud omnium dedecus provocet. 
At non illud vult Piso verum hoc: ,nil nisi voluptates Otho 
appetit; utnim honestae illae sint an totam civitatem dede- 
core afiiciant, id minime curat.*' Habebimus hoc, si sit dele- 
verimus. 

Saepe vocula et invito Tacito obtruditur. Possitne ser\-ari 
in his I, 73: ,expostuIata ad supplicium Calvia Crispinilla 
variis fhistrationibus et adversa dissimulantis principis fama 
periculo exempta est'\ dubito, sed eximere malo, quoniam 

ablativorum variis frustrationibus et adversa fama tam di- 
versa natura est. 

Verum non dubito quin bis sit expellenda I. 85 : 

(Sedato tumultu praetorianorum, qui ad trucidandos sena- 
tores in Palatium irruperant), ^non tamen quies urbi redierat : 
strepitus telorum et facies belli, et militibus ut nihil in com- 
mune turbantibus, ita sparsis per domos occulto habitu et 
maligna cura in omnes, quos nobilitas aut opes aut aliqua 
insignis claritudo rumoribus obiecerat." 

Atque illud quidem et^ quod post habitu legit, expulit 
Classenus, quod post belli Doederlinus, rettius quam Mei- 
serus qui: **facies belli et metus, militibus e. q. s." propo- 
suit, quae nimia est verbositas. 

Ambabus vero manibus arripio Leopoldii mei venustissimam 
emendationem II, 46 (describuntur militum studia, Othonem 
post Bedriacense proelium ne desperet hortantium); 

^qui procul astiterant, tendere manus, et proximi prensare 
genua" 
cum magno Taciteae orationis emolumento et delentis '). 

H. II, 48 (Ex pulcherimo illo loco, ubi quomodo fratris 
filium adolescentulum trepidum atque maerentem solatus sit 
Otho narratur): 

„Mereri se festinato exitu clementiam victoris: non enim 
ultima desperatione, sed poscente proelium exercitu, remisisse 
rei publicae novissimum casum. Satis sibi nominis, satis posteris 
suis nobilitatis quaesitum. Proinde erecto animo capesseret 



i) Item delendum et censeo in hisce: 

H. III, 44: ^(Vespasianus) illic secundae legioni a Claudio praepositus et 
bello clarus egerat.** 

H. III, 74: ^Sabinus et Atticus onerati catenis et ad Vitellium ducti ne- 
quaquam infesto sermone vultuque excipiuntur." 

A. I, 4: ^Hunc (Tiberium) et prima ab infantia eductnm in domo regna- 
trice, congestos iuveni consulatus.'* 

vitam, neu patruum sibi Othonem fuisse aut oblivisceretur 
unquam aut nimium meminisset." 

Num quidquam hic desideratur ? Immo omnia sunt prae- 
stantissima absolutissimaque. Postquam adolescentulo persuasit 
in praesentia nihil ei esse periculi, ne in posterum ipse sibi 
pericula provocet hoc eum monet argumento: ^contentus 
esse potes ea dignitate, quam ego in gentem nostram intuli; 
quid tibi opus ad altiora tendere ?*' Et sunt hic omnia prae- 
clare enuntiata; pulcherrime vero post brevem sententiolam 
,satis posteris nobilitatis quaesitum" statitn subiicitur clau- 
sula, qua tota allocutio quodammodo in unam hanc contra- 
hitur adhortationem, qua nihil unquam ad animos commo- 
vendos aptius fuit: ^proinde erecto animo capesseret vitam, 
neu patruum sibi Othonem fuisse aut oblivisceretur unquam 
aut nimium meminisset." Quid vero codex? Post illa: ^satis 
sibi . . . quaesitum" haec etiam nobis ingerit: ,)POSt lulios 
Claudios Servios se primum in familiam novam imperium 
intulisse'*, in quibus multa reprehendenda sunt, vix quidquam 
est quod probes. Primum divelluntur iis ea quae utique 
iungenda et inter se constringenda sunt. Tum non ita facile 
est aptum inde extundere sensum. Quid enim illudest: ^ego 
primus in familiam novam imperium intuli*'? Fuitne omnino 
Othonis gens tam obscura ut prae ceteris nova recte dice- 
retur? Immo pater eius ,urbanos honores, proconsulatum 
Africae et extraordinaria imperia . . . administraverat" (Suet.) 
et gratia Tiberii floruerat. Tum mire post nomina gentilia 
lulios Claudios Galbae praenomen Servius subiicitur. Hoc vero 
absurdissimum quod cum imperiis illis, quac lulii et Claudii 
per longam annorum seriem obtinuerunt, pauci illi Galbae 
menses componuntur, tamquam si nihil intercsset. Dcnique 
omnia semidoctum produnt hominem, cuius misella annota- 
tiuncula debilitari virilem robustamque Othonis orationem 
non ultra feremus. 

H. II, 68. In exercitu Vitellii e rixa legionarii militis et 
Galli ingens tumultus caedesque nascitur: 

^Remedium tumultus fuit alius tumultus. Pulvis procul et 
arma aspiciebantur : conclamatum repente quartam decimam 
legionem verso itinere ad proelium venire; sed erant agminis 
coactores: agniti dempsere sollicitudinem." 

Dicere non possum quam ingrata mihi accedat ad aures 
huius loci oratio; elumbis videtur, languida, puerilis. Prae- 
sertim colon istud sed erant agminis coactores ieiunum frigi- 
dumque est ; sed omnino vehementer displicet in duo membra 
distracta simplicissimae rei narratio. Vin in unum corpus 
solidum atque robustum cuncta colligi? Mecum lege: ^sed 
agminis coactores agniti dempsere soUicitudinem." 

Simili morbo laborat locus H. III, 25. Praecedit narratio 
de patre a filio in pugna Cremonensi interfecto deque acerbis 
filii post agnitum facinus questibus: 

„Advertere proximi, dein plures: hinc per omnem aciem 
miraculum et questus et saevissimi belli exsecratio. Nec eo 
segnius propinquos adfinis fratres trucidant spoliant; factum 
esse scelus loquuntur faciuntque". 

Quantum potuit scelus hic ipse commisit sciolus : trucidavit 
enim orationem Taciteam. Sed nihil facilius quam in vitam 
eam revocare; abiiciendum est onus , quo opprimitur : „...tru- 
cidant spoliant : scelus loquuntur faciuntque*\ Hoc, ut opinor, 
Taciteum est. 

H. III, 39. Acrem in lunium Blaesum concipit iram Vi- 
tellius imperator, quam L. Vitellius criminationibus suis in- 
cendit ; tandem : 

^trepidanti inter scelus metumque, ne dilata mors maturam 
perniciem, palam iussa atrocem invidiam ferret, placuit veneno 
grassari. Addidit facinori fidem nobili gaudio, Blaesum visendo; 
quin et audita est saevissima Vitellii vox, qua se pavisse oculos 
spectata inimici morte iactavit.' 



•j. >» 

Hic primum dubium non est quin.verum viderit Ritterus 
vocem eam non imperatoris sed fratris eius fuisse, ergoque 
L, ViUllii ''sse legendum: nam si ab ipso imperatore crudelia 
illa verba pronuntiata fuissent, nil opus fuisset alia argumenta 
afierre ad demonstrandum credibile esse illius iussu venenum 
datum: prae illis enim haec admodum infirma videri debebant. 
lam quod ad absurdum tllud nobili gaudio pertinet, pro eo 
noladili gaudio legit Faernus, coniectura elegantissima, qua 
tamen mihi locus in integrum restitui non videtur. Etenim 
istud notabili gaudio Blaesum videndo temere deiicientis verba 
magis est quam eleganter struentis, et, cum alterius fratris 
verba gaudium testantia commemoras , alterum quoque gau- 
dentem exhibere legentibus puerile videtur, Suspicor olim 
scriptum fuisse ignobili gaudio — non a Tacito, verum ab 
altquo, qui istud L. Vitellii legens dictum continere se non 
posset, quin eum aliqua nota aspergeret: ad vocem enim, 
quae est pavisse, adscriptum illud ignobili gaudio arbitror. 
De imperatore ergo haec dicta restant : „addidit facinori 
fidem Blaesum visendo," quae quam egregie in totam con- 
veniant narrationem quivis perspicit, qui ultimorum Agricolae 
capitum memor est, e quibus haec potissimum afiero {c. 43): 
,Ceterum per omnem valitudinem eius crebrius qiiam ex 
more prtncipatus per nuntios visentis et libertorum primi et 
medicorum intimi venere, stve cura illud sive inquisitio erat." 

H. III, 41. Vitellium iam prodidit Bassus classis praefectus, 
iam ab eo defecit Caecina; Valentis milites, quod unicum 
eius praesidium, neque bello pares erant neque integrae fidei : 

(pudor tamen et praesentis ducis reverentia morabatur, 
haud diuturna vincla apud avidos periculorum et dedecoris 
securos." 

\Vto absurdo isto avidos Faernu5Coniecit/>iiwi/(ji, rectissime, 

I et periciilarum deleamus, quod, cum semel pavidos 

liiisset, a semidocto homine est adscriptum ne vox 

illa plane sensu careret. Pavidos periculorutn ineptae est lo- 
quacitatis et in Taciti textu minime ferendae. 

H. III, 67. lam cedere victoribus Vitellius decrevit, hor- 
tantibus eum amicis ut ad supremum se accingeret certamen, 
et ad eiurandum imperium pullo amictu Palatio digreditur. 
Sed tristem illam narrationem praecedit moestae rei, ad 
ipsam imperatoris domum pertinentis, commemoratio : 

^erat illi et fessa aetate parens; quae tamen paucis ante 
diebus opportuna morte excidium domus praevenit, nihil 
principatu filii adsecuta nisi luctum et bonam famam." 

Non sine causa haec praemittuntur; mox enim legimus 
non solum Palatio digressum Vitellium, sed maesta circum 
familia^ ergo legentes antea edoctos oportet de matris illius, 
de qua in praecedentibus pauca sed egregria cognoverunt, 
sorte. Sed hic in illo opportuna morte omnia sunt; illis ipsis 
diebus eam mortuam esse nunc quivis statim intelligit, di- 
sertis id etiam verbis referre ingratissimum est. Ergo non 
cum lo. Muellero ante sed totum illud paucis ante diebus 
eiiciendum censeo. Etiam in proxima vicinia locus hic scioh* 
manum est expertus. Sic enim pergitur: 

,,Quintum decimum kalendas lanuarias audita defectione 
legionis cohortiumque, quae se Narniae dediderant, pullo 
amictu Palatio digreditur." 

Agnoscisne annotationem: «quae se Narniae dediderant"? 
Non Tacitus se a tam obliviosis lectum iri hominibus exspecta- 
vit, quibus opus esset omnia identidem in memoriam revocare. 

H. III, 69. Sparso rumore de imperio a Vitellio eiurato, 
Flavius Sabinus a primoribus civitatis compellitur ut et ipse 
victoriae famaeque partem capessat. Qui ubi tandem aliquando 
eorum cessit precibus — ipse enim natura paulo ignavior 
parumque ad agendum promptus erat — subito cognoscit 
vulgus et cohortes Germanicas ad extremum pro Vitellio sub- 
eundum certamen paratas: 

^Longius iam progressus erat, quam ut regredi posset; et 
suo quisque metu, ne disiectos eoque minus validos Vitelliani 
consectarentur, cunctantem in arma impellebant. Sed quod 
in eiusmodi rebus accidit, consilium ab omnibus datum est, 
periculum pauci sumpsere. Circa lacum Fundani descenden- 
tibus, qui Sabinum comitabantur, armatis occurrunt promp- 
tissimi Vitellianorum." 

Ferri istud armatis nequit. Tota de Flavio Sabino nar- 
ratione in hac re quaestio versatur, utrum arma ab eo pro 
fratris imperio sumantur an non surpantur, et ex ipsis verbis, 
quae citavimus, ab iis certe, qui discrimen non detrectarent, 
arma sumpta cognovimus. Non igitur nos iterum doceri pa- 
timur armhtos fuisse, qui Sabinum comitabantur. Ferre ut- 
cunque nominativum armati possemus, nisi illam vocem 
adiectivum promptissimi plane redderet supervacuam. Sed 
confidenter istud armatis abiicimus; omnino enim, ut iam 
dicebam, hae paginae isti annotandi studio obnoxiae fuerunt. 
Denique haec quoque accedit causa minime levis, quod, sive 
adiectivi sive substantivi vicem implere vocem armatis sta- 
tuamus, totum illud descendentibus qui Sabinum comitabantur ^ 
armatis durissimum et vix latinum videtur. 

H. IV, 12. Postquam narratum est Batavi unde venerint, 
cur patriam reliquerint, quo loco consederint, sic pergitur: 

flNec opibus Romanis societate validiorum attriti viros 
tantum armaque imperio ministrabant, diu Germanicis bellis 
exerciti, mox aucta per Britanniam gloria, transmissis illuc 
cohortibus quas vetere instituto nobilissimi popularium re- 
gebant." 

Hic recte cum Wurmio ministrabant pro ministrant legi- 
tur: enarratur enim condicio, qua ante bellum fuerint Ger- 
mani. Cetera in integrum nondum restituta videntur. Nam 
neque quisquam quae ratio intercedat inter opibus Romanis 
et societate validiorum videt, neque quomodo omnino opibus 

Romanis socii possint atteri (de rei enim familiaris detrimento 
illud verbum adhibetur) intelligit, neque ordine procedit tota 
narratio. Etenim, cum sic esset disputandum: ^quoniamarma 
tantummodo et viros (non pecuniam) ministrabant Batavi, 
non atterebantur", contrario nunc modo ratiocinatur scriptor: 
^quoniam non attriti erant, arma tantummodo et viros im- 
perio ministrabant," quod quam sit absurdum non opus est 
demonstrare. Rectam emendandi viam . Vlietius noster de- 
monstravit, delendo Romanis\ sed sic quoque quod restat 
iusto durius est: societate enim ablativus, causae quae dicitur, 
erit, at opibus ablativus partis. Equidem et opibus et Romanis 
e margine in textum irrepsisse censeo, e duabus nata anno- 
tationibus: ad validiorum adscripsit aliquis: „Rom.'* (i. e. 
Romanorum), ad attriti: ^opibus" (ut significaret ad rem 
familiarem illud verbum pertinere). Sed restat aliquid quod 
nondum a quoquam esse observatum miror: ut totus nunc 
locus bene decurrat, emendatione opus est, qua lenior nulla, 
si iam emendatio dici potest nova verborum distinctio: illud 
^viros tantum armaque imperio ministrabant" in parenthesi^ 
ut dicitur, est coUocandum, ut sua verba ipse explicans in- 
ducatur Tacitus. Vide quam bene nunc omnia cohaereant 
et quam sint perspicua: ^Nec societate validiorum attriti — 
viros tantum armaque imperio ministrabant — , diu Germa- 
nicis bellis exerciti, mox aucta per Britanniam gloria e. q. s." 

H. IV, 36. Dum Vocula, qui modo Vetera haud improspere 
contra Civilis impetum defenderat, cum magna parte copia- 
rum frumentatum abest: 

^iterum *) Civilis Vetera circumsedit. Vocula Geldubam 
atque inde Novaesium concessit. Civilis capit Greldubam; 
mox haut procul Novaesio equestri proelio prospere certavit." 



i) Iterum^ sic e certa Nipperdei emendatione legendum est pro interinu 
£ c. enim 34 extr. liquido apparet in praesentia Civilem castrorum illorum 
obsidionem omisisse. 

Palam est hic vitii latere aliquid; etenim Romanos esse, 
qui hic prospere certasse dicuntur, manifestum fit iis quae 
sequuntur: ^sed miles secundis adversisque perinde in ex- 
itium ducum accendebatur." Neque uUam prae se ferunt 
veri speciem coniecturae eorum, qui pro prospere proponunt 
improsperef vel post mox ^Vocula" aut ante /r^j/^r^ inserunt 
,Romanus". Quanto prudentius Urlichsius totum istud: CV- 
vilis capit Geldubam proscripsit. Sic enim apte tota procedit 
narratio, et aliquando in margine illud Civilis capit Geldubam 
fuisse annotatum admodum est verisimile. Sic enim sciolus 
aliquis explicare conatus est, qui factum sit ut primum Gel- 
dubam, deinde Novaesium concederet Vocula. Sententiolas 
autem minutas illas: ,Iterum Civilis Vetera circumsedit. 
Vocula Geldubam atque inde Novaesium concessit. Civilis 
capit Geldubam*' haudquaquam esse orationis Tacitcae vel 
aures admonent. 

Eiusdem generis additamentum, sed aliquanto etiam in- 
eptiuSy deprehendimus c. 6^ in narratione de lulii Sabini 
Lingonis defectione: 

,Interea lulius Sabinus proiectis foederis Romani monu- 
mentis Caesarem se salutari iubet magnamque et inconditam 
popularium turbam in Sequanos rapit, conterminam civitatem 
et nobis fidam. Nec Sequani detrectavere certamen. Fortuna 
melioribus adfuit: Sabinus festinatum temere proelium pari 
formidine deseruit.** 

Potuitne vel el^;antius vel magis perspicue significari utri 
in eo certamine vicerint, utri sint profligatir Forluna melio- 
ribus adfuit. Nonne egregie scriptorem Romanum decet illo 
melioribus eos designare, qui a partibus steterint Romano- 
rum, atque sic illos notare infamia qui fidem detrectaverintr 
Nonne omne enuntiati acumen atque omnis venustas perit, 
si praeterea vel victorcs vel victi suo nomine xTi^xc^iiXMx': 

lure ergo nostro importunum interpretamentum/nj/ Lingones 

i6 

facessere hinc iubemus. Ipsa voce se hic magistellus prodit. 

H. V, 3. Claram mihi affundere lucem posse videor loco, 
qui hactenus in densis latuit tenebris. De malis quibus con- 
flictati sunt ludaei per deserta novam quaerentes sedem et 
alia et haec narrantur: 

^Nihil aeque quam inopia aquae fatigabat; iamque haud 
procul exitio totis campis procubuerant, cum grex asinorum 
agrestium e pastu in rupem nemore opacam concessit: se- 
cutus Moyses coniectura herbidi soli largas aquarum venas 
aperit." 

Hic ego non dubito, quin istud coniectura herbidi soli in- 
vito Tacito in textum irrepserit. lam ipse sermo fraudis mihi 
iniicit suspicionem. Coniectura herbidi soli: quis unquam sic 
locutus est, cum hoc vellet: coniiciens herbidum ibi solum 
esse? Sed fac vocabula ista aliquo modo ferri posse, num 
narrationis nunc constat ratio ? Haud opinor. Veniunt animalia 
ista e pastu; si herbis pasta ea Moyses coniicit, ut herbidum 
illud solum inveniat unde veniant ei est quaerendum, non 
quo abeant. Quid ergo sequi ea attinet ? Praeterea non herbam 
ludaei quaerunt sed aquam. Dixeris humidum esse debere 
solum, ubi herba nasci possit. Respondeo satis esse, si non 
solis radiis solum exaruerit: id autem ipsa arborum umbra 
praestare potest: sic ubi herbidum solum est, non statim ibi 
et fons est fluviusve e quo bibere homines possint. Sed 
deletis vocabulis, quae ego notavi, statim omnia fiunt aperta 
neque uUa restat molcstia, Asini illi pasti erant : hoc per- 
spicuum erat ex ipso habitu incessuque; utrum herba an 
carduis foliisque nihil referebat; dummodo pastos eos esse 
constaret, sitientibus aquae inveniendae viam monstrabant. 
Satis erat eos sequi, nam nunc locum eos petere, ubi fons 
esset fluviusque, res ipsa clamabat. 

H. V, 15. Romani Batavique loco vadorum pleno confli- 
gunt. Quod genus pugnae ibi sit exortum et quam adyersum 

Romanis facile est coniicere. Dabo ipsa verba, quae nunc 
apud Nipperdeium leguntur: 

^Neque, ut in pedestri acie, comminus certabatur; sed 
tamquam navali pugna, vagi inter undas aut, si quid stabile 
occurrebat, totis illic corporibus nitentes, vulnerati cum in- 
tegris, periti nandi cum ignaris in mutuam perniciem impli- 
cabantur." 

Ain vero? Ibine non cdmminus certabatur, ubi homines 
implicabantur inter se? Quidquamne commune est pugnae 
hominum in mediis aquis natantium eorumque qui ne aqua 
mergantur omnibus nituntur modis . . . et pugnae navali ? 
Nihil vidi magis perturbatum magisque absurdum. Bonum 
factum quod tamen ipsa textus conditio aliquo modo unde 
omnes illae turbae natae sint indicat, et cum morbi origine 
sanandi rationem docet. Traditum enim est non comminus 
sed comminus minus, unde lac. Gronovius comminus eminus 
fecit, in qua lectione, ut statim videbimus, pars veri inest. 
Nipperdeius abiiciendo minus ultro corrupit locum. Sic, ut 
opinor, Tacitus scripsit: 

Neque ut pedestri acie certabatur neque tamquam navali 
pugna: vagi inter undas aut, si quid stabile occurrebat, totis 
illic viribus nitentes e. q. s.'* 

Ad pedestri acie sciolus aliquis annotavit, comminus, ad 
navali pugna adscripsit eminus\ quod e duabus annotationi- 
bus natum est comminus minus in textum aberravit. Fuit 
cum putarem vocem sed, quae nunc ante tamquam legitur, 
retineri posse et ita transponi ut legeretur: sed vagi inter 
undas sqq. Sed longe praestat asyndeton quod dedi. Hoc 
certum est errare Madvigium pro illic coniicientem illuc: 
absurdum enim videtur niti in illud quod occurrat, Hoc dicit 
Tacitus: ^sicubi pedibus stabile aliquid nacti erant, ilium 
locum obtinere studebant", non ergo illuc sed illic nitebantur. 

H. V, 17. Stant parati ad proelium, quod toti bcilo finem 

facturum exspectant, Cerealis et Civilis cum suo uterque 
exercitu, atque milites orationibus monent hortanturque. Ci- 
vilis Germanos suos et alia docet et: 

^Quae provideri astu ducis oportuerit, provisa, campos 
madentes et ipsis gnaros, paludes hostibus noxias." 

Hic quoque Leopoldio primo suboluit fraus; hactenus per 
longam saeculorum seriem aequo animo tulerunt viri docti 
post campos tnadentes commemoratas paludes, tamquam si 
quidquam interesset. Nunc vero, ab illo moniti, posthac sic 
legemus: ^campos madentes et ipsis gnaros, hostibus noxios", 
et sibi redditum Tacitum grati agnoscemus. 

Ubi dicendi finem fecit Civilis atque : 

^sono armorum tripudiisque (ita illis mos) approbata sunt 
dicta, saxis glandibusque et ceteris missilibus proelium inci- 
pitur, neque nostro milite paludem ingrediente et Germanis 
ut elicerent lacessentibus." 

Illi male sit qui primus isto ut elicerent interiecto elegan- 
tissimam periodum (neque nostro milite paludem ingrediente 
et Germanis lacessentibus) corruperit et ridicule loquacem 
nobis Tacitum exhibuerit. Nam quid in hac narratione laces- 
sendi verbum, sic nude positum, sibi velit quivis puer intel- 
ligit, neque ad hostium consilium, id agentium ut Romanos 
inpaludem illiciantt designandum uUum aliud excogitari poterat 
verbum ineptius quam ipsum eliciendi illud. 




XVIII. 



AD SEX ANNALIUM LIBROS POSTERIORES ANNOTATIONES 

VARIAE. 

A. XI, lo. Morte Vardanis turbae inter Parthos de suc- 
cessore eius ortae sunt: 

^Multi ad Gotarzen inclinabant, quidam ad Meherdatem, 
prolem Phraatis, obsidio nobis datum. Dein praevaluit Go- 
tarzes; potitiisque regiam, per saevitiam ac luxum adegit 
Parthos mittere ad principem Rom^num occultas preces, 
quis permitti Meherdatem patrium ad fastigium orabant." 

In voce quae est permitti equidem haereo; nam sive eam 
sic accipimus ut sit: ipsis permitti i. e. dari, tradi, sive de 
eo dictum intelligimus, cui aliqua via ire conceditur f^uivxi)^ 
neutra significatio huc quadrat. Quid autem obside aliquo fieri 
amici eius cupere debent? Nempe remitti eum. Meherdatis 
vero amicos postulare ut ad paternum fastigium i. e. ad oc- 
cupandum Parthorum solium remittatur ille quam maxime 
consentaneum est. 

A. XI, 33. Comprehensis iam et in vincula coniectis ple- 
risque, qui aliquo modo ^matrimonii" Silii Messalinaeque 
conscii fuerant, tamen nondum in aula Claudii securae erant 
mentes, praesertim quia in Geta, praetorii praefecto, haud 
satis praesidii esse putabatur: 

yErgo Narcissus adsumptis, quibus idem metus, non aliam 

spem incolumitatis Caesaris affirmat, quam si ius militum 
uno illo die in aliquem libertorum transferret; seque offert 
suscepturum." 

Quis imperium militare, quod nunc penes Getam, suspec- 
tum hominem, est, ad libertorum aliquem transferet, si con- 
silio Narcissi obtemperabitur ? Nempe Claudius. Et cui hoc 
dat consilium — nam consilium aliquod in verbis eius in- 
esse, non meram opinionem, quis negabit? — Narcissus? 
Nempe Claudio. Et de cuius libertis hic sermo est? Claudii 
ut opinor. Confidenter ergo pro Caesaris repono Caesariy qua 
coniectura simul sermonis consulitur integritati. Nam neque 
isto Caesari carerp hic possimus et „non aliam spem inco- 
lumitatis Caesaris affirmat" duritiae est non ferendae. «Non 
est alia incolumitatis spes** sic Claudium Narcissus alloquitur 
^quam si hoc uno die imperium praetorianorum in libertorum 
tuorum aliquem transferes." De sua esse sermonem incolu- 
mitate sponte, ut opinor, intellexit pavidus princeps. 

A. XI, 34. De importunitate uxoris edoctus Claudius, co- 
mitibus Vitellio et Largo Caecina in urbem revehitur. In 
quo itinere VitelHus identidem ,0 facinus, o scelus" neque 
quidquam ultra clamabat: 

,,Instabat quidem Narcissus aperiret ambages, et veri co- 
piam faceret *) ; sed non ideo pervicit, quin suspensa et, quo 
ducerentur inclinatura responderet, exemploque eius Largus 
Caecina uteretur." 

Multo rectius hic pro uteretur legemus utebatur, Solum 
Vitelliuni ut ambages suas aperiret Narcissus hortabatur: 
illius enim fuerant exclamationes istae. Deinde aliquid de 
altero comite Claudii scriptor addit. 



1) Recte aperirct — faceret Madvigius reponi iussit pro aptrire — facere, 
Quis sit in tali re apericndi verbi usus docere possunt hi loci ex Historiis : 
L. II, 53 et 78. 

A. XII, 64. Portenta et alia refenintur et hoc: 
ySuis fetus editus, cui accipitrum ungues inessent." 
Si me audis, accipitris leges. An non satis absurdum \\^ 
detur portentum, nisi aut de pluribus porcellis narretur, aut 
de uno porcello, qui aliquot accipitrum habuerit ungucs? 

A. XII, 66. Veneno de medio tollere Claudium Agrippina 
decernit : 

^Deligitur artifex talium vocabulo Locusta, nuper veneiicii 
damnata et diu inter instrumenta regni habita." 

Verum est Locustam huic sceleri diu fuisse superstitem: 
Galbae enim imperatoris iussi\ poenas dedit. Sed quis unquam 
audivit adverbio diu cum participio perfecti iuncto tempus 
venturum designari? — Ergone hic praeteritum tempus ver- 
bis ydiu inter instrumenta regni habita" signiiicatur ? Hoc 
pertinaciter nego: nuper enim veneficii damnata est Locusta, 
atque ipso demum, ut opinor, iudicio patuit quam esset ne- 
fariae artis perita illa. Hoc ergo narratum esse suspicor a 
Tacito : ipsam damnationem hunc habuisse efiectum ut aulicae 
veneficae munus Locustae mandaretur. Certe, ubi damnatum 
aliquem capitali crimine legimus, quid deinde eo factum sit 
cognoscere iure nostro poscimus. Quod hic desideratur. Ordine 
tota procedet narratio, si pro diu legemus inde^ aliudve ad- 
verbium causam originemque significans. 

A. XIII, I. Inter causas cur lunio Silano necem moliretur 
Agrippina erat et 

^crebra vulgi fama anteponendum esse vixdum pucritiam 
egresso Neroni et imperium per scclus adepto virum aetate 
composita, insontem, nobilem, et quod tunc spcctaretur, c 
Caesaris posteris.'* 

Ipsum, ut opinor, vulgus, quod Xeronis tcmporc vivebat, 
scire nequibat aliquando futurum tempus, quo in impcratorc 

elegendo non spectaretur illud, essetne aliquis e Caesaris 
posteris an non esset. Ineptum ergo illi vulgo tribuere argu- 
jpentum, quod in isto „quod tunc spectaretur" inest. Sed ipse 
Tacitus, cui 6t suum tempus €t praeteritum cognita erant, 
illud suorum aequalium causa adiecit. Legendum ergo non 
spectaretur^ verum spectabatur. 

A. XIII, 15. Territus matris verbis Britannicum se ad 
imperium vocaturam minitantis, Nero et alia animo volvit 
et recentem quandam rem, e qua ingenium eius perspexerat. 
Quae cuiusmodi fuerit sic narrare Tacitus incipit: 

^Festis Saturno diebus inter alia aequalium ludicra regnum 
lusu sortientium evenerat ea sors Neroni." 

Scabrosam hanc orationem appellare non dubito; sed non 
Taciti culpa talem eam evasisse credo, nescio qua attractione 
participium illud ad praecedens aequalium referentis, sed 
librarii, quem genitivus ille in errorem induxerit. Ablativo 
temporis, qui ^absolutus" dicitur, opus hic est, non opus est 
autem addito aliquo nomine substantivo, sed sufficit partici- 
pium. Lcgendum ergo sortientibuSy quod quam facile hic in 
sortientium corrumpi potuerit sponte apparet. 

A. XIII, 17. Cum in campo Martio Britannicus sepeliebatur 
tam vehementes ceciderunt imbres: 

,Ut vulgus iram deorum portendi crediderit adversus fa- 
cinus cui plerique etiam hominum ignoscebant." 

Quam absurde istud etiam positum hic sit vel maxime e 
Nipperdei, qui defendit, apparet annotatione. lam quod ait 
plerique hic non esse i. q. o\ TrXeTiTTOt sed admodum multos 
ea voce significari, verum est. Sed quae addit quam maxime 
contorta videntur. „Ignoscebant" ait ^isti sceleri multi homi- 
nes, cum tamen homines de aliis hominibus severe iudicare 
solent; quo magis consentaneum est, deos, quibus nihil est 

reconditum ex iis rebus, quae mortalium facta excusant/ ad 
ignoscendum fuisse paratos.** Sequitur ergo ut verisimile non 
sit deorum iram istis imbribus significatam fuisse. Et revera 
illud Furneaux Nipperdeii explicationi, quam probat, addit. 
Sed neque omnino eiusmodi de portentis opiniones, quales 
hic vulgo tribuuntur, refutare solet Tacitus (est enim et ipse 
satis iemixlfiuv), et hic vulgi interpretationem iis verbis nar- 
rationi suae annectit (^adeo turbidis imbribus ut") ut appa- 

m 

reat minime spernendam ipsi videri. Denique aut legentes 
labjrrinthis includere studet Tacitus, aut deos et homines 
in/er se opponiti ut sic hunc accipiamus locum tota eius suadet 
dispositio: homines huic facinori ignoscebant, non ignovisse 
deos e tempestate illa efficiebat vulgus . . . idque haud temere." 
Atque ut illud dicat Tacitus lenissima emendatione effici 
potest, qua simul efficitur ut duo illius sententiae membra, 
qua hic opus est, aptissime inter se iungantur. Quae enim 
hic coniunctio requiritur pro inepto illo etiam} Ut opinor; 
iam, atque hanc, praesertim praecedente litera e, facile in 
etiam corrumpi potuisse quisque intelligit. ,Quod facinus, 
quemadmodum vulgus haud temere e portentis efficiebat, 
gravissimam deorum iram provocabat, ei iam multi mortales 
ignoscebant." Aptissime nunc sequitur: ^antiquas fratrum 
discordias et insociabile regnum aestimantes." In deos im- 
mortales eiusmodi ^aestimationes" non convenire res ipsa 
loquitur. 

A. XIII, 43. Suillius famosus ille imperante Claudio de- 
lator tandem aliquando, quia Senecae iram acerbis dictis 
moverat accusatur, damnatur: 

,in insulas Baleares pellitur, non in ipso discrimine, non 
post damnationem fractus animo; ferebaturque copiosa et 
molli vita secretum illud toleravisse." 

Post mortem Suillii de victu, quem exul egerit, sermones 

nullos fuisse opinor, sed potuerunt quaedam de ea re tradere 
scriptores, quibus auctoribus usus est Tacitus. Fortasse etiam 
unus et alter, qui publice ad sedes exulum inspiciendas 
missus erat, de Suillii victu moUi nuntium referebat. Ergo 
aut fertur , . . toleravisse legendum est, aut, quod magis etiam 
placet : ferebatur . . . tolerare. 

A. XIII, 57. Ignibus, terra editis, tam vehementer Ubio- 
rum vastabatur terra, ut neque in imbribus neque in fiuviis 
quidquam esset subsidii: 

^donec inopia remedii et ira cladis agrestes quidam eminus 
saxa iacere, dein resistentibus flammis propius suggressi ictu 
fustium aliisque verberibus ut feras absterrebant." 

Si flammae resistunt, apparet irritos fuisse conatus lapides 
iacientium: resistere enim est „loco se suo non movere" cf. 
XIII, 6: ^diffugiunt imprudentes: at quibus altior intellectus, 
resistunt defixi." Neque opposita inter se sunt resistere et 
progrediy sed resistere et ea verba, quae ^retroversum ire" 
significant, Et nisi illud ipsum fecissent flammae, ut retro- 
versum irent, nunquam propius accedere potuissent agricolae, 
sed ardorem vitantes semper eodem mansissent intervallo. 
Prorsus contrarium ergo hic requiritur quam quod est tra- 
ditum, legendumque recedentibus vel residentibus, 

A. XIV, 6. Agrippina insidias sibi a filio structas evadit, 
uno tamen accepto vulnere (nam se pro illa interfici a nautis 
passa est Acerronia) atque in villam suam infertur; 

^illic reputans ideo se fallacibus litteris accitam et honore 
praecipuo habitam . . . observans etiam Acerroniae necem, 
simul suum vulnus aspiciens, solum insidiarum remedium 
esse, si non intellegerentur ; misitque libertum Agerinum e. q. s." 

Hiare huius loci structuram dudum est intellectum; ergo 
post intellegerentur (vel post esse) alii alia inseruerunt (pu- 

tavit", , vidit", ^sensit"). Equidem particulam que, verbo 
quod est misit adhaerentem, deleverim et post intellegerentur 
insenierim rata\ sic demum sermo Taciteus restitui videtur. 

A. XIV, 9. A percussoribus, quos Nero immisit, Agrip- 
pina occiditur: 

^Cremata est nocte eadem, convivali lecto et exequiis vili- 
bus; neque, dum Nero rerum potiebatur, congesta autclausa 
humus. Mox domesticorum cura levem tumulum accepit, 
viam Miseni propter et villam Caesaris dictatoris." 

Ad illud viam Miseni propter viri docti annotant: litora 
Calabriae contra (III, I) et cubiculum Caesaris iuxta (Xlll, 15), 
sed viam Miseni non esse nihili locutionem docere neglexerunt. 
Equidem autem illud non concoquo, sed lenissima repono 
emendatione: ^Miseni viam propter", ut A/iV^^/ sit locativi\s. 

A. XIV, II. Mortua Agrippina Nero epistolam ad sena- 
tum mittit, qua omnes eius insidias machinationes importu- 
nitates, quas ipse iam princeps expertus sit, enumerat: 

^Temporum quoque Claudianorum obliqua insectatione 
cuncta eius dominationis flagitia in matrem transtulit, publica 
fortuna extinctam referens. Namque et naufragium narrabat: 
quod fortuitum fuisse, quis adeo hebes inveniretur, ut crederet ?" 

Male duae hae sententiae inter se cohaerent, inepto enim 
vineulo iunctae sunt. An ullus hic coniunctioni namque locus ? 
Non opinor : neque enim ratio hic redditur neque praeteritio, 
quae dicitur, fit. Sed pro namque lege iamque, egregie pro- 
cedet oratio. Hoc enim fere dicet Tacitus: „quin etiam ad 
eam est progressus impudentiam ut naufragium narraret." 

A. XIV, 20. Cum Nero ludos quinquennales institueret 
more Graeco, vehenienter eam rem improbabant viri anti- 
quitatis tenaces. Totam rem eo spectare affirmant ut: 

^quod usquam corrumpi et corrumpere queat, in urbe 

visatur, degeneretque studiis externis iuventus An 

iustitiam augeri et decurias equitum egregium iudicandi mu- 
nus expleturos, si fractos sonos et dulcedinem vocum perite 
audissent." 

Totus hic locus in codice vitiosissimus est. lam egregia 
emendatione Lipsius iustitiam augeri dedit pro absurdo ius 
titia augurii^ neque praeterea Madvigiana correctione auctunt 
iri opus esse opinor. Tum, recte ut equidem censeo, Seyffertus 
expleturas coniecit pro expleturos et ante eam vocem Halmius 
inseruit melius^ quod supplementum mihi quidem utique 
necessarium videtur. Sed nunc ego etiam in isto perite au- 
dissent haereo. Neque enim significare. ea verba possunt: 
^tamquam callidi de eiusmodi artibus iudices audissent'*, 
neque, si possent, de ea re nunc agitur. Universa tamen loci 
sententia admodum est perspicua: ^meliusne" antiquarii illi 
rogant ^homines ex ordine amplissimo splendidissimoque 
gravibus suis in republica muneribus fungentur, melioresne 
eos habebimus iurisconsultos et iudices, si ineunte aetate ista- 
rum rerum, quas nunc in civitatem introducere studet prin- 
ceps, participes fuerint?" Nam praesertim de iis rebus hic 
agi cogitarique, quas tenera aetas ludorum illorum occasione 
faciet spectabitque, vel ex iis, quae citavimus: ^degeneretque 
studiis externis iuventus" quam maxime apparet. Ergo non 
dubito quin pro perite legendum sit pueri^ qua correctione 
lenissima tandem aliquando totus locus in integrum restitutus 
videtur. 

A. XIV, 29. Qui hactenus in Britannia praefuerant legio- 
nibus haud multum profecerant: 

>Sed tum Paulinus Suetonius obtinebat Britannos, scientia 
militiae et rumore populi, qui neminem sine aemulo sinit, 
Corbulonis concertator receptaeque Armeniae decus aequare 
domitis perduellibus cupiens." 

Britannos, quos Romani imperio suo subiicere etiam co- 
nantur, perduelles vocare eius est, qui in antiquitatibus Ro- 
manis atque adeo in sermone Latino hospes sit. lure ergo 
pro perduellibtis Halmius coniecit rebellibus^ sed pro laudabili 
coniectura egregiam exhibuisset emendationem, si pro domi- 
tis perdutllibus scribi iussisset perdomitis rebellibus, Postquam, 
quod facile fieri poterat et saepe factum est, praepositio per 
in alienam aberravit sedem, perrebellibus (vel perreuellibus) 
quin in perdutllibus transiret vix fieri poterat. Cf. XIV, 60, 
ubi in codice legitur: ^Eucaerus, natione Alexandrinus, canere 
pertybias doctus." Vulgo editur: ^canere tibiis doctus", quae 
est emendatio admodum audax. Aut me fallunt omnia aut 
legendum est: canere tibiis perdoctus. 

A. XIV, 52. Mortuo Burro certatim qui in republica de- 
teriores erant Senecam criminari incipiunt; arrogantiam im- 
potentiamque eius perstringunt; hoc prae ceteris ei vitio 
dant quod onmium rerum, quibus delectetur Nero, severum 
agat censorem: 

,Nam oblectamentis principis palam iniquum detrectare 
vim eius equos regentis, illudere voces (rectius Muretus vo- 
cem) quotiens caneret. Quem ad finem nihil in republica 
clarum fore, quod non ab illo reperiri credaturr*' 

Quamvis fiierint acres hi Senecae vituperatores, tamen 
credibile non est tantam illos ei obiecisse arrogantiam, ut 
repertor atque inventor videri vellet omnium bonarum artium, 
quibus sine £i.aiae suae detrimento operam dare posset Nero. 
Sat grave iam est quod paulo ante Senecae obiiciunt: ,elo- 
quentiae laudem uni sibi asciscere et carmina crebrius facti- 
tare, postquam Neroni amor eorum venLsset", et quam ion- 
gum inter hoc crimen et iiiud reperta^ eloquentiae poesisque 
sit intervallum quisque videt. Quid quod, s; tamcn nostro 
loco eiusmodi voiuisset aliquid Tacitus, non praesentii» tem- 

poris {reperiri) usus esset infinitivo sed perfecti. Hisce omni- 
bus perpensis pro reperiri legendum censeo probariy vel aliud 
quid in eandem sententiam. 

A. XV, 8. Paetus, vanus ille Corbulonis aemulus, quo modo 
multa agendo nihil egerit, quin etiam in summum discrimen 
rem adduxerit, his verbis describitur: 

>Longinquis itineribus percursando, quae obtineri nequibant, 
corrupto, qui captus erat, commeatu et instante iam hieme, 
reduxit exercitum." 

Corrumpendi commeatus nulla, ut opinor, causa fuit; quod 
si aliquo infortunio factum esset ut ipsum illud frumentum, 
quod milites, huc illuc a Paeto rapti, praedati erant, cor- 
rumperetur, boni scriptoris erat quae ea fuerit calamitas nar- 
rare. Nam unum illud quod ultro citroque currunt milites 
frumento parum nocet. Quid quod ne corrupto quidem fru- 
mento opus fuit ut tamen commeatu vacui in castra redirent 
milites. Longinquis itineribus sat longum tempus insumpserunt 
milites, itaque quod rapuerant frumentum comederunt ipsi. 
Lege ergo consumpto pro corrupto, Sic simul inepti hominis 
vanitas salsissime perstringitur: ^percursando, quae obtineri 
nequibant, consumpto, qui captus erat, commeatu reduxit 
exercitum." Nihil solidi imperio Romano acquisiverat Paetus, 
et, quod solum rapuerat, frumentum, illud ab ipsis erat con- 
sumptum militibus. Vocem autem quae est consumptus multis 
fuisse obnoxiam casibus docet A. XV, 57 (De Epichari cru- 
delissima spernente tormenta narratum est. Quam narrationem 
sic claudit scriptor): 

^Sic primus quaestionis dies contemptus est." 

Ut ineptum illud contemptus hic scriberet facile adduci 
potuit librarius: legebat enim de muliere cruciatus spernente 
et cojitemnenie, et praeterea ante oculos habebat vocem ad- 
modum illi contemptus similem: consumptus^ quam optimo 

iure Prammerus restituit. Nullae sunt certiores emendationes, 
quam quibus appareat corruptelae duas has fuisse causas: ^t 
oculorum ^t mentis errorem. 

A. XV, lo. Stultis consiliis Paetus vim copiarum, quibus 
praeest, ultro infringit, nunquam sibi constat, milites dissipat 
et ita bello inutiles reddit. Sic et Alium uxoremque castello 
quodam abdit: 

^data in praesidium cohorte ac disperso milite, qui in uno 
loco habitus vagum hostem promptius sustentavisset." 

Codex in fine sententiae addit etiam particulam et. Quam 
lectionem sic natam arbitror: in exemplo legebatur: sustenta 
.... et suprascripto lacunae supplemento visset^ quod librarius 
ita in textum recepit ut istud et retineret. Cf. H. III, 20, 
ubi in codice ineptissime legitur: et ^vineis, machinamenti 
genus ad expugnandos muros in modum turrium factum is 
aggredienda urbs." Recepto enim in textum post syllabas 
vine interpretamento, quod in exemplo inter lineas legebatur, 
librarius postea vocem, a correctore monitus, supplevit, sed 
vagam syllabam is delere neglexit. Nostro vero loco olim 
scriptum fuisse suspicor non sustentavisset, quod huic narrationi 
parum aptum, verum sustentare potuisset, 

Paulo antea in eodem capite haec habemus: 

^Adventare Vologaesen magno et infenso agmine auditum. 
Accitur legio duodecima, et unde famam aucti exercitus 
speraverat, prodita infrequentia. Qua tamen retineri castra et 
eludi Parthus tractu belli poterat, si Paeto aut in suis aut 
in alienis consiliis constantia fuisset." 

Mire, ne absurde dicam, ipsa infrequentia utilis esse potuisse 
dicitur ad resistendum hostibus. Nam quominus mihi respon- 
deatur illa voce cohortes infrequentes designari posse ipsa 
sententia obstat: in „prodita infrequentia" substantivum con- 
ditionem copiarum significat, neque ergo adiici potest pronomen 




relativum, quod aliam significationem eiusdem substantivi 
requirit. Quanto melius omisso qua legemus: ^tamen retineri 
castra e. q. s." i. e. tamen, vel sic, quicunque erat status re- 
rum, bene res geri poterat, simodo sibi constitisset Paetus. 

A. XV, i6. Castris Romanorum diu obsessis Vologaeses 

I 

potitur : 

^Ceterum obsessis adeo suppeditavisse rem frumentariam 
constitit, ut horreis ignem inicerent, contraque prodiderit 
Corbulo Parthos inopes copiarum et pabulo attrito relicturos 
oppugnationem." 

Vix quemquam esse opinor, cui istud contraque prodiderit 
sanum videatur; coniunctivum hic ferri non posse constat. 
Quidni legamus ^contra quam prodidit Corbulo"? In promptu 
mihi nunc alii loci Tacitei non sunt, ubi contra quatn legatur, 
neque lubet eius rei causa lexica et indices pervolvere. Fac 
enim nusquam alibi illud inveniri, eane idonea causa est cur 
ne semel quidem Tacitum usum locutione tam bene Latina 
tamque pervulgata statuamus, idque eo loco ubi vix ullo alio 
modo id quod requireretur significari potuerit? 

A. XV, 38. Ardente urbe in omnes partes diffugiunt cives: 

„Et saepe, dum in tergum respectant, lateribus aut fronte 

circumveniebantur, vel si in proxima evaserant, illis quoque 

igni correptis, etiam quae longinqua crediderant, in eodem 

casu reperiebant." 

Hic equidem desiderari quiddam censeo. In verbo enim 
reperiebant haud dubie inest significatio roxt ^cum propius 
accessissent*' : omitti id sine damno poterat quia quivis istud 
reperiebant legens mente erat suppleturus. Ergo longinqua 
habet quod recte ei opponatur (ipsum illud «cum propius 
accessisseht" quod in ^reperiebant" inest). Propius autem 
aggressi locos illos reperiebant ,in eodem statu" i. e. ut 

opinor ^etiam ardentes". At nunc in priore sententiae parte 
deest aliqaid quod isti ^etiam ardentes" recte opponatur, 
quod nisi aliquo modo est expressum, pronomen eodem nil 
habet quo referatur. Integra erit sententia, si sic legemus: 
,etiam quae longinqua secura crediderant, in eodem casu 
reperiebant." Neque male pro secura ibi tuta^ integra simm. 
ponemus, modo hac ratione locum expleamus. 

In narratione de eodem incendio porro legitur (A. XV, 40) : 

ySexto demum die apud imas Esquilias finis incendio fac- 

tus, prorutis per immensum aedificiis, ut continuae violentiae 

campus et velut vacuum caelum occurreret. Necdum post 

u 

metus aut rediebat lebis . . . rursum grassatus ignis.^^ 

Haec verborum rudera sunt in codice. Haud dubie recte 

reposita iam sunt haecce: ^necdum posito metu redibat haud 

levius", quorum partem praebent ^deteriores", pars a viris 

doctis est inventa. Tum ego pro grassatus legere velim 

grassaturus, ut tota sententia fiat: 

^Necdum posito metu redibat haud levius rursum grassa- 

turus ignis." 

Egregie nunc paucis verbis comprehenditur quod dein fusius 

enarratur: „minor quidem peribat hominum numerussed plura 

aedificia magna deleta sunt." 

A. XV, 55. Indicatus a liberto suo Milicho Scaevinus va- 
riis modis singulas res, quibus ab illo in suspicionem addu- 
citur tamquam arcana quaedam et funesta reipublicae molitus, 
explicare et defendere studet: 

^Pecunias et libertates servis et ante dono datas, sed ideo 
tunc largius, quia tenui iam re familiari et instantibus credi- 
toribus testamento diffideret. Enimvero liberales semper epulas 
struxisse diffideret enim vero vitam amoenam et duris iudi- 
cibus parum probatam." 

17 

Verba diffideret enimvero inepte repetita dudum expunxerunt 
editores. A vitam novam tum incipiunt sententiam. Sed ac- 
cusativum cum infinitivo vitam — probatam male cum prae- 
cedentibus cohaerere recte, ut equidem censeo, nonnulli sta- 
tuerunt. Sed quod amasse vel egisse inseruerunt (ante vel 
post vitam) parum probabilis ea emendatio videtur. Multo 
certe leniore medicina sic locus restituitur in integrum: 

^enimvero liberales semper epulas struxisse vita amoena 
et duris iudicibus parum probata" 

ut vita amoena et , , . probata sit ablativus absolutus, qua 
ratio redditur. 

A. XV, 59: 

^Fuere, qui prodita coniuratione, dum auditur Milichus, 
dum dubitat Scaevinus, hortarentur Pisonem pergere in castra 
aut rostra escendere studiaque militum et populi temptare." 

Dum dubitat Scaevinus, Quid his vocibus significatur? Ut 
opinor condicip, in qua versatur Scaevinus eo tempore quo 
Milichus interrogatur paulove postea, certe ante illud tempus 
quo responsis Natalis, cum ipsius non congruentibus (c. 56), 
confiteri cogitur: nam tum certe dubitare desiit. Quod autem 
ad ipsum illud pertinet tempus, quo a Milicho est indicatus : 
statim tum ad Neronem est Sidductxxs {raptus per milites c, 55); 
hic ita loquitur ut e. c. effugia quaerere dici possit, non vero 
dubitare, Quem effectum illa effugia habuerint Tacitus verbis 
ut labaret indicium (c. 55 extr.) perspicue declarat; atque 
nostro loco rem nobis esse cum eo tempore quod fuit post- 
quam labare indicium coepit et antequam Scaevinus Natalisque 
diversi interrogati totam coniurationem aperuerunt res ipsa 
clamat. At in illud tempus dubitandi verbum non convenit, 
neque omnino ullum, quo facere aliquid Scaevinus significe- 
tur. Ut iam dicebam, requiritur verbum statum condicionemque 
Scaevini indicans. Legendum esse suspicor: „dum dubius 

Scaevinus": dum nondum certum erat qualem se praebiturus 
esset Scaevinus, fortiterne interrogationes atque etiam tor- 
menta toleraturus, an confessurus communemque proditurus 
causam. 

A. XV, 63. De Senecae morte et alia et haec legimus: 
,Novissimo quoque momento suppeditante eloquentia, ad- 
vocatis scriptoribus plcraque tradidit, quae in vulgus edita 
eius verbis invertere supersedeo." 

Istud eius verbis cum edita iungendum esse monet Nippcr- 
deius, et revera ne potest quidem cum ullo alio iungi verbo, 
quin plane sit absurdum et cuncta perturbet. Verum quid 
sibi vult, si iam cum edita iunctum est? Plane supervacuum 
videtur. Annon res ipsa loquitur, quae a ^scriptoribus" ex 
ore Senecae sint excepta, Senecae verbis in vulgus edita esse? 
Quodsi quis tamen addendum eiusmodi aliquid fuisse putat, 
ut esset quod ry invertere opponeretur — nonne hic dicen- 
dum erat ipsius verbis^ idque ante edita ponendum? His 
perpensis mihi ne umbra quidem restat dubitationis quin 
legendum sit: ^meis verbis invertere supersedeo." Cf. quod 
c. 67 Subrii Flavii responso tradito additur: ^ipsa rettuli 
verba, quia non, ut Senecae, vulgata erant, nec minus nosci 
decebat militaris viri sensus incomptos et walidos" ; ipsa retu/i 
verba i. e. „non meis verbis Flavi responsum inverti." 
Statim post illud Flavii responsum adduntur haec (cap. eod.): 
yNihil in illa coniuratione gravius auribus Neronis accidissc 
constitit, qui ut faciendis scelcribus promptus, ita audiendi, 
quae faceret, insolens erat." 

In voce q. e. faceret coniunctivus probari ncquit: sensus 
enim est: ^nunquam Nero facta sua suo nomine appellari 
audiebat**; imperfectum tempus parum rectum vidctur; nam 
multo mc^is hic sermo est de iis rebus quas diu ante Xero 
perpetravit quam de iis in quibus cum maxime versatur. 




Utriqae mcomniodo lenissuna subveniri potest correctione. 
Doamm enim litcnilanmi transpositione pro /acer^t lcgendxxm 
arbttror fec^rai^ 

A. X\n, 5. Ncrooe in theatro artes suas exhibente tanta 
mnltitudo aderat ut obtererentur haud pauci ; praeterea ipso 
audiendi spectandique labore in gravem morbum multi in- 
ciderunt: 

,quippe gravior inerat metus, si spectaculo defuissent, 
multis palam et pluribus occultis, ut nomina ac vultus, ala- 
critatem tristitiamque coeuntium scrutarentur." 

Quod hic vox q. e. palam adiectivi vel participii vice fun- 
gitur, in eo molesdae est nihil, sed ferendum non videtur 
quod coniunctio ut annectitur sententiae parti, quae verbo 
plane caret. Ergo pro ut legamus qui\ cum litera q ali- 
quo casu evanuisset, quod restaret in ut abiisse mirandum 
non est '). 

A- XVI, 22. Vehementer in Thraseam invehitur Cossutianus 
Capito, eumque utique ex civitate tollendum esse senatores 
docet. Cuius oratio huc fere redit ut demonstret eo iam 
ventum esse ut otiose inter se confabulantes homines de re- 
publica ita loquantur quasi in duo discesserit castra: Neronis 
et Thraseae. Postquam multa in hanc sententiam declamavit, 
hoc quoque addit: 

,Diurna populi Romani per provincias, per exercitus cu- 
ratius leguntur, ut noscatur quid Thrasea non fecerit." 

Scio ad istud non defendendum e praecedentibus nubem 
exemplorum excitari posse: principio anni Thrasea vitat sol- 
lemne iusiurandum; non adest nuncupationibus votorum; 
nunquam immolat pro salute aut caelesti voce principis; 

i) Iinago codicis phototypica legi hic nequit. 

triennio non introiit curiam; abfuit cum Silanus et Vetus 
condemnabantur ; sine cura ei est salus Neronis, sine honore 
ars, Poppaeam divam non credit. Et tamen mire dictum 
mihi illud non fecerit videtur, quotiesque lego, haereo. Certe 
admodum exile est vixque ad id significandum, quod requi- 
ritur, sufficit. Subintelligendum fere est denuo, aliudve voca- 
bulum, quod non ita facile mente suppletur. Semper ergo 
suspicor pro non legendam esse vocem, quae fere eosdem 
literarum habet ductus: „quid Thrasea novi fecerit". Tum 
quoque praesertim de iis rebus esse cogitandum, quas Thrasea 
facere sit aspernatus, res ipsa loquitur, sed idem nunc demum 
recte eleganterque est enuntiatum. 

XVI, 24. Thrasea, cui certa iam est parata pernicies, ad 
Neronem literas mittit quas ille avide arripit aperitque ratus 
Thraseam supplicibus precibus veniam rogaturum aliaque, 
quae priori eius vitae afferrent dedecus, facturum dictu- 
rumque: 

„Quod ubi non evenit vultumque et spiritus et libertatem 
insontis ultro extimuit, vocari patres iubet." 

E splendidissima haud dubie emendatione Rhenani illud 
quod ubi non evenit natum est, nam in codice est quo dubie 
non venit, ita ut ad lectionem suam proferendam ne unam 
quidem literulam addiderit, dempserit, mutaverit Rhenanus: 
transposuit tantummodo literas vel aliter distinxit. At quam 
ego emendationem propono, ea ut una litera eximatur et 
alio loco una addatur lineola postulat. Legendum enim censeo: 
^quod ubi non ivenit (invenit)." Nam nunc demum recte, et 
quod ad structuram sententiae et ad verborum pertinet usum, 
haec annectuntur: „Vultumque et libertatem insontis ultro 
extimuit": tantum aberat ut quidquam demissi abiectique 
inveniret ut extimesceret potius: sic illae literae sermonis 
libertate ei intrepidum insontis vultum ponebant ante oculos. 

Post vcrbum impersonale eiienit, quod Rhenani praebet lectio, 
satis dure illud extimuit infertur. 

A. XVI, 28. In senatu ergo primum ipsius Neronis recitatur 
oratio, qua non Thrasea qutdem nominatim arguitur, sed alii 
rcprehenduntur senatores quod illius exemplo curiam vitent. 
Arripit haec Cossutianus Capito vehementemque in ipsum 
Thraseam habet orationem, qua et alia et haec declamat: 

^Requirere se in senatu consularem, in votis sacerdotem, 
in iure iurando civem, nisi contra instituta et caerimonias 
maiorum proditorem palam et hostem Thrasea induisset. 
Denique agere senatorem et principis obtrectatores protegere 
solitus veniret, censeret, quid corrigi aut mutari vellet." 

Omnino quid sit senatorem agere non admodum perspicuum 
mihi est, in Thraseae vero causa, cui id ipsum obiicitur quod, 
quotiescunque senatus habetur, domi suae latet, quid illud 
sibi velit crimen admirabundus rogo. In errorem inductum 
librarium, qui toties de senatu senatoribusque legisset, hic 
quoque senatorem scripsisse opinor, cum in exemplo suo 
haberet vocem, quae ductibus literarum illi admodum similis 
esset: censorem. Hoc est quod tota vita sua loquens tacens- 
que fecerat Thrasea, ut ageret censorem civiumque, sed prac- 
cipue ipsius principis, facta notaret. Et omnino illud censorcm 
agere frequentissimum est crimen in homines severiores. 
Vide nunc quam eleganti verborum lusu idem ille Capito 
sic pergens inducatur: ^censeret quid corrigi aut mutari 
vellet." 

A. XVI, 35. De ipsa Thraseae morte traduntur haec: 
^Helvidium et Demetrium in cubiculum inducit, porrectisquc 
utriusque brachii venis, postquam cruorem effudit, humum 
super spargens. . . . Libamus, inquit, lovi liberatori." 

Ad porrectis Nipperdeius annotat: „einem Diener" atque 

eodem riiodo locum accipit Furneaux. At ego ^porrigere 
alicui brachia manusve" quid sit novi, verum y^venas brachii 
porrigere" quin sit absurdissimum non dubito. Quid pro por- 
rectis legendum sit non definio, credo tamen in — rectis 
latere — sectis, Sed utique requiritur verbum eiusmodi ut 
effudit rem significet consulto ab ipso Thrasea peractam, quod 
non fit, si minister aliquis venas aperiendi munere functus 
esse dicitur. Sed hoc gravissimum quod venas porrigere 
nihili est. 



XIX. 



AD HISTORIAS ANNOTATIONES VARIAE. 

H. I, 13. Causarum, cur Othonem adoptare Galba nollet, 
et hanc fuisse unam se credere Tacitus significat, quod pa- 
rum e republica putaret talem ei relinquere successorem: 
^credo et reipublicae curam subisse, frustra a Nerone trans- 
latae, si apud Othonem relinqueretur." Haec ipsius Taciti 
verba sunt. Altera causa, de qua non credat aliquid sed 
comperta se tradere certo sciat, haec est quod Vinii pro 
Othone artificia Galba perspexerit: ^neque erat Galbae ignota 
Othonis ac Titi Vinii amicitia." Sed et tertia causa quaedam 
fuit, quae Galbam, senem morosum et adversus rumores per- 
tinacem, impelleret ut sic secum loqueretur: „at ego id ip- 
sum, quod me facturum vaticinantur inepti isti homines, 
nunquam faciam." Totum Taciti locum huc pertinentem ex- 
scribam, ita divisum, ut nemo, qui quae hic praemiserim 
legerit, uUo modo dubitare possit, quin causae ibi enume- 
rentur, quae ab Othone mentem Galbae vel abalienaverint 
vel certe abalienare potuerint: 

a, Neque erat Galbae ignota Othonis ac Titii Vinii amicitia. 

b, Et rumoribus nihil silentio transmittentium, quia Vinio 
vidua filia, caelebs Otho, gener ac socer destinabantur. 

c, Credo et reipublicae curam subisse, frustra a Nerone 
translatae, si apud Othonem relinqueretur. 

De tertia primaque causa nihil est quod annotcmus: omnia 

ibi sunt perspicua. De secunda vidcamus. Quid illud fuit quod 

Galbam instigaret ut pertinaciter Othonem adoptare rccusarct ? 

Quod vulgi rumoribus Otho et Vinius ^gcner ac socer dcsti- 

nabantur." Haec Taciti verba sunt. In familiari otio5»^>rum 

sermone nihil ista ubertas «gener ac socer" molcsti habct. 

Immo ipsa hominum vita refertur, si quis dc populo sic lo 

quens inducitur: ^mihi crede, duo isti viri, quos vidcs, CJtho 

et Vinius, aliquando gener socerque erunt.'* At hic istud 

^rmr ac socer placidae est verbositatis, quae mirum quantum 

discrepet a totius loci acuta atque acerba brevitatc. Prac- 

tcrea — atque hoc multo gravius — illud <\\x(A homincs 

(abulantur de futura Othonis Viniique affinitatf: quid habct 

quod Galbam graviter commovcatr An cam fui«?s^ causam 

credamus, cur sic Galba loqueretur: ,si Vinii g^rncr fi<rt 

Otbo, ego eum fijium habere nolo": Xon opinor. IntcJjfrxs^s'»^ 

Galbam non debcrc se Vinio aurem praebcr': Cxhoni-. causam 

defendenti, cupidum enim illum e-tse patronum - . . - satis 

superque indicat-jm est verbis ,n^:--iC trrat Garr^a/: vjz.^AJt 

Othonis ac Tit: V:ri: amfchia^. T^-arurriC -e Tacrte-n; v:C',-*,-r 

tot vcrbis uti ad derronstranc-nr.. ':-a:r. aTt-rr. iWi^i a:r;:c:*:it 

fuerit ^-inculusi c-o V:n:iL5 ^ ^/th'> :r:t*:r vt :-r.ct: frvvir.t. 

Quid ergo erar in illii r::c- -.v.^-li- y,z,zj:, q-'^- rV.V»i OiJbAt 

movcretr Ntzi -i*i illuz: ^fft rr-rr. r.rr. *•.*:-!: :••-• ;-*•. - yr:r-*.* 

non pot=i=«rr indt ci.srl ci-i^ c-r i.':',"%*Ar^ ''/:;'-r-rr. 'xk^-jk. 



altcrirs ^*=i*riz:_"' .•;■-;» ^riv.-r fv-, 7i.:.^:r. v.-v. .riirt ^y^u^ 

l^^n. ^/C/TT t^ /'^X/*^: :.'.T1 T_ t*-' '-Tl:.' ■'. " l^TI- . -trVlit '.'.'^-i-»t T 1* 

sic ut gener et socer unam rem, unam affinitatem, significent, 
coniunctionibus que vel et vinciamus, hic ^gener ac socer" 
legitur. 

H. I, 37. In castris praetoriis Otho ad milites orationem 
habet, qua iis in memoriam vocat quaecunque Galba ad 
Italiam accedens ipsamque urbem intrans crudeliter fecit. Ibi 
et hanc legimus exclamationem : 

^Quae usquam provincia, quae castra sunt nisi cruenta et 
tnaculata, aut, ut ipse praedicat, emendata et correcta" *). 

Ipse sonus verborum ,quae provincia, quae castra sunr 
habet quod vitium crepet. De sententia videamus. Nonne 
absurdum est contendere nullam usquam «sse provinciam 
quam non cruore asperserit Galba? Num credibile illud vi- 
deri poterat vel ipsis militibus urbanis, quibus hoc certe 
notum fuerit, e qua provincia in Italiam venisset Galba, et 
quae ei fuisset pervadenda provincia? Atque ipsa vox pro- 
vincia quid habet quod vehementer animos militum permo- 
veat? Nihil, ut opinor. Sed inspiciamus longam illam scelerum 
enumerationem, quae hacce exclamatione clauditur: de clas- 
siariis agitur, quorum partem Galba trucidavit, partem deci- 
mavit, de Fonteio Capitone, Clodio Macro, Nymphidio oc- 
cisis et quibusdam aliis, sed plerisque copiarum ducibus. 
Ergo, si duo triave nomina excipimus, tota ista Galbae cru- 
delitas ad solos milites et ad viros, qui militibus praefuerunt, 
pertinuit. Et, ut opinor, etiamsi pYaeterea in togatos iner- 
mesque provinciales saeviisset Galba, tamen de his tacuisset 
Otho et sagatos paludatosque commemorasset solos, qui novo 
imperatori victimae cecidissent. Ceteros haud magnopere 
praetoriani erant curaturi. Ergo ut Otho dicat aliquid quod 
terse enuntiatum sit, quod a veritate non nimis recedat, quod 



i) In codice est: ^4^^^ usquam provincia quae in castris sunt." 

animos militum quam maxime incendat, legendum censeo : 
^quae usquam praesidia^ quae castra sunt e. q. s.". 

H. I, 50. Occiso Galba, cum nuntius de Vitellii defectione 
per urbem percrebruisset, vehementer afflictae erant omnium 
mentes : 

^Duos omnium mortalium impudicitia ignavia luxuria de- 
terrimos velut ad perdendum imperium fataliter electos non 
senatus modo et eques, quis aliqua pars et cura reipublicae, 
sed vulgus quoque palam maerere." 

Totus loci connexus huiuscemodi est: tempus, quod insta- 
bat, civibus multo tristius videbatur non solum quam Galbae 
illud (cum, licet bellum non esset, tot tamen fierent scelera) 
sed etiam quam ipsa bellorum civilium aetas: nam tunc, 
quicunque evasurus esset princeps, hoc tamen constabat fore 
eum virum qui rempublicam regere posset; at nunc hoc 
unum sciebant homines ^deteriorem fore, qui vicisset." At 
nunc ego in voce, quae est maerere haereo; non enim, ut 
opinor, praesens malum maeremus, sed praeteritam conditio- 
nem, praesenti meliorem. Ergo aut Tacitus, cum homines 
de praesenti tempore cogitantes inducit, iam animo praesumit 
tempus, quo praesentia praeteritaque inter se comparabunt, 
ideoque maerere posuit ubi quivis alius indignari esset posi- 
turus, aut, id quod multo verisimilius, pauca quaedam hic 
exciderunt atque sic explenda lacuna: ^sed vulgus quoque 
<indignari et priora> palam maerere." 

H. I, 58. Imperio ad Vitellium delato protervi milites du- 
cum quorundam sibi invisorum poenam postulant ; ante omnes 
dedi sibi lulium Bardonem, Germanicae classis praefectum, 
ad supplicium flagitant: huic enim praesertim vitio dabant 
Fontei Capitonis, gratissimi ducis, interitum. At dolo eum 
militum saevitiae subtrahit Vitellius: 

^lnterim ut piaculum obicitur centurio Crispinus; sanguine 
Capitonis se cnientaverat, eoque et postulantibus /nanifestior 
et punienti ^ilior fiiit.** 

Punienti sc. Vitellio. At, obsecro, num punit miserum cen- 
turionem Vitellius? Xum ullus omnino puniendi verbo locus? 
An censeamus Tacito punitum videri hominem, eo nomine 
ab iratis militibus necatum, quod Capitonem occidisset? Ca- 
pito enim quid, iudice Tacito, fecerat? Haud dubie in Ger* 
mania turbaverat^ non secus ac Macer in Africa (v. c. 7), 
certe turbare coeptaverat, eumque oppresserant interfecerant- 
que Comelius Aquinius et Fabius Valens, ^antequam iube- 
rentur** quidem (ib.), sed tamen haud dubie rati se sic pro 
spicere quieti et securitati reipublicae. Num qui eiusmodi 
consilii particeps fiiit, cum postea a discordibus militibus, 
qui aegre illud tulerunt, crudeliter trucidatur, puniri vel a 
militibus, vel a duce, qui non intercedit, dici potest? Haud 
opinor. Dcnique quae intercedit ratio intei' voces quae sunt 
postulantibus et punienU*, Et aliqua tamen ratio intercedere 
dcbet, nisi credimus Tacitum non cohaerentia locutum. Quod 
quoniam credere nolumus, in punienti latere vitium nostro 
iure statuimus. Quod quomodo sit toUendum fere iam dixi- 
mus, certe elucet e tota disputatione nostra. Milites postulant 
aliquid, dux aut respuit postulata, aut aurem iis praebet. 
Subtraxerat autem militum minis Burdonem, at Crispinum 
iis — quid ? Xempe permittit. Hoc est legendum permittenti^ 
hoc unice in hunc locum convenit, et ductibus literarum 
traditae voci punienti admodum est simile (pmittenti). 

H. I, 64. Fabius Valens cum exercitum adversus Othonem 
in Italiam ducit, in civitate JLingonum inter legionarios et 
Batavos auxiliares iurgia exarsere eiusmodi ut prope a proelio 
abesset res. Haec ipsius Taciti verba sunt: 

.,Iurgia primum, mox rixa inter Batavos et legionarios. 

dum his aut illis studia militum adgregantur, prope in proe- 
lium exarsere, ni Valens animadversione paucorum oblitos 
iam Batavos imperii admonuisset." 

Praeter Batavos et legionarios in Valentis exercitu aut nulli 
fuerunt milites aut admodum pauci (v. c. 59 et 64). Atque 
hae nunc exercitus partes paene inter se manus conserunt. 
Quaero qui nobis praeterea hic cogitandi sint milites, quorum 
„studia aggregantur" rixantibus. Nullos invenio, sed istud 
tnilitum in alius vocabuli locum irrepsisse censeo, puta civium 
vel municipum, quae vocabula et ideo magis huc quadrant, 
quoniam milites potius et ipsos in eiusmodi certamine gla- 
dios destringere consentaneum est, at studia magis otiose 
adstantium et pugnae exitum spectantium sunt. 

H. I, 83. Praetorianos pro ipsius salute nimis sollicitos et 
aliis argumentis placat Otho et hoc: 

„Imus ad bellum . . . An et illic pocte intempesta rapien- 
tur arma? Unus alterve perditus ac temulentus (neque enim 
plures consternatione proxima insanisse crediderim) centurionis 
ac tribuni sanguine manus imbuet, imperatoris sui tentorium 
irrumpet?" ') 

Imperator unus est, et ne plures quidem cogitari possunt 
vel in exercitu vel in republica. Absurde igitur pauci quidam 
milites in imperatoris sui tentorium irrumpere finguntur. At 
istud sui post tribuni pone, pulcherrime cnuntiata erit tota 
periodos: ^centurionis ac tribuni sui sanguine manus imbuet, 
imperatoris tentorium irrumpet." Ipsum illud quod traditum 
est hanc nobis transpositionem commendat; in codice enim 
non tribuni legitur sed tribunis. 



i) In codice sic legitur et sic finiuntur versus: 

, tribunis san- 

guine manus imbuet imperatoris sui 
ut facile inteUigatur qui factum sit ut sui a sede sua aberraret. 

H. II, 2. Titus Vespasianus, a patre Romam ad Galbam 
missus vel ofHcii causa vel spe adoptionis, Corinthi de interitu 
imperatoris certior factus secum deliberat pergatne Romam 
an ad patrem redeat; tandem redire decernit, idque haud 
unam ob causam: 

^Fuerunt, qui accensum desiderio Berenices reginae vertisse 
iter crederent; neque abhorrebat a Berenice iuvenilis animus, 
sed gerendis rebus nullum ex eo impedimentum : laetam vo- 
luptatibus adulescentiam egit, suo quam patris imperio mo- 
destior." 

Immo vero ex ea\ tum enim demum ita nobis Berenices 
Titique amores describuntur ut innocuos eos fuisse appareat: 
nullum Berenice rebus gerendis aflferebat impedimentum. 

H. II, 3. Postquam quid fama proditum sit de templi Veneris 
Paphiae conditore enarravit, sic pergit Tacitus: 

„Sed scientiam artemque haruspicum accitam et cilicen 
Tamiram intulisse." 

Ita est in codice. Qui tantummodo cilicen in Cilicetn mu- 
tarunt Taciti manum non restituerunt: ferri enim nullo modo 
istud et potest. Sed ne illi quidem, qui eam voculam delent, 
mihi satisfaciunt : nunc enim una nobis res duabus sententiolis 
traditur, neque quid sibi ista velit divisio: ^sed scientiam 
artemque haruspicum accitam : Cilicem Tamiram intulisse" 
quisquam videt. Idem de Puteolani coniectura e Cilicia pro 
et cilicen legentis statuendum est. Non enim minus ingrate 
sententia sic discerpitur : „sed scientiam artemque haruspicum 
accitam e Cilicia: Tamiram intulisse." Illa tamen ad veram 
nos ducit lectionem, ad quam restituendam levissima quae- 
dam sufficit cmendatio. Legendum enim est: „Sed scientiam 
artemque haruspicum accituni e Cilicia Tamiram intulisse." 
Haud dissimili modo H. IV, 83 a Ptolemaeo primum vir 
quidam cxternarum religionum peritus arcessitur; eius deinde 

monitis eo res deducitur ut e Ponto nova religio in Aegyp- 
tum transferatur. 

H. II, i6. Per vim Decumus Pacarius procurator insulam 
Corsicam, quae hactenus Othoni fidelis manserat, in partes 
Vitellii traducere tentat. Consilium habet principum, duosque 
copiarum duces contra dicere ausos interfici iubet: 

aQuorum morte exterriti, qui aderant, simul ignara et alieni 
metus socia imperatorum turba in verba Vitellii iuravere." 

Imperatorum est in codice; nunc plerumque probatur 
vetusta correctio imperitorum, Quam inepte diceretur ignara 
imperitorum turba^ quam absurda ea esset atque inanis 
verborum ubertas sensisse videtur nemo. Fuit cum ad vi- 
tandam istam tautologiam pro ignara legendum putarem 
ignava, sed longe meliora me unus e commilitonibus docuit, 
cuius felicissimum inventum libenter hic pono. Is enim im- 
peratorum retinendum sed statim post ignara ponendum 
vidit: ^ignara imperatorum et alieni metus socia turba." 
Insulani isti vix ipsa Othonis Vitelliique nomina noverant; 
certe uter peior esset imperator plane ignorabant '). 

H. II, 32. Coniunctis Caecinae et Valentis copiis Vitelliani 
certandi ardent amore; Othoniani utrum statim in discrimcn 
rem adducant an exspectent etiam deliberant. Hoc Suetonius 
Paulinus suadet : mora exhauriendas hostium vires censet, 
suum enim exercitum eadem accrescere. Eius verba et alia 
sunt et haec: 

^Paucis diebus quartam decimam lcgionem magnam ipsam 
famam, Moesicis cum copiis adfore." 

Sic est in codice. Probatur fere Candidi emcndatio: magna 
ipsam fama, Perperam, ut opinor. Nihil enim sequitur quod 



i) Auctor lcpidissimae emendationis A. Rutgkrs van dkr Ix^kkf lit. hum. cand. 

isti ipsam vel opponatur vel aliqua ratione cum eo vocabulo 
cohaereat. Unice verum videtur: magnam ipsa fama-. so]z 
iam rerum gestarum gloria magnus et nobilis ille erat exer- 
citus. Cf. quod proxime praecedit: ^senatumque et populum, 
nunquam obscura nomina." Quantum roboris in ipso nomine 
ac fama inesset probe noverat peritus animorum dux. 

H. II, 59. Honoribus afficere Vitellium, qui modo advenit, 
et milites Romani et municipes Lugdunenses certant. lUe: 

^mox universum exercitum occurrere infanti filio iubct; 
perlatumque et paludamento opertum sinu retinens Germa- 
nicum appellavit." 

Perlatiim: quo? Per singulosne exercitus manipulos? Facile 
intelligo gestato iactatoque infanti quiete opus fuisse, liben- 
terque in sinu eum patris obdormivisse. At tunc demum 
eum Vitellius paludamento induit. Non fuit, ut opinor, in 
omnibus rebus tam praeposterus et perversus. Et ne de novo 
satis iam fessi infantis loquar incommodo, nudusne militum 
manibus perlatus est? Aut susque deque hic omnia habuit 
Tacitus aut pro perlatum legendum est prolatum : nempe e 
tentorio, ubi hactenus apud nutricem aliquam latitavit. 

H. II, 60. Narratur quomodo iam victor Vitellius Othonis 
cognatis amicis adiutoribus usus sit. Ibi et haec leguntur: 

^Mario Celso consulatus servatur; sed creditum fama ob- 
iectumque mox in senatu Caecilio Simplici, quod eum ho- 
norem pecunia mercari, nec sine exitio Celsi voluisset." 

Aut Latine temere vocabula coniicere licet, aut nihili est 
creditiim fama, Quid sit legendum non definio, sed in syllaba 
cre esse opinor vel adiectivi, quod est creber^ vel verbi, quod 
hinc originem ducit, aliquam formam. Ecquid crebra fania 
omisso fuit vel erat, quibus verbis hic opus essc non videtur ? 
Cf. H. IV, 12 ^crebrescentem cladis Germanicae famam." 

H. II, 63. Apud Flavium Sabinum praefectum urbis Dola- 
bella, qui ab Othone in coloniam Aquinatem erat sepositus, 
ab amico perfido accusatur quod audita morte Othonis custo- 
diam rupisset, victis partibus se oste^tasset, cohortem quan- 
dam soiiicitasset: 

,Nec ullis tantorum criminum probationibus (i. e. cum cri- 
mina iila nullo modo probare posset) in paenitentiam versus 
(accusator) seram veniam post scelus quaerebat. Cunctantem 
supra tanta re Fiavium Sabinum Triaria, L. Vitellii uxor, 
ultra feminam ferox, terruit, ne periculo principis famam 
clementiae adfectaret." 

Deinde legimus Sabinum, hominem ignavum, hoc argu- 
mento victum, cum antea Dolabellae parcere voluisset, ultro 
operam dedisse ut Vitellio imperatori quam maxima eius 
culpa videretur; nec frustra: iussu enim Vitellii miserum 
hominem interfectum. 

Hic ne omnia a Tacito confusa et to ZtTrspov TrporepGv pro- 
positum statuamus, verborum ,,seram veniam post scelus 
quaesivit" hanc esse sententiam sumendum est, eiusmodi 
crimina, quamvis infirmo niterentur fundamento, tamen illo 
tempore reo semper certam attulisse perniciem. Multo tamen 
melius cohaerebunt omnia, multoque melius quid sibi istud 
seram velit intelligemus, si post cunctantem inseruerimus 
enim *), ut illa coniunctio inde a voce cunctantem narrari 
quomodo totum illud sit peractum negotium indicet {Enim 
Belg. : „namelijk"). 

H. II, 64. Egregiam et antiqui moris feminam fuisse Sex- 
tiliam Vitellii matrem insigni probatur exemplo. Sequitur: 

^Nec ullis postea fortunac illecebris aut ambitu civitatis 
in gaudium evicta domus suae tantum adversa sensit.*' 



i) In codice inter cnncidftiem et supra satis est spatii compendio vocis 
tnim^ et liturae hic est suspicio. 

18 

Parum gratum est verborum in gaudium evicta i^vfiapov. 
Tacitum dedisse opinor evecta, quod fere idem est atque 
elata. 

H. II, 70. Oculis perlustrat Vitellius campum Bedriacensem, 
ubi ante quadraginta dies terribile illud fuerat commissum 
praelium. Quam dirum et atrox ille tum praebuerit specta- 
culum facunde describitur. Sequitur: 

„Nec minus inhumana pars viae, quam Cremonenses lauru 
rosaque constraverant, exstructis altaribus caesisque victimis 
regium in morem." 

Aliquam viam vel viae partem ipsam inhumanam vocare 
absurdissimum videtur, neque omnino hic de uUa parte viae 
sermo esse potest, siquidem in praecedentibus non de alia 
quadam viae parte agitur sed de campo vicino. Quapropter 
lubentissime Leopoldio meo assentior acute, ut solet, pro 
pars proponenti species, Non minus quam campi illius foedi 
atrocisque inhumana erat viae species, quam in honorem Vi- 
tellii, nequissimi mortalium, ita exornaverant municipes tam- 
quam si magnus aliquis rex accederet. 

H. II, 74. Vespasianus, licet eum multi potentesque amici 
atque adeo ipsi dii immortales ad imperium vocent, haesitat 
etiam; vix se tanto fastigio parem aestimat, gravemque re- 
formidat casum. Et alia secum deliberat et haec: 

„Esse privatis cogitationibus progressum, et prout velint 
plus minusve sumi ex fortuna: imperium cupientibus nihil 
medium inter summa aut praecipitia." 

Claudicare hanc sententiam dudum est intellectum; ergo 
Lipsius pro progressum legi iussit regressum, quod certe me- 
lius videtur, quam illorum coniecturae, qui „esse progressum 
regressum" vel ^esse progressum esse regressum" yel ^esse 
progressum et regressum" proposuerunt. Nam in privatis 

c<^tationibn5 et omnino in statu privato hoc solum tnt lau- 
dandunt quod regredi IJceat; vox progreisus, sic nudc ^tsita., 
nunquam rem laudandam optandamve significat. Scd LifMianae 
coniecturae cum ceteris omnibus communc hoc vitium cMt 
quod .prout velint plus minusve" languidissimum cst ct 
nbertatis in Tacito certe non tolerandae. Qua[>roptcr multo 
leniorem hanc propono emendationem, qua omnia in ordincm 
videantur redigi: transposita coniunctione el lcgamus: 

,esse privatis cogitationibus progressum prout vclint, et 
plus minusve sumi ex fortuna": privato homini licct non 
oltra quam * ipse velit progredi, et quantum commixlum c^t 
a fortiuia sumit. At qui semel ad imperium pervcnit, ni^ 
Kmper plus sibi acquirit, certa ei instat pernicic&. 

H. II, 76. In allocutione, qua Vespasianum a/J imperium 
focat, Mucianuf de VitcIIio cum maximo loquttur c/nt<:mptu. 
,lam Othoneo:'' ait 

jdeaceiabilem ct magn-jm priscipcm fccit, c-Jm int^im 
ipvgit it^oaes, cxarmat Cjiorte^, nova cAi-iii \^".'t vcsiiaa 



Apafe ineptias et nc^^ lege- 

H. IL ;2. I>t btllo v--'^ i Vtiptiii--, :.:_--ir.v-,. 



SdCpt SlBtJr- 



d.liir^:z. mnesuitC 

quam adiuvant. Segnes vero quid ? Vi, minis, poena . . . 
cogimus, nisi admonitionibus nostris aurem praebent. Ergp 
pro coercere hic cogere lege. Boni imperatoris est exemplo 
incitare segnes, aut, si in exemplo praesidii parum est, cogere^ 
quod sic absolute positum egregie cum illo ^exemplo incitare" 
coniungitur ad totam Vespasiani rationem depingendam. 

H. II, 87. Foedum istud agmen, quo Vitellius urbem petit, 
et aliis et his describitur verbis : 

^Sexaginta milia armatorum sequebantur, licentia corrupta ; 
calonum numerus amplior, procacissimis etiam inter servos 
lixarum ingeniis." 

Vera huius loci cognita lectione — nam si uUus, hic cer- 
tissima est emendatione restitutus — doctas ridebis anno- 
tationes, qualis est haec apud Orellium: 

„Lixas liberos homines fuisse, rite colligas ex Ann. II, 62 
(citatur locus). At lixae quoque, ut hic vides, mancipiis ob 
vilem quaestum ac mores procaces aequiparabantur." Verum, 
o bone, si sanus hic locus, non aequiparantur mancipiis lixae, 
sed plane iis adnumerantur, tamquam si de servili eorum 
statu nulla unquam inter homines fuerit dubitatio. Et si 
procacitate morum semper vilissimis sunt pares mancipiis, 
nulla est in Vitellio culpa, si non modestioribus iis usus est 
ministris. Vides e tradita lectione nullum, nedum aptum, 
sensum ullo modo extrahi posse, sed lenissima emendatione 
revocatur id quod unice in hunc locum conveniat, id quod 
ipsum Vitellianum agmen legentibus ponat ante oculos, id 
denique quod quin a Tacito scriptum sit posthac iam nemo 
sit dubitaturus. Pro etiam inter servos legendum est etiam 
inter severos *). En ipsa nobis reddita Taciti manus! Etiam 
in severo modesteque habito exercitu procaces lixae sunt; 



i) Praestantissimam emendationem acceptam refero Leopoldio meo quem 

toties iam, ul par erat, laudavi. 

quam lascivos eos fuisse credamus in Vitelliana turba ista! 
Vide quam egregie nunc, in eundem sensum, haec addantur: 
„tot legatorum amicorumque comitatus, inhabilis ad paren- 
dum, etiamsi sutnma modestia regeretur^ Idem est exercitus 
modestus Qt severus. Adverbium severe de militibus adhibitum 
legitur A. IV, 2 (cur Tiberius cohortes urbanas in una castra 
contraxerit traditur): ^Praetendebat lascivire militem diduc- 
tum; si quid subitum ingruat, maiore auxilio pariter subve- 
niri; et severius acturos, si vallum statuatur procul urbis 
illecebris." 
Opponuntur inter se lascivire et severe agere. 

H. II, 88. Vixdum urbem intraverant saevi isti ferique 
Vitellii milites et iam proelia fiunt caedesque civium: 

^cum turbam populi per inscitiam parum vitarent, aut ubi 
lubrico viae vel occursu alicuius procidissent, ad iurgium, 
mox ad manus et ferrum transirent." 

Non duae res hic inter se opponuntur\ altera enim ex 
altera necessario sequitur. Cum barbari turbam populi parum 
vitarent, fieri non poterat quin identidem alicui civi impin- 
gerentur. Accedebat alia procidendi causa: viae lubricum. 
Pro aut ergo et legendum censeo. 

H. II, 99. Nefaria proditione a Vitellio ad Flavianos defi- 
cit Caecina: 

^Credidere plerique Flavii Sabini consiliis concussam Cae- 
cinae mentem, ministro sermonum Rubrio Gallo: rata apud 
Vespasianum fore pacta transitionis; simul odiorum invidiaeque 
erga Fabium Valentem admonebatur, ut impar apud Vitel- 
lium gratiam viresque apud novum principem pararet." 

Mire conformata est haec sententia ! Primum ista subita ad 
passivum verbum transitione {admonebatur) neque perspicuitati 
neque elegantiae consulitur. Quis enim Caecinam admonet? 

Nempe idem Rubrius Gallits, de quo in praecedentibus sermo 
est. Sed hoc durius quod admonendi verbum hic primum: ,in 
memoriam revocare" signiticat, deinde ,adhortan". Utrique 
malo medeberis, si excidisse paucas literulas statues, Taci- 
tumque pro admone/>atur scripsisse; admonens korta&atur. 

H. III, 2. In exercitu Flaviano sunt qui morandum cen- 
seant et Muciani exspectandum exercitum. At Antonius Pri- 
mus, vir acerrimus moraeque impatiens, festinandum esse 
clamat et celeri impetu opprimendos hostes. Eius verba et 
alia et haec traduntur: 

,Nisi quis retinet, idem suasor auctorque consilii ero," 
Inepte bis idem hic dici (quid enim inter suasorem et auc- 
torem interestf) dudum est intellectum. En iterum Leopoldii 
mei ingenium elucet! Vulgo enim probatur lacobi correctio 
,suasor actorque". At vide quanto iX elegantia ^t probabilitate 
illius praestet emendatio: ^auctor actorque". Cum explicandi 
causa suasor fuisset suprascriptum, vocabulorum tam inter 
se similium alterum illa annotationc e.textu expulsum est '). 

H, 111, 41. Fabius Valens Vitelliani exercitus dux cum 
paucis cohortibus in Etruriam venit, ubi cognito Cremonensis 
proetii exitu consilium arripit, quod, si maturasset, funestum 
reipublicae esse potuisset, nempe ut: 

„arreptis navibus in quamcunque partem Narbonensis pro- 
vinciae egressus Gallias et exercitus et Germaniae gentes 
novumque bellum cieret." 

Quam multa hic enumerantur, vel potius balbo ore effun- 
duntur. De quibusnam hic exercitibus cogitandum est? Ipse 
contextus nobis Galliarum nescio quos exercitus obtrudit. Et 
Germaniae gentibus quid hic faciamus? Fingamusne Valentem 

l) Illud toKter acterqui legitui et apud Nepotcm, Att. 3. 

novum Cimbrorum Teutonumque bellum Romanis excitare 
studentem? Lege, ut omnia recte procedant et aliquam ha- 
beant veri speciem: ^Gallias et exercitus Germaniae novum- 
que bellum cieret." Hoc homini strenuo nec tamen insano 
in mentem venire potest: ut ad rebellandum adducat Gallos, 
si non omnes at aliquas nationes, et a Rheno copias in 
Italiam alliciat: sic novum atroxque bellum existet. 

H. III, 46. Daci, ardente in Italia bello, abducto e Moesia 
exercitu : 

^expugnatis cohortium alarumque hibernis utraque Danuvii 
ripa potiebantur, iamque castra legionum excindere parabant, 
ni Mucianus sextam legionem opposuisset, Cremonensis vic- 
toriae gnarus, ac ne externa moles utrimque ingrueret, si 
Dacus Germanusque diversi irrupissent." 

Hic ego cum Vurtheimio meo facere paratus sum, pro 
gnarus coniicienti ignarusi apud Cremonam vicisse suos 
ignorabat etiam Mucianus, quo magis illud a Dacis imminens 
periculum, utpote in re ancipiti, metuebat. Non quin et nun- 
tius de felici illius pugnae exitu Mucianum eo adducere 
potuerit ut Dacis obviam iret: sciebat enim nullam nunc 
causam esse cur cum copiis suis in Italiam properaret, hoste 
ibi a praesenti exercitu Flaviano iam profligato. Sed pro 
^certior factus de Cremonensi victoria" Latine vix dici posse 
videtur: ^Cremonensis victoriae gnarus." 

H. III, 50. „(Flaviani) exercitus ducesque ad Fanum For- 
tunae iter sistunt, de summa rerum cunctantes, quod motas 
ex urbe praetorias cohortes audierant et teneri praesidiis 
Apenninum rebantur; et ipsos in regione bello attrita inopia 
et seditiosae militum voces terrebant, clavarium (donativi 
nomen est) flagitantium." 

Quid sibi hic ista vox ipsos velit dicat qui sciat. An duces 

ea significari putemus? At tota haec deliberatio ducum est, 
non universi, ut opinor, exercitus. Verum lege ipsa^ omnia 
sana integraque erunt: tum enim ipsa regio^ i. e. regio in 
qua cum maxime sedent, opponetur Italiae et Appennino, 
ubi graviora etiam sibi impendere pericula suspicantur. 

H. III^ 56. Romam revertitur Vitellius, de sua causa de- 
sperans, otioseque ibi desidet, cum tamen peritissimi centu- 
rionum fortiter agendo totam rem restitui posse clamarent, 
idque etiam ipsum Vitellium docere gestirent: 

Arcuere eos intimi amicorum Vitellii, ita formatis principis 
auribus ut aspera, quae utilia, nec quicquam nisi iucundum 
et laesurum acciperet." 

Pro aspera, quod haud dubie corruptum (nihil enim habet 
quo referatur), vulgo recipitur Bipontinorum correctio aspere, 
At nunc in altero sententiae membro: „nec quicquam — 
acciperet" mente nobis, id quod admodum durum, supplen- 
dum est lubenter aliudve adverbium in hanc sententiam. 
Lacunosus locus est, sed paucae tantum exciderunt literulae. 
Scripsit enim Tacitus : ^ut aspernaretur quae utilia" '). Egregie 
inter se aspernandi et accipiendi verba opponuntur. 

H. III, 61. Fostquam narravit de praesidio quodam Vitel- 
liano, quod turpiter se hostibus fledidit, de Vitellianorum 
militum moribus in universum sic disputat Tacitus: 

„Nec apud Vitellianos flagitii poena, eL praemiis defecto- 
rum verba fides." 

Pro absurdo verba Freinshemius olim versa legit, atque 



i) Idem post me, neque tamen a me admonitus, inTenit et in thesibus ad- 
iunctis dissertationi de ludis Eleusiniis publici iuris fecit v. d. A. Rutgers 
van der Loeff. Eadem res usu venit coniecturis propositis ad H. III, 63 (e 
victricibus legionibus cohortes) et ad H. II, 74 (progressum prout velint et 
plns minusve). 

ea coniectura nunc plerumque probatur. At ego, ut iam 
concedam versa fides recte dici sive pro eo quod est sub- 
versa fides sive ad significandum animos militum Vitelliano- 
rum se convertisse ad Vespasianum, quid nunc istud ,apud 
Vitellianos" sibi velit rogo. Nulla enim hic fit opporitio, sed 
et impunitas illa et sulruersa iila vel conversa fides in ViteU 
lianis castris suam sibi sedem habent. Pulcherrimam vero 
sententiam, cuius membra egregie inter se opponantur, ob- 
tinemus pro verba legendo non versa sed correctione non 
minus leni, fortasse leniori: certa\ quamdiu apud Vitellium 
manebat miles, impune quodvis flagitium committere poterat 
(et flagitium in re militari quid esset diximus pag. 66 sq.); 
simulatque transibat ad Vespasianum certum ei paratum 
erat praemium. Vitellianus ergo miles male se gerendo, ut 
nos loquimur, ^amittere poterat nihil lucrari muita." ^Ac 
reliquum perfidiae certamen" Tacitus addit, i. e. certabant 
ergo inter se quis non servando sacramento suo maximum 
esset facturus lucrum. 

H. III, 63. Transituri ergo in partes Vitelliani milites sub 
signis vexillisque in campos Narniae subiectos descendunt, 
ubi densis ordinibus stant Flaviani: 

^Accepti in medium Vitelliani et circumdatos Primus An- 
tonius clementer adloquitur. Pars Narniae, pars Interamnae 
subsistere iussi; relictae simul e victricibus iegiones, neque 
quiescentibus graves et adversus contumaciam validae." 

Haud dubie legiones corruptum est; non enim magnus erat 
ille custodum numerus, siquidem disertis docemur verbis 
sufficere eos, nihil amplius, ad dediticios, si opus erat, conti- 
nendos. Et ipsorum Vitellianorum, qui in partes transierant, 
c. 67 legimus fuisse unam legionem et aliquot cohortes. 
Hos pluribus legionibus custodire velie absurdum est. Le- 
gendum censeo: ^relictae simui e victricibus kgionibus 

cohortes** : literulae a nobis suppletae facile excidere po- 
tuerunt. 

H. III, 66. ^Vitellius ipse" sic fere Tacitus loquitur ,sine 
ullo certamine Vespasiano cessit: o utinam eadem fuisset 
omnium Vitellianorum mens, quanta hominum strages evitata 
fuisset! At non ea fuit populi Romani felicitas." Sequuntur 
haec ipsius verba: 

„Ceterum ut quisque Vitellio fidus, ita pacem et conditio- 
nes abnuebant, discrimen ac dedecus ostentantes et fidem 
in libidine victoris. Nec tantam Vespasiano superbiam, ut 
privatum Vitellium pateretur: ne victos quidem laturos; ita 
periculum ex misericordia." 

Misericordia hic qualis sit intelligenda apparet e c. 58: 
^plerique haud proinde Vitellium quam casum locumque 
principatus miserabantur." Cogitandum ergo est de Vitellianis^ 
quos imperii Vitelliani deiecti misereat, quique ergo iacere 
illud non sint passuri sed erigere conaturi (^ne victos quidem 
laturos"). Nostro autem loco inde a voce ita exspectamus 
conclusionem quandam eorum quae praecedunt: ea autem 
bipartito sunt divisa: agitur enim et de Vespasiano victore 
et de victis. At sequitur aliquid quod, ut vidimus, ad solos 
Vitellianos pertineat: periculum ex misericordia : principatus 
collapsi misericordia Vitellianos eo adducet ut denuo Vitel- 
lium ad principem locum reducere conentur, atque sic ille 
iterum vitae adibit periculum. Excidisse ergo, nam in isto 
„ita periculum ex misericordia" desideratur aliquid quod ad 
Flavianos pertineat, quaedam censeo, et lacunam sic suppleo : 
„ita periculum €X e metu 6t e misericordia" : Vespasianus 
metu ductus Vitellium occidendum curabit, Vitelliani mise- 
ricordia moti eundem in vitae adducent discrimen. 

H. III, 72. De Capitolii incendio haec Tacitus exclamat: 
„Id facinus post conditam urbem luctuosissimum foedissi- 

mumque reipublicae populi Romani accidit, nuUo externO 
hoste, propitiis, si per mores nostros liceret, deis, sedem 
lovis Optimi Maximi auspicato a maioribus pignus imperii 
conditam, quam non Porsenna dedita urbe neque Galli capta 
temerare potuissent, furore principum excindi." 

Rectene principes opponuntur Porsennae Gallisque, externis 
hostibus? Non opinor; sed ut dicat aliquid Tacitus quod 
bene cohaereat, pro principum legendum est civiutn. Totum 
istud principum arrogantis magistelli est annotatio, qui ipsum 
Tacitum corrigere vellet. Ipsorum autem principum in Capi- 
tolii incendio nullae partes fuerunt; unica atrocissimae rei 
causa erat furor populi. 

H. III, 83. Pugnantibus in campo Martio Vitellianis Fla- 
vianisque aderat vulgus haud alio animo quam si gladiatorum 
ederetur spectaculum; protrahebantur a spectantibus qui in 
aliquas confugerant latebras, spoliis potiebatur populus. Hinc 
in eadem urbe simul cruenta caedes erat et insana laetitia. 
His eam rem describit verbis Tacitus: 

^Saeva ac deformis urbe tota facies: alibi proelia et vul- 
nera, alibi balineae popinaeque; simul cruor et strues cor- 
porum, iuxta scorta et scortis similes." 

Hic vocem q. e. simul Nipperdeius inclusit, ct potest ea 
sine sententiae damno omitti: neque tamen sic multo evadit 
illa elegantior. Remanet enim, quae mihi quidem multo 
molestior, incredibilis quaedam hominum et locorum confusio. 
Leni transpositione sic Taciti manum restituendam arbitror: 

^Saeva ac deformis urbe tota facies: aHbi proelia et vulnera, 
alibi scorta et scortis similes ; simul cruor et strues corporum, 
iuxta balineae popinaeque." 

Nunc siynul haud inepte principalibus inter se iungendis 
sententiae membris inservit. 

H. III, 84. Misera Vitellii fuga egregie depingitur: 
„ Vitellius capta urbe per aversam Palatii partem in domum 
uxoris sellula defertur, ut, si diem latebra vitavisset, Tarra- 
cinam ad cohortes fratemque perfugeret; dein mobilitate 
ingenii, et quae natura pavoris est, cum omnia metuenti 
praesentia maxime displicerent, in Palatium regreditur vastum 
desertumque, dilapsis etiam infimis servitiorum aut occursum 
eius declinantibus. Terret solitudo et tacentes loci; temptat 
clausa, inhorrescit vacuis." 

Leviusculum fortasse videbitur quod dicam ; proponam tamen 
emendationem, ut ego censeo, plane necessariam. Pro terret 
legendum est terrent: etenim statim audientium recitantium- 
que aures sentire debent aliud esse tetnptandi^ aliud terrendi 
verbi ^ubiectum. Sic primum ante mentem surgit locorum 
imago et continuo post ipse princeps miserrimus. 

H. IV, 12. Batavorum conditio minime infelix describitur. 
^Erant" ait Tacitus: 

,,nec opibus Romanis societate validiorum attriti viros tan- 
tum armaque imperio ' ministrant, diu Germanicis bellis exer- 
citi, mox aucta per Britanniam gloria." 

Pro ministrant Wurmius recte dedit ministrabant. Quae 
praecedunt nondum ita sunt correcta ut sincera lectio restituta 
videri possit. Agricola voci q. e. societate adiecit particulam 
ve^ Vlietius Romanis inclusit, quorum neutrum suiHcit. Quis 
enim iste est enuntiatorum ordo, quo Batavi prius dicantur 
^opibus non attriti esse" deinde ^viros tantum armaque im- 
perio ministrasse", tamquam si illa res praecesserit, haec sit 
secuta, et non haec illius fuerit causa ? Tamen post Wurmium 
Vlietiumque non multum agendum restat: illorum enim re- 
ceptis emendationifius verba „viros tantum armaque imperio 
ministrabant" pono in parenthesi, ut aiunt, ut sua ipse verba 
illustrans Tacitus inducatur: 

^nec opibus societate validiorum attriti (viros tantum ar- 
maque imperio ministrabant) diu Germanicis bellis exerciti 
e. q. s. 

Nam quod opibus est ablativus q. d. partis, socUtate abla- 
tivus causae in Tacito fortasse ferri debet potestque. An 
opibus quoque delendum ? Carere certe eo vocabulo possumus. 

De Batavis eodem capite et haec leguntur: 

^Erant et domi delectus eques, praecipuo nandi studio, 
arma equosque retinens integris turmis Rhenum perrumpere." 

Pro erant recte plerumque editur erat, deinde in fine loci, 
ut infinitivi constaret ratio, alii suetus, tAii solitus, alii exerci- 
tus, alii denique doctus adiecerunt, quorum nihil est quod 
non praestet illorum conatibus, qui ex erant fecerunt: suerat, 
adsuerat, insuerat simm. Admodum languida tamen omnia 
illa sunt additamenta. Equidem sic legendum censeo: 

,Erat et domi delectus eques, praecipuo nandi studio ut 
arma equosque retinens integris turmis Rhenum/^r«i«/^r^/." 

Ut = sic ut, tanto studio ut. 

H. IV, 34. Civilis obsidione clausos Romanos tenens osten- 
tandis vexillis signisque captis eos ut castra dedant adigere 
conatur. Frustra: unus enim e captivis clara voce eos edocet 
eum esse Germanorum statum ut Romanis minime sit despe- 
randum. Addunt etiam animos ignes villarum, appropinquan- 
tis subsidii signum. Alacres ergo proelium milites Romani 
poscunt : 

,Ne tempore quidem ad ordinandam aciem capto, incom- 
positi fessique proelium sumpsere. Nam Civilis adcrat, non 
minus vitiis quam virtute suorum fretus." 

Nam\ cuius ergo rei hic ratio redditur? Nullius ut opinor: 
pergit tantummodo narratio. Ergo pro nam legendum est 
iam vel, quod praestat etiam, iamque. 

H. IV, 49. Postquam exposuit qui factum sit ut in pro- 
vincia Africa praeter proconsulem adesset legatus cum l^one, 
seque ignorare declaravit quomodo res novae, de quibus 
cum maxime narrat, in ea provincia ortae sint : soUicitaveritne 
Pisonem proconsulem Festus legatus an legatum proconsul, 
sic pergit Tacitus: 

„Nec ambigitur provinciam et militem alienato erga Ves- 
pasianum animo fuisse; et quidam e Vitellianis urbe profugi 
ostentabant Pisoni nutantes Gallias, paratam Germaniam, 
pericula ipsius et in pace suscepto tutius bellum." 

Haud dubie corruptum suscepto, sed quod coniecit Victorius 
probantque plerique editores suspectOy eo vitium non persa- 
natur. Nihil enim nunc comparativus tutius quo referatur 
habet. Legendum censeo: ^pace suspecta tutius bellum" i. e. 
apertum bellum praestat paci, in qua semper tacitis sis sus- 
picionibus obnoxius. Tali revera pace Africam provinciam 
usam esse ex iis, quae citavimus, apparet, eleganterque illa 
suspecta pax appellatur. 

H. IV, 80. Orta inter Mucianum Primumque Antonium 
discordia, ad Vespasianum hic proficiscitur. Dubius inter 
utrumque haeret princeps: quae sint Antonii de sua causa 
merita probe novit, sed eundem ut tumidum et vix ferendum 
notant 6t Muciani epistolae 6t ceterorum sermones: 

„Neque ipse (Antonius) deerat adrogantia vocare oflfensas, 
nimius commemorandis quae meruisset." 

Haud dubie ante vocare excidit p (pro). Nam quos locos 
Heraeus ad simplex vocandi verbum defendendum affert, in 
iis praesidii nihil est : ibi enim non res aliqua sed homo ob- 
iectum est: H. V, 25: ^si populum Romanum armis vocent**, 
H. II, 81 ^singulos nomine ciens praemiis vocans" (atque 
hic totum illud praemiis vocans delendum esse supra demon- 
stravi); Germ. 14: ^vocare hostem et vulnera mereri". Quod 

praeterea affertur Ann. VI, 40, in numero alterutro vitium 
typothetae latere videtur. 

H. V, 4. De moribus ludaeorum et alia et haec tracduntur: 

i^Longam oljm famem crebris adhuc ieiuniis fatentur; et 
raptarum frugum argumentum panis ludaicus nuilo fermento 
detinetur" »). 

Non repugno quominus vocabula q. s. raptarutn frugutn 
sic interpretemur ut iis significetur quondam ludaeos fruges 
sicut eas de agro rapuerant comedisse, nec facta inde farina, 
nec coctis illis aiiove modo subactis. Verum ipsius rei mentio 
in praecedentibus facta esse debebat; at est de ea altum 
silentium, nec minus de longa ilia fame. Quapropter non 
sine causa suspicor e c. praecedenti excidisse quaedam; at- 
que exstat ibi locus haud dubie lacunosus. Postquam enim 
narratum est, qua aliocutione Moyses solatus sit vulgus vastis 
relictum locis, haec sequuntur: 

^Assensere atque omnium ignari fortuitum iter incipiunt. 
Sed nihil aeque quam inopia aquae fatigabat." 

De aliis aerumnis iam locutum esse Tacitum, cum illud 
sed nihil e. q. s. poneret, mihi quidem constat. 

Praeterea pro detinetur nostro loco retinetur legendum est: 
retinentur enim eae res, quibus pristinae rei servatur memoria. 

H. V, 5. ludaeorum teligio quantum differat ab Aegyp- 
tiorum vel maxime hinc apparet: 

^Aegyptii pieraque animalia effigiesque compositas vene- 
rantur; ludaei mente sola unumque numen intellegunt: pro- 
fanos, qui deum imagines mortalibus materiis in species ho- 
minum effingant: summum iilud et aeternum neque imitabile 
neque interiturum." 



i) In imagine codicis phototypica legi nequit hic locus. 



288 

Nullo modo haec cohaerent: confusaque et perturbata omnia. 
Sed adest Leopoldius meus, lenissima transpositione locum 
sanans : 

,Iudaei mente sola unumque numen intellegunt; summum 
illud et aeternum neque imitabile neque interiturum; pro- 
fanos, qui deum imagines mortalibus materiis in species ho- 
minum effingant." 

An forte totum illud ^summum — interiturum" Christiani 
hominis est annotatio? 

H. V, 14. Ad pugnam stant parati Civilis et Cerealis cum 
suis copiis: 

^Neuter ducum cunctator; sed arcebat latitudo camporum 
suopte ingenio umentium: addiderat (Civilis) obliquam in 
Rhenum molem, cuius obiectu revolutus amnis adiacentibus 
superfunderetur." 

Perspicua haec et optime decurrentia. Sed quam languide, 
quam pueriliter nunc sic pergitur: 

„ea loci forma, incertis vadis subdola et nobis adversa." 

Non fero istud „e3L loci forma". Quodsi pro ea legeretur 
e. c. er^^o et virgula post forma deleretur, bene locus cohae- 
reret. Sequuntur enim post adversa etiam haec: 

^Quippe miles Romanus armis gravis et nandi pavidus; 
Germanos fluminibus suetos levitas armorum et proceritas 
corporum attollit." 

H. V, 16. Et aliis argumentis Cerealis milites ut bono sint 
animo admonet et hoc: 

^Pauciores nuper cum pluribus certasse et tamen fusos 
Germanos, quod roboris fuerit: superesse, qui fugam animis, 
qui vulnera tergo ferant." 

Lacera haec ; vocabulis fusos Germanos in universum vic- 
toria Romanorum, clades hostium significatur; praeterea de 

altera tantum horum parte aliquid additur, ignavos fuga 
salutem quaesiisse, sed etiam de altera parte, de fortioribus 
inter Germanos, edocendi sumus. Habebimus hoc, si post 
Germanos plenam distinctionem posuerimus, et post fuerit 
inseruerimus cecidisse aliumve infinitivum in eandem senten- 
tiam: et tamen fusos Germanos: quod roboris {ucnt, cecidisse, 
superesse qui e. q. s." En brevissimo spatio tria vocabula 
omissa: nam paenultima proximi capitis linea iure Nipper- 
deius properabat addidit, itemque tribus ante nostrum locum 
lineis memorabat, 

Ubi dicendi finem fecit Cerealis: 

„aIacrior omnium clamor." 

NuIIus hic comparativo locus. Rectissime Nipperdeius ala- 
cris restituit: suprascriptae literae er has turbas dederunt. 

XX. 



AD PLUTARCHI VITAS GALBAE ET OTHONIS. 

Quoniam nemo eorum qui Tacito dant operam non fre- 
quenter Plutarchi vitas Galbae et Othonis inspicit, cum cetera 
quae ad iilum scriptorem annotata mihi iacent in scriniis 
identidem paginarum explendarum causa Mnemosynae insero, 
meas ad illas vitas annotationes uno capite comprehensas 
hic proponere praestare videtur. Primum enim admodum 
magnus earum est niimerus: haud mirum, siquidem nullam 
Plutarchi partem saepius diligentiusque legi; sponte me eo 
studia mea Tacitea trahebant retrahebantque. Deinde multae 
ex illis casu nescioquo arte inter se cohaerent. Postremo 
omnes aliquo modo huic libro cognatas esse vix dicere opus est. 

Galba i (Sint.) Res quae post Neronem occisum Romanae 
reipublicae evenerunt documento sunt rov fjLyiih alvxt (poffe- 
pooTBpov oiTrxilsijTon; XP^f^^^^^ ^^^^ xK^yoit; opjAxi^; iv ^ysfioviqL 
(TTpxTiuTiKiji; ivvxf/,eug, Cetera omnia egregia sunt, sed illud 
sv yjyeiJLovi^f absurdum, praesertim hoc capite, ubi perpetua 
est ducuni et milittim oppositio: (TTpxTiduTx^; y,yGVf4ivoug et 
tTTpxTiooTiycviv 'SvvxfjLtv 6v viy 6 fjLOv i cjL oviTxv nemo mortalium vidit 
unquam. Una iitura vocabula ista deie, totum iocum persa- 
naveris. In margine annotasse aliquem ad cpo^spuTspov suspicor 
yiysfjLOvicfy Piutarchi mente bene perspecta, nam exercitus dis- 
cors et turbuientus prae ceteris metuendus est imperio, i. e. 
imperatoribus. Atque hoc bene cum tota vicinia concinit. 

praesertim cum praecedentibus ubi auctore Platone demon- 
stratur ne in optimo quidem duce quidquam esse praesidii, 
nisi etiam milites ei sua sibi sint imbuti philosophia. lusto 
audacior, sat scio, haec emendandi ratio multis videbitur. 
Fulciam ergo hanc coniecturam sat longa locorum serie, qui 
documento sint communem codicum nostorum fontem hac 
certe parte mirum quam saepe corruptum esse annotationibus 
in textum receptis iisque plerumque aliena collocatis sede. 

Galba IV Galba a Nerone in Hispaniam cum imperio 
mittitur: iTre) ii tuv iXiT^plccv STriTpOTroov u/zug xx) iypicog Tccg 
iTTxpxl^^ iKelvuv itxCpopovvTuv iKXo (Jt,h sJx^v oi/iiv fio^islVf sed 
tamen solatii aliquid provincialibus praebebat ostendens cordi 
sibi esse illorum miserias, seque eorum vicem dolere. NuUum 
hic coniunctioni i^^sl locum esse, sed totum sententiae decur- 
sum ea perturbari primus mortalium perspexit Sintenisius et 
iKsl reposuit. Rectissime. Hoc minus recte quod Reiskium 
secutus pro ixeivuv dedit ixsivcp. Quanto melius totam vocem 
expunxisset: ^ubi cum procuratores crudeliter provincias lace- 
rarent, opem quidem ferre provincialibus non poterat". Hoc 
satis est, et quidquid praeterea additur maculae instar est. 
Unde autem istud ixslvuv natum? Ad iyrsi aliquis emendatio- 
nem ixsT adscripsit, quae in alienum textus locum illata ad 
subsequens vocabulum utcunque est accommodata. 

Gaiba XIII Nymphidius Sabinus cum praetorianorum 
duces consilia ipsius adiuvare nollent, ipse per se viam 
sibi ad principatum coepit munire. Ne faceret monebat 
[iir^yipsus) Ciodius Celsus Antiochensis, vir prudens dicendo 
sibi ne unam quidem in urbe insulam videri Nymphidium 
Caesarem esse salutaturam: iXKi ttoXKo) KXTsysXm kx) Midpi- 
ixTyig UovTtKig iTna-KUTTTuv Tijv CpxXxKpOTyjTx tov Ti>,(3x nunc 
apud Romanos eum dicebat in aliquo esse pretio, sed si- 
mulatque in eorum venisset conspectum, fore ut dierum 
illorum, per quos Caesar dictus esset, videretur opprobrium. 

Quae, obsecro, est ista oppositio: Clodius Celsus xTy,yifrj£ 
scd multi xx7£yi/.uv} Quis homo sobrius unquam sic est lo- 
cutusr Et illi multi quem tandem deridebant? Nymphidiumne? 
Cur? An quod dubitaret etiam? Et haeccine causa erat cur 
tandem se imperatorem proclamari Nymphidius pateretur? 
An cum Mithridate ceteri omnes unum Galbam deridebant? 
Sed sic quoque aliqucm fuisse illius risus effectum disertis 
verbis significatum oportuit. Denique ut ^t verbo xTtfyopsvt 
aliud verbum respondeat ct tota narratio sibi constet et satis 
sit pcrspicua, opus est xxTsye^uv istud verbo alicui cedat 
quod adhortari vcl incitare significet, sive irxpcip^uv illud est, 
sivc aliquod ci synonymum. Ad subsequens iTna-xiTrrcav ali- 
quis annotavcrat ^xtx^€}.ccv, idquc, in xxTsyi/.av mutatum, 
sedc sua expulit verbum legitimum. 

Galba XVI Galba cum Neronianis largitionibus finem fa- 
ccrct, interdum nonnuliis sordidus videbatur. Affertur hoc 
cxemplum. Cum Canus, tibicen clarissimus, cenanti impera- 
tori cccinissct, STrxivi^xc xx\ xttc^s^xijlsvg^ ixi/.evcrsv x-jtx xo- 
fjLi76yj'^xi To y>,:c7(T0K0,u,cv • xx) ?.x(3oov XF^^^^^ Tivxc iTriiccKS xtL 
Nota rcs cst vcrbum xTo^ix^^^^i probatuii interdum sensu 
poni, scd l-^TxivL^xz ycx\ xTro^Ss^xfjisvog nimis est ingratum et 
languidum. Totuni istud zx) xTrole^xiJLsvoi; e margine in su- 
periorcm textus lincam abcrravit: est enim participii Xxfioiv 
intcrprctamentum. 

Otho III Scnatores apud ipsum epulantcs, quos ad exitium 
praetoriani exposccbant, Otho xx^' hipx^ Ovpxc x(p>jK€' xx) 
fjLixpov t^Cy,(rxv {jTrsyc^vyovTs; lix txv (jLifT&o^opcov u6ovfjL£Voov eU 
Tov xy^^pxvx, Fer ipsos irruentes neque poterant senatores illi 
evaderc (certc admodum difficile illud erat), neque opus erat 
conari : clabuntur enim foribus quibusdam vei sinistris vel 
dextris vei dcnique adversis, per quas eos dimisit Otho. 
Nabcrus post ^ix excidissc putat aliquod nomen, quo fores 
(principales) fuerint significatae, quoniam Tacitus habeat: 

^militum impetus ne foribus quidem Palatii coercitus** (H. 1, 82). 
Equidem Plutarchi manum restitui posse arbitror exempta 
praepositione iii, quam aut adscripserit aliquis qui hunc 
locum non intelligeret, aut qui praecedentem praepositionem 
KXTx illustrare vellet, aut denique cui totum illud kx$* hripxc 
Ovpxc emendationem requirere videretur: quod si voluit, 
equidem vehementer consilium eius probo, nam mihi quoque 
ferendus non videtur pluralis iste Oiipxc, Hoc ergo mihi prae 
ceteris verisimile videtur, emendandi hic deprehendi conamen; 
quo si recte usi erimus, quodcunque apud Tacitum habemus 
etiam habebimus apud Plutarchum (in Plutarcheo enim uhv' 
fjLivuv slc Tov xv^SpSivx inest Taciteum ^convivium irrumperent"). 
Ut autem possent milites uOsTaixt eU rhv ivlpuvx, nimirum 
fores Palatii aperire vel effringere debebant, sed non opus 
erat hoc disertis verbis commemorare. Neque credibile ^fores 
Palatii" habuisse aliquod nomen ^proprium". 

Otho V Othonis milites molles et delicati erant, utpote 
otio et vita urbana corrupti; u(3p€t Vs kx) KifjLTrcjj iirxf^vix^^^ 
lfiov>.GVTo (sive, ut vult Sintenisius hiatus vitandi causa, TrspixfjLTT' 
ix^iv ' utut est, obiectum est tovto aliquod omissum : illam 
animorum corporumque conditionem, parum aptam militiae 
belloque) TpctTTrotvifTxtTixt txc XstTcvpyixc uc KpstTToveg xttx^iovv- 
T6C, ovx «r xlvvxToi (pipciv, Quomodo nunc viri docti, ista 
legcntes, vcrbum 7rpo77rctii(rx(Tixt accipiant nescio, sed suspicor 
eos credere latine fere „ad se admittere i. e. suscipcre" signi- 
ficare, id quod salvo sermone Graeco ex illo haudquaquam 
potest elici. Mihi est persuasissimum nihil aliud istud TrpotT- 
TTOivifTXTixt (quod et hic et ubique locorum significat simulare, 
neque aliud quidquam significare potcst) esse quam verbi 
iTTxuTrixeiy (vel TsptxfJLTrixsi^) interpretamentum : ^superbia et 
iactatione (vitia sua) obtegere conabantur, laborem militarem 
respuentes tamquam si, non ferendo impares, sed maiores 
essent (quam qui eos susciperent)". A verbo XTrx^iovv pendere 

solet non infinitivus sed accusativus aliquis, cf. Thucydideum 
illud xTrx^iGvyTuv rh ifycv, 

Otho VII Annius Gallus opem Spurinnae laturus Placen- 
tiam proficiscitur, sed ubi pulsum inde a Spurinna Caecinam 
iam Cremonam oppugnare cognovit, eo iter vertit et prope 
hostes castra ponit, STreirx xx) rxv i/,?,cQv exxaroq vrpxTviyav. 
Sic, ut opinor, narravit Plutarchus: primus Annius Gallus 
(TpaiT;v fjt,h ^Avvioz Tx},Xos), deinde ceteri quoque duces prope 
hostes et prope Cremonam posuerunt castra. Nam quod 
nunc legitur : 677€irx kx) rxv ihhoav sxxa^rcg i^oiiist r^ ffrpxnjy^ 
inepte ropetitum est e praecedentibus ^AvviOv T^AAo^ Tpcg 
UaxxsvtIxv ^TTcyptv^jt Poyt&uv, totamque perturbat narrationem. 
Etcnim iScv.ieTv rx 77pxry,yx in hoc contextu nihil aliud signi- 
ficare potest quam: Spurinnae, Placmtiam defendenti, opem 
ferre; at nobis iam res est cum Cremona, 

Otho X Brixillum rediens Otho et alia peccavit et hoc 
quod rchi; ippxfjisverrxrcuc kx) Trpoiufiorirov^ S/** xvrov 'ncTretq 
Kx) 'fTs^cvi ccTTxyx^xv cpv?,xKy,v rcv (rifiarog ^^'Trspsi rt trccfix 
rvic ivvifjLsui xTSKC^e, Haud dubie (TMfJLX inepte e praecedcn- 
tibus est repetitum. Ipsam vocem, quam Plutarchus dedit, 
non praesto, sed requiritur validi alicuius et pugnacis membri 
mentio. Et ut omnis eximatur dubitatio quin in hac certe 
parte (omnino in Vitis saepe factum illud est) permagnus sit 
numerus locorum ita corruptorum ut vocabula aut a sua 
in textu sede aberraverint aut e margine in textum atque 
adeo in alienum textus locum irrepserint, tres hic addam 
dudum iam ab aliis ad eandem normam correctos. Quo 
maior enim hic affertur numerus eo firmior fit compages. 
Sunt autcm tres illae emendationes certissimae, et duae earum 
sumnia proptcr inventoris acumcn dignae admiratione. 

Galba IV. Galba a Vindice invitatus ut in se recipiat 
imperium, cum amicis deliberat; ibi Vinius „quid delibera- 
mus, ait: ro yxp ^tjrfTv 'Sipoovi sl Trta-ro) fjL€Vcvfd.€v ovk ^3)f /xf- 

vovToav i(TTr\ ubi suo iure Sintenis Nipww delendum statuit, 
quod non bene structam sententiam sed perturbationem 
quandam vocabulorum efHicit et durissimum hiatum inducit. 
Gaiba IX Nymphidius Romae per amicos viam sibi ad 
imperium parat et unum eorum elg 'I/3>;p/^v i7r€fjL\p6v kx) %a- 

psiiCei KXTX7K€\fji,U£V0V, 

In ista farragine verborum quid lateret diu frustra est 
quaesitum, donec tandem aliquando Sintenisii ingenium simul 
et historiam morbi perspiceret ^t certam inveniret medelam. 
Scriptum olim fuerat: slg ^l^iiplxv lwsfjL\\jsv kx) kxtxvks^\j6(jlsvov 
et bonus aliquis criticus in margine annotavcrat kx) Trxpi^Ksi, 
sed parum profuit Plutarcho: tota enim annotatio, corrupta 
et ipsa, in textum recepta est! Quam vellem se talem sem- 
per Sintenisius praestitisset ! Nam nunc Corai, Schaefero, 
Bryano aliis egregiis criticis obloquendo saepe Plutarchum 
nobis corruptissimum exhibuit atque omnino pro virili parte 
viam munivit ad iliam ineptiarum defendendarum metAodum(\), 
quae nunc tam imperiose regnat. 

Otho XVI Otho fratris fiiium et alia monet et hoc: se 
ideo nondum eum adoptasse iAA* xvxfixKh^xi fivyi/zcvsvsiv Sti 
KxT^xp xdsTeJ Tijv slv^jrol^fnv ut secum victore regnaret, non 
victo interiret. Nullus, ut opinor, scriptoris veteris locus tam 
ridicule corruptus est, nuUus tam certa emendatione restitu- 
tus in integrum. Sequuntur enim haec notissima: ^sed hoc 
prae ceteris te, mi fili, moneo (jlvitb iviy.x&h&xi TrxvTXTxai 
fjLiiTs xyxv fjt,v^fjt.ov6V6iv oTi Kxio^xpx teJov la';^^?." Hinc in prae- 
cedentia aberrarunt vocabula fivijfjLGVsvetv oti Kxitrxpx, super- 
venit vir acutus qui istud fjLvvifjLOvsvsiv oti Kxitrxpx semei tan- 
tum ferri posse perspiciens annotaret: „exime [xihei) ista 
fji,, 0, K.", sed mutato verbi xHtsi accentu tota eius annotatio 
verbis insiticiis ultro est adiecta. Perspexit rem etPlutarcho 
salutem attulit Schaeferus. Scire pervelim quo modo hodierni 
docti ^conservatores" lectionem traditam defendant. Nam 

quin sint homines tam divina doctrina praediti ut vel ad 
illam longas possint conscribere annotationes non dubito. 

Praeterea ad has vitas haec habeo quae annotem: 

Galba I Romanum imperium, quod post Neronis mortem 
in multas partes divisum simul ex multis partibus iterum 
coiit in unum, perpessum dicit SfjLctoi roTg ^eycfiivcig Tirasw- 
KoJg 7rxd€<n kx) KiyyifAXfTi, Quem de Titanibus locum poeticum 
hic respiciat Plutarchus me latet. 

Galba II 'SvfjLCpilio^ ykp ^x^ha; oov STrxpxo^ uvTrep elp^Txi 
KTS, Ubinam iam antea de Nymphidio Plutarchus erat locutus? 

ib. Nymphidius ergo tantam militibus pecuniam pollicitus 
est, quantam colligere non poterat, nisi multo pluribus quam 
Nero omnes mortales afficeret malis: TOifTo yap avilg t4,h 
x7ri:K£(T6 'Sipccvx, fjL€T ixl^ov li Tx>.(3xv. Tov fiiv ykp ug Aij- 
^\j6fjL6V0i 'TrpovjKXVTOf Tov il fjLVi ?^xfJL(3xvcvT£g x7riKT€ivxv, Ut omnia 
bene decurrant, prius yxp in Si mutandum est. 

ib. Tx fJLh oZv KX&'' sKx^Tx TOQV ytyvofiivuv ccTxy^i^kXeiv XKpt- 
(3uc Tijg Trpx^fjLXTiKij; i<rTcpixg lcTTiv. Immo to, 

Galba III Lutatius Catulus vir fuit qui virtute et fama 
aequalibus praestaret, el kx) to ivvx^ixt fjt,a >^Kov ekuv iTspct^ 
TTxpyjKsv, Immo f^eJ^ov. Nisi hiatus vitandi causa Plutarchus 
a solito verborum ordine rccessisset, dudum vitium illud 
esset observatum. Quis enim tg fJLxKXcv ivvx^ixi tulisset.^ 

Gaiba IV Postquam enumeratae sunt causae quibus sibi 
provincialium amorem conciliavit Galba, sic pergit narratio: 
Kx) yxp Jjv vilvi (Tvv)i$i^r 6TG^ o^^ScGv eKslvo T^v dpx^v ?;c«v iv 
^ ^loiivtcg Ovtv^St^ sTrxvi^T^ "Sipuvt kts, Pergit, aio, narratio, 
ergo istud y^xp cximendum est. Post Kxi aequo animo, opinor, 
hiatum tulit Plutarchus. 

Galba V Vindicem Nero contemnebat, sed audito Galbam 
ab eo ad imperium vocatum vehementi terrore est perculsus; 
paulo post scurrili ioco metum illum dissimulabat: oi 0av?,}iv 

?(J)j^ TTpippyffftv ifjLTiTrruxivcci Xoytfffiov ieoiAsvu xp^f^^'^^^ xifTM : 
Galliam enim subactam sibi praedae fore, Galbae vero bona 
statim se venditurum. Ista Trpoppfi^tv Xo^/iafjLOit non intelligo: 
expectem fere 7rpo(px(Ttv xP^f^^'^*^!^^^'' 

Galba VII Mane ad Galbam Icelus Roma venit nuntians 

OTt KCe) ^UVTOg STt TOV Nip«V5^, oifK OVrO^ li CpAVSpOU, rh (TTpX' 

revfJLX TrpuTOv sItx o iijfJLOc kx) )J (TvyKKyiToq xuroKpxropx rhv 
rxX(3xv xvxyopeiiTstsv, Pro kx) t^avrog requiritur ^uvro^ fiiv, 
Paulo post sequitur: hic nuntius Galbam clarum rcddidit et 
ad fores eius accurrit multitudo hominum sKTsixppyjKhuv y^' 
xvTcu (3s(3xiuc. A quonam? Ab Icelone? Tum: Kxlrot rh rx- 
X0(; ijv x7rt(rT0v, 'AAAi kx) luv)v i^fiipxtg Ovivtog Tiro^ ttoXXx 
Tuv xwo a^TpxTOTriiov fJLsi" srspav x^iKsro rx io^xvrx rg o-yy- 
K>^viTCti KX&' sKX(rTov xTTxyyixXuv, Plura hic sunt turbata (certe 
corruptum est 7roX>,x rwv), sed universa sententia mihi qui- 
dem haec esse videtur: ^tamen ipsa celeritas militibus pro- 
vincialibusque suspicionem iniicere debuerat: Romam enim 
qui ab eo missus erat ad rerum opinionumque statum ex- 
plorandum, Titus Vinius. iam tertio die aderat accuratum 
referens nuntium de senatus sententia." 

^Atque Vinius quidem ad honoratiorem militiae locum 
provehebatur : liberto annulum dedit aureum kx) MxpKtxvhq 
^lKsKog yiivi kxKovijlsvo^ kts,'' Libertum illum Icelum esse quis 
tam hebes qui non intelligat? Ergo hic b "^lKsXoq tollendum. 

Galba X Mctum etiam Galbae innciebat Virginius Rufus: 
nemo enim tanta erat fama quanta ille, uc fjLsyiar^ poTrfj rolq 
'PufJLxiuv Trpxyfzx^t Tvpxvvi^Sog ifJLOv kx) TxXxrtKuv TOhifJLUv xttxK' 
Xxyvi ysvofJLsvoc, Sic codices; pro fJt,syi(rT\j poTr^ Coraes prae- 
eunte Reiskio fisyivTyj poTrri, Rectissime, sed minus recte pro 
X7rx\}.x/ri dedit xTrxXKxyifi, Non enim persanatur locus nisi 
XTrxXKxyslfTi scribimus. 

Galba XI Primo tempore bonorum omnium laudem meruit 
Galba simpliciter vivendo et rebus pretiosis quae ei e Ne- 

ronis bonis afferebantur respuendis, sed mox Vinius ei per- 
suasit ut illas acciperet et sumptibus regalibus ne parceret. 
Quo argumento? Nempe rx ^svvxTx txvtx kx) irvCpx kx) 
ToXiTiKx iiff/^xyuylxv xTToCpxivuv. Egregia haec, sed additur 
Kx) KOfJLypOTyiTx fjLsyxhav xTx^iovtrxv ixvTriv, ubi quid sibi KOfA- 
xpiTyjTO^ commemoratio velit non video. Requiritur aliquid 
quod nimiam verecundiam significet. 

Galba XV kx) tots TrxpSvTsg (sc. classiarii illi quibus Nero 
militum dederat locum) iK^e^xtxvxrrixt t^v vTpxTeixv. Equidem 
et hic (TTpxTixv cum codicibus legendum censeo et reponen- 
dum vTpxTt^ apud Dionem 64, 3 (ad quem locum provocant 
qui nostro (TTpxTsixv malunt). Sed praeterea hoc quoque mihi 
molcstum est quod a TrxpivTec pendet infinitivus. 

Galba XVII li TrpsfT^vTy^q viiiKslTO tx fjtiv vpuTX tov 
Ovtvlov xxKug 'StotKOvvTcCf X S' xifTog ip&ug Trpo^psTTO itxpx^.Xcv- 
To; jj KuKvovTG^, Vinii culpa non, ut opinor, iniuriae aliquid 
Gaibac afferebat, sed malae famae sat multum. Lege ergo 
pro vihiKBiTo vel v!ho^si vel aiiud verbum quod eam vim habet 
cf. C. XVIII ^ix^ohviv sixe, Deinde utique istud irpuTx exi- 
mcndum, ut inter se tx fikv et x Ji opponuntur: ^hoc in 
invidiam inducebat senem quod Vinius alia male administra- 
bat, alia, quae ipse bene instituerat, vei corrumpebat vel 
impediebat." 

Galba XIX Narratum est de Hordeonei Flacci, qui in 
superiore stabat Germania, militibus tumultuantibus. Continuo 
nunc sequitur: toiovtx Vs sTspx kx) tccv vtto Ttye^xivu Txy- 
fjLXTuv vlSpi^ivTuv, ubi egregia est Mommseni emendatio Bi- 
TaXhicii (pro TiyaXXivcji), quam nescio quo loco mihi lectam 
hic pono ne abeat in oblivionem. 

Galba XXI kx) to (ttpxtiutikIv vi^iu; sJx^ fJv ^'Oduvx .... 
ivxyopsvivivxt. Mira constructio, et, ut opinor, corrupta. 

Galba XXII Hordeonei milites Galbae imagines diripuerunt 
et senatui populoque dicunt sacramentum, sitx rolq liysfAOvi- 

KoTc TTOtphraro ^eio iKiv xi t^v iv xpx^^^ ^^ xTritrTXfftv. 
Nihili ista! 

Galba XXIII Pisone a Galba adoptato, Otho rhv Uettravx 
SfS/i^ Kx) Tov TxX(3xv TTpoffxXXifJLevog kx) t^ Ovtvlcp ;|^«AfTi«/V«v 
x^JT^et 7ro?i\av TTxtuv TrXvipyiq, Quod hic Plutarchus Taciteum 
(H. I, 2i) „in Galbam ira, in Pisonem invidia" mutat am- 
plificatque aequi bonique consuHmus. Sed quid isto xpc<3*A- 
XofAsvoq sibi velit obscurum est. An corrupta ea vox? 

Galba XXV In forum cum descendisset Otho, paucitas 
exspectantium adeo eum terrebat ut actum de se clamaret 
et lecticam portantes incitaret: I^i^kowov yxp tviot dxufix^ovTsg 

fJt^XXXOV j} TXpXTTOfJLeVOl itX T>jl/ iKiy^TVlTX TCCV X7r0T€T0\fJLiffJLivUV, 

Neque vcrbum i^iiKouov neque passivum xTroTSToXfA^fJLivm quid 
sibi velit video: i^xKOvetv nihil aliud est quam audire posse\ 
fuisse autem in foro, qui illa eius verba possent auribus ex- 
cipere, disertis verbis non sumus monendi. 

ib. In castris praetoriis Othonem kxS' hx kx) ivo vTcopxisq 
VTTO iiovc ri TrpooTov, elrx TsiviivTsg iTryjKoXoviiio^xv. Quonam 
eum sunt secuti? lam enim esf in castris. An ad tribunal? 

Galba XXIX ZvTe tJ SofiJ fJi^x^^.ov ij tjJ ivvxfjtet. Sequitur 
nunc iocus adeo impeditus ut sic a Plutarcho scriptum non 
credam, sed neque sedem neque genus vitii video. 

Otho I Otho scnatoribus quos expulerat Ncro, rcvocaverat 
Galba, reddidit ocx fivi TreTrpxyfjtivx tuv KT^fJLXTOiv £kx(ttov i^ev- ^ 
pt(TK€V, Pro vsTrpxyfjLivx haud dubie requiritur quod ^deteriores" 
habent weTrpxfjLivx : ^quaecunque nondum venierant (nondum 
a privatis hominibus erant empta) sed (quatenus rcs mobiles 
erant) in publico aliquo asservabantur aedificio." Sed quid 
nunc isto skx^tov (v. 1. kKX(TTcv) faciamus ? Fraudi fuisse viris 
doctis nonnullis suspicor v. i^evpKTKsv, quod acceperint tam- 
quam si diceretur de re quae pretium inveniret\ sed hoc si 
voluisset Plutarchus, non Itrx scripsisset verum ofrov, neque 

vero i^svpKTKiv sed evpiTKsv {o(tov tvpi^Ks = o^ov tih^xvsv), At 
i^€vpl(TK€tv nunquam aliud quidquam potest significare quam: 
^certam aliquam rem in magna diversarum rerum copia in- 
vestigare et invenire", id quod egregie convenit in res illas, 
de quibus hic est sermo, eodem congestas; ibi suum quisque 
quaerere debebat senator et inventum recuperabat. Lege 
ergo SKxtTToc, 

Otho II 'EKsKili9si (Tigellinus) fjt.h yip ^S»^ KoKxi^oyLSvoc xvru 

TU CPo(3:}) TIJC KOXX(rSU? XVTXq TS TXg ... SV ... TTOpVXlC . . . 

iyKvXiviii^sig . . . i^x^'^^^ TifACoplxv iTOtoZvTO ... oi va^pcvovvTsc, 
Coracs illud xvTXi; dedit pro xvtoc (v. 1. xvtov). Sed parum 
elegans ista repetitio : xifTci t^ (po^a , . . xvTxg ts txc, Veram 
lectionem nondum inventam opinor. 

Otho IV Praetorianorum tumultum modica poena coercuit 
Otho. Sequitur: txvtx oi (jlsv x^xtuvts^ ^5)? kx) TrttTTsvovTsc 
idxvfjLxi^ov Tviv fjt^sTx/SoX^iv, Aut confusa haec aut alio modo 
corrupta. 

ib. Otho sypxypsv OviTshXl:c VTpxTtaTiKX cppov^iv, Nihil istud, 
ct si recte unquam quisquam verbis (TTpxTtuTiKx (ppovslv uti- 
tur, dicit aliquid quod ab hoc loco est quam alienissimum. 
Aut enim nihil illa vocabula significant, aut „militaressumere 
animos". Quam ergo absurdum, adhortari simul aliquem ut 
militis se nomine dignum praebeat, et ei luxuriae offerre in- 
strumenta si a bello desistat! Plutarchum scripsisse censeo 
fivyL^xTiKx ^povsTv ; hoc illam habet slpuvslxv et irrisionem, 
qua opus hic est, et adiectivum (TvpL^xTtKig Plutarcho est 
in deliciis. Flam. c. 5 s. f. fPtXiTrTry) icKOvvTt (rvfjt(3xTtKai sx^fv. 
Aem. Paul. 6 hi^SuKs Xoyov ^i>.xv9pu7rov kx) (rvfi^xTiKiv, Cam. 
28 iyivovTO (TVfjL^xTtKo) Xoyot, 

Vs "LTTovplvxg 7rpo(T(3tx!^ifisvog xvTovg (sc. milites illos urba- 
nos, laborem detrectantes) iKtvivvsvs fJLiKpov ix66vTx^ ivs^sTv 
avr6v. Mire dictum iKivivvsvvs fitxpiv pro Txpx fiixpov lcpvys 
ri. Corruptum censeo. 

Otho VI Vitelliani Othonianorum mollitiem increpantes 
ultro ad fortia eos facta incitant: ovtu yxp iTapixd^^TXV vrri 
TGvTuv Tuv ivetioov xx) hsicJiyjvav xtL Convitia, ut opinor, non 
perturbant (i. e. metu implent), sed exasperant. Ergo pro 
sTxpxxOii^Txv legendum erit ix^P^X^^^l^^^- Amat Plutarchus vo- 
cabuia tragica. Cogita hic de Euripideo illo: el is ^og Tri^ig 
Kxivx ?^sx^ (rel3i^€t (xotvhv Tois) fJLvi x^P^^^^^* 

Ib. Valens molestus erat civitatibus Italiae, ad quas acce- 
debat, et aliis rebus et quod ^bracas indutus** (verba haec 
sunt Taciti H. II, 20) erat fri^fieioiq kx) xpxovvt 'PafAx)'Ko7g 
hxKcyif^svoc. Merito suspectum habet (ryjfieiotg Sintenisius, sed 
facilis est emendatio; nihil aliud enim ibi latet quam SiJ/xo/^. 
Sic suo more (SiifAOtg kx) xpxovat 'PufixtKoTi;) Plutarchus Taci- 
teum togatos amplificat. 

Continuo sequitur : Kxt tv^v yvvxlKx Trxpkirsfi.Trov xvt^ Aoy^ Jjjv 
iTTTTsTg oxov(^iv}jv /Vtw ksko(t fjLSVfjv iTt^xvuc, Etiam apud Tacitum 
post Caecinae bracas illas commemoratas continuo sequitur: 

^uxoremque eius Saloninam, quamquam in nullius iniuriam 
insignis equo ostroquc veheretur" 

nam hic retinendam traditam lectionem insignis, non reci- 
piendam Puteolani correctionem insigni, testimonio est Plu- 
tarchus, qui et ipse illam nobis traditam lectionem habuerit 
ante oculos: duabus rebus Saloninam oculos in se convertisse 
narrat, ^t quod equo vehebatur €t quod purpura induta erat 
ipsa. Ipsius equi insignem ornatum vel praeclaram speciem 
neque Plutarchus commemorat neque Tacitus. Atque apud 
Plutarchum terminationem vyjv sequens vocalis ab omni mu- 
tandi conamine defendit. 

Otho VIII Proelium differre Paulinus e re Othonis esse 
monet, utpote qui e Moesia et Pannonia magnas etiam pos- 
sit exspectare copias, xv tov xvtov TsptfjLsv^ Kxtpov, xXkx /x^ 
(TTpxTijy^ Tpog Tov Tuv TToKsfJLioiiv, Nihili istud ; dele t6v, quod 
post Tcpo^ legitur, ut elegans obtineas dictum : (TTpxTviysTv Trpog 

Tav ■jToXenluv. Nottus tiihil Aristophanico illo liit jrph^ ificu 
xiyovTt, sed ipsa vicinia nobis exemplum praebet non minus 
luculentum: t^v hxTpt^iiv tivxt Trpai; aiiruv. 

Otho X Brixillum redit Otho kx) Tayrs Trpcuf^xfixpTiiv, ciz 
Sti tovto ptivoy t^v Iv i^ixKftoTi xutou wxpcvTHi ctim xx) ^iAc- 
Tiptlxv iipeJXe tuv xyuvi^onhav aAA« xx\ ktI, Corrupta, nec 
persanantur Reiskii coniectura secundum royro delentis. Plu- 
tarchum dedisse opinor: cii touto nivov TpsinSx/ixpTiiv Sti t^v 
ev i^ixKiAo7i KTi. 

ib. Othoniani onerant navem pice et sulphure, quod dum 
fluvium traiicit TTvsvptx TrpoT^Ksacv i<p»u ritv ■ffxpttrKcvxirftivyiv 
!jx>iv iTr) Tcb? TroXffihu; i^eppijrt^t. Transpone t^» fs"! tous a-C- 
\efiictji itxpesxiux<iptivyiv u}.nv : parata erat ea materies in 
hostes, ventus eam incensam in ipsos Othonianos vertit, qui 
sic cogebantur in aquam insilire. 

Otho XII ixeivav 3e Tijv wpovxyopeuiriv oiix tiipnvui xptet\px- 
(ifvuv. Immo wph? t«v ■zpctrxycpeusiv. 

Otho XIII Intcllexerunt duces Othoniani, militum animis 
exploratis, pacis eos esse cupidos; ipse quoque Titianus le- 
gatos mttti ad Vitellianos iubebat ; ergo eic^i VHxac^ xx) 
TxW-ji (Sxii^tiv. Immo Ki>.irov xxi TxK>.sv: decretum est in illo 
consilio militari ut Celsus et Gallus ea legatione fungerentur. 

Otho XV TriTtvaaTt ^oX^xxi^, Sti itivxftxi xaf.kiov iircSxvtlv 
S xpzfv. Verba haec Othonis ad circumstantes amicos tra- 
duntur. Sed neque verbum ^i<rTevaxTe neque adverbium jrok- 
kixii sanum videtur. 

Otho XVII hxxTipou (sc. tuv ^iCpuv) xxTtitxvSxvt to irvaaiix. 
Ultima vox corrupta, non enim mucromm significare potest. 

Otho XVIII T^ (t\v ouv kxi.x xxipiv cixttov ^x^' ^fX^^**'- 
Ei|ro in animo habebat Flutarchus subsecutas res exponere 
(Vitellii vita narranda). Sed aut periit vita illa aut Flutarchum 
antea mors oppressit. 

